
Introducere 


Obiective 


Lucrarea de fata urmăreşte să răspundă la o singură între- 
bare: poate fi recuperată psihologia de simţ comun în cadrul 
ştiinţei? Însă, înainte de toate, la ce ne referim atunci când vor- 
bim despre psihologia de simț comun? La nimic altceva decât 
la modul în care explicăm sau încercăm să anticipăm acţiunile 
sau gândurile semenilor noştri în viața de zi cu zi. Astfel, expli- 
cam faptul că Ioana şi-a cumpărat un automobil prin intenţia 
sa de a ajunge mai rapid la serviciu, prin opinia că va dispu- 
ne de suficienţi bani pentru a achita ratele sau prin speranța 
că în orașul său condiţiile de trafic se vor ameliora. În acelaşi 
timp, prezicem că, deoarece Ioana intenționează să isi conducă 
automobilul şi are opinia că o va putea face numai dacă îl va 
înmatricula, ea îşi va înmatricula automobilul. Sub acest as- 
pect, psihologia de simţ comun poate fi identificată drept acea 
practică explicativă şi predictivă ce recurge la noțiuni precum 
opinie, dorinţă, temeri, speranţe etc. Pot fi acceptate de către 
ştiinţă aceste explicaţii si predicții, împreună cu un posibil 
corp de generalizări psihologice formulate în aceiaşi termeni, 
dacă există vreunul? 

Dacă vom dori o descriere mai amănunțită si vom privi 
mai atent la grupul de enunturi de mai sus, vom putea constata 
prezenţa unei anumite caracteristici: „intenţia să...“ „opinia 

ca... precum şi alte „stări mentale“ menționate sunt carac- 
terizate prin ceea ce îndeobşte este numit „conținut“. Desigur, 
nu toate explicaţiile noastre psihologice uzuale sunt formulate 
indicând ceea ce putem numi şi noi, alături de restul autorilor, 
„stări cu conţinut“. De pildă, comportamentul unei persoane 
poate fi explicat printr-o angoasă care a pus stăpânire pe ea şi 
căreia, spre deosebire de o temere, nimeni nu îi poate indica 
un conținut asemănător opiniei, intenţiei etc. De asemenea, 
putem explica prin referire la alte elemente de comportament, 
circumstanţe sau alte elemente din mediul său și așa mai de- 
parte. Totusi, în viata de toate zilele, dincolo de modalitățile 
practic nelimitate prin care putem explica sau prezice compor- 
tamentul cuiva, căci, evident, putem folosi orice cunoştinţe ne 
stau la îndemână, poate fi izolat un anumit mod de explicare 
şi predictie, ce poate fi caracterizat în modul de mai sus, in 
legătură cu care s-a consacrat denumirea de „psihologie de 
simţ comun“ sau, în originalul anglo-saxon, „commonsense 
psychology“ ori „folk psychology“. Aşadar, atunci când vom 
vorbi despre psihologia de simţ comun, ne vom referi la acest 
mod de explicare şi predictie, prin apelul la „stări mentale cu 
conținut“, precum şi la posibilele rudimente de teorie implica- 
te ubicuu în încercările noastre cotidiene de a arunca lumină 
asupra comportamentului semenilor. 

Însă, tocmai am făcut referire la o posibilă teorie. Aici, tre- 
buie să remarcăm că întrebarea noastră, pentru a avea sens, 
va trebui să fie interpretată ca presupunând existența unei 
teorii — poate rudimentară, poate partial sau poate integral 
falsă —, dar va trebui să presupună existența unei teorii ale 
cărei enunturi vor putea fi recuperate eventual de o altă teo- 
rie, de data aceasta ştiinţifică. Desigur, există anumiţi autori 
care consideră că, în viata de toate zilele, pentru a anticipa 
comportamentul semenilor, noi nu facem apel la o teorie, 
însă vom lămuri acest aspect la momentul potrivit. Teoria 
noastră psihologică de simţ comun va fi cea care va include, 

aşadar, în limbajul său această familie de termeni referitori la 
„stările mentale cu conţinut“, pe care îi regăsim în explicaţiile 
şi predicțiile comune, ale căror enunturi sunt recunoscute de 
cei care oferă astfel de explicaţii. 

Daca este să caracterizăm psihologia de simţ comun de o 
manieră mai elaborată, făcând pe deplin apel la un aparat con- 
ceptual pe care filosofia ni-l pune la dispoziţie, vom putea folo- 
si ca punct de plecare caracterizarea lui Stich (Stich, 1996: 10). 
Potrivit acestuia, psihologia de simţ comun poate fi definită ca 
teorie prin următoarele patru caracteristici: 


¢ este în mare parte tacită; 

è are o structură formulabilă într-un format lingvistic declarativ; 

+ susţine (sau presupune) că opiniile, dorinţele, ca si alte stări in- 
tentionale la care face referire posedă proprietăţi reprezentatio- 
nale (sau semantice), iar aceste proprietăţi joacă un rol esenţial în 
individuarea opiniilor şi a dorințelor; 

¢ atribuie o suită consistentă de puteri cauzale opiniilor, dorințelor 
şi celorlalte stări intentionale. 


Descrierea lui Stich redă destul de fidel modul în care pro- 
blematica psihologiei de simț comun s-a consacrat în literatura 
filosofică dedicată subiectului. Primele două clauze afirmă că 
simţul comun utilizează anumite proceduri de atribuire a stă- 
rilor mentale, ale căror principii sunt neformulate de cele mai 
multe ori explicit, dar care pot fi sistematizate sub forma unei 
teorii oarecare. Ultimele două clauze, în ce le priveşte, prezintă 
teoria noastră drept una care face apel la anumite stări cauzal 
eficiente individuate prin conţinutul sau prin interpretarea se- 
mantică ataşate. Psihologia de simţ comun va fi, aşadar, acea 
teorie care va avea ca scop să prezică şi să explice comporta- 
mentul uman, formulându-şi enunturile în termeni care vor 
face apel la stări psihologice ce satisfac descrierea din fraza an- 
terioară. Problema noastră va fi, deci, să cercetăm dacă, în ca- 

zul unei astfel de teorii există impedimente de principiu pentru 
a fi considerată o teorie ştiinţifică şi, din acest motiv, să poată fi 
încorporată în ansamblul mai larg al unei psihologii sau al unei 
ştiinţe a cognitiei mature. 

O astfel de analiză are mai mult decât interesul derivat din 
clarificările de natură epistemologică privind o anumită teorie 
sau un grup de teorii. De răspunsul la întrebarea noastră de- 
pinde apartenenţa la știință a unei pleiade de teorii ce consti- 
tuie o bună parte din disciplina psihologică, din sociologie sau 
economie. Chestiunea credibilitatii ştiinţifice nu se limitează 
doar la domeniul psihologiei. Explicații psihologice de simţ 
comun vom găsi în toate disciplinele care au ca subiect omul. 
Modul in care explicam în viata de toate zilele comportamen- 
tul indivizilor poate fi regăsit în toate aceste discipline. Astfel, 
economia vorbeşte despre „intenţiile investitorilor“ şi opiniile 
lor despre o anumită piaţă, istoria despre temerile senatorilor 
care l-au asasinat pe Cezar cu privire la abolirea republicii, sti- 
intele politice, despre procesele de schimbare a intenţiei de vot, 
antropologia, despre opiniile primitivilor privind zeitățile sau 
despre natură, iar sociologia se străduie să ne ofere, prin va- 
rii metode statistice, prevalența unei anumite opinii în rândul 
unei populaţii şi efectele sale asupra comportamentului subiec- 
tilor în varii situaţii. Ştiinţele omului sunt infestate de explicaţii 
din registrul psihologiei de simţ comun, iar limbajul său este 
o parte a limbajului acestor discipline, prin care îşi formulează 
generalizările. 

De asemenea, o astfel de analiză posedă şi un interes filo- 
sofic mai larg, dincolo de obiectivul său punctual. De pildă, 
ea va avea implicaţii serioase în domeniul filosofiei minţii, 
deoarece explorările sale înseamnă, totodată, clarificări cu 
privire la statutul a ceea ce îndeobşte s-au numit „stări men- 
tale“ şi care, în imensa majoritate a cercetărilor din domeniu, 
se confundă cu proprietăţile invocate de psihologia de simţ 
comun. Totodată, o astfel de clarificare poate interesa filo- 

sofia acţiunii, prin aceea că aruncă lumină asupra statutului 
acțiunilor noastre curente şi a raporturilor lor cu motivele 
invocate. Putem cita, de asemenea, un interes pentru filosofia 
limbajului, atâta vreme cât îşi propune să lămurească anumi- 
te aspecte ale atitudinilor propozitionale şi ale atribuirii lor, 
iar lista ar putea fi prelungită cu orice domeniu în care întâl- 
nim acest mod de atribuire a stărilor mentale, explicându-se 
eventual astfel faptele individului. 


Provocarea eliminativistă 


În ceea ce ne priveşte, ne vom situa de partea baricadei în 
care se susține că psihologia de simţ comun poate fi recuperată 
de ştiinţă. Însă aici va trebui să ne luptăm cu o pleiadă de teo- 
reticieni pentru care cele două sunt incompatibile. Răspunsul 
negativ la întrebarea noastră — cea dacă psihologia de simţ 
comun poate fi recuperată de ştiinţă — înseamnă a imbratisa o 
formă, mai blândă sau mai transanta de ceea ce a căpătat denu- 
mirea de „eliminativism“. Fără a dori să intrăm în considerente 
istorice extensive, va trebui, totuși, să remarcăm că istoria eli- 
minativismului nu este de dată recentă. Ea poate fi trasată până 
la behavioristi şi are o ilustră ascendență în anii '60 în lucrările 
unui Feyerabend (Feyerabend, 1963), Rorty (Rorty, 1965) sau 
Quine (Quine, 1960). 

Eliminativismul în jurul căruia se poartă discuţiile curente, 
şi care polarizează cea mai mare parte a atenţiei în ultimele 
aproape trei decenii, este unul inspirat de progresele în dome- 
niul ştiinţelor cognitiei. Dezvoltări teoretice precum cele din 
domeniul rețelelor neuronale au făcut posibilă explicarea a 
varii fenomene de comportament şi de gândire, prin apelul la 
stări interne care nu mai sunt cele la care facem recurs în viaţa 
de toate zilele şi pentru care nu s-au găsit metode astfel încât 
proprietăţile psihologice obişnuite să fie reduse la ele. Acestea 

au oferit posibilitatea de a explica fenomene pentru care psiho- 
logia de simţ comun rămâne mută. Astfel de rezultate l-au îm- 
pins, de pildă, pe Churchland (Churchland, 1981) să conchidă 
că psihologia de simţ comun este o teorie perimată, pe punctul 
de a ceda locul unei teorii înlocuitoare, cum s-a întâmplat de 
atâtea ori în istoria ştiinţei. În comparaţie cu noile teorii din 
neurostiinte, psihologia de simț comun înregistrează eşecuri 
de proporţii în prezicerea şi explicarea comportamentului 
uman, este izolată de restul ştiinţei, infertilă şi incapabilă de 
evoluţie — toate aceste trăsături care au caracterizat în trecut 
teoriile ce au sfârșit prin a fi eliminate. Churchland merge chiar 
până într-acolo încât susține plauzibilitatea ideii că psihologia 
de simţ comun ar putea dispărea chiar din modul de zi cu zi în 
care profanii, şi nu doar oamenii de ştiinţă, descriu, explică sau 
anticipează comportamentul semenilor. 

Alături de virulenta eliminativismului, aşa cum observăm, 
de pildă, la un Churchland, există şi poziţii care acceptă că 
psihologia de simț comun s-ar putea păstra ca o formă conve- 
nabilă în viata cotidiană de a vorbi despre minte, cum susţine, 
de pildă, un Quine (cf. Quine, 1960), ba chiar ca o formă legiti- 
mă de teoretizare, dar care nu are realmente de a face cu ştiinţa, 
cum este de părere Davidson (Davidson, 1995). 

Avem aici trei tipuri de răspunsuri negative, în ce priveşte 
posibilitatea încorporării psihologiei de simţ comun în ştiinţă, 
care jalonează un spectru chiar mult mai nuantat de poziţii. 
Cum anume le putem răspunde? Cum vom putea da un răs- 
puns afirmativ întemeiat întrebării noastre? 


Structura lucrării 


Aici, planul nostru va fi să punem în lumină îndeajuns din 
caracteristicile psihologiei de simţ comun, care să ne furnize- 
ze un temei suficient pentru aprecierile cu privire la soarta sa. 

Dacă ar fi să ne caracterizăm succint demersul, vom spune că 
suntem în căutarea unui răspuns la întrebarea „ce este psiho- 
logia de simț comun?“ pentru ca, aflând răspunsul, să putem 
da un verdict întemeiat în problema noastră fundamentală. În 
acest scop, vom urmări variile încercări de explicitare a modu- 
lui cum atribuim stări mentale cu conţinut ce urmăresc fie să 
releve anumite caracteristici în structura explicatiilor şi predic- 
tiilor noastre care le fac inapte de ştiinţă, fie să pună în lumină 
o structură despre care putem spune în mod întemeiat că este 
considerată aptă de către ştiinţă. Prima parte a lucrării va fi 
dedicată în mod exclusiv unora dintre aceste teorii, mai precis 
celor care, în opinia noastră, esueaza în încercarea de a oferi o 
imagine coerentă a psihologiei de simț comun. Aici vom în- 
tâlni o bună parte din teoriile care neagă psihologiei de simţ 
comun perspectiva de a deveni parte a științei. Urmează, apoi, 
o a doua parte în care vom examina una dintre chestiunile de 
fond pe baza căreia se poartă în ultimele decenii discuţia cu 
privire la stările mentale de simţ comun și implicaţiile acesteia 
vizând capacitatea psihologiei de simţ comun de a fi integrată 
ştiinţei — problema externalismului. O astfel de discuţie se va 
dovedi esenţială în elaborarea unui model care să expliciteze 
atribuirea stărilor mentale şi relaţia lor cu comportamentul, 
demers căruia îi va fi consacrată partea a treia a lucrării. În 
fine, ultimele pagini vor fi dedicate evaluării chestiunii elimi- 
nativismului şi răspunsului la întrebarea fundamentală de pe 
poziţiile degajate anterior, profitând de imaginea psihologiei 
de simţ comun pe care cercetarea noastră a creionat-o deja. 


Partea I 


Ce nu este psihologia 
de simţ comun 


Cap.1 


Psihologie de simt comun 
Si rationalitate 


Introducere 


Daca exista o chestiune in literatura filosofica dedi- 
cata psihologiei de simt comun in legatura cu care sa se 
poata indica un cvasiconsens, atunci, aceasta este cea a 
rationalitatii. Aproape toţi autorii care au ales să trateze 
subiectul vorbesc despre faptul că, în atribuirile noastre 
de stări psihologice de simţ comun, pornim de la a propu- 
ne „raționalitatea“ celui căruia îi atribuim stările mentale 
vehiculate. Însă, deşi aproape toată lumea sfârşeşte prin a 
implica raționalitatea, într-un fel sau altul, în procesul de 
atribuire a opiniilor şi intentiilor, asa cum s-a remarcat 
deja, „este de notorietate că susținătorii acestei teze sunt 
vagi atunci când e să spună exact ce anume înseamnă ra- 
tionalitatea în acest context “(Hutto, 2008)’. 


Nu ne vom asuma sarcina de lămuri ce ar putea să însemne 
„raționalitatea“ în general, să stabilim care sunt criteriile pentru 
ca o acțiune să fie considerată raţională. Scopul nostru va fi mult 


mai modest. Ne vom rezuma la a depista dacă există ceva care 


' Cf, de asemenea, Davidson, 1987: 98. 

poate fi calificat drept rațional între aspectele utilizate în vederea 
atribuirii de atitudini propozitionale, astfel încât să putem eva- 
lua, mai departe, modul cum poate aceasta afecta posibilitatea 
unei ştiinţe psihologice formulate în limbajul de simţ comun. 

Aici, din nou, unul din punctele asupra căruia există un larg 
consens este faptul că a-i considera pe oameni rationali intro- 
duce un anumit element normativ în modul în care atribuim 
atitudini propozitionale: va trebui să presupunem, în astfel de 
situaţii, că respectivul este rațional, iar aceasta nu înseamnă alt- 
ceva decât că va trebui să lucrăm cu presupozitia că persoana 
chiar are opiniile şi intenţiile pe care trebuie să le aibă, ţinând 
evident seama de anumite circumstanţe, cum ar fi gradul său 
de informare sau scopurile sale generale. Însă, cum putem 
descrie mai departe acest aspect normativ, care ne permite să 
spunem că subiectul respectivelor atribuiri are anumite opinii 
şi intenţii, anume cele pe care trebuie să le posede? 

Prezenţa elementului normativ a fost interpretată de unii 
autori ca implicând imposibilitatea de a construi o teorie sti- 
intifica în termenii psihologiei de simț comun. Prezenţa aces- 
tui element raţional şi, ipso facto, a celui normativ a fost in- 
terpretată ca având drept consecință plasarea psihologiei de 
simţ comun într-un domeniu de teoretizare care, desi perfect 
respectabil, rămâne unul distinct de ştiinţa empirică. Rezulta- 
tul a fost izolarea domeniului intentional de orice posibilitate a 
unei investigaţii ştiinţifice obişnuite. 

Argumentele noastre vor fi îndreptate împotriva acestei din 
urmă idei. Scopul lor ultim este de a arăta că, în pofida vehi- 
culării anumitor elemente care ar singulariza domeniul atri- 
butiilor de atitudini propozitionale, niciunul nu este capabil să 
îl scoată în afara subiectelor apte de tratare ştiinţifică, şi chiar, 
mai mult, acele aspecte ale procesului de atribuire a opiniilor 
în care se susține că intervine un aspect rațional reprezintă re- 
gularitati pentru care se pot aplica metode de investigaţie cu- 
rente în cazul unui demers ştiinţific. 

Locul clasic al contestarii stiintificitatii psihologiei de simt 
comun in temeiul unor aspecte normative poate fi plasat in lu- 
crarile lui Donald Davidson. Acesta explorează o serie de situa- 
tii in care rationalitatea si aspectele normative pe care le aduce 
cu ea intervin, se spune, in construirea teoriilor psihologice de 
simt comun. Va trebui sa discutam deci, inainte de toate, aceste 
obiecții ridicate de către Davidson. Într-o a doua parte a aces- 
tui capitol vom încerca să vedem daca măcar există un aspect 
normativ derivat din raționalitatea atribuită agenţilor care să fie 
implicat în determinarea opiniilor. În acest scop, vom examina 
două teorii extrem de influente — cea a lui Brandom şi cea a 
lui Dennett. Strategia pe care o vom adopta în abordarea celor 
două teorii va fi una pe care am putea-o eticheta drept „regre- 
sivă“. Astfel, vom urmări să stabilim câtă raționalitate şi norma- 
tivitate rămâne în atribuirea opiniilor, pe măsură ce vom arăta 
că suntem siliți să ne reducem pretenţiile cu privire la prezența 
acestor elemente în atribuirile de stări mentale de zi cu zi. 

În acest al doilea moment, vom exploata, într-un prim pas, 
investigaţiile lui Brandom în domeniu, pentru a încerca să ve- 
dem întâi dacă atitudinile propozitionale pot fi reduse la setul de 
îndatoriri şi drepturi despre care se poate spune că sunt asociate 
lor. După ce vom arăta că această reductie sau deducție este im- 
posibilă, vom lua teoria lui Dennett, care detaliază ce ar putea 
însemna o pretenţie mai redusă cu privire la aspectul normativ 
— cea de a fi utilizat simpliciter. În final, pe baza aspectelor care 
au reiesit din examinarea acestor teorii, vom încerca să formu- 
lam o concluzie generală: anume că aspectele normative derivate 
din raționalitatea agenţilor nu joacă niciun rol în determinarea 
atitudinilor pe care le vom atribui. În cele din urmă, vom furniza 
argumente pentru ideea că prezenţa unui aspect normativ con- 
duce obligatoriu la imposibilitatea de a determina stările mintale 
reale ale subiecţilor atribuirilor noastre. 

Potrivit lui Davidson, însăşi prezenţa unui element norma- 
tiv în atribuirile noastre mentaliste va trasa o linie de demarca- 
tie între acestea si știință: 


... vocabularul mentalist nu poate fi redus sau încorpo- 
rat în vocabularul fizicii sau al altei ştiinţe „tari“. Unul din- 
tre motivele pentru această ireductibilitate constă în faptul 
că orice explicaţie corectă a opiniilor si a altor atitudini ale 
agentului trebuie să recunoască elementul normativ ine- 
rent conținuturilor cognitive. O atitudine are relaţii logi- 
ce cu celelalte; aceste relaţii, deşi distorsionate şi deranjate 
de limitările puterilor noastre, servesc, totuși, localizării 
şi identificării conţinuturilor gândurilor noastre. Atunci 
când tratăm lumea ca fiind lipsită de minte, cum e în cazul 
ştiinţelor naturii, nu există nimic corespunzător acestei di- 
mensiuni a mentalului. (Davidson, 1997) 


Prin urmare, elementul normativ, străin ştiinţei, va face ca 
teoriile noastre psihologice să nu poată fi asimilate unor teorii 
ştiinţifice adevărate. Ca atare, va exista o „falie nomologică“ 
între teoriile psihologice de simț comun, guvernate de „prin- 
cipiile raţionalităţii“, şi cele ştiinţifice, care le fac incapabile de 
a fi asimilabile. 

Totuși, ne putem pune problema de ce prezenţa unui ele- 
ment normativ tulbură perspectiva recuperării de către ştiinţă a 
psihologiei de simţ comun. Aşa cum este formulat, argumentul 
se cere cel puţin suplimentat. Simplul fapt că o disciplină are o 
anumită particularitate nu o transforma, automat, in nonstiin- 
ta. De fapt, orice ştiinţă are cel putin câteva particularități ne- 
împărtăşite de nicio altă disciplină — anume domeniul său de 

fenomene, ca şi unele dintre legile şi entităţile cu care lucrează. 
Simpla prezență a unor particularități nu le anulează caracterul 
stiintific. În ocurenta, faptul că teoria are particularitatea de a 
se referi la fenomene „normative“ nu o scoate, implicit, din sfe- 
ra ştiinţei. De ce nu am considera, pur şi simplu, că fenomenele 
în cazul cărora se poate vorbi despre normativitate sunt cele 
parte a domeniului său, dar numai ale domeniului său? Aceas- 
ta ar face referirea la fenomenele în cazul cărora este implicată 
raționalitatea cu totul şi cu totul neexceptionala, scotand-o de 
sub perspectiva eliminării din corpul ştiinţei, la fel cum faptul 
că in biologie, şi doar în biologie, se poate vorbi despre mutații, 
ereditate sau informaţie genetică nu o exilează din corpul ştiin- 
tei. Este deci, nevoie de o justificare totuşi. Davidson se explică 
invocând aici două elemente introduse în joc de normativitate 
şi care operează această scoatere a psihologiei de simț comun 
din zona ştiinţei: lipsa obiectivitatii şi specificitatea metodolo- 
gică a psihologiei de simț comun. 


Lipsa obiectivitatii 


Succint, Davidson îşi formulează argumentul cu privire la 
absenţa obiectivitatii astfel: 


Normele sau consideratiile cu privire la raționalitate intra 
şi în aplicarea teoriei la agenţii actuali, într-un stadiu in care 
isi atribuie propriile propoziţii pentru a capta conținuturile 
spuselor şi gândurilor celuilalt. Procesul implică necesar- 
mente o decizie cu privire la tiparul de atribuţii care l-ar face 
pe celălalt inteligibil (nu inteligent, desigur!), iar aceasta în- 
seamnă utilizarea propriilor standarde de raționalitate pen- 


N 


De pildă, faptul că doar biologia vorbeşte despre diviziunea celulară 
nu o scoate din câmpul științei. 

tru a calibra gândurile celuilalt. În anumite privinţe, aceasta 
se aseamănă cu aproximarea unei curbe cu un set de puncte, 
lucru care se întâmplă si în cele mai bune științe. Însă, în ca- 
zul psihologiei, vom mai găsi un element la lucru: în fizică, 
există un creier care lucrează pentru a înțelege cât mai mult o 
materie tratată ca fiind lipsită de minte; în cazul psihologiei 
la fiecare capăt se găseşte un creier. Normele sunt folosite ca 
standarde pentru norme. (Davidson 1995) 


Dificultatea provine, deci, din faptul că „normele sunt fo- 
losite ca standarde pentru norme“. Însă ce înseamnă, pentru 
Davidson, această expresie ambiguă? Nimic altceva decât că, în 
evaluarea opiniilor celorlalți, noi utilizăm propriile reguli sau, 
într-o altă formulare, la fel, redevabilă lui Davidson, regulile 
de folosire a limbajului, aşa cum le înțelegem noi. Însă, cum isi 
motivează Davidson susţinerea? 

Davidson dezvoltă tema în contextul examinării progra- 
mului unei „teorii unificate a vorbirii şi acțiunii“, un proiect 
al unei teorii suficient de generale pentru a putea cuprin- 
de tot ceea ce putem spera să ştim cu privire la fenomenele 
intentionale. Potrivit lui Davidson, un astfel de proiect este 
unul perfect legitim. „Teoria unificată a vorbirii şi acțiunii“ 
va trebui construită, consideră el, în jurul unui nucleu format 
dintr-o teorie a deciziei, care să determine ce este rațional și ce 
nu în alegerile noastre, suplimentat de o teorie a sensului, care 
să ne ofere temeiuri pentru specificarea de conținuturi ale ati- 
tudinilor propozitionale atribuite. Însă o astfel de teorie nu va 
putea aspira niciodată la statutul de ştiinţă, deși va fi, totuşi, un 
domeniu de activitate teoretică respectabilă. Motivul: aceasta 
va fi o teorie care vizează să explice fenomenele de limbaj şi 
cele de comportament intentional si, ca atare, asupra sa se vor 
repercuta anumite particularităţi ale acestora. 


3 Cf. Davidson, 1995. 

Mai exact, determinarea conţinutului unei atitudini propo- 
zitionale va depinde, potrivit lui Davidson, de relaţiile pe care 
le are cu restul atitudinilor propozitionale ale individului, pre- 
cum şi de condiţiile de adevăr ale opiniilor atribuite. Problema 
de fond este ca nici în ceea ce priveşte relaţiile între opinii si 
nici în ceea ce priveşte condiţiile de adevăr nu există standarde 
obiective, ca în ştiinţă, unde există o evidenţă intersubiectiva, 
la care putem face întotdeauna referire pentru a tranga cu pri- 
vire la adevărul enunturilor noastre: 


Interpretarea unei teorii formale nu se bazează pe eviden- 
ta intersubiectivă obișnuită. În măsurarea mărimilor fizice, 
putem folosi numerele pentru a tine evidenţa proprietăților 
evenimentelor şi a obiectelor public observate. Asupra pro- 
prietatilor relevante ale numerelor putem cădea cu toții de 
acord. Însă lucrurile sunt diferite odată ce mintea încearcă 
să-l înţeleagă pe celălalt. Oamenii sunt public observabili, ca 
orice alt lucru din natură. Însă entităţile pe care le construim 
ca pe un tablou al gândurilor cuiva trebuie să fie propoziţiile 
noastre, după cum sunt înţelese de către noi, sau alte entități 
cu aceeași provenienţă si structură. Sensurile propozitiilor 
sunt neîndoielnic dependente de relaţiile noastre cu lumea 
despre care propoziţiile sunt, şi de interacțiunile lingvistice 
cu ceilalţi. Însă nu există nicio scăpare de la faptul că nu pu- 
tem verifica temeiurile obiective ale măsurii pe care o folo- 
sim aşa cum putem verifica înțelegerea noastră a numerelor; 
nu putem verifica corectitudinea normelor noastre verficân- 
du-le cu ceilalţi, din moment ce a face asta ar însemna folosi- 
rea normelor noastre de bază din nou. (Davidson, 1995) 


Atribuirile noastre nu vor putea fi, deci, considerate obiective, 
atâta vreme cât nu se sprijină doar pe temeiuri obiective, cum 
avem în ştiinţă, unde, spre exemplu, măsurarea unor mărimi la 
care se referă teoria fizică se poate face în mod obiectiv. Dacă 

„Ion este înalt de doi metri“ este o propoziţie al cărei adevăr sau a 
cărei falsitate poate fi decisă în mod obiectiv, pur şi simplu, apli- 
când regulile de măsurare, nu acelaşi este cazul pentru „Ion crede 
că zăpada este albă“. Atitudinile propozitionale atribuite lui Ion 
sunt cele pe care Ion „trebuie“ să le aibă — intenţiile şi opiniile 
pe care trebuie să si le formuleze —, iar ce trebuie să creadă şi să 
vrea nu poate fi determinat în mod obiectiv. Însă de ce, la urma 
urmei, atribuirile noastre de stări mentale păcătuiesc, din punc- 
tul de vedere al obiectivitatii? Când evaluăm raționalitatea unei 
opinii sau a unei intenţii va trebui să luăm drept temei al evalu- 
ării noastre regulile cu care operăm noi în acel context, pentru a 
căror corectitudine nu mai există, mai departe, niciun temei. Nu 
avem cum să stim, in mod obiectiv, că felul în care rationam sau 
alegem noi înşine este corect, pentru că nu există nimic altceva 
decât opinia noastră la care să recurgem în vederea evaluării. 

Concret, în primul rând, aceste elemente subiective sunt 
introduse de relaţiile care se stabilesc între atitudini propoziti- 
onale şi le oferă acestora o identitate. Davidson este un adept al 
„holismui“ mentalului: 


Există mult prea multe concepte pe care trebuie să le 
posedăm pentru a vorbi sau a descrie gândirea, acțiunea 
în urma unor motive, opinia sau îndoiala, toate depinzând 
una de cealaltă. Aceasta constituie holismul mentalului, 
interdependenta variilor sale aspecte. În cadrul fiecărei 
dimensiuni a mentalului, cum ar fi opinia, pare clar că o 
abordare atomistică e imposibilă, deoarece e imposibil să 
găseşti un sens pentru ideea de a avea doar una sau mai 
multe opinii. Opiniile nu vin una câte una: ceea ce identi- 
fica o opinie şi o face opinie e, printre alti factori, relaţia cu 
alte opinii. (Davidson, 1990) 


Aceste relaţii care contribuie la stabilirea sensului sunt date 
de regulile gândirii raționale, iar aici, în evaluările efectuate, 

atributorul va folosi propriile norme de raționalitate, invariabil 
subiective. 


De ce nu trebuie să ne punem speranţa că o explicare 
ştiinţifică a funcţionării creierului sau, din acelaşi motiv, 
un program care imită cu succes funcționarea minții ar 
explica mecanismele care constituie gândirea, în același fel 
cum mecanismele din spatele dispersiei luminii sau al bio- 
degradării au explicat ce era ascuns în momentul în care tot 
ce puteam face era să folosim concepții cum ar fi biodegra- 
dabil sau dispersiv? (...) Motivul are de a face cu caracterul 
normativ ireductibil al conceptelor pe care le folosim pen- 
tru a explica şi descrie gândirea. 

Este destul de clar că există norme de raționalitate care 
se aplică gândirii. (...) Opiniile (şi celelalte atitudini) sunt, 
în mare, identificate prin relaţiile lor logice precum şi prin 
alte relații dintre ele; schimbă relaţiile si vei schimba iden- 
titatea gândului. Relaţiile simple, uşor de înţeles, nu pot fi 
adesea sau pe larg încălcate de un gânditor, iar elementele 
minții acelui gânditor să fie identificate ca gânduri. 

Problema nu este dacă vom cădea de acord asupra nor- 
melor de raționalitate, ci, ea e mai degrabă dacă avem astfel 
de norme şi, de asemenea, că nu putem recunoaște ca feno- 
mene de gândire ceea ce este prea excentric. Am spune, mai 
bine: ceea ce e pare excentric nu e gândire. Doar când putem 
vedea o creatură (sau obiect) ca raţional în mare, conform a 
ceea ce înțelegem a fi astfel, îi vom putea atribui de o manieră 
inteligibilă gânduri sau îi vom putea explica prin referire la 
scopurile şi convingerile sale comportamentul. 

Aceasta înseamnă că, atunci când cineva, om de ştiinţă 
sau profan, atribuie gânduri altcuiva, va utiliza cu necesi- 
tate propriile norme în momentul în care realizează atri- 
buirile. Nu există nicio modalitate prin care poate verifica 
dacă normele sale sunt împărtășite fără a presupune mai 

întâi o mare parte a lor; pe măsură ce interpretează cu suc- 
ces pe altcineva, el va descoperi propriile norme in cealalta 
persoană. Această „descoperire“ e un produs al interpretă- 
rii, şi nu o descoperire empirică. (Davidson, 1995) 


Însă nu numai coerenţa va trebui să fie urmărită, ci va tre- 
bui să presupunem şi că indivizii posedă un set de opinii care, 
într-o mare proporţie, sunt adevărate. Motivul provine din 
modul în care atribuim opinii. Astfel, în ceea ce priveşte pri- 
mul aspect, Davidson afirmă: 


E imposibil ca un interpretant să înţeleagă un vorbitor 
şi, totodată, să descopere că vorbitorul se înşală masiv cu 
privire la lume. Asta deoarece interpretează propoziţiile 
susținute ca adevărate (lucru care nu trebuie distins de atri- 
buirea de opinii) în concordanţă cu evenimentele şi obiec- 
tele din lumea exterioară, care cauzează ca propoziţiile să 
fie susținute ca adevărate). (Davidson, 1983) 


Altfel spus, va trebui să presupunem că există un set de stări 
de fapt care cauzează opiniile indivizilor şi care le fac pe acestea 
adevărate. Ele ne vor oferi posibilitatea de a formula ipoteze cu 
privire la ceea ce respectivul crede, însă vom reuşi acest lucru 
doar în măsura în care vom reuși să îi atribuim opinii care să 
„corespundă“ stărilor de fapt respective, cu alte cuvinte, opinii 
adevărate. Însă, nici pentru felul în care se stabileşte această 
corespondenţă nu pot exista reguli obiective“, căci: 


* Cele două constrângeri — a maximizării adevărului si a coerentei — 


sunt necesare deoarece în condiţiile unei confuzii şi ale unei erori ge- 
neralizate privind subiecţii atribuirii noastre, nu vom putea regăsi acele 
elemente care ne permit atribuirea atitudinilor propozitionale: „A cre- 
dita oamenii cu un grad înalt de consistență nu poate fi considerat doar 
ca simplă caritate: e inevitabil, dacă dorim să fim capabili, să îi putem 
acuza, de o manieră care face sens, de eroare sau de un anumit grad 

Un înalt grad de consistenţă şi de adevăr al gândirii si 
vorbirii unui agent este un element al interpretării corecte 
a vorbirii şi a atitudinilor unei persoane. Însă este vorba 
despre adevărul şi consistenţa potrivit standardelor inter- 
pretului. (Davidson, 1983) 


Există, deci, un proces prin care, pornind de la un set idi- 
osincratic de reguli cu privire la ce este rațional şi ce nu este 
astfel, încercăm să stabilim ce anume ar trebui să creadă o altă 
persoană. Pentru toate acestea, nu există un standard obiectiv 
de corectitudine. Or, în lipsa acestuia nu putem construi o sti- 
inta psihologică in care explicaţiile sunt formulate în limbajul 
opiniilor si intentiilor 

Totusi, problema de care se loveste argumentul lui David- 
son este cea evidentiata de Wittgenstein in discutia sa asupra 
limbajului privat: nu exista reguli de care sa asculte doar o sin- 
gura persoana, si aceasta tocmai din cauza lipsei de obiectivi- 
tate?. Ceea ce sustinem, odată cu Wittgenstein, este că, în astfel 


de irationalitate. Confuzia globală, ca şi greşeala universală, este de 
neconceput, nu fiindcă imaginaţia este neputincioasă, ci pentru că 
prea multă confuzie nu lasă loc la nimic despre care să fii confuz, 
iar eroarea de proporţii erodează fundalul opiniei corecte pe care 
poate fi construită greşeala. Pentru a aprecia limitele si cantitatea 
de greşeală și de eroare în gândire pe care o putem pune în cârca 
altora, trebuie să privim, iarăși către inseparabilitatea chestiunii re- 
feritoare la ce concepte are o persoană de cea referitoare la ce face 
cu acele concepte în domeniul opiniilor, dorințelor si intentiilor. În 
măsura în care eşuăm în a descoperi un tipar coerent și plauzibil de 
atitudini si acţiuni ale altora, vom renunţa si la sansa de a-i trata ca 
persoane“. (Davidson, 1970) 

Cf. Wittgenstein, 1953, :202: „A asculta de o regulă, este o practică. 
Iar a crede că cineva ascultă o regulă, nu înseamnă a asculta de o 
regulă. Prin urmare, nu se poate da ascultare privat unei reguli: în 
caz contrar, a crede că cineva ascultă de o regulă, ar însemna același 
lucru cu a asculta de ea.“ 

de cazuri, nu se mai poate vorbi despre corectitudine sau inco- 
rectitudine în aplicarea unei reguli şi că, tocmai de aceea, este 
absurd să vorbim despre reguli. În cazul de față nu vom putea 
spune că, potrivit unei reguli oarecare aplicată doar de către 
mine, care determină ce este raţional să se creadă într-o anu- 
mită situaţie, x va crede p, întrucât opinia care are conţinutul p 
este ceea ce este rațional să se creadă, din simplul motiv că nu 
se poate vorbi despre o regulă idiosincratică potrivit căreia uti- 
lizăm limbajul. Faptul că este vorba de o chestiune unde nu se 
poate discuta despre obiectivitate, după cum recunoaște si Da- 
vidson, lasă la latitudinea noastră, a inclinatiei necenzurate de 
nimic determinarea modului în care vom aplica regula în acea 
situaţie particulară, a ne pronunța asupra a ceea ce este „co- 
rect“ sau „incorect“ din punctul nostru de vedere. Însă, dacă 
vom accepta aşa ceva, nu se va mai putea face distincţie între 
ceea ce este corect şi ceea ce este incorect: putem adopta orice 
soluţie ni se pare a fi potrivită cu privire la aplicarea regulii 
într-un anumit caz. Neputând face distincţia între ceea ce este 
corect şi ceea ce este incorect, este absurd să se mai vorbească 
despre vreo regulă — in ocurenta de o regulă a rationalitatii. 
Însă, dincolo de aceste consideraţii wittgensteiniene, ideea 
unei lipse de obiectivitate în determinarea conţinutului opinii- 
lor conduce la colapsul oricărei idei de obiectivitate, inclusiv la 
ideea de obiectivitate a ştiinţei — chiar a ştiinţelor „tari“, cum 
ar fi fizica şi matematica. Să presupunem că avem de realizat o 
predictie cu privire la ce anume va crede cineva a fi produsul 
a două numere. De asemenea, să presupunem că avem de a 
face cu un mecanism de tipul celui indicat de Davidson, în care 
ajungem să stabilim, pe baza a ceea ce credem ca este ratio- 
nal, opinia respectivei persoane. Astfel, vom şti că este rațional 
pentru oricine care efectuează respectiva operaţiune aritmeti- 
că să ajungă la opinia că suma acelor numere este chiar numă- 
rul rezultat prin aplicarea regulilor aritmeticii celorlalte două 
numere. Nu este nimic misterios sau idiosincratic în ceea ce ni 

se intampla aici. Regula care va determina ce anume trebuie sa 
creada respectivul, daca se poate vorbi despre una, nu poate fi 
decat regula inmultirii. Or, nu putem considera aceasta regu- 
la ca fiind lipsită de obiectivitate decât cu riscul de a priva de 
această caracteristică întreaga matematică şi orice ştiinţă care 
se foloseşte de valori numerice, inclusiv fizica. Pur şi simplu, 
nu putem priva de obiectivitate atribuirile noastre de opinii de- 
cât cu riscul de a priva de aceeași obiectivitate ştiinţele „tari“. 

De asemenea, putem constata că avem capacitatea de a de- 
termina de o manieră perfect obiectivă ce anume trebuie să 
creadă un individ, ori de câte ori acesta este implicat într-o 
activitate guvernată de reguli. Putem include aici predicții cu 
privire la opiniile pe care cineva le are sau şi le va putea for- 
ma, în cazul determinării unor evenimente, pe baza aplicării 
legilor fizicii, ale anumitor generalizări sau relaţii cauză-efect 
pe care stim că le cunoaşte, în urma rationarii logice şi multe 
altele. De pildă, putem determina care va fi opinia unei anumi- 
te persoane despre care ştim că stăpâneşte anumite reguli de 
rationare deductive atunci când i se cere o concluzie pe baza 
unor premise sau a unui fizician care calculează, pe baza legii 
lui Boyle, presiunea într-un cilindru în care volumul ocupat 
de un gaz se modifică etc. Toate acestea sunt reguli obiective, 
fie că este vorba despre trecerea de la premise la concluzie, fie 
că este vorba de a aplica legile gazelor, care pot intra, din nou, 
într-un raționament logic deductiv, fie că este vorba despre o 
procedură inductivă. Nu este nevoie să ne „imaginăm“ sau să 
facem apel la un set de reguli „proprii“ ale rationalitatii, atâta 
vreme cât avem la dispoziţie un set interpersonal şi obiectiv, 
împărtăşit ceteris paribus de majoritatea semenilor noştri. 

La fel de intersubiectiv par a sta lucrurile şi în cazul silogis- 
mului practic: dacă o persoană intenționează p, crede că dacă 
face a, atunci p, ceteris paribus, este rational este să facă a. De 
la ce anume trebuie să creadă o persoană, ca urmare a aplicării 
unei formule care exprimă o lege fizică, până la utilizarea unui 

simplu silogism în chestiuni banale, din viaţa de zi cu zi, acolo 
unde există raționalitate va exista şi obiectivitate. Nu ne propu- 
nem să inventariem situaţiile în care putem determina obiectiv 
ce trebuie să facă o anumită persoană, date fiind anumite cir- 
cumstante. Tot ceea ce intentionam să concluzionăm este că, si 
presupunând doar asumarea obligatorie a rationalitatii în atri- 
butiile noastre, nu vom putea elimina domeniul minţii dintre 
sferele unde există o reală obiectivitate. 

Desigur, există situaţii în care nu putem spune obiectiv ce 
anume trebuie să creadă respectivul sau ce trebuie să prefere 
respectivul. Exemplul edificator este cel al situaţiilor care im- 
plică o decizie în care ceea ce trebuie ales depinde într-o măsu- 
ră de preferinţele personale ale subiectului în legătură cu care 
se realizează predicția. Însă, în asemenea situații, ştim, la fel ca 
oricare adult exersat în psihologia de simț comun, că trebuie 
să ne abtinem să îi atribuim vreo opinie“, neputând-o stabili 
în mod obiectiv. Nu vom putea spune că x trebuie să prefere 
dintre două vinuri pe cel pe care îl preferam noi”. Știm că, in- 
diferent de ceea ce am alege noi, nu putem să spunem nimic 
obiectiv despre ce ar fi rațional ca respectivul să aleagă. Nu este 
vorba despre o extrapolare mecanică a ceea ce am alege sau 
spune noi, în baza a ceea ce credem noi raţional a spune sau a 
alege la alții. Cazurile în care nu putem trage o concluzie sunt 
destul de clare, cunoscute atributorilor de zi cu zi de opinii, şi 
nu ne sileşte nimeni să depasim limitele care ne păstrează pe 
terenul atribuirilor obiective. 


é Sau să îi atribuim o clasă de opinii sau preferinţe pe care este legitim 
să şi le formeze. 

7 Ceea ce pare a fi genul de situaţie la care se gândeşte Davidson. Desi- 
gur, preferința pentru un anumit vin nu poate fi obiectivă, dar nicio 
persoană stăpână pe psihologia de simţ comun nu se va aventura să 
determine ce anume trebuie să prefere. 

Specificitatea metodologică 
a psihologiei de simţ comun 


Normativitatea şi raționalitatea nu creează, potrivit lui Da- 
vidson, probleme recuperării psihologiei de simț comun doar 
prin lipsa de obiectivitate pe care aceasta o introduce. Ea e ex- 
clusă dintre teoretizările ştiinţifice şi dintr-un al doilea motiv: 
„raționalitatea“ la care facem apel atunci când explicăm com- 
portamentul oamenilor introduce o anumită caracteristică în 
metoda potrivit căreia ne construim psihologia de simţ comun, 
ce nu va fi regăsită în ştiinţele autentice, precum fizica. 


Una din caracteristicile mentalului e că atribuirea de fe- 
nomene mentale trebuie să fie responsabilă pentru fundalul 
de motive, opinii şi intenţii ale individului. Nu poate exista 
nicio conexiune între cele două tărâmuri dacă este ca fiecare 
să îşi păstreze dependenţa fata de propria sursă de temeiuri. 
(...) atunci când folosim conceptele de opinie, dorință şi ce- 
lelalte, va trebui să fim pregătiţi, pe măsură ce dovezile se 
acumulează, să ne ajustăm teoria in lumina consideratiilor 
cu privire la pertinenta generală; idealul constitutiv al ratio- 
nalitatii controlează partial fiecare fază din evoluţia a ceea ce 
trebuie să fie o teorie care evoluează. (Davidson, 1970) 


Avem, deci, un fenomen care desparte psihologia de simţ 
comun de ştiinţă, ce tine de revizuibilitatea explicatiilor furni- 
zate. Trebuie, aşadar, să vedem dacă nu vom găsi acelaşi feno- 
men de ajustare a unei teorii in lumina ,,pertinentei generale“ 
şi în alte domenii, îndeobşte recunoscute prin metodologia lor 
neumbrită de bănuiala lipsei de stiintificitate. 

Însă aici va trebui să remarcăm că vom găsi cât se poate de 
clar un fenomen de corecție a teoriilor fizice, pe măsură ce se 
acumulează noi observaţii. Suntem întotdeauna siliți să ne mo- 

dificăm teoria pentru a respecta, de pildă, consistenţa sau sim- 
plitatea unei teorii. Este un fenomen identic celui care se întâm- 
plă în lumea atribuirii opiniilor. Pentru a da numai un exemplu, 
explicăm comportamentul cuiva care citeşte un ziar prin inten- 
tia de a afla ultimele stiri şi opinia că, dacă va citi ziarul, va afla 
ultimele ştiri. Desigur, va trebui să ne revizuim teoria cu privire 
la această persoană dacă, după o vreme, vom constata că închide 
ziarul şi deschide radioul. Vom spune că respectiva persoană şi-a 
adus aminte de faptul că şi dacă ascultă radioul va afla ultimele 
stiri si, pentru a fi completi, vom invoca un mecanism cunoscut 
de către toți pentru determinarea preferințelor, anume preferă 
radioul ziarului, prin faptul că ştirile radiofonice sunt mai noi 
decât cele din ziar, că el preferă astfel de ştiri şi că ştie că tocmai 
a venit ora la care ele sunt difuzate. Acelaşi lucru se întâmplă si 
într-o explicaţie fizică. De pildă, explicăm mişcarea unui corp 
sub acțiunea gravitației. Să spunem că acesta este un meteorit 
care cade pe Pământ, modificandu-si viteza odată ce intră in 
atmosferă. Pentru a explica mișcarea observată a meteoritului 
până la un anumit moment, mai precis până intră în atmosferă, 
teoria noastră are a face apel doar la forța gravitaţională. Însă, la 
un moment dat, acesta isi schimbă, ca urmare a impactului cu 
atmosfera, acceleraţia imprimată de gravitație. Pentru a menţine 
teoria noastră prin care explicăm mișcarea corpului consistentă 
cu propoziţiile de observaţie, va trebui să o ajustăm, introducând 
în teoria noastră si referirea la o serie de forte aerodinamice care 
acționează asupra unui corp de forma respectivă, spre exemplu. 
Astfel, pentru a menţine consistenţa teoriei noastre, vom ajusta 
setul de forte la care face apel explicaţia noastră cu privire la mis- 
carea corpului, în aceeași manieră cum am ajustat teoria noas- 
tră ce explică acţiunea cititorului nostru, şi aceasta pentru a nu 
introduce o inconsistenta între setul de principii pe baza căruia 
explicăm acţiunea sau mișcarea si noul set de propoziţii de ob- 
servatie îmbogățit cu cele rezultate din noile constatări cu privi- 
re la traiectoria sau faptele corpului, respectiv ale individului. 

Cele două ajustări nu sunt, de fapt, chestiuni diferite, ele 
producându-se oriunde o teorie este modificată pentru a o 
pune în acord cu fenomenele constatate, fie că este vorba des- 
pre comportamentul uman sau despre traiectoria unui corp. 
Nu are importanţă dacă „la lucru“ sunt nişte procese de gândi- 
re cunoscute simțului comun, pe care le considerăm rationale 
şi în funcţie de care explicăm comportamentul oamenilor, sau 
anumite procese fizice care explică mişcarea corpurilor. Pur 
şi simplu, introducem în teoria noastră referiri la un set su- 
plimentar de regularitati/legi, precum şi la evenimente despre 
care afirmăm că au influențat fenomenele observate, pe măsu- 
ră ce setul de observaţii evoluează. Astfel, în cazul persoanei 
din exemplul nostru, vom spune că, în general, oamenii pre- 
feră ştirile mai noi celor vechi, iar aceasta a constatat că este o 
anumită oră când radioul poate să îi ofere astfel de ştiri, ceea 
ce a determinat-o să își întrerupă lectura ziarului. La fel, în ca- 
zul explicatiei fizice, vom avea de a face cu invocarea unui nou 
set de legi — ale aerodinamicii — care pot influența mişcarea 
meteoritului, precum şi a unor evenimente care au influențat 
dinamica sa, cum ar fi impactul cu atmosfera. 

Ajustarea explicatiilor noastre psihologice se face, deci, în 
situaţiile invocate de Davidson, în virtutea aceloraşi constrân- 
geri ca şi în cazul unei teorii fizice — consistenţa propozitiilor 
de observaţie cu restul teoriei. Departe de a pune în lumină o 
diferență metodologică, aceste fenomene relevă similaritate. 

Normativitate 
și atitudini propozitionale 


Am văzut că argumentele lui Davidson nu reușesc să facă tre- 
cerea de la ideea existenţei unor aspecte normative impuse de 
raționalitate, în cazul atribuţiilor mentaliste comune, la ideea ca- 
racterului nestiintific al psihologiei de simţ comun. Totuşi, vom 
încerca să arătăm ceva mai mult, anume că în atribuirile noastre 
mentaliste cotidiene nu este implicat niciun aspect normativ deri- 
vat din raționalitate. În acest mod, vom putea afirma că, oricare ar 
fi consecinţele prezenţei acestor norme şi orice demonstraţii s-ar 
putea construi pentru aceste implicaţii, problema nestiintificitatii 
pe motiv de normativitate nici măcar nu se pune atâta vreme cât 
nu putem vorbi despre niciun aspect normativ implicat în de- 
terminarea stărilor mentale ale semenilor. Așa cum am anunțat, 
vom încerca să demonstrăm întâi că atitudinile propozitionale 
atribuite nu pot fi reduse la un set de norme, iar ulterior, pas cu 
pas, să arătăm chiar că acestea vor conduce la un eşec în a deter- 
mina stările mentale reale ale indivizilor. 


Inferentialismul lui Brandom 


Poate cea mai in voga incercare de a prezenta atribuirea ati- 
tudinilor propozitionale ca rezultat al unui aspect normativ este 
cea a lui Brandom. Brandom este interesant din punctul nostru 
de vedere pentru că el detaliază ce anume ar putea reprezenta 
reductia atitudinilor propozitionale la un set de enunturi cu 
caracter normativ. 

Autorul nostru incearca reducerea continutului opiniilor si 
al actelor noastre de vorbire la aspectul normativ prin inter- 
mediul unei forme sofisticate de inferentialism. El isi descrie 
astfel pozitia: 

Numesc punctul de vedere potrivit căruia articularea infe- 
rentiala este un element necesar pentru demarcarea conceptu- 
alului ,,inferentialism slab“ Punctul de vedere potrivit căruia 
articulaţia inferentiala construită larg (broadly) este suficientă 
pentru a da seama de conținutul conceptual o voi numi „in- 
ferentialism tare“. Punctul de vedere potrivit căruia articula- 
tia inferentiala construită restrâns (narrowly) este suficientă 
pentru a da seama de conţinutul conceptual o voi numi „hi- 
pereferentialism* Diferenţa între construcția larga şi restrânsă 
a articulaţiilor inferentiale stă în luarea sau nu în considerare 
a circumstanțelor aplicaţiei (în cazul unor concepte ca „roşu“ 
care au utilizări noninferentiale în raportare) şi a consecin- 
telor aplicaţiei (în cazul conceptelor cum ar fi „trebuie“, care 
au utilizare practică noninferentiala). Sensul larg isi indreap- 
tă atenţia către angajamentele inferentiale asumate implicit 
prin utilizarea oricărui concept, chiar a celor caracterizate de 
circumstanţe noninferentiale sau de consecinţe ale aplicaţiei: 
asupra angajamentului fata de proprietăţile inferentei de la 
circumstanţe la consecințele aplicaţiei. Perspectiva susținută 
aici este un inferentialism tare. (Brandom, 2000: 28-29) 


Brandom recurge la un inferentialism care ia în conside- 


rare, spre deosebire de variantele-soră, circumstanţele în care 
este făcută o afirmaţie. Aceste „circumstanţe“ sunt caracteri- 
zate de un aspect social ce creează pentru autorul unui act de 
limbaj o serie de drepturi şi îndatoriri. Faptul că avem dreptul 
să afirmăm, de pildă, că „mărul este roşu“ este rezultatul unor 
reguli cu privire la setul de condiţii suficiente care permit 
acea afirmaţie. La rândul său, această asertiune ne creează o 


8 


Brandom, citându-l pe Dummett, vede raportările „noninferenţiale“ 
ca fiind guvernate de „reguli de introducere a unui conţinut propozi- 
tional“ constând într-o enumerare a componentelor setului de con- 
ditii suficiente pentru asertarea sa, condiţii care ne oferă dreptul de a 
face acea asertiune. (Cf. Brandom, 2000: 63) sqq. 

serie de obligaţii, de pildă, odată ce am asertat că „Mărul este 
roşu“ avem obligația să negăm că el este necopt. Brandom 
conchide că trebuie să căutăm în jocurile sociale în care se 
cer şi se oferă temeiuri conţinutul opiniilor şi actelor noastre 
de limbaj. O asertiune sau o opinie isi capătă conţinutul in 
funcţie de ce asertiuni, respectiv de ce opinii întemeiază, pre- 
cum şi în funcţie de ce anume o întemeiază, potrivit reguli- 
lor socialmente admise cu privire la întemeiere. Ele sunt cele 
care creează legăturile inferentiale între opinii şi, ca atare, ne 
permit să afirmăm şi că acele conţinuturi sunt determinate de 
inferentele la care participă. 

Însă nu este vorba aici despre inferente logic valide. Bran- 
dom are în vedere un alt gen de inferente, care sunt realizate ca 
urmare a asimilarii modului de utilizare a unor elemente lingvisti- 
ce, a stapanirii limbajului. Pe acestea, el le numeste ,,inferente 
materiale“. Drepturile si obligaţiile pe care o asertiune le cre- 
eaza se vor naste ca urmare a relatiilor intre expresii stabilite 
rationamente corecte de acest gen: 


Genul de inferenta a carei corectitudine implica esen- 
tialmente continuturile conceptuale ale premiselor si 
concluziilor sale pot fi numite, cum o facea Sellars, ,,infe- 
rente materiale“. Ca exemple, sa luam inferente care por- 
nesc de la ,,Pittsburgh este la vest de Philadelphia“ pen- 
tru a ajunge la „Philadelphia este la sud de Pittsburgh; 
cea de la „azi e miercuri“ la „mâine va fi joi“ si de la „se 
vede un fulger“ la „tunetul se va auzi în curând“. Tocmai 
conţinutul conceptelor de vest şi de est e cel care face din 
prima inferenta una corectă, conținuturile conceptelor de 
miercuri, de joi, de azi şi de mâine sunt cele care o fac 
pe a doua corectă, iar conceptele de fulger, tunet, împre- 
ună cu conceptele temporale sunt cele care stau la baza 
celei de a treia. A susţine astfel de inferente reprezintă o 
parte integrantă din înţelegerea şi stăpânirea conceptelor, 

lucru destul de diferit de competenţa logică propriu-zisă. 
(Brandom, 1994: 97-98) 


Asertand ceva, în virtutea inferentelor materiale la care par- 
ticipa propoziţia ce face conţinutul asertiunii, noi ne ,,angajam‘, 
implicit sau explicit, cu privire la ce avem „dreptul“ sau „obli- 
gatia“ să susţinem. De pildă, spunând că mărul este roşu, nu 
vom avea dreptul să spunem că este necopt. Setul acestor an- 
gajamente va fi cel care, potrivit lui Brandom, va da conţinutul 
propozitional al actelor noastre de vorbire. Conţinutul unui act 
de vorbire este determinat de ceea ce ne este permis sau interzis 
să susţinem în continuare în virtutea unei asertiuni. 


A tratata o performanţă drept asertiune înseamnă a o 
trata drept asumând sau recunoscând un anumit tip de an- 
gajament. A fi angajat doxastic înseamnă a avea un anumit 
statut social. Angajamentele doxastice au caracter norma- 
tiv, mai precis deontic. Astfel de statute sunt creaturi ale 
atitudinilor practice ale membrilor comunităţii lingvistice, 
sunt instituite de practicile care guvernează considerarea 
şi tratarea indivizilor ca angajați. Angajamentele doxastice 
sunt esențialmente acel tip de statut doxastic pentru care se 
poate pune problema îndreptăţirii. Articularea lor inferen- 
tiala, în virtutea căreia merită să fie înţelese ca posedând un 
conținut propozitional, constă în relaţiile de consecință in- 
tre diferitele angajamente şi indreptatiri doxastice — mo- 
dalitatile în care o susținere poate obliga sau indreptati pe 
cineva fata de altele (pentru care, aşadar, poate sluji drept 
temei. (Brandom, 1994: 143) 


Aceasta este şi calea pe care opiniile noastre capătă sens. 
Atribuirea de opinii nu este altceva decât o activitate pe care 
participanţii o practică în cadrul unor jocuri de limbaj, analo- 
gă înregistrării scorului în jocurile unde este există un punctaj. 

În interacțiunile noastre sociale, noi urmărim ceea ce afirmă 
partenerii şi înregistrăm ceea ce aceştia asertează, activitate 
care se soldează cu atribuirea unui „rol deontic“ constituit din 
drepturi şi obligații create în cadrul jocului de către actele de 
limbaj observate. 


Cei competenţi în practicile lingvistice tin evidența 
angajamentelor şi indreptatirilor proprii şi ale celorlalți. 
Ei sunt şi noi suntem înregistratori (scorekeepers) deon- 
tici. Actele de vorbire, in mod paradigmatic asertiunile, 
alterează scorul deontic; acestea modifică „scorul“ de- 
ontic; schimbă angajamentele şi drepturile pe care este 
potrivit să le atribuim nu doar celui responsabil de pro- 
ducerea unui act de limbaj, ci și celui căruia îi este adre- 
sat. Sarcina unei teorii pragmatice este de a explica sem- 
nificatia diferitelor tipuri de acte de vorbire în termenii 
proprietăţilor practice care guvernează ţinerea evidenţei 
deontice — ce mutări sunt potivite în condiţiile unui 
anumit scor şi ce diferenţe produc respectivele mişcări 
în privinţa scorului. Sarcina unei teorii semantice este 
de a dezvolta o noţiune a conţinuturilor angajamente- 
lor discursive (şi a performanţelor care le exprimă), ce 
se coalizează cu explicarea diferitelor tipuri de acte de 
vorbire pentru a determina cinematica tinerii evidenţei. 
(Brandom, 1994: 143) 


Semnificația unui act de limbaj va fi dată de modul în care 
acesta „alterează“ statutul deontic al unui vorbitor, altfel spus, 
de drepturile create şi de obligaţiile asumate în virtutea perfor- 


mării respectivului act de limbaj: 


Practicile sociale sunt jocuri în care fiecare participant 
manifestă varii statute deontice — altfel spus, angajamen- 
te şi drepturi —, iar fiecare performanţă semnificativă din 


Psihologie de simț comun și raționalitate 4l 


punct de vedere practic modifică într-un anumit fel aceste 
statute. Semnificaţia performanţei este modalitatea în care 
alterează statutul deontic al practicantilor. Privind practi- 
cile de o manieră mai atentă, conduce la conversia discur- 
sului despre statutele deontice într-unul despre atitudini 
deontice. Practicienii se consideră pe ei sau îi consideră pe 
alții ca având anumite angajamente şi drepturi. Aceştia „ţin 
scorul“ statutelor deontice atribuindu-le altora şi asumân- 
du-le. (Brandom 1994: 166) 


Potrivit lui Brandom, limbajul atitudinilor propozitionale 
(„crede că“, „susţine că..“ etc.), are funcţia de a „face explicit“ 
setul de angajamente pe care o persoană şi le-a asumat prin- 
tr-un anumit act de limbaj: 


Atribuirea de angajamente discursive este o atitudine 
care e implicită în practici de „tinere a scorului“ deontice. 
E ceva pe care cei care „ţin scorul“ o fac. Introducerea unui 
operator sentential care funcționează asemenea lui „S cre- 
de că...“ sau „S este angajat către susținerea ca....“ da po- 
sibilitatea ca, în română, nu doar să considerăm pe cineva 
implicit angajat fata de o susţinere, ci şi să spunem explicit 
că o persoană este angajată către o asertiune şi către care 
asertiune. (Brandom, 1994: 498) 


Probleme cu atribuirea 


Inainte de a trece la problema opiniilor si a altor mentale 
atribuite de psihologia de simt comun, nu putem trece cu ve- 
derea ca pasii de pana aici ai demonstratiei prin care Brandom 
incearca sa ajunga si la o teorie a atribuirii opiniilor si intenti- 
ilor numără o serie de greşeli. Acestea sunt legate de imposi- 
bilitatea de a stabili conţinutul atitudinilor propozitionale por- 


42 Bogdan Boghitoi 


nind de la setul de drepturi şi obligaţii asociate unei anumite 
atitudini propozitionale cu acel conținut. 

Greşelile provin din faptul că Brandom nu ia în considerare 
modul în care regulile specifice de utilizare a limbajului dau 
posibilitatea de a construi ,,inferente materiale“. Aici, trebuie să 
remarcăm că faptul că multe din conceptele noastre fiind de tip 
ciorchine (cluster), ne interzice să putem vorbi de vreun drept 
pe care cineva l-ar dobândi ca urmare a unui act performativ. 
De pildă, când spunem că „x este un joc“, nu avem ipso facto 
niciun drept să susţinem că acel joc este de cărți, cu mingea, 
că aduce câştiguri băneşti sau că este practicat pentru plăcerea 
intrinsecă pe care activitatea de a juca o procură, presupune 
participarea uneia sau a mai multor persoane etc. Regula care 
ne oferă sensul lui „joc“ spune doar că îl vom putea aplica unei 
instanţe atunci când vom găsi la aceasta o sumă de proprietăți 
comune cu un grup oarecare de activităţi, care înainte au fost 
numite „jocuri“. De aceea, când avem de a face cu un concept 
de tip „ciorchine“, nu vom putea construi implicaţii sau infe- 
rente materiale acceptabile în virtutea regulilor de folosire a 
limbajului şi, ca atare, nu ne vom crea niciun drept şi nicio 
obligaţie. Prin urmare, sensul unei expresii nu va putea fi sta- 
bilit prin intermediul acestor inferente şi nici prin intermediul 
obligaţiilor şi al drepturilor create prin ele. 

Aşadar, regulile de folosire ale lui „joc“, chiar dacă presu- 
pun nişte proprietăţi, în funcţie de a căror posesie de către 
activităţile care sunt jocuri vom aplica conceptul de „joc“ 
nu ne vor permite şi nu ne vor obliga să susţinem nimic cu 
privire la posesia unei caracteristici individuale oarecare de 
către activitatea despre care vorbim —, de pildă, că ar fi fă- 
cută în scop recreativ, pentru menţinerea condiţiei fizice etc. 
De asemenea, nu vom implica/asuma ca obligație sau drept 
de a susţine nici măcar o disjunctie echivalentă cu „x este 
joc“ formată din propoziţii care afirmă despre x că posedă 
una din proprietăţile din „ciorchine“. Aceasta se datorează 

caracterului „deschis“ al conceptelor de tip ciorchine, care 
pot fi extinse indefinit. Astfel, de pildă, în cazul unui concept 
ciorchine, îl vom putea oricând aplica la noi cazuri care nu 
împărtăşesc niciuna dintre proprietăţile atribuite unuia sau 
altuia din membrii disjunctiei. 

Să luăm, deci, proprietatea de a fi rege. Să presupunem, de 
pildă, că ea a fost atribuită conducătorilor ereditar. Însă regali- 
tatea a evoluat. De pildă, la Roma, în perioada prerepublicană, 
s-a renunțat la principiul ereditar în favoarea alegerii regilor de 
către popor. În alte parti, au fost modificate atributele. În unele 
monarhii antice, regele deținea toate puterile în stat, în altele, 
au ajuns să posede doar un rol religios’. Evoluţia atributelor 
monarhiei poate fi chiar de o aşa natură, încât oricare dintre 
atributele asociate până acum regilor să fie înlocuit de un altul, 
iar respectivul să rămână rege. 

Dacă vom privi mai îndeaproape, vom constata că regulile 
de folosire ale lui „rege“ nu ne obligă şi nici nu ne permit să 
asertăm vreo propoziţie în virtutea inferentelor materiale fă- 
cute posibile de regulile folosirii lui „rege“. Nu vom putea spu- 
ne, doar în virtutea regulilor de folosire a limbajului, despre 
nicio persoană care este rege că este conducător ereditar, unic 
etc. Cu atât mai puţin va exista un set de astfel de „drepturi“ 
şi „obligaţii“ care să fie suficient pentru determinarea sensului 
unei propoziţii. 

Spre exemplu, un istoric asertează, cu titlul de ipoteză: 
„Întotdeauna, în Sparta a existat un rege“. Ce implicaţii are 
ea? La ce îl obligă şi la ce îi dă dreptul să aserteze în virtutea 
regulilor de folosire ale lui „rege“? Răspunsul este că la nimic. 
O astfel de afirmaţie nu ne dă dreptul şi nici nu ne obligă 
să spunem niciuna din propoziţiile de tipul „Întotdeauna, în 


° Dacă cetatea ar fi fost încorporată Imperiului Persan, condus de un 


„rege al regilor“, nu ar mai fi fost nici măcar șeful statului, ci doar al 
unui organism cu un grad mai mic sau mai mare de autonomie. 

Sparta a existat R unde R este una dintre proprietăţile din 
mănunchiul de proprietăţi asociate cu regalitatea. De pildă, 
nu putem spune că »in Sparta au existat permanent persoa- 
ne care îşi dobândeau ereditar funcția“. Este posibil ca, la un 
moment dat, spartanii să fi generalizat principiul alegerii 
după merit în funcţiile publice şi să fi încercat formula mo- 
narhiei elective. De asemenea, nu putem construi implicatia 
că (şi nu vom fi obligaţi sau ni se va da dreptul să credem că) 
întotdeauna a existat o persoană care avea anumite funcții 
constituționale, asociate funcției monarhice, deoarece, este 
posibil ca, în lungile perioade în care istoria sa rămâne întu- 
necată, respectiva cetate să fi desființat respectivele funcții fie 
şi temporar. Altfel spus, nu vom putea avea o implicatie care 
să afirme că, dacă au existat permanent regi în Sparta, atunci 
în Sparta au existat, fie persoane care isi dobândeau ereditar 
funcţia, fie comandanţi supremi ai armatei, fie mari preoţi, 
fie... Întotdeauna, se prea poate ca evoluţia sistemului consti- 
tutional sa îl fi împins către înlocuirea a oricărui atribut din 
aceasta disjunctie cu oricare altă funcţie în acea societate sau 
abolirea dintre funcţiile constituţionale a oricărui membru al 
enumerării. Prin urmare, orice atribut la care ne putem gân- 
di poate să lipsească din cele aparţinând unui rege. Aceasta 
face imposibilă construcția unor inferente materiale si mai 
departe, a unui set de drepturi şi obligaţii pe baza practicilor 
sociale cu privire la folosirea unei forme lingvistice. 

Desigur, lăsând deoparte regulile de folosire a lui „rege, 
propoziţia „Sparta a avut permanent regi“ are consecinţe cu 
privire la ceea ce avem dreptul sau obligația să susţinem. De 
pildă, dacă o vom susţine, va trebui să susţinem şi că „Un oraş 
din Lacedemonia a avut întotdeauna regi“. Însă mulțimea con- 
secintelor care se pot stabili în virtutea inferentelor materiale 
bazate pe regulile de utilizare a termenului „rege“ este vidă. 
Prin urmare şi consecinţele asupra sensului aceleiași reguli si 
asupra mulțimii de drepturi şi obligaţii asociate vor fi nule. 

Suntem în situația paradoxală ca regulile de utilizare a unei 
forme lingvistice şi, mai departe, drepturile şi obligaţiile create 
în virtutea lor să nu aibă efect asupra sensului propozitiilor in 
care aceasta intră. Şi totuşi, există o intuiţie extrem de puter- 
nică cu privire la compozitionalitate — anume că sensul unei 
expresii sau al unei asertiuni este dat de regulile de utilizare a 
tuturor termenilor, că regulile de utilizare a oricărora dintre 
termeni au un efect asupra sensului propoziției. 

Totuși, ieşind din domeniul specios al intuitiilor semantice, 
putem formula un argument care să facă abstracţie de acestea. 
Putem spune mai mult, anume că faptul că „rege“ nu contri- 
buie cu nimic la sensul frazei conduce la consecinţe absurde. 
Dacă regulile de utilizare a lui „rege“ nu contribuie cu nimic 
(au consecinţe cu privire) la clasa de implicaţii a propoziției 
noastre, nici alt concept de tip ciorchine nu o va face. Ast- 
fel, asertiunea noastră ar avea aceeaşi mulțime de consecinţe 
(drepturi si obligaţii implicate) ca oricare propoziție obținută 
prin substituirea lui „rege“ cu un alt concept de tip ciorchine, 
de pildă, cu propoziţia „În Sparta, au existat întotdeauna ar- 
honţi“. Prin urmare, vom avea două asertiuni cu conţinuturi 
manifest diferite, dar cu consecințe (drepturi şi obligaţii ge- 
nerate) identice. Or, dacă vom considera sensul ca decurgând 
din setul de astfel de consecinţe ale unei asertiuni, întrucât cele 
două seturi sunt identice, va trebui să atribuim celor două pro- 
poziţii sensuri identice, aceasta fiind însă absurd. 

Pur şi simplu aici, dar şi în alte cazuri, modul cum func- 
tioneaza limbajul nostru ne împiedică să precizăm un set de 
drepturi şi obligaţii care să ofere conţinutul acestui concept. 
Fenomenul provine dintr-un fapt relativ simplu: felul în care 
se extinde un concept implică un element cauzal ireductibil 
la un aspect normativ, care determină proprietăţile obiectelor 
din ciorchine. De pildă, faptul că regele R are nişte atribute 
constituționale extrem de îndepărtate fata de, să spunem, Aga- 
memnon se poate datora unui proces istoric care a modificat 

continuu atributele regale. Explicaţia trebuie căutată în varii 
evenimente istorice care au produs această evoluţie a atribute- 
lor regale. Pur şi simplu, nu vom putea stabili a priori ce să spu- 
nem despre R, dincolo de faptul că este un rege. Simplele reguli 
de inferenta/utilizare a limbajului nu ne vor putea da dreptul şi 
nu ne vor constrânge să spunem nimic cu privire la atributele 
în stat ale lui R. În acest scop, va trebui să realizăm o cercetare 
empirică. Aşadar, nu putem defini conținuturile atitudinilor 
propozitionale prin „statutul deontic“ pe care îl au. 


Cele două sensuri ale lui „opinie“ 


Să revenim acum la modul în care Brandom încearcă să de- 
finească o formă particulară de atitudini propozitionale, anu- 
me cea a opiniilor. Aici, el constată că există două sensuri în 
care vorbim despre opinie: 


Într-un anumit sens, cineva crede doar ce anume cineva 
crede despre el însuși a crede. Într-un alt sens, cineva crede, 
volens-nolens, consecinţele opiniilor sale. A crede că Pittsbur- 
gh e la vest de Philadelphia înseamnă a crede că Philadelphia 
este la est de Pittsburgh, fie că acel cineva realizează sau nu. 
Acest al doilea sens este important mai ales pentru cei care 
sunt preocupaţi de rolul lor din punctul de vedere al explica- 
tiei intentionale a comportamentului, de baza de la care sunt 
identificate opiniile. Astfel de explicaţii funcţionează doar în 
măsura în care individul în chestiune este considerat — ra- 
tional — a nu avea opinii incompatibile sau contradictorii si 
în măsura în care crede consecinţele opiniilor. Din punctul 
de vedere al procesului de fata, cauza stă în aceea că orice 
concluzie a explicatiilor intentionale, construită strict, este 
întotdeauna una normativă — date fiind stările intentionale 
ale caror continuturi sunt asa si-asa, acea persoana va trebui, 

din punct de vedere rational sau rational obligată, să actione- 
ze în felul cutare şi cutare. A trage concluzii despre ce anume 
va face sau a făcut necesită o premisă suplimentară, potrivit 
căreia individul în chestiune și-a însușit practicile oferirii şi 
solicitării de temeiuri suficient de mult pentru a fi dispus să 
dea curs recunoaşterii unei obligații (practice), producând o 
performanţă care o satisface. (Brandom, 1994: 195) 


Însă a doua variantă este absurdă, ca folosire plauzibilă a 
lui „opinie“ în limbajul comun. Niciodată nu vom accepta, de 
pildă, că un matematician crede, spre exemplu, anumite rezul- 
tate pe care nu a ajuns să le demonstreze, pentru că el crede 
un set de teoreme din care acestea decurg. Pur şi simplu idio- 
mul mentalist al psihologiei de simţ comun nu se conformeaza 
unui astfel de uz. Vom arăta mai jos că un fenomen asemănător 
se produce, totuși, şi că utilizăm o opinie şi în situaţiile in care 
nu există o opinie explicită, dar acest uz nu poate fi descris la 
modul la care îl descrie Brandom. 

Rămâne prima variantă, potrivit căreia respectivul posedă 
o opinie doar în cazul în care realizează acest lucru. Desigur, 
aceasta aduce mai multă precizie. Însă trebuie să remarcăm fap- 
tul că aici criteriul este în întregime schimbat. Nu mai este vor- 
ba despre obligaţii şi drepturi. Se poate spune chiar că lucrurile 
pe care eu trebuie să le cred sunt adesea complet independente 
de ceea ce sunt dispus să recunosc. De foarte multe ori, ceea 
ce recunosc eu ca implicaţii este foarte diferit de implicaţiile 
socialmente acceptate. În general, aici normele (sociale) vor fi 
neputincioase, din simplu motiv că, uneori, ne conformăm lor, 
iar alteori nu (chiar și atunci când intenţionăm acest lucru). Nu 
ne putem da seama doar pornind de la normele sociale, dacă 
Ion, care crede că dacă fulgeră atunci va tuna şi care ştie şi că 
nu a tunat, va realiza şi că nu a fulgerat. Pur şi simplu, în pofida 
a ceea ce prescriu jocurile sociale, se poate ca el să nu fi făcut 
conexiunea, iar raționamentul să nu se fi produs. Un accident 

de învăţare, de rationare sau chiar simpla lipsă de prezență de 
spirit la momentul potrivit poate face ca, în raport cu oricare 
normă, ceea ce recunosc eu ca implicând respectiva normă să 
fie departe de ceea ce crede restul lumii, uneori chiar aberant. 
Norma şi setul de drepturi şi obligaţii pe care le implică nu 
joacă niciun rol aici. Singurul criteriu rămâne ce recunosc eu 
efectiv sau sunt dispus să recunosc. 

Rămâne, aşadar, definiţia lui Brandom, care afirmă că „în- 
tr-un anumit sens, cineva crede doar ce anume cineva crede 
despre el însuşi a crede“. Trebuie să remarcăm faptul că defi- 
nitia este evident circulară. Nu vom rezolva circularitatea de- 
cât dacă analizăm pe „crede“ din definiens prin intermediul 
angajamentelor pe care le recunoaște. Astfel reformulat, con- 
ţinutul opiniei, în acest sens, ar fi dat de acele angajamente 
pe care individul este dispus să le asume. Este un pas pe care 
Brandom îl face: 


Practicile asertionale descrise generează două sensuri 
diferite în care se poate spune despre cineva că este angajat 
către o susținere. Interlocutorii isi asumă un angajament 
direct prin mărturisirea sa directă: prin intermediul unui 
act de limbaj care are semnificaţia asertiunilor. Angaja- 
mentele pe care cineva este dispus! să le asume sunt anga- 
jamente asumate. (Brandom, 1994: 194) 


Putem fi de acord cu această analiză a lui Brandom. Însă 
aceasta nu mai este o definiție care face referire doar la aspecte 
normative. Ea face apel la o stare dispozitionala, anume cea de 
a fi dispus să faci un anumit act de limbaj. Aceasta înseamnă, 
pur şi simplu, că, în cazul în care vorbim despre opinii în acest 
sens, Brandom îşi ratează obiectivul de a reduce aceste stări 
intentionale la roluri normative. 


1 Ttalizarea ne aparţine — n.n. 


Psihologie de simţ comun și raționalitate 49 


Dar, revenind la elementul dispozitional, ce ne sugerea- 
ză acesta? Pur și simplu, că va trebui să înlocuim explicaţia 
normativă cu una cauzală. Ce se întâmplă, de fapt. Desigur, 
uneori, atribuim cuiva opinii cu conţinuturi pe care nu le-a 
formulat niciodată. De pildă, atribuim cuiva care crede că 
„toţi oamenii sunt bipezi“ şi că „Socrate este om“ opinia că 
„Socrate este biped“, chiar dacă persoana nu şi-a formulat 
deschis această opinie cu nicio ocazie. Însă, ce ar putea în- 
semna aceasta? Ar putea însemna că, în cazul în care este în- 
trebat, respectivul ar afirma, prompt, fără, de pildă, să facă 
apel la calcule logice pe hârtie, că Socrate este biped. La fel, 
putem spune că, atunci când este pus de o anumită împreju- 
rare, alta decât când e întrebat, să se decidă asupra adevărului 
unei propoziţii, el se va decide, la fel de prompt, chiar fără un 
act de asertare explicit. De pildă, cineva îi cere să îi fabrice în- 
caltari lui Socrate. În cazul în care nu va avea nevoie de creion 
şi de hârtie sau de meditații îndelungate pentru a determina 
câte sandale să îi confectioneze, atunci vom spune că el crede 
că el credea că Socrate este biped. 

In toate situaţiile, este vorba despre un anumit lant cau- 
zal. El începe, în prima pereche de cazuri, cu o întrebare, iar 
în a doua cu o solicitare. De asemenea, el se sfârşeşte cu niște 
efecte. De pildă, el se poate sfârşi cu nişte mâzgăleli pe hârtie 
urmate de o afirmaţie. În acest caz, vom spune că respectivul 
nu credea că Socrate este biped. Însă totul se poate sfârşi cu o 
afirmaţie, caz în care spunem că respectivul credea că Socrate 
este biped. ,,Tinem evidența“ mai degrabă unui anumit set de 
cauze şi efecte, pe baza cărora atribuim atitudini propozitio- 
nale. La fel stau lucrurile, mutatis mutandis, şi în cazul în care 
respectivului i se cere să confectioneze nişte încălțări. 

nea intentionala a lui Dennett 


Însă, daca atitudinile propozitionale nu pot fi reduse la „ce 
trebuie“ sau la „avem dreptul“ să credem, vor putea acestea slu- 
ji, oare, aspectele normative, totuşi, ca temeiuri ale atribuţiilor 
noastre de zi cu zi, alături de alte temeiuri, de natură non-nor- 
mativă? Este poate natural să credem că situaţiile în care ne gă- 
sim ne impun anumite acțiuni pe care trebuie să le întreprindem 
pentru a ne conserva, de pildă, bunăstarea sau pentru a o obţine. 
De asemenea, am putea fi înclinați să credem că, ceteris pari- 
bus, oamenii chiar vor crede ce trebuie să creadă atunci când au 
anumite experienţe, implicând obiectele sau evenimentele din 
jurul lor. Însă sunt acestea temeiurile pe care ne bazăm în viata 
cotidiană atribuţiile noastre de simţ comun? 

Tocmai acesta este nucleul teoriei intentionalitatii a lui Den- 
nett. Potrivit acestuia, vom putea atribui stările intentionale, 
cum ar fi opinia sau intenţia, doar în cadrul unei anumite stra- 
tegii explicative sau al unei „abordări (stance), cum o numes- 
te el", Dennett identifica de fapt, trei strategii sau „abordări, 
prin care putem explica si prezice comportamentul unui sis- 
tem oarecare!?, fie el ființă vie, fie un simplu obiect neînsuflețit, 
cum ar fi un calculator sau un termostat. Prima dintre acestea 
este „atitudinea fizică“, aceasta nefiind nimic altceva decât mo- 
dalitatea de prezicere a comportamentului unui sistem pe baza 
stărilor fizico-chimice ale acestuia si a legilor aferente. Însă nu 
întotdeauna cunoaştem stările fizice ale unui sistem, pentru 
a putea realiza predicții sau explicaţii ale comportamentului 
său, după cum, uneori, sarcina de a realiza astfel de preziceri 


1 Cf. Dennett, 1981: 1. 
12 Cf. Dennett, 1971, 1987, 1996. 

si explicatii, in cazul unor sisteme de o anumita complexitate, 
se dovedeşte prea dificilă pentru ca „atitudinea fizică“ să poată 
fi utilizată. Aceasta ne sileşte să adoptăm, în vederea acelorași 
scopuri, alte două strategii. Prima dintre acestea este numită 
de Dennett „atitudinea proiectului“ şi face apel la noţiunea de 
funcţie!” pe care sistemul sau parti ale sale trebuie să o înde- 
plinească. 


Trăsătura esenţială a atitudinii intentionale este că ne 
oferă posibilitatea de a realiza predicții doar prin cunoaşte- 
re sau prin presupuneri cu privire la alcătuirea funcțională 
a sistemului, fără a recurge la constituția fizică sau stările 
interne ale obiectului particular. (Dennett, 1971) 


Altfel spus, predicțiile vor fi realizate „asumând că fiecare 
parte funcţională se va comporta asa cum trebuie“ (Dennett, 
1971) sau că acest sistem se va „comporta cum a fost proiectat 
să se comporte în varii circumstanţe“ (Dennett, 1987). De pildă, 
vom putea afla rezultatul obținut prin apăsarea unui buton al 
unui aparat oarecare cunoscând scopul pentru care fost introdus 
în proiect şi asumând că aparatul se va comporta aşa cum a fost 
proiectat. Aceeaşi strategie va putea fi aplicată nu numai unor 
artefacte, ci şi unor ființe vii. De pildă, vom putea prezice că un 
animal sau un om se va alimenta regulat pe parcursul vieţii sale, 
fără a avea noţiuni de anatomie, ci cunoscând doar modul în 
care funcţionează în mod obişnuit respectivele ființe. 

Însă nici măcar această strategie nu este capabilă uneori să 
prezică sau să explice comportamentul unor sisteme extrem de 
complexe, cum ar fi oamenii sau computerele, pe care rulează 
programe complicate (cum ar fi, de pildă, un program destinat 
să ofere unui şahist un adversar virtual). În aceste cazuri singu- 
rul recurs va fi „atitudinea intentionala“ Aceasta porneşte de 


15 Cf. Dennett, 1971. 

la a considera sistemul drept un agent rațional'*. Rationalitatea 
agentului ne va da posibilitatea să recurgem la anumiţi paşi. 


Ea (atitudinea intentionala — n.n.) funcţionează aşa: ina- 
inte de toate, ne vom decide să tratăm obiectul al cărui com- 
portament dorim să îl prezicem ca un agent rațional; mai apoi, 
vom căuta să ne dăm seama care sunt opiniile pe care agentul 
trebuie să le aibă, date fiind locul său în lume si scopul său. În 
continuare, ne vom da seama care sunt dorinţele pe care tre- 
buie să le aibă, pe baza aceloraşi consideraţii, iar la sfârşit vom 
prezice cum anume acest agent rațional va acționa, astfel încât 


1 Cf. de asemenea, lui Dennett, 1987: 49, unde sunt detaliate aceste aspecte: 

1) Opiniile unui sistem sunt cele pe care trebuie să le aibă, date fiind 
posibilităţile sale de a percepe nevoile sale epistemice şi biogra- 
fia sa. Astfel, în general, opiniile sale sunt deopotrivă adevărate 
şi relevante pentru viata sa, iar când sunt atribuite opinii false, 
trebuie inventate pentru a explica eroarea provenită din prezența 
caracteristicilor din mediu care sunt înșelătoare cu privire la ca- 
pacitatea perceptuală a sistemului. 

2) Dorintele unui sistem sunt cele pe care trebuie să le aibă, date fiind 
nevoile sale biologice şi cele mai practice moduri de a le satisface. 
În acest sens, sistemele intentionale doresc supraviețuirea si pro- 
crearea şi, prin urmare, doresc hrană, securitate, sănătate, sex, 
avere, putere, influenţă etc., precum si oricare aranjamente locale 
spre care ar tinde (în ochii lor, date fiind opiniile lor) pentru a apro- 
pia aceste scopuri într-o anumită măsură. Iar „dorinţele anormale“ 
sunt atribuibile în cazul în care poveşti speciale pot fi spuse. 

3) Comportamentul unui sistem va consta în acele acţiuni care ar fi 
raţionale pentru un agent să le înfăptuiască. 

În (1) şi (2) „ar trebui să aibă“ înseamnă „ar avea în cazul că ar fi perfect 

integrat în nisa sa de mediu“ În acest mod ar fi recunoscute ca atare 

toate pericolele şi vicisitudinile din mediu (i.e. — le-ar crede pericole) 

şi ar dori toate beneficiile, desigur, din punctul de vedere al nevoilor 

sale. Atunci când un fapt cu privire la împrejurări este relevant, în mod 

special, pentru proiectele sale (care, la rândul lor, vor trebui să fie pro- 

iectele pe care o astfel de ființă trebuie să le aibă pentru a se descurca în 

această lume), va cunoaşte acel fapt si va acţiona în consecinţă. 

să îşi apropie scopurile, în lumina opiniilor sale. Putin ratio- 
nament practic, pornind de la setul ales de opinii si dorinţe, ne 
va oferi în multe cazuri, dar nu în toate, o decizie cu privire la 
ce anume agentul va trebui să facă; tocmai aceasta este ce vom 
prezice că va face agentul. (Dennett, 1987: 17) 


Altfel spus, va trebui să atribuim subiecţilor noştri acele 
intenţii şi opinii pe care aceştia trebuie să le aibă pentru a-și 
atinge scopurile!?. Însă problema este că noi vom avea atribuiri 
intentionale chiar si acolo unde nu avem nicio opinie despre 
scopurile şi opiniile pe care trebuie să le aibă. În schimb, putem 
deduce foarte bine scopurile şi opiniile pe care un anumit om 
le poate avea, chiar în condiţiile în care nu avem cunoștință 
despre ce ar trebui să intentioneze sau să creadă respectivul 
pentru a duce o existență de succes. 

Fie spre exemplu, cazul unui politician, despre care să ad- 
mitem că noi cunoaștem că scopul său!“ este menţinerea cât 
mai îndelungată la putere. De asemenea, să presupunem că, la 
un anumit moment în viata politică a respectivei tari, acesta 
elimină un impozit, de pildă, cel pe proprietăți. În plus, ştim că 
el isi ia deciziile metodic, utilizând, să zicem, un număr de stu- 
dii sociologice si în lumina celor mai bune cunoştinţe legate de 
teoria deciziei, aşa cum o găsim în disciplinele economice sau 
în modelările matematice ale proceselor sociale”. Pentru a-i 
explica acțiunile, îi atribuim intenția de a câştiga prin măsu- 
ra politică respectivă votanti din clasa celor avuti si opinia că, 
dacă el va scădea impozitele, va câştiga votanti de acest gen. 

Însă ştim noi, aici, care ar trebui să fie opiniile şi intenţiile sale, 
astfel încât să îşi atingă scopurile, anume de a rămâne la putere? 


15 Cf., de asemenea, notei anterioare. 


15... pentru care presupunem că face aceste lucruri... 
Fie cunoscându-le personal, fie fiindu-i explicate elementele relevan- 
te din teoria deciziei de către persoane avizate. 


17 

Stim noi ca opinia ,,daca voi elimina impozitul pe mosteniri, voi 
câştiga votanti care dețin proprietăți“ este cea pe care trebuie să 
o aibă şi care îi oferă soluţia corectă pentru a-şi îndeplini scopul 
de a rămâne cât mai mult la putere? Pe scurt, ştim noi că aceasta 
este soluția bună? Nici pe departe, chiar dacă adesea o vom ghici 
sau bănui. Or, tocmai aceasta este susţinerea teoriilor care consi- 
deră că, în atribuirile mentaliste de zi cu zi, ne bazăm pe un ele- 
ment normativ. Dintre acestea face parte, cum s-a văzut, şi cea a 
lui Dennett. După cum am presupus, pentru a-şi forma opinia 
pe care trebuie să şi-o formeze în acel context politic cu privire 
la măsurile eficiente, el recurge, ori de câte ori poate, după cum 
o fac multi lideri moderni, la un aparataj destul de complex ce 
presupune, printre altele, studii sociologice sau măcar consul- 
tarea unor oameni avizaţi. Problema noastră, a atributorului, 
este că nu cunoaștem respectivele studii, astfel încât să evaluăm 
dacă opinia că anularea acelui impozit are ca efect atragerea unui 
anumit electorat este adevărată sau măcar plauzibilă, sau că for- 
marea sa este oportună, altfel spus că este o concluzie corectă ori 
rațională, care se poate desprinde în temeiul oferit de respective- 
le studii. Si, totuşi, realizăm astfel de atribuţii, chiar în ignoranta 
unei evaluări de genul celei menționate. 

De asemenea, nu putem spune nici că aceasta este intenția 
pe care trebuie să o aibă, chiar dacă am cunoaşte acele studii. 
S-ar putea ca aceleași studii să arate că atragerea respectivului 
segment de votanti creează o anumită imagine în ochii celor 
care nu dețin proprietăţi, prin care să îl expună unui anumit 
risc determinat de a pierde voturile lor. Cum decidem aici? De- 
sigur, teoria deciziei are aici o serie de formule standard, prin 
care se va determina decizia optimă între alternativele posibi- 
le. Ex hypothesi, politicianul nostru chiar face aceasta. Însă noi 
nu cunoaștem aceste tehnici, pentru a stabili care este decizia 
corectă și a o atribui eventual, ulterior, subiectului nostru. Din 
nou, nu ştim care anume trebuie să fie intenţiile acestuia. În 
general, în cazul în care am dispune de respectivele informaţii, 

nu am fi capabili, în chestiuni foarte complicate, să determi- 
năm care este soluţia corectă între variile opţiuni concurente, 
în lipsa stăpânirii tehnicilor sistematizate de teoria deciziei (în 
funcţie de probabilitatea evenimentelor, a funcțiilor de utilitate 
subiectivă asociată lor, a formulelor de calcul implicate etc.). 
Însă aceasta nu ne va împiedica să ne formulăm o explicaţie. 
Nu avem, deci, de unde să ştim ce anume trebuie să creadă sau 
să realizeze respectivul personaj politic atunci când ne aven- 
turăm să îi atribuim opinii, pentru că nu avem la dispoziţie 
resursele necesare — informaţii sau tehnici. 

În general, trebuie să constatăm o discrepanta între lucru- 
rile pe care trebuie să le cunoaștem pentru a ajunge la o soluţie 
potrivită şi cele necesare pentru a formula o ipoteză psihologi- 
că. Vom putea ipotetiza că respectivul a avut o anumită opinie 
cu privire la ceea ce l-ar putea ajuta în îndeplinirea scopurilor 
sale generale, însă, adesea, nu suntem capabili să spunem şi că 
respectiva opinie este corectă în lumina unor informaţii şi nici 
că intenţia sa este cea pe care trebuie să o aibă, pentru că este 
rezultatul unei decizii juste. 

Este, de altfel, destul de uşor de văzut că atribuirile noastre 
se fac în lipsa unor astfel de informații cu privire la corectitudi- 
nea opiniilor formulate sau a optimalitatii deciziilor. Stim noi 
că opinia respectivă nu este formată în condiţiile unei confuzii, 
în ignorarea nemotivată a unor studii sociologice care dovedesc 
contrariul sau în urma neintelegerii concluziilor respectivelor 
studii? De cele mai multe ori, nici nu ştim ce experienţe le-au 
provocat, şi cu atât mai putin cunoaștem dacă este si corect sau 
rational să conchidă ce au conchis pe baza lor'?. Stim noi că, de 


Desigur, ulterior, putem emite o serie de ipoteze cu privire la expe- 
rientele care au cauzat respectivele intenții şi opinii. Însă, în mod 
cert, metoda nu este cea descrisă de Dennett, întrucât cunoaştem 
stările mentale, dar aici nu cunoaştem ce le produce si, pentru a 
întregi tabloul, nici cele care ar fi rațional să afle. Mai mult, putem 
presupune şi că acea opinie a fost ceaa ce este corect să se creadă în 

pildă, intenţia de a elimina, să spunem, un impozit, luată de un 
om politic, a fost chiar decizia corectă, şi ea nu îi va provoca, de 
fapt, mai multe daune decât beneficii? 

Scenariul în legătură cu atribuirea de stări intentionale pare a 
fi, deci, mai degrabă, altul. Nu avem nevoie de o „atitudine inten- 
ţională“ pentru a atribui opiniile. Trebuie să observăm că, dacă 
vom scoate din „atitudinea intentionala“ cerința rationalitatii 
vom obţine o explicaţie ce recurge la o serie de stări funcționale 
şi de relaţii cauzale. Elementele la care recurgem pentru a expli- 
ca în exemplul nostru comportamentul sunt anumite proprietăţi 
mentale care, în condiții normale, conduc la anumite efecte şi, 
desigur, cauze. Astfel, de pildă, dacă nu intervine altceva, dat că 
respectivul politician crede că anularea unui impozit îi va aduce 
o anumită categorie de votanti, intentionand să dobândească re- 
spectivele voturi, atunci el va anula acel impozit. Până la urmă, 
s-ar putea să fie un calcul greşit şi pornit de la aprecieri nerealis- 
te, dar aşa calculează sau iti evaluează circumstanţele oamenii, 
iar pe baza cunoştinţelor comune despre cum gândesc, ajungem 
să formulam explicaţii psihologice. 

În general, trebuie să remarcăm faptul că nu este nece- 
sar să ştim cât de corecte sunt opiniile respectivului în raport 
cu experienţele sale sau alegerile în raport cu opiniile şi cu 


contextul experienţelor subiectului atribuirilor noastre. Însă aceas- 
ta nu are nicio importanţă cu privire la adevărul teoriei „atitudinii 
intenționale“, deoarece Dennett ne cere cunoaşterea acestor lucruri 
ca o preconditie în atribuirea de stări intentionale şi este clar că nu 
detinem aceste informaţii în prealabil, câtă vreme ele sunt ipoteze. 
De asemenea, dacă vom fi atenţi, vom remarca faptul că nu vom por- 
ni nici măcar de la o astfel de ipoteză, pentru că nici nu ştim ce an- 
tecedente l-ar putea determina pe respectivul să adopte o asemenea 
opinie — însuşirea unor tehnici, experienţe reuşite din activitatea sa 
anterioară în acest sens, sfaturile unor persoane avizate în care acesta 
are încredere etc. E clar că, în cazul unui politician căruia încercăm 
să-i înţelegem comportamentul în viaţa de toate zilele, cum e în cazul 
exemplului nostru, aceste detalii ne rămân obscure. 

scopurile sale. Aici stă şi puterea psihologiei de simț comun, 
anume în posibilitatea de a o aplica la oameni care ne sunt 
complet străini si, deci, ale căror experienţe si înclinații nu 
le cunoaştem deloc sau nu le cunoaştem îndeajuns, astfel în- 
cât să ne pronuntam dacă opiniile atribuite sunt cele pe care 
trebuie să şi le formeze luând în calcul experiențele şi abilită- 
tile lor. A decide ce concluzii trebuie să tragem în baza unor 
experienţe sau ce alegeri trebuie să facem este o chestiune 
dificilă uneori şi în ceea ce ne priveşte, şi va fi cu atât mai 
mult în cazul în care, cum se întâmplă de regulă, cunoaşterea 
experienţelor altora este extrem de fragmentară şi, ca atare, 
ne va face imposibilă sarcina de a evalua corectitudinea de- 
ciziilor lor. 


Concluzii cu privire la raționalitate 


Am văzut cum proponentii ideii că atribuirile psihologi- 
ce de simţ comun se bazează pe anumite elemente normative 
care i-ar anula posibilitatea de a fi transformată în ştiinţă vor 
trebui să dea, pas cu pas, înapoi, pe măsură ce se poate arăta 
că elementele normative invocate nu conduc la anularea per- 
spectivelor de a fi recuperată de ştiinţă, cum atribuirile noastre 
nu pot fi reduse la aspectul normativ şi cum el nici nu poate fi 
măcar invocat în stabilirea atitudinilor propozitionale. 

Putem constata că niciuna din presupusele „obligaţii“ sau 
„drepturi“ nu constituie temeiuri pentru atribuirea opiniei. 
Nu ceea ce trebuie să creadă un individ, bineînţeles, date fiind 
experienţele sale, ci ceea ce crede efectiv şi îi explică acţiunea, 
chiar dacă respectivele opinii sunt greşite, sunt materialul 
psihologiei de simţ comun. 

În general, va trebui să remarcăm că, în cazul atribuţiilor 
psihologiei de simţ comun, faptul că un individ trebuie sau are 
dreptul să creadă P poate sluji drept temei doar pentru a deci- 

de ce opinii ar trebui să aibă respectivul, şi nu cu privire la ce 
opinii are în mod efectiv!” . Astfel, propoziţia că „X trebuie să 
creadă că va tuna“ poate sluji cel mult drept temei pentru pro- 
poziţia „X trebuie să creadă şi că a fulgerat“, dar nu şi pentru 
propoziţia „X crede că a fulgerat“. Pur şi simplu, faptul ca este 
obligat să creadă un lucru nu implică faptul că el îl şi crede. 
De pildă, chiar dacă toate normele ne constrâng să credem un 
anumit lucru, în ocurenta ca a fulgerat, nimic nu implica fap- 
tul că vom şi respecta efectiv acele norme. Concluzia care se 
impune nu poate fi decât una: drepturile şi obligaţiile atribuite 


19 Desigur, nu vrem să spunem că uneori una dintre premisele ratio- 
namentului nostru va fi că respectivul aplică o anumită regulă. Însă 
aceasta este o descriere a unei stări de fapt. Pentru fiecare regulă x 
există o activitate sau o performanţă îndeobşte numită aplicarea re- 
gulii x. Acest proces nu este de ordin normativ, ci este un proces ca 
oricare altul, si, de aceea, apt ca oricare altul pentru studierea sa sti- 
intifica. Desigur, atunci când îl descriem introducem în descriptia 
noastră referirea la o regulă. De pildă, putem vorbi despre aplicarea 
regulii inmultirii. Nu dorim să ne lansăm în consideraţii metafizice, 
nefiind locul lor aici. Însă simpla menționare în descrierea activităţii 
a unei reguli nu scoate acea activitate de pe tărâmul ştiinţei, după 


cum faptul că în descrierea corespunzătoare forței — „acea mărime 
fizică obținută din înmulțirea masei unui corp cu acceleraţia sa“ — 
nu scoate forța din domeniul ştiinţei pentru că menţionăm în descri- 
erea acestei mărimi fizice înmulţirea, regula prin intermediul căreia 
obţinem respectiva mărime. Nu vom încerca să elucidăm aici de ce. 
Poate că există o anumită relaţie de supervenienta între proprietățile 
normative şi cele fizice, poate proprietăţile normative se reduc la cele 
fizice. Tot ceea ce este clar e că nimic nu împiedică cercetarea unei 
activități guvernate de reguli, luată sub această descriptie, să fie cer- 
cetată ştiinţific. „Mecanismele care implementează regula înmulțirii“ 
dintr-un calculator de buzunar pot fi studiate ştiinţific, în pofida fap- 
tului că regula invocată ne spune care trebuie să fie rezultatul unei 
anumite multiplicări. 

cuiva cu privire la ceea ce trebuie să creadă nu pot sluji în ni- 
ciun fel drept temei pentru a determina opiniile acestuia”. 

Nu numai în domeniul opiniilor adoptate, dar nici în do- 
meniul alegerilor efectuate nu va trebui să presupunem ele- 
mentul normativ derivat din raționalitatea subiecţilor. Putem 
spune chiar mai mult. Irationalitatea alegerilor nu periclitează 
atribuirile psihologiei de simț comun. Prin urmare, nu va tre- 
bui să o presupunem nicicum pentru a efectua atribuirea uneia 
sau alteia dintre atitudinile propozitionale. 

Să luăm o teorie care încearcă să modeleze raționalitatea 
umană si care să ofere posibilitatea de a stabili alegerile optime, 
să spunem o teorie a deciziei, cum presupune un Davidson că 
ar trebui să determine ceea ce este rational. Această teorie a 
deciziei presupune că oricine ia o decizie posedă o anumită 
„funcţie de utilitate“, prin care poate ataşa o anumită utilita- 
te unui eveniment oarecare”. De asemenea, se presupune că 
oricine ia o decizie este confruntat cu un set bine definit de 
alternative din care are posibilitatea să aleagă și că ştie proba- 
bilitatea cu care se vor întâmpla anumite evenimente viitoare. 
Teoria deciziei presupune că persoana va trebui să aleagă acea 
strategie care va maximiza valoarea aşteptată în funcție de pro- 
babilitatea evenimentelor şi utilitatea atribuită fiecărui eveni- 
ment prin funcţia de utilitate. 

Să presupunem că avem un individ care deschide o cutie 
de conserve. El are la dispoziţie o cheie folosită in mod obis- 
nuit, însă alege să o deschidă lovind cu o piatră. Este un gest 
irațional. Îl putem considera, de pildă, cauzat de furie, facut 
sub acțiunea unui drog, dintr-un capriciu sau dintr-o pulsiu- 
ne iraţională de moment. În această situaţie, probabilitatea ca 
evenimentul tăierii cutiei cu cheia şi a spargerii sale prin lovi- 


2 Acelaşi raționament poate fi formulat şi cu privire la intenţiile forma- 


te în urma unei decizii raționale. 
2 Cf. Simon, 1983, Pettit, 1991. 

rea repetată cu piatra este egală cu 1. Însă, în cazul lovirii cu 
piatra, utilitatea evenimentului acestuia este mai mică pentru 
individ, deoarece parte din conţinutul cutiei de conserve se va 
vărsa, în vreme ce, prin deschiderea cu cheia specială, acesta 
va rămâne în întregime în cutie. Trebuie să remarcăm faptul 
că aceasta este o alegere iraţională”. Contrar preceptelor te- 
oriei deciziei, care ne îndeamnă să ne maximizăm utilitatea, 
individul alege să deschidă cutia cu piatra. Nu este nici măcar 
necesar să cunoaștem noţiuni elementare de teoria deciziei 
pentru a realiza că ceea ce face respectivul este un act iratio- 
nal, în urma căruia el va pierde o parte din conţinutul cuti- 
ei. Însă aceasta nu ne va priva de explicaţia folk-psihologică 
pentru acțiunea respectivului individ prin apelul la intenţii 
şi opinii. Astfel, vom putea spune că respectivul individ avea 
opinia că dacă va lovi cutia cu piatra o va crăpa, intenționa să 
crape cutia şi ca atare a crăpat cutia cu piatra. 

Prin urmare, putem explica acţiunea respectivului, chiar 
în condiţiile unei irationalitati flagrante, din însăşi perspec- 
tiva teoriilor deciziei invocate de Davidson. Acceptarea unor 
anumite elemente iraționale nu conduce la imposibilitatea de 
a formula explicaţii psihologice de simţ comun. Putem genera 
astfel de explicaţii fără a presupune raționalitatea. 

Concluziile sunt destul de limpezi. Psihologia de simţ co- 
mun nu trebuie să asume aspectele normative ale rationalitatii 
pentru a explica comportamentul uman. Altfel nu ar putea ex- 
plica gesturile iraționale, unele dintre ele chiar foarte răspândi- 
te. Domeniul lui „ce ar trebui să aleagă si să creadă“ este unul 
diferit de cel al psihologiei de simţ comun, preocupată să clari- 


2 Desigur, cineva ne poate spune că nu luăm în calcul opinia respec- 
tivului că astfel îşi va calma furia, de pildă. Însă, adesea, indivizii 
acţionează tumultuos la furie, rezolvându-şi nervos problemele, 
chiar când ştiu că un comportament violent nu le va aduce niciun 
beneficiu, nici măcar psihologic, fiind preferabil, din toate punctele 
de vedere, să rămână calmi. 

fice ce anume a ales efectiv un agent. Ca o concluzie generală, 
aspectele normative nu pot fi utilizate ca temei pentru a stabili 
opiniile şi intenţiile ce sunt atribuite. 


Cap.2 


Psihologie de simţ comun, 
cauzalitate și caracter nomic 


Una dintre sustinerile centrale ale psihologiei de simţ comun 
este că stările mentale cum ar fi opiniile şi intenţiile noastre sunt 
cauze ale comportamentului. De asemenea, pentru ca psiholo- 
gia de simţ comun să fie un candidat viabil pentru încorporarea 
în ştiinţă, este important ca explicaţiile noastre să rămână cau- 
zale, deoarece numai astfel o disciplină care face apel la ele ar 
putea spera să semene în explicaţiile şi predicțiile sale cu fizica 
sau chimia. Desigur, există şi alte perspective, nu puţine, asupra 
a ce face o disciplină oarecare ştiinţifică. Însă, oricare ar fi opi- 
niile în acest domeniu, în cazul în care stările mentale joacă, din 
punct de vedere nomic si cauzal, același rol ca şi cele invocate 
de ştiinţele fizico-chimice, atunci apartenența lor la discursul 
ştiinţific va fi clară. În continuare, vom încerca să arătăm că, în 
pofida variilor dubii aruncate asupra psihologiei de simţ comun, 
explicaţiile sale: 1) sunt cauzale; 2) nu există motive să ne îndoim 
despre caracterul nomic autentic al regularitatilor cu care ope- 
reaza; 3) ca legaturile intre starile mentale si comportament se 
inscriu intr-un model care le face apte de a fi descrise stiintific. 
In acest capitol, apartinator unei sectiuni polemice a lucrarii, ne 
vom indrepta atentia doar asupra primelor doua chestiuni, a tre- 
ia problemă fiind rezervată pentru porțiunea de sfârşit a lucrării, 
unde vom arăta că psihologia de simţ comun se conformeaza 

unui model funcţional, ceea ce o va plasa pe un teren sigur. În 
acest capitol, vom arăta, deci, că legăturile între motive şi acțiune 
nu sunt logice, ci cauzale, așa că nu avem motive să ne îndoim că 
astfel de legături pot fi subsumate unor legi ştiinţifice. 


Este explicaţia psihologică 
de simţ comun cauzală? 


Totuşi, există o tradiţie filosofică, pentru influența căreia în 
filosofia analitică este în mare parte responsabilă Anscombe, şi 
care susține că legătura între ce face individul şi stările mentale 
invocate de explicaţie nu trebuie interpretată ca fiind una cauza- 
la, ci ca una „logică“. Aceasta nu neagă că anumite evenimente 
mentale pot fi cauze ale comportamentului meu. De pildă, faptul 
că eu sunt speriat de un urs are ca efect fuga mea, iar o durere de 
dinţi mă face să mă tin de falcă. Însă nu va trebui să includem 
în această clasă a cauzelor mentale intenţia sau „motivele“ noas- 
tre. Anscombe are grijă, de fapt, să distingă „cauzele mentale“ 
— „ceea ce s-a întâmplat în mintea mea şi a provocat acțiunea 
(Anscombe, 1957: 11) şi „temeiul acţiunii mele“. 


O „cauză mentală“, desigur, nu trebuie să fie un eveni- 
ment mintal, adică un gând, sentiment sau imagine; poate 
fi o bătaie la ușă. Însă, dacă nu este un eveniment mintal, 
atunci trebuie să fie ceva perceput de persoana afecta- 
tă — de exemplu, bătaia la usa trebuie să fie auzită — asa 
că, în cazul în care cineva vrea să spună că e întotdeauna 
un eveniment mintal, în acest sens, nu am nicio obiectie. 
O cauză mentală este ceea ce o persoană ar descrie în ca- 
zul în care i-ar fi adresată o întrebare precisă: ce produce 
acțiunea aceasta sau impresia ta — ce ai văzut ori simţit sau 

ce idei ori imagini ti-au venit în minte şi au condus la aces- 
tea? Am izolat această noţiune de cauză mentală deoarece 
există o astfel de întrebare cu un astfel de răspuns şi deoa- 
rece vreau să o disting de sensurile obişnuite ale lui „motiv 
şi intenție“, mai degrabă decât pentru că în sine ar avea o 
mare importanţă. Însă este important să avem o idee clară 
despre ea, deoarece o concepere extrem de naturală al lui 
„motiv e de ce mişcă“ (însuşi cuvântul o sugerează) — ex- 
plicat drept „ce cauzează“. (Anscombe, 1957: 11) 


Există, potrivit lui Anscombe, o caracteristică a „intenţiilor“ 
noastre pe care cauzele autentice nu le pot poseda, şi care, prin 
urmare, le plasează în afara acestora. Spunem, de pildă, că o 
persoană a apăsat pe un buton pentru că dorea să aprindă lu- 
mina. Prin aceasta, explicăm acțiunea sa indicând un eveni- 
ment viitor sau nonexistent, care, in mod evident, tocmai din 
acest motiv, nu poate constitui cauza sa”. Prin urmare, nu ori- 
ce motiv poate fi o cauză. Si, reciproc, nu orice cauză mentală 
poate fi un motiv. În cazul anumitor cauze mentale — temeri, 
dragoste sau ură pentru ceva — nu este potrivit să se întrebe 
„de ce“ într-un anumit sens care defineşte motivele. Totodată, 
motivele mai au o particularitate, pe care cauzele nu o au — 
pot fi cunoscute noninferential. Or, cunoaşterea cauzelor pre- 
supune proceduri inductive: 


Acţiunile intentionale reprezintă o subclasă a evenimen- 
telor din istoria unui om, care îi sunt cunoscute nu doar 
pentru că le observă. Această clasă mai largă include un tip 
de acțiuni involuntare, caracterizate prin faptul că, în ceea 


3 Atunci când întrebării „de ce“ cu privire la o acţiune prezentă i se 


răspunde prin descrierea unor stări de fapt viitoare, aceasta deja o 
distinge de o cauză mentală, prin simplul fapt că e situată în viitor. 
(Anscombe, 1957: 15) 

ce le priveşte, cauzalitatea mentală este exclusă; iar cauzali- 
tatea mentală este ea însăşi caracterizată prin aceea că este 
cunoscută fără observaţie. Însă acţiunile intentionale nu 
sunt caracterizate doar prin aceea ca sunt supuse cauzalitatii 
mentale, atâta vreme cât există acţiuni involuntare din care 
cauzalitatea mentală nu este exclusă. Acţiunile intentionale, 
prin urmare, sunt acelea pentru care este potrivit să se între- 
be „de ces, într-un sens special, care poate fi explicat dupa 
cum urmează: întrebarea nu are acel sens dacă răspunsul in- 
dică dovezi sau o cauză, inclusiv o cauză mentală; în schimb, 
răspunsul poate: (a) menţiona pur şi simplu istoria; (b) poate 
furniza o interpretare a acțiunii sau (c) menţiona ceva viitor. 
În cazurile (b) şi (c), răspunsul este deja caracterizat ca un 
temei pentru acţiune, altfel spus, ca un răspuns la întreba- 
rea „de ce“ în sensul cerut, iar cazul (a) este un răspuns la 
întrebarea dacă ideile de bine sau dăunător sunt implicate de 
sensul răspunsului; sau, din nou, dacă cercetarea ulterioară 
pune în lumină ce este legat de motivul „interpretativ, sau 
intenţia cu care. (Anscombe, 1957: 16) 


Când căutăm motivele, intenţiile cuiva, nu căutăm cauzele 
comportamentului său. Cele două sunt distincte. Relaţiile între 
intenții şi acţiune nu sunt, deci, de natură cauzală. Ele sunt de 
natură logică: atunci când oferim un motiv, noi nu facem alt- 
ceva decât să indicăm un anumit eveniment în funcție de care 
acțiunea noastră este descrisă, aşa cum este ea descrisă. Citarea 
unei intenții nu explică acțiunea noastră, ci doar o face inte- 
ligibila, redescriind-o în funcţie de anumite circumstanţe ale 
sale. Atunci când spunem, de pildă, că un act a fost făcut din 
răzbunare, nu indicăm un ceva distinct, răzbunarea coincizând 
mai degrabă cu actul însuși”. În aceste cazuri, noi nu indicăm 
o cauză, ci o „semnificaţie a respectivului act, în lumina căreia, 


2 Cf. Anscombe 1957: 13. 

în explanans-ul furnizat, este redescris actul nostru ce se cere 
astfel explicat. Când afirm, de exemplu, că un individ a apăsat 
pe un buton deoarece intenţiona să aprindă lumina, eu nu fac 
decât să redescriu acțiunea sa ca o „aprindere a luminii“, fă- 
când apel sau luând în calcul un element din context, anume 
că lumina s-a aprins. 

Însă contraargumentul la teoria lui Anscombe nu a întârziat 
să apară. Asa cum remarca, la putin timp, Davidson”, faptul că 
o acțiune devine inteligibilă prin contextualizarea sa nu impli- 
că fraptul că elementele de context care o lămuresc nu posedă 
relații cauzale cu ea. Acest context poate fi oferit de însăşi eve- 
nimentele cu care acțiunea posedă relaţii cauzale. Argumentul 
lui Anscombe, prin care se urmărea excluderea cauzelor din 
rândul motivelor, nu este, deci, întemeiat. 

Totuși, se poate arăta că relaţiile dintre motive şi acţiune 
trebuie să fie de natură cauzală. Aici trebuie să subliniem, însă, 
mai întâi, că nu orice element din contextul unei acţiuni este 
relevant pentru explicarea acelei acţiuni, eventual prin rede- 
scrierea sa în funcție de acel element din context. De pildă, 
forma camerei în care am apăsat pe buton pentru a aprinde 
lumina nu este un element de context relevant, si nu este luată 
în calcul pentru construirea redescrierii sau a explicatiei. A cita 
în calitate de explicaţie pentru apăsarea pe buton de către Ion 
o redescriere precum „deoarece butonul din camera pătrată a 
fost apăsat“ este un gest absurd şi, cu siguranță, deloc lămu- 
ritor. Devine, aşadar, natural să căutăm anumite relații între 
acțiunea efectuată şi motivul furnizat, care să selecteze stările 
relevante pentru a fi citate în explicaţie. 

Desigur, există o relaţie între stările invocate pe post de ex- 
planans şi explanandum, relaţie pusă în evidenţă chiar de prac- 
ticile în care cele două sunt menţionate. Este vorba, mai degra- 
bă, despre o relaţie prin intermediul căreia, pornind de la un 


% Cf. Davidson, 1963. 

enunţ, am putea deduce ceva — celălalt enunţ, despre o relaţie 
de implicatie, deci. Că între motive şi acţiune nu poate fi vorba 
decât de o relație de implicatie o dovedeşte utilizarea relaţiilor 
dintre motive şi acțiune: date fiind motivele unei persoane, 
noi concluzionăm ce va face sau ce a făcut acea persoană. Face 
parte din practica socială în care sunt invocate motive să con- 
struim astfel de deductii cu privire la ceea ce va face persoana 
în cauză. Nu în ultimul rând, ca urmare a unei astfel de relaţii, 
ea ar putea oferi relevanță, nemaifiind vorba despre o citare 
arbitrară în raport cu explanandum-ul. 

Dacă vom fi atenţi la cele de mai sus, vom putea construi 
destul de uşor anumite contraexemple, prin care să arătăm că 
nu putem vorbi despre o relaţie logic necesară pe baza căreia să 
se poată stabili, pe cale logică, consecventul, pornind de la ante- 
cedent. Dacă avem pretenţia ca din premise să decurgă conclu- 
ziile, aceasta se va datora anumitor relaţii cauzale care intervin. 
Astfel, ne putem închipui o variaţie în fiziologia umană sau, din 
raţiuni de expunere, existența unei rase de extratereștri care 
pot fi caracterizați prin intenții şi opinii. Aceştia citesc, observă 
natura, deliberează şi formulează intenţii pe care încearcă să 
le pună în practică, socializează etc. Altfel spus, extratereștrii 
noştri sunt întru totul asemenea oamenilor şi poate chiar au 
o fiziologie foarte asemănătoare. Însă există o deosebire. Pro- 
babil, datorită fiziologiei neurotransmitatorilor acestei rase, ei 
îşi pun intenţiile în practică doar dacă au ingerat în prealabil 
o cantitate suficientă dintr-o anumită substanță — t-zahăr. În 
caz contrar, oricare ar fi intenţiile şi opiniile lor şi oricât de 
motivaţi ar fi, nu vor da curs acestora. De pildă, un fotbalist 
care joacă finala campionatului planetar, scăpat cu poarta goa- 
la în minutul 89 la un scor de egalitate, dacă i se vor epuiza în 
acel moment rezervele de t-zahăr din sânge, se va întinde, pur 
şi simplu, inert şi apatic pe gazon, incapabil să se mai mobilize- 
ze pentru a şuta. Or, în cazul în care implicaţiile între motive şi 
acțiunile săvârşite în baza lor ar fi fost adevăruri logice, atunci, 

în orice lume, existența respectivului set de motive ar fi trebu- 
it să fie urmată de acţiune. Astfel, în orice lume, un fotbalist 
despre care spunem că intenționează să câştige campionatul şi 
ştie că, dacă va şuta va câştiga, va şuta la poartă, ceea ce nu 
este cazul”. Implicatia nu e logică. Singura opțiune care ne mai 
rămâne e o relaţie cauzală pornind de la care operam astfel de 
anticipări ale comportamentului. 


Există legi psihologice de simţ comun? 
Problema simulationismului 


Atunci când vorbim despre recuperarea psihologiei de simţ 
comun de către ştiinţă sau, dimpotrivă, de eliminarea sa pre- 
supunem că avem de a face cu o teorie care, poate, cu ceva 
îmbunătăţiri, va fi recuperată sau eliminată. Însă atunci când 
atribuim stări mentale celorlalți, facem noi, realmente, apel la 
o teorie? 

În ultimele decenii, deşi, cu siguranță, punctului de ve- 
dere i se pot găsi premergători care merg până la Dilthey şi 
mai departe, un grup important de autori a negat plauzibi- 
litatea psihologică a ipotezei că simţul comun recurge la o 
teorie în vederea explicării sau prezicerii comportamentului. 
Susținerea acestora este că, în atribuirea stărilor mintale noi 


2% De asemenea, trebuie să remarcăm faptul că implicatia nu poate curge 


nici în celălalt sens. Mai precis, nu numai că anumite motive nu im- 
plica logic o acţiune, dar nicio acțiune nu implică logic anumite moti- 
ve, astfel încât motivele, deşi nu sunt condiţii suficiente, să fie condiţii 
necesare ale unui act. Stim cu toții că una şi aceeaşi acțiune poate fi 
făptuită dintr-o multitudine de motive. Putem conchide că motivele 
nu sunt nici condiţii logic necesare, nici condiţii logic suficiente pentru 
acțiunile individului. 

utilizăm, în schimb, anumite mecanisme interne, implicate 
în determinarea propriilor intenţii şi acțiuni (cf. Goldman 
— 1993, Gordon —1996). Pentru a anticipa efectul unei stări 
mentale, aceste parti ale aparatului psihic sunt trecute într-un 
regim de funcționare „offline“. Mai precis, diferența fata de 
funcţionarea lor obişnuită constă în aceea că, pe de o parte, 
legăturile mecanismelor de control al comportamentului cu 
mecanismele efectoare sunt întrerupte, rezultatul fiind mai 
degrabă o predictie cu privire la ce va face celălalt sau o atri- 
buire a unor stări mentale decât o mişcare din mână sau ori- 
ce alt comportament care ar fi survenit în mod obişnuit. Pe 
de altă parte, anumite conţinuturi ale opiniilor şi intentiilor 
noastre ce constituie input-ul mecanismelor noastre psihice 
sunt temporar înlocuite, în calitate de input, cu reprezentări 
cu conţinuturi pe care le presupunem a caracteriza repre- 
zentările persoanei căreia urmărim să îi determinăm stările 
mentale sau comportamentul. Locul lor, în calitate de input 
al mecanismelor interne, este, deci, luat de reprezentări ima- 
ginate pe care acesta le va prelucra. Întrucât avem de a face cu 
mecanisme identice, care sunt puse să opereze în condiții de 
input identice, output-ul produs în cadrul unei simulări va fi 
identic. În acest mod, vom putea determina, fără a face apel la 
o teorie, care sunt intenţiile sau opiniile semenilor noștri. De 
fapt, susțin simulationistii, ideea unei teorii care ar fi utiliza- 
tă în viaţa de toate zilele pentru a determina stările mentale 
ale celuilalt este o himeră. Efectele stărilor noastre mentale 
precum şi care stări mentale vor fi generate în semenii noştri 
în varii circumstanţe, vor fi determinate prin acest proces de 
„simulare“, fără apel la legi. 

Disputa „simulaţioniştilor“ cu „teoreticienii teoriei“ — 
susținătorii ideii că noi utilizăm realmente o teorie în prezice- 
rea şi explicarea comportamentului — a produs un corp impre- 
sionant de literatură. Nu ne vom propune să decidem asupra 
mecanismelor realmente implicate în elaborarea concluziilor 

psihologice de simt comun. Ne vom angaja intr-o polemica, in 
schimb, cu anumite concluzii cu privire la eliminativism deri- 
vate, care iau ca premisa ideea ca simulationismul e adevarat. 
Astfel, Goldman sustine dintr-o perspectiva simulationista ca 
eliminativismul nu este corect. Motivul: ,,Argumentul pentru 
eliminativism provine din presupunerea că există o teorie de 
simţ comun asupra minţii“ (Goldman, 1993). 

Totuşi, alegerea uneia sau alteia dintre alternative — 
»simulationism* sau „teoria teoriei“ — este neutră din 
punctul de vedere al adevărului eliminativismului. Ceea ce 
trebuie să verificăm, în conformitate cu scopurile lucrării 
noastre, este dacă suma enunturilor reprezentând atribuţii 
de opinii sau intenţii poate fi făcută să satisfacă anumite 
standarde epistemologice care le califică pe acestea drept 
apte pentru a fi recuperate de ştiinţă, indiferent de meca- 
nismele care le subservesc. În acest sens, putem porni de la 
două premise: 


1. Indiferent de sursa sau de modul în care sunt formulate, chiar în 
cele mai radicale forme de simulationism, subiectul care atribuie 
stări mentale are nevoie de o serie de reprezentări purtătoare de 
informaţie cu care să îşi alimenteze mecanismele pe care le ex- 
ploatează sau face, implicit, o serie de asumptii. 

2. Indiferent de procedeele prin intermediul cărora sunt elabora- 
te, conţinutul acestor reprezentări — fie că este vorba despre 
reprezentările care slujesc de input, fie despre cele care consti- 
tuie output-ul masinariei interne — poate fi redat lingvistic, 
obținând astfel o serie de enunturi cu privire la diferitele ca- 
tegorii intentionale. De pildă, atunci când suntem în situația 
de a reproduce imaginativ ceea ce se întâmplă în mintea unei 
persoane care se îndreaptă spre poarta unei curţi in care ob- 
servă un câine agresiv, putem reda prin „X crede că în curte 
se găseşte un câine agresiv“ sau „X intenţionează să iasă din 
curte“. 


Psihologie de simț comun, cauzalitate... 71 


Va rezulta cu necesitate că vom putea construi o colecție de 
enunturi cu privire la stările mentale ale subiectului atribuirii si, 
totodată, ale persoanei care efectuează. Pornind de aici putem 
conchide că este cât se poate de legitim să cercetăm dacă între 
enunturile referitoare la input-ul şi output-ul masinariei men- 
tale ce realizeaza simularea se stabilesc anumite relatii, care pot 
fi calificate drept enunturi nomice, si să cercetam adevărul lor. 
De asemenea, ne vom putea intreba daca nu cumva, dimpotri- 
va, incercarile noastre in acest sens sunt sortite esecului, din 
varii motive ce se cer clarificate. Or, asta nu inseamna nimic 
altceva decat reaparitia problemei eliminativismului, pe care il 
credeam imposibil din lipsa unui obiect. 

Simulationismul aduce, totusi, cu el posibilitatea de a con- 
strui o teorie psihologica in limbajul psihologiei de simt co- 
mun, despre eliminarea căreia, de ce nu, este legitim să ne 
preocupăm. Altfel spus, este posibil ca oamenii să nu utilizeze 
în viata de toate zilele astfel de legi pentru a prezice compor- 
tamentul semenilor. În schimb, enunturile care caracterizează 
stările mentale prezente în procesul de simulare sau în contro- 
lul efectiv al comportamentului și relaţiile dintre ele pot fi parte 
a unei teorii, în legătură cu care ne putem pune problema eli- 
minării. În orice alternativă, vom fi confruntati cu o colecţie de 
enunturi despre stări de fapt, între care putem ipotetiza relaţii 
nomice, chiar dacă ea nu va fi utilizată niciodată în viata coti- 
diană. 

Mai mult, astfel de regularitati nu sunt doar apanajul unei 
reconstructii operate de filosofii sau de psihologii interesaţi in 
secolul al XXI-lea cu cartografierea minţii. Cunoaşterea co- 
muna surprinde astfel de regularitati, chiar dacă este perfect 
posibil ca ele sa nu fie utilizate efectiv in cotidian pentru pre- 
zicerea comportamentului. Adesea, acestea sunt surprinse in 
aforisme gen „Ochii care nu se vad se uită“ sau pot fi enunțate 
prozaic, (de pildă, de un părinte, pentru a-i explica fiului său 
un comportament sau pentru a facilita învăţarea limbajului 

psihologic), spunând „Oamenii uită persoanele pe care nu le 
văd multă vreme“. Aceasta este o regularitate cu privire la stă- 
rile mentale ale oamenilor, chiar dacă e un adevăr banal şi, de 
aceea, adesea trecut cu vederea. Cu privire la adevărul său, ne 
putem preocupa, şi nu o singură dată psihologii au generat stu- 
dii care infirmă adagiile noastre psihologice, le confirmă sau le 
aprofundează. 

Prin urmare, utilizarea simulării în anticiparea comporta- 
mentului sau a stărilor mentale ale semenilor nu ne pune la 
adăpost de eliminativism. Totuși, mai rămâne de lămurit o 
problemă, aparent paradoxală. Este posibil ca, prin simula- 
re, să obținem concluzii false cu privire la stările mentale ale 
semenilor, iar, mai departe, generalizările să fie şi ele greşite? 
Problema noastră poate părea stranie, în condiţiile în care ex- 
ploatăm aceleaşi mecanisme psihologice. În principiu, același 
mecanism căruia i se furnizează același input, ar trebui să pro- 
ducă output-uri identice. Însă, de unde ştim că noi furnizăm 
date aceluiași mecanism? În principiu, am putea fi destul de 
diferiți din punctul de vedere al mecanismelor interioare. Este de 
altfel un adagiu în psihologia de simț comun care spune că, în 
condiţii identice, oamenii au reacţii identice, adesea rămânem 
surprinşi că, deşi ne închipuiam că o persoană va aprecia un 
gest sau un cadou al nostru, ea se arată indiferentă sau iritată, 
ori că o anumită mâncare foarte apetisantă pentru noi are un 
efect mediocru asupra altuia. Desigur, aceste lucruri pot tine 
de informaţia mai mult sau mai putin parţială pe care o avem 
despre ceilalți şi cu care alimentăm maşina noastră interioa- 
ră pentru a produce simulări. Este misiunea lucrătorilor din 
laboratoarele psihologice să decidă. Însă este foarte clar la ni- 
velul principiilor: faptul că utilizăm propriul aparat decizional 
pentru a trage concluzii cu privire la stările mentale ale altora 
nu garantează că acestea vor fi adevărate sau sistematic adevă- 
rate. Se poate ca simularea să fie doar o metodă de aproximaţie 
grosolană cu privire la ceea ce vor face alţii, ba chiar una care 

dă mai degrabă rezultate false decât adevărate, dar care există 
pentru că are o anumită valoare evolutionara, fie si prin faptul 
că o astfel de metodă este mai bună decât nimic sau pentru că 
este un instrument extrem de performant, complementar al- 
tora, dar care dă rezultate mai bune în anumite condiţii carac- 
terizate, de pildă, prin lipsa de informaţie sau prin necesitatea 
unei decizii urgente. 

Obiectiile la adresa celor susţinute de către Gordon pot fi 
generalizate la adresa oricărui argument care isi propune să 
combată eliminativismul de pe poziţiile unei teorii care susține 
ca, în viata de toate zilele, nu recurgem la o teorie psihologică. 
Pe piaţa ideilor există şi alte alternative la ideea utilizării efecti- 
ve a unei teorii, de la cele care susțin că noi nu utilizăm nimic 
asemănător unei teorii” până la cele care, admițând că desi noi 
utilizăm anumite practici cognitive care suportă unele asemă- 
nări, totuşi, susțin că psihologia de simţ comun posedă anu- 
mite caracteristici care o fac incapabilă să fie calificată drept 
o teorie”. Însă, oricare ar fi mecanismele psihologice care ne 
conduc către anumite concluzii cu privire la stările mentale sau 
comportamentul semenilor, atâta vreme cât vom fi capabili să 
verbalizăm aceste concluzii şi să enuntam de la ce informaţii 
pornim pentru a ajunge la concluzii, problema teoriei şi elimi- 
nării va reapărea. 


27 Cf. Radu J. Bogdan (Bogdan, 1997), care susţine, de pildă, că avem de 
a face mai degrabă cu o parsare a comportamentului celuilalt, potri- 
vit anumitor reguli. 

Cf. Wilkes, 1991 a, 1991 b, care susţine că psihologia de simţ comun 
se deosebeşte de o teorie autentică prin lipsa de preocupare pentru le- 
gături sistematice între explanans-urile și explanandum-urile cu care 
operează. Desigur, în viaţa de toate zilele, suntem puţin preocupaţi de 
a construi o imagine sistematică a psihologiei semenilor noştri. Însă 
este perfect legitim, şi chiar obligatoriu, să investigăm cum anume se 
stabilesc relaţiile între enunturi, iar natura lor s-ar putea dovedi aptă 
de a transforma psihologia de simţ comun, desigur, poate cu retușuri, 
într-un fragment al psihologiei ştiinţifice. 

v 


Recuperarea acestor legi de către știință 


întâmpină dificultăți de principiu? 


Deşi am arătat că legăturile între motiv şi acțiune sunt cauzale 
şi nu logice, şi că suntem obligaţi să vorbim despre enunturi cu ca- 
racter general, totuşi, nu înseamnă că aceste enunturi generale pot 
fi integrate ştiinţei. Pot exista dificultăți de principiu pentru care 
aceste generalizări să nu poată aspira la statutul de legi ştiinţifice. 

Una dintre cele mai discutate obiecții de acest gen a fost ri- 
dicată de Davidson, care este aici extrem de cunoscut pentru al 
său „anomalism al mentalului“, anume poziţia potrivit căreia „nu 
există legi deterministe stricte pe baza cărora să poată fi prezise 
şi explicate evenimentele mentale“ (Davidson, 1970). Această 
afirmaţie poate fi descumpănitoare pentru cineva care constată că, 
totuşi, comportamentul semenilor poate fi prezis, cu mai multă 
sau cu mai puţină exactitate, şi că adesea, în acest scop, noi folosim 
regularitati care fac referință la evenimente mentale, pornind de la 
tipare de rationare până la fenomene emoționale. Desigur, admite 
Davidson, astfel de regularitati există şi sunt utilizate pentru prezi- 
cerea comportamentului, dar nu au caracterul unor legi autentice. 
% Davidson contestă, în schimb, că regularitatile prin intermediul 


2 Acestea, în schimb, nu sunt pentru el decât simpla indicație că la baza 


acelei regularitati acţionează anumite legi autentice ale naturii: „Dacă 
un eveniment mintal de un tip anume a fost acompaniat de obicei 
de un anumit gen de evenimente fizice, adesea este un bun temei să 
ne aşteptăm ca şi alte cazuri asemănătoare să urmeze. Generalizările 
care concretizează acest gen de înțelepciune practică sunt presupuse 
a fi doar în mare adevărate, fie sunt formulate explicit în termeni pro- 
babilistici, fie sunt izolate de contraexemple prin limitări generoase. 
Importanţa lor stă mai ales în sprijinul pe care îl acordă sustinerilor 
cauzelor singulare si explicatiilor evenimentelor particulare aferente. 
Suportul derivă din faptul că astfel de generalizări, oricât de groso- 
lane şi de vagi, pot furniza un temei bun pentru a crede că la baza 

cărora prezicem și explicăm în mod curent comportamentul ce- 
luilalt au un caracter legic autentic. 

Ceea ce le lipseşte acestor regularitati, potrivit lui David- 
son, este „autonomia“ domeniului din care fac parte. Despre 
ce este vorba? Este vorba, în primul rând, despre excepţiile de 
la regularitatile din natură surprinse de enunturile unei teorii. 
Pentru unele dintre aceste teorii, apariţia unei astfel de anoma- 
lii poate fi urmată de o modificare a enunturilor generale ale 
teoriei care să o facă consistentă cu datele de observaţie, fără 
însă ca, pentru aceasta, să fie nevoie de altceva decât de limba- 
jul teoriei respective. Astfel de teorii posedă ceea ce Davidson 
numește „autonomie“. El le opune teoriilor caracterizate de 
„heteronomie“. Pentru acestea, un astfel de remediu este im- 
posibil, fiind necesară recurgerea la limbajul unei alte teorii. 


Pe de o parte, există generalizări ale căror instanțe poziti- 
ve ne oferă temeiuri să credem că însăşi generalizarea ar pu- 
tea fi îmbunătățită, prin adăugarea de specificaţii ulterioare 
şi condiţii formulate în acelaşi vocabular general ca si gene- 
ralizarea inițială. Astfel de generalizari indică forma finală si 
vocabularul formei finale a legii: putem spune că este o ge- 
neralizare homonomică. Pe de altă parte, există generalizări 
care, instantiate, ne pot oferi temeiuri să credem că la mijloc 
există o lege precisă care acționează, însă una care poate fi 
formulată doar recurgând la un alt vocabular. Putem numi o 
astfel de generalizare heteronomică. (Davidson, 1970) 


Categoria teoriilor heteronomice include și psihologia de 
simţ comun“. Potrivit lui Davidosn mentalul (...) nu este un 


cazului particular există o regularitate care poate fi formulată precis 
şi fără atentionari“ (Davidson 1970). 

Presupun că mare parte din înțelepciunea practică (şi ştiinţă) e he- 
teronomică. Lucrurile stau aşa pentru că putem cere de la o lege să 
fie precisă, explicită şi cu cât mai puţine excepţii posibile doar dacă 

sistem închis. Prea multe dintre întâmplările ce afectează men- 
talul nu sunt ele însele o parte sistematică a mentalului. Însă, 
dacă vom combina această observaţie cu aceea că nicio afir- 
matie psihofizică nu poate fi sau nu poate fi încorporată într-o 
lege strictă, vom obţine principiul anomalismului mentalului: 
nu există nicio lege strictă pe baza căreia să prezicem sau să 
explicăm fenomenele psihice. (Davidson, 1970) 

În acest sens, va trebui să facem câteva precizări, care ne 
vor ajuta să înțelegem mai bine situația. Cunoastem cu toții 
că, deși, în mod regulat, anumite stări mentale au anumite 
consecinţe, acestea pot fi influențate de anumite evenimente 
fizice. De pildă, efectele intentiilor mele vor fi cu totul altele 
dacă sunt înghețat de cufundarea bruscă în azot lichid sau 
dacă o parte a corpului meu este imobilizată mecanic — adică 
ele vor fi, practic, nule. Aici, un eveniment fizic — scăderea 
temperaturii, aplicarea unor forte asupra corpului meu sau 
altele — influențează procesele în care se spune, conform te- 
oriei de simţ comun, că sunt implicate stările noastre men- 
tale. De asemenea, deşi, Davidson tinde să asimileze efectele 
pe care psihologia de simţ comun le atribuie stărilor mentale 
unor evenimente descrise în limbaj fizic, este în general un 
fapt recunoscut că acestea sunt descrise în cadrul explicatii- 
lor noastre de simț comun doar în limbaj actionist, care este 
diferit şi ireductibil la limbajul fizic’. Prin urmare, singurele 


îşi extrage conceptele dintr-o teorie comprehensivă închisă. Această 
teorie ideală poate să fie sau să nu fie deterministă, la fel vor fi şi ce- 
lelalte teorii. În cadrul științelor fizice, vom găsi generalizări homo- 
nomice, generalizari care, dacă sunt susținute de evidențe, vom avea 
temeiuri să credem că pot fi făcute mai precise la infinit prin recursul 
la alte concepte fizice; există o asimptotă teoretică a coerentei perfec- 
te cu toate evidenţele, a predictibilitatii (în termenii sistemului), a ex- 
plicării totale (iarăşi, în termenii sistemului). Sau poate teoria ultimă 
este probabilistică, iar asimptota este mai jos de perfecțiune; însă, în 
ambele cazuri, nu putem avea nimic mai bun. (Davidson, 1970) 


*1 Pentru o tratare suplimentară a subiectului cf. infra pp. 131- 169. 

evenimente fizice care pot interveni vor avea o influență asu- 
pra unor regularitati formulate doar în limbajul psihologiei 
de simţ comun, atât în ceea ce priveşte descrierea evenimen- 
telor care pot interveni în calitate de cauză, cât şi a evenimen- 
telor cu rol de efect. 

Aceste influenţe sunt incontestabile şi putem admite că 
fenomenele mentale nu formează „un sistem închis“. Însă 
nu putem conchide că o astfel de teorie este incapabilă de 
a avea un caracter nomic autentic. Problema unui argument 
precum cel al lui Davidson, care ar face trecerea de la aces- 
te premise la genul de concluzii propus, este că transformă 
în simple ,,regularitati* nestiintifice legi chiar din ştiinţe din 
acel nucleu ce reprezintă modelul general acceptat de ştiinţă 
riguroasă. De pildă, el anulează caracterul nomic „autentic“ 
al legilor chimiei. Și pentru numeroase legi chimice există 
excepţii de genul celor descrise de Davidson. Bunăoară, fe- 
nomenele chimice pot fi perturbate de varii fenomene suba- 
tomice pentru care chimia nu are în limbajul său posibilitatea 
de a oferi explicaţii. Printre aceste enunturi care pot influența 
desfăşurarea reacției se află, de exemplu, cele care se referă 
la efectele fotochimice sau electrochimice, descriptibile doar 
prin recursul la limbajul ştiinţei de nivel inferior — fizica. 
Pentru a putea explica „excepţiile“ de la desfăşurarea unei 
reacţii aşa cum este ea anticipată de legile chimiei, va trebui 
să recurgem la limbajul fizicii. Numai astfel vom putea expli- 
ca de ce două substanţe care nu reacționează potrivit legilor 
chimice ce caracterizează clasele de substanţe de care aparţin 
deviază de la comportamentul prognozat atunci când, de 
pildă, aplicăm un curent electric caracterizat prin anumiţi 
parametri. O mulțime de alte evenimente fizice, de la trece- 
rea unui curent electric prin soluţie până la scăderea brus- 
că a temperaturii, ce determină înghețarea sa, vor modifica 
sau stopa cursul reacției chimice, asa cum este ea descrisă de 
enunturile generale ale chimiei, iar teoria nu va putea fi pusă 

în acord cu observaţia decât făcând apel la teorii străine chi- 
miei și la limbajul lor. Fenomenele indicate de Davidson se 
întâmplă aidoma şi în cazul ştiinţelor fizico-chimice, cărora 
nimeni nu le contestă „ştiinţificitatea“. 

În fapt, formulările generale ale chimiei sunt adevărate doar 
când sunt îndeplinite numeroase condiţii ceteris paribus, une- 
le dintre ele chiar necunoscute și a căror descoperire ar pu- 
tea constitui evenimente ştiinţifice remarcabile. Davidson se 
întâlneşte aici cu un proces pe care nu îl evaluează corect. La 
ceea ce face el referire este un proces ubicuu, dar care, departe 
de a exila un domeniu ştiinţific de pe tărâmul ştiinţei conduce 
la progresul său, fiind poate printre cele mai importante forte 
motoare în acest sens. Descoperirea unei anomalii în proce- 
sele descrise de o disciplină conduce la crearea unei noi teo- 
rii, menită să o explice. În acest mod, ştiinţa se îmbogățește, 
fiind pusă în situaţia de a realiza existența unor noi clase de 
fenomene, nebănuite încă, si de a le teoretiza. Până acum, ni- 
cio teorie ştiinţifică, în circulaţie de suficientă vreme, nu pare 
a fi făcut excepţie. Fiecare posedă propriile anomalii, care sunt 
descoperite, la un moment dat şi pentru a căror explicaţie sunt 
necesare noi teoretizări. De fapt, singura teorie care ar putea 
satisface pretenţiile lui Davidson ar fi o teorie ultimă, care se 
aplică oricărui fenomen fizic, de care, evident, nu dispunem 
însă în acest moment”, şi care ar retrograda toate cunoștințele 
ştiinţifice din acest moment la rangul de simple aproximări. Însă 
avem toate motivele să credem că mecanica cuantică, şi teoria 
relativității (exceptând, desigur, cazul unei schimbări complete 
de paradigmă ştiinţifică) vor continua să fie considerate teorii 


32 şi despre care nu avem nici măcar garanţia că am putea dispune 
cândva. Cine poate afirma că investigația noastră ştiinţifică are un 
punct terminus? De asemenea, trebuie să remarcăm faptul că, pen- 
tru a fi concludent, argumentul lui Davidson va trebui să probeze că 
perspectiva unei teorii unice despre orice este cea pe care trebuie să o 
acceptăm, însă el nu face o astfel de demonstraţie metafizică. 

ştiinţifice, chiar dacă vor fi elaborate teorii mai ample sau teorii 
suplimentare, capabile să explice anomaliile, inexplicabile din 
punctul lor de vedere, ce au fost sau vor fi constatate cândva. 
Ele vor continua să fie învăţate în şcoli, utilizate în calcule etc., 
chiar şi în condiţiile în care vor fi doar o provincie extrem de 
limitată şi incapabile de a-şi explica în propriul limbaj anoma- 
liile unui corp teoretic ultim, ce are aceste posibilități’. 


33 


De asemenea, un al doilea gen de legi asupra cărora își îndreaptă 
atenția Davidson este cel al unor „bridge laws“ care să permită re- 
ductia psihologiei de simţ comun la o serie de enunturi ale unor sti- 
inte ale microstructurii. Davidson adoptă o poziţie antireductivistă, 
şi merge chiar mai departe. Din inexistenţa unor astfel de „bridge 
laws“, el conchide că nu există legi psihofizice. Totuşi, această afirma- 
tie este in mod patent neadevarata. Simpla inexistenta a unei reductii 
nu înseamnă că nu există legături nomice care pot fi stabilite științific 
între evenimentele descrise în limbajul psihologiei de simţ comun si 
evenimente descrise, de pildă, în limbajul neurofiziologiei. Desi nu 
am avea relații necesare si suficiente, am putea avea doar relaţii nece- 
sare sau doar suficiente între evenimentele cerebrale si cele psiholo- 
gice. Acestea vor fi si ele enunturi „general adevărate“. De exemplu, 
am putea avea un enunţ cu privire la o condiție necesară, care descrie 
condiţiile fără de care posesia unei opinii sau a opiniilor, în genere, 
este imposibilă, cum ar fi enunţul că oamenii încep să posede opiniile 
cu privire la opiniile altora doar după împlinirea unei anumite vârste 
sau că pot avea opinii cu privire la identitatea unei anumite persoane 
numai dacă o anumită regiune din scoarţa cerebrală este intactă. De 
asemenea, deşi poate complexitatea fenomenelor cerebrale ne poate 
împiedica, cel puţin în cazul unor reţele neuronale simple, destinate 
să modeleze anumite fenomene psihologice, se pot oferi condiţii sufi- 
ciente pentru posesia unei opinii. Luăm ca exemplu rețeaua constru- 
ită de către Stich, Ramsey şi Garon (Stich, Ramsey şi Garo — 1991). 
Posesia setului de valori care caracterizează respectiva rețea consti- 
tuie o condiţie suficientă, deși non-necesară, pentru posesia uneia 
sau alteia din opiniile cu conţinutul exprimat de propoziţiile pe care 
aceasta le furnizează în calitate de output. Toate acestea ne obligă să 
conchidem că, deși putem accepta inexistența unor legături necesare 
şi suficiente între evenimentele mentale şi cele microstructurale, nu 
orice legătură nomică trebuie exclusă. 

Perspectiva informaţională asupra 
stărilor mentale comune 


Înainte de a ne încheia turul de orizont al celor mai im- 
portante perspective care încearcă să arunce o lumină asupra 
psihologiei de simţ comun, dar care, dintr-un motiv sau altul, 
nu reușesc, este util să examinăm teoria lui Dretske asupra 
stărilor mentale cu conținut, deoarece locurile unde ea se 
dovedeşte deficitară vor indica destul de bine direcţia pe care 
cercetarea va trebui să o ia pentru a fi încununată de succes. 
Ea este exemplară pentru a ilustra la ce anume nu poate fi re- 
dusă o teorie psihologică de simţ comun şi care sunt elemen- 
tele ce trebuie aduse în discuţie ca să avem un model adecvat 
al acesteia. 

Dretske urmăreşte să arate cum o anumită perspectivă 
informaţională asupra reprezentărilor noastre interne poa- 
te recupera psihologia de simţ comun. Atunci când vorbim 
despre o perspectivă informaţională“, vorbim despre o per- 
spectivă care încearcă să valorifice dependența nomică între 
producerea unui eveniment la o „sursă“ şi producerea unui alt 
eveniment într-un „receptor“ pentru a încerca să explice mo- 
dul în care o stare mentală își capătă conţinutul și, eventual, 
rolul său în economia psihologică generală. 

Să ne amintim, psihologia de simţ comun era caracterizată 
prin aceea că făcea apel la o serie de stări mentale cu proprietăţi 
semantice, care explică şi generează comportamentul. Prin ur- 
mare şi scopul lui Dretske va fi să arate cum putem explica, 
aşadar, comportamentul, recurgând la o serie de stări mentale 
cu sens şi care joacă un rol cauzal. 

Cum vom putea însă construi aceste stări mentale astfel în- 
cât, în virtutea sensului lor, ele să aibă un rol cauzal în produ- 


34 Cf. Dretske, 1983. 


Psihologie de simț comun, cauzalitate... 81 


cerea comportamentului?” Dretske distinge aici trei tipuri de 
„sisteme reprezentaţionale“, corespunzătoare modului in care 
reprezentarea se relationeaza cu ceea ce este reprezentat. Ast- 
fel, sistemele reprezentationale de tipul I sunt sisteme in care 
reprezentarea este convențională. De exemplu, dacă eu vreau 
să ilustrez poziția unor jucători pe un teren de fotbal folosind 
monede și pietricele, respectivele obiecte vor reprezenta de o 
manieră convenţională, iar sistemul astfel inventat va fi unul de 
tipul I. La celălalt capăt al spectrului, se vor găsi așa-zisele siste- 
me reprezentationale de tipul III — sistemele reprezentationale 
naturale. Putem clasa în această categorie variile semne natu- 
rale pentru evenimente — fumul, care semnalează existența 
focului, urmele de pași care semnalează trecerea unei persoane 
etc. Şi, în general, orice eveniment sau proprietate care indică, 
în virtutea unei legi, survenirea unui alt eveniment sau prezența 
proprietăţii. Însă, între acestea, mai există o serie de relaţii de 
indicare, grupate în aşa-numitele „sisteme reprezentationale 
de tipul II“. Acestea pot fi calificate drept un hibrid între stările 
de tipul I şi cele de tipul III: 


În sisteme de tipul II, semnele naturale sunt folo- 
site de o manieră care exploatează sensul lor natural, 
capacităţile lor neconvenţionale de a indica în scopuri 
reprezentationale şi în parte convenţionale. Aceasta face 
sistemele de tipul II un amestec curios de convenţional şi 
natural. (Dretske, 1987: 55) 


3 Aici, Dretske remarcă foarte bine că acea stare mentală trebuie să 
aibă un anumit rol cauzal, chiar în virtutea faptului proprietăților 
semantice ale acelei stări mentale. Pentru ca sensul să fie relevant 
din punct de vedere explicativ, nu este suficient ca o stare internă să 
posede sens şi ca ea să participe la cauzarea mișcării. Este nevoie de 
mai mult: faptul că această stare are un sens trebuie să explice de ce 
cauzează ceea ce cauzează. (Dretske, 1987: 124) 

Dretske descrie astfel sistemele reprezentationale de tipul II: 


În sisteme de tipul II, semnele naturale iau locul sim- 
bolurilor, în calitate de elemente reprezentationale. Unui 
semn i se conferă rolul de a face ceea ce (atunci când e 
utilizat în condiții potrivite) poate să facă deja. Trebuie să 
ţinem minte că lucrurile reprezentate de un sistem nu sunt 
ceea ce elementele (expresive) indică sau înseamnă. Este 
ceea ce aceste elemente au funcţia să indice sau să însem- 
ne. E important de avut asta în minte, deoarece, de obicei, 
semnele naturale utilizate în sisteme de tipul II indică, în 
mod obişnuit, foarte multe lucruri. În mod normal, totuși, 
ele sunt utilizate pentru a indica una singură din aceste 
condiții — o condiţie pentru care, dintr-un motiv oarecare, 
avem un interes deosebit. (Dretske, 1987: 59) 


Acest act de conferire a unei funcții specifice de indica- 
re este important, deoarece operează o selecție care face, din 
perspectiva lui Dretske, să se refere la un anumit tip de eve- 
nimente dintr-o multiplicitate posibilă. În fapt, un sistem de 
reprezentare poate indica nenumărate tipuri de evenimente 
între care există, ceteris paribus, corelaţii nomice. Astfel, luăm, 
de pildă, un dispozitiv care indică cantitatea de benzină dintr- 
un rezervor, pe baza presiunii exercitate de coloane de lichid 
asupra unui detector cufundat în rezervor. Prin construcție, 
poziţia acului de pe cadranul de pe bord va fi, deci, corelată 
nomic cu presiunea exercitată de benzină asupra senzorului 
plasat pe fundul rezervorului. Astfel, poziţia acului va indica 
acea presiune. Însă nu este singurul lucru pe care îl indică. Mai 
departe, întrucât presiunea depinde legic de înălțimea coloanei 
de lichid, poziţia acului va indica şi această înălțime. Însă lu- 
crurile nu se opresc aici. Înălțimea coloanei este corelată nomic 
cu volumul de benzină rămas în acel rezervor, şi, prin urmare, 
poziţia acului de pe bordul automobilului va indica şi volumul 

de lichid rămas. Întrebarea naturală care se naște în acest punct 
este ce indică respectivul semn: presiunea pe fundul rezervo- 
rului, înălțimea coloanei de lichid sau volumul de benzină ră- 
mas în rezervor? Răspunsul lui Dretske este că funcţia care i se 
conferă acelui sistem reprezentativ, în ocurenta ansamblului de 
mecanisme care constituie dispozitivul de indicare a nivelului 
benzinei, este cea care determină ce anume reprezintă respec- 
tivul sistem. Faptul că noi am conferit o anumită funcţie acelui 
dispozitiv care, în principiu, ar fi putut fi utilizat şi în alte sco- 
puri, face ca el să indice volumul benzinei rămase în rezervor. 

Potrivit lui Dretske sistemele reprezentationale despre care 
vorbeşte psihologia de simţ comun sunt din această clasă, a 
sistemelor reprezentationale de tipul II. Desigur, organele de 
simţ împreună cu alte mecanisme psihologice conduc la for- 
marea unor reprezentări, pornind de la evenimente externe. 
Însă, dacă se poate vorbi despre un sens al acestor reprezentări, 
aceasta se datorează faptului că există un anumit element ex- 
terior mecanismului perceptiv care conferă sens respectivelor 
reprezentări, o anumită funcție. Funcţia şi, implicit, sensul re- 
prezentării sunt date de rolul pe care aceasta ajunge să îl capete 
în cadrul mecanismelor noastre ce generează comportamen- 
tul. Fie astfel o reprezentare C, cu un rol oarecare în produce- 
rea unui comportament. lată cum se poate explica: 


În momentul în care C este recrutată în calitate de cauză 
a lui M — şi este recrutată în calitate de cauză a lui M, ca ur- 
mare a ceea ce indică despre F —, C dobândeşte prin aceasta 
funcţia de a indica E. Prin urmare, C ajunge să reprezinte F. 
C isi dobândeşte semantica, un sens autentic, în momentul 
în care o componentă a sensului său natural (faptul că indi- 
că F) dobândeşte o relevanţă explicativă. De aceea, opiniile 
sunt „hărți dupa care ne ghidam* Un element indicator (de 
pildă, C) devine o reprezentare prin aceea că o parte din ceea 
ce indică (faptul că indică F) este promovată la condiţia de 

fapt explicativ despre sine. O opinie este doar un indicator al 
cărui sens natural a fost convertit într-un sens non-natural 
prin aceea că i s-a oferit o sarcină în ceea ce faci, întrucât opi- 
niile sunt chiar acele structuri interne care au dobândit un 
control asupra output-ului, în virtutea a ceea ce, atunci când 
este efectuat în mod satisfăcător, indică anumite condiții ex- 
terne. (Dretske, 1987: 84) 


Acest tablou explică modul în care reprezentările capătă un rol 
cauzal, în virtutea proprietăților lor semantice. În virtutea faptului 
că reprezentarea a căpătat o anumită funcție de a indica, ea ghi- 
dează comportamentul organismului a cărui reprezentare este. 

Totuşi, există o deficiență a teoriei lui Dretske. Ea se naşte din 
aceea că, recurgând la o perspectivă informaţională, şi numai 
la ea, nu vom putea obţine conținuturile invocate în explicaţiile 
noastre intentionale de zi cu zi. Mecanismele descrise de către 
Dretske nu sunt suficiente pentru a determina sensul unei opi- 
nii. Altfel spus, dacă ne vom rezuma doar la aparatul cognitiv 
al persoanei al cărei comportament urmărim să îl explicăm, nu 
vom putea conferi conţinut opiniilor noastre. 

Deficiența aceasta de fond credem că poate fi pusă în 
evidență de următorul exemplu. Să presupunem că un soldat 
este pus să apere un depozit de muniţie. Acesta îl vede pe un 
individ oarecare, pe Ion, apropiindu-se si îl împușcă“. Cum 
am putea descrie acțiunea sa şi cum va fi ea descrisă în situaţia 
unui proces, menit să clarifice incidentul? Ea va fi descrisă de 
către un martor astfel: 


Soldatul a crezut” că Ion vrea să intre în depozitul de 
muniții şi l-a împușcat. 


3 (...) îl somează să se oprească sau isi anunţă comandantul. Detaliile 


contează mai puţin. 


37 (...) sau a realizat, şi-a dat seama, şi-a format opinia etc. 


Psihologie de simț comun, cauzalitate... 85 


Însă şi dacă de depozitul de muniții s-ar fi apropiat fratele 
geamăn al lui Ion, Vasile, el ar fi fost împuşcat. În acest caz, ca- 
racterizarea comportamentului soldatului ar fi fost: 


Soldatul a crezut că Vasile vrea să intre în depozitul de 
muniții şi l-a împușcat. 


Trebuie să remarcăm că, în ambele situaţii, stările mentale ale 
soldatului sunt aceleaşi. Ex hypothesi, condiţiile de mediu sunt 
identice, şi nu există nimic care ar fi putut interfera cu produce- 
rea unui anumit eveniment mental în momentul în care Ion sau 
Vasile se apropiau de depozitul de muniții. Retina soldatului este 
lovită de acelaşi patern luminos, influxurile nervoase sunt iden- 
tice. Putem admite chiar că aspectele „calitative“ ale experienţei 
sale vor fi identice. De asemenea, comportamentul soldatului, 
declanșat de reprezentarea sa, corespunzătoare, în teoria lui 
Dretske, opiniei, este identic. Pentru a rezuma, aparatul său cog- 
nitiv şi motoriu se găseşte în stări perfect identice. Totuşi, opini- 
ile atribuite soldatului vor diferi în cele două situaţii, fie că luăm 
în considerare o descriere fiziologică sau aspectul calitativ. Dacă, 
în primul caz, conținutul opiniei atribuite soldatului era că Ion 
intenționează să intre în depozitul de muniții, in al doilea caz, 
conţinutul opiniei atribuite soldatului este că Vasile a încercat să 
intre în depozitul de muniții. 

Nu încercăm să spunem că mecanisme de tipul celor de- 
scrise de Dretske nu au un rol în comportamentul nostru. Este 
chiar un truism că evenimentele din mediu au anumite efec- 
te asupra sistemului nostru nervos, iar aceasta ne ajută să ne 
orientăm în acțiunea noastră. Însă acest truism nu este nici 
pe departe suficient pentru a delimita conținuturile mentale 
atribuite de psihologia de simţ comun. Altfel spus, povestea 
informaţională nu e totul. 

Mecanismele informaţionale despre care vorbeşte Dretske 
nu sunt, deci, suficiente pentru a explica modul în care atribu- 

im opinii. Cauza, ce devine evidenta daca vom medita asupra 
exemplului nostru, este ca, in modul in care atribuim opinii 
sunt prezente elemente straine mecanismelor reprezentationale 
descrise de catre Dretske. De pilda, identitatea lui Ion este un 
element care nu are nimic de a face cu formarea ,,reprezenta- 
rilor“ ce joacă un rol în comportamentul soldatului. Astfel de 
elemente devin însă importante în anumite circumstanţe, în 
anumite jocuri în care atribuim opinii. De pildă, identitatea lui 
Ion poate deveni importantă în momentul in care incidentul 
este descris sau explicat cunoștințelor sale, sau în cadrul unui 
proces. Practicile atribuirilor de opinii nu au ca scop simpla 
surprindere a mecanismelor descrise de Dretske, ci ceva mai 
mult. Ele fac referire la informaţii importante, din varii motive, 
fie pentru grupul de oameni care atribuie, fie pentru cel care ia 
la cunoştinţă atribuiri ale unor opinii. 

După cum vedem, acestea introduc în discuţie anumite ele- 
mente de factură socială, cu rol în atribuirile de stări mentale 
cu conţinut. Acesta va constitui însă subiectul următoarei parti 
a lucrării noastre, în care vom discuta implicaţiile externalis- 
mului, în special de factură burgeeană, asupra psihologiei de 
simţ comun. 


Partea a Il-a 


Stări mentale 
de simt comun, externalism 
și problema conținutului 
restrâns 


Cap.1 


Introducere: externalismul, 
o problema de fond 


Dacă partea anterioară a lucrării avea mai degrabă un scop 
polemic, fiind orientată către respingerea anumitor teorii cu- 
rente cu privire la stările mentale de simț comun, odată cu 
partea a doua, vom începe creionarea propriu-zisă a soluţiei 
pe care o va oferi. Am văzut că una dintre sustinerile psiholo- 
giei de simţ comun era aceea că actele noastre sunt consecințe 
ale anumitor stări mentale definite prin conţinutul lor. Astfel 
că, analiza noastră va trebui să opereze obligatoriu în doi paşi 
mari. Primul va trebui să clarifice, în chip necesar, anumite 
aspecte ale modului în care sunt atribuite stările mentale de 
simţ comun. Scopul este de a avea o imagine corectă despre ce 
anume reprezintă obiectul discuţiei noastre — mai precis, ce 
anume atribuim când formulăm o explicaţie de simţ comun, si 
astfel să nu sfarsim cu o himeră care nu mai are nicio legătură 
cu realitatea, cu ce anume atribuim în mod efectiv, în viaţa de 
zi cu zi, ci mai degrabă cu o anumită dogmă filosofică. Altfel 
spus, va trebui să stabilim ce anume sunt aceste stări şi cum 
anume ajungem să le atribuim. 

Fondul pe care, în ultimele trei decenii, se poartă discuţia 
asupra a ceea ce reprezintă proprietăţile mentale invocate în 

explicația comună şi relaţiile cauzale pe care prezenţa unor 
astfel de proprietăţi le generează este în mare parte dat de 
problema externalismului. El este cel care alimentează cel mai 
substanţial, prin problematica generată, discuţiile actuale din 
domeniu. Externalismul poate fi caracterizat, pe scurt, drept 
ideea potrivit căreia identitatea stărilor mentale este deter- 
minată de proprietăţi sau entităţi din afara subiectului, facto- 
rii „interni“ nefiind suficienţi în acest sens. De pildă, susține 
argumentarea clasică, eu şi o replică, moleculă cu moleculă, 
a mea dintr-o societate în care harta notionala este diferită 
nu vom avea aceleaşi atitudini propozitionale. Spre exemplu, 
în cazul în care conceptul de artrită este diferit în cele două 
comunităţi, chiar dacă ambii suntem dispuşi să susţinem că 
„Eu sufăr de artrită“, opiniile noastre vor fi diferite atâta vre- 
me cât atitudinea propozițională pe care o avea fiecare din- 
tre noi include concepte diferite — cele aflate în circulație în 
cele două societăţi, pe care le-am învăţat şi le folosim (Burge, 
1979). De asemenea, identitatea stărilor mele mentale este fi- 
xată nu numai de comunitatea căreia îi aparţin, ci şi de obiec- 
tele, genurile naturale sau evenimentele din jurul meu. Ast- 
fel, condiţiile de identitate ale amintirilor mele despre Viena 
sau despre atacurile de la 11 septembrie depind de anumite 
proprietăți sau evenimente eterne, căci, pentru a vorbi despre 
ele, ne vedem siliți să cităm respectivul oraş sau eveniment. 

Al doilea pas va trebui să evalueze, fireşte, rolul cauzal al 
stărilor astfel determinate, utilizate în atributie. În concordanță 
cu scopul lucrării, va trebui să vedem dacă astfel de stări sunt 
apte de a fi invocate drept cauze ale comportamentului de către 
o teorie ştiinţifică autentică. Aici pot exista cel puţin câteva ni- 
veluri de acceptare, în funcţie de raportul cu ştiinţa unor astfel 
de stări. Nu în ultimul rând, acest mod de a pune problema în 
legătură cu stările mentale a generat propriul set de explorări 
teoretice nefructuoase, tentative care vor fi examinate şi ele, la 
momentul lor. 

Desigur, exista cei care neaga ca, printre conditiile de iden- 
titate ale starilor mentale comun atribuite, intra elemente din 
afara subiectului. Aceasta alternativa scoate din discutie chesti- 
unea daca externalismul are repercusiuni asupra capacitatii de 
a explica de o maniera cauzala comportamentul. Alaturi de o 
asemenea poziție transanta, există, totuşi, o opţiune mediană, 
care distinge între ceea ce a ajuns să fie numit „conținut social“ 
şi un „conţinut psihologic“. Primului îi corespunde conţinutul 
atitudinilor propozitionale atribuite in mod comun, în vre- 
me ce al doilea este definit ca „orice individuează opiniile şi 
alte atitudini propozitionale în explicaţia psihologică comună 
astfel încât acestea să interacționeze între ele si cu alti factori, 
precum percepțiile, într-un mod relevant din punctul de vede- 
re al explicaţiei“ (cf. Loar, 1988). Motivația pentru o astfel de 
distincţie rezidă în ideea că relevant din punct de vedere cauzal 
şi, ca atare, singurul candidat pentru ştiinţă este acest al doi- 
lea tip de conţinut. Ea poate fi regăsită în aşa-numitele „teorii 
ale dublului factor“ %. Acestea, deşi acceptă că, în explicaţiile 
şi atribuirile noastre de zi cu zi, folosim concepte pentru a că- 
ror definire trebuie să păşim dincolo de ceea ce este „în capul“ 
subiecților, susțin totuşi că, pentru uzul unei psihologii ştiinţifice 
sau al ştiinţelor cognitiei, astfel de noţiuni definite larg (wide) 
sunt nepotrivite, lor trebuind să li se substituie o serie de stări 
„restrânse“ (narrow), ce vor fi definite doar prin apelul factori- 
lor interni individului, singurii care pot fi responsabili pentru 
comportamentul individului. Astfel, respectivele teorii permit o 
poziţie externalista cu privire la stările mentale atribuite, perfect 
compatibilă cu concluziile lui Burge, însă susţin că, în explicarea 
cauzală a comportamentului, vor trebui utilizate pandantele in- 
dividualiste ale acestor stări determinate externalist. 

În fine, tabloul va fi întregit de poziția teoretică, mai rar lu- 
ată în calcul, potrivit căreia tocmai aceste stări definite exter- 


% Sau cu denumirea engleză originală —,,two factor theories“ 

nalist vor trebui să fie recuperate şi utilizate ca atare de către 
psihologie. În ceea ce ne priveşte, ne vom ralia unei astfel de 
situări teoretice, în favoarea căreia vom încerca să argumen- 
tăm. Altfel spus, vom încerca pe parcursul acestei secţiuni să 
arătăm că stările noastre atribuite în explicaţiile psihologice de 
zi cu zi sunt stări mentale largi (wide). De asemenea, vom în- 
cerca să aratăm că stări de această factură pot figura tale quale 
în explicaţii psihologice ştiinţifice, îngrijorările cu privire la 
puterile lor cauzale care ar putea compromite utilizarea lor în 
cadrul ştiinţei nefiind fondate. 

În general, această secţiune va constitui un preparativ pen- 
tru cea care îi urmează, unde vom încerca să schitam cum însuși 
ceea ce a fost numit „conţinut larg“ sau „conţinut social“? — 
conţinutul definit prin apel la factorii sociali — este implicat în 
explicaţii cauzale autentice, apte a fi incorporate în ştiinţă. 


3 Cf. Loar, 1988. 


Cap.2 


Externalism și atribuire 


Argumentul curent 


Este poziţia externalistă corectă? Altfel spus, când atribuim 
stări mentale, atribuim noi, oare, stări care depind de astfel de 
elemente externe subiectului? Sunt stările mentale ale psiholo- 
giei de simţ comun despre care vorbim realmente aşa cum le 
prezintă externalistul? 

Desigur, există mai multe teorii în domeniul filosofiei minţii 
ce pot fi calificate drept externaliste, fie doar şi din punctul 
de vedere al consecinţelor lor. Noi însă ne vom apleca asupra 
a ceea ce reprezintă, din punct de vedere istoric, de departe 
varianta cea mai proeminentă a externalismului — cea care 
plasează elementele definitorii pentru stările mentale în me- 
diul in care individul trăiește si, mai cu seamă, în comunitatea 
lingvistică de care acesta aparţine. De asemenea, la fel de clar, 
există variante de externalism care consideră doar obiectele, 
proprietăţile sau evenimentele externe ca determinante pentru 
identitatea stărilor mentale îndeobşte atribuite indivizilor”, fă- 
când abstracție de factorul social. Însă o scurtă reflecţie ne va 
face să constatăm că un gen de poziţie cum este cea de-a doua 


%  Valorificând doar argumentatia lui Putnam, redată mai jos. Cf. 


McGinn, 1977. 

e implicată de către prima. Dacă vom permite ca factorii soci- 
ali să fie determinanti pentru stările mentale ale individului, 
vom face implicit referire la anumite proprietăţi, evenimente 
sau obiecte externe individului — i.e., proprietățile sociale, in- 
divizii sau evenimentele de aceeaşi natură pe care suntem puşi 
să le luăm în considerare în definirea stărilor mentale cu care 
avem de a face. Nu în ultimul rând, dacă vom accepta premisa 
indiscutabilă că jocurile de limbaj sociale invocate de exter- 
nalistul social pentru a-şi susține poziţia fac referire la anu- 
mite obiecte, proprietăţi, genuri naturale sau evenimente, vom 
avea ca factori în definirea stărilor mentale tot atâtea obiecte, 
proprietăţi etc. câte sunt referite în jocurile de limbaj din soci- 
etatea din care face parte individul. A demonstra adevărul ex- 
ternalismului social înseamnă a demonstra şi adevărul celuilalt 
tip de externalism. 

Din punct de vedere metodic, pentru noi, acest „externa- 
lism social“ va constitui un punct de plecare de la care, prin 
anumite amendamente şi clarificări, vom încerca să obţinem o 
perspectivă pe care ne-o putem însuşi asupra stărilor mentale 
şi pe care o vom utiliza mai departe, în demersurile din capito- 
lele următoare. Mai precis, într-o primă parte a discuţiei, vom 
oferi o examinare a argumentelor externaliste curente, precum 
şi a obiectiilor curente la adresa acestei perspective. Concluzii- 
le discuţiei vor fi folosite pentru o amendare a externalismului 
şi, ulterior, în vederea unei refundamentări a acestuia. Ceea ce 
vom încerca în acest pas va fi o reancorare a externalismului 
în contextele relevante, şi care îl fac inevitabil în tratarea atri- 
buirilor mentaliste comune. Anticipând, ceea ce vom face este 
să arătăm că tipul curent de argumentare în favoarea externa- 
lismului este neconcludent, dar, în acelaşi timp, vom arăta că 
externalismul nu are consecințele nedorite, invocate de adver- 
sarii săi. Într-un al doilea pas, vom încerca să arătăm de ce este 
necesar externalismul, punând în evidenţă acele mecanisme 
ale atribuirii stărilor mentale cu conţinut care îl fac necesar. 

Externalismul se asociază cu un anumit tip de argumenta- 
re. Aceasta face apel la constructii contrafactuale, astfel incat 
sa produca exemple in care varierea unui element din mediu 
conduce la o schimbare in ceea ce priveste opinia atribuita. 
Prototipul acestui tip de argument este cel dezvoltat de Put- 
nam (Putnam, 1975) pentru a stabili adevarul variantei sale de 
externalism semantic, in favoarea ideii că „sensurile nu sunt 
în cap‘: să presupunem că pe o planetă întru totul asemănă- 
toare Pământului („Pământul Geaman‘“), unde fiecare individ 
posedă câte o replică moleculă cu moleculă, locul apei este luat 
de o substanţă cu aceleași proprietăţi macroscopice, dar cu o 
compoziţie chimică diferită — XYZ, în loc de H,O. În aceas- 
tă situaţie, susține Putnam, un locuitor al „Pământului Gea- 
man’, ori de câte ori ar utiliza cuvântul apă s-ar referi la acel 
lichid care se găseşte pe planeta sa, XYZ, şi nu H,O. Dat fiind 
că pământeanul şi omologul său de pe pământul geamăn sunt 
microstructural identici, nu putem conta pe stările interne ale 
indivizilor pentru a determina referinţa termenilor, şi ca ata- 
re, dacă sensurile sunt suficiente pentru a determina referința, 
atunci sensurile nu sunt „în cap“. 

Putnam nu merge mai departe, însă consecinţele pentru fi- 
losofia minţii sunt relativ uşor de întrevăzut. Prima convertire a 
argumentului semantic al lui Putnam într-unul din sfera filoso- 
fiei minţii este făcută de McGinn (McGinn, 1977): „O specificare 
corectă a stărilor mentale ale celor două grupuri de vorbitori cu 
privire la XYZ şi H,O va menţiona chiar aceste substanțe, iar 
distincția dintre ele garantează distincţia între stările mentale 
direcționate către ele“. În particular, opiniile celor doi sunt dife- 
rite pentru că sunt opinii despre substanţe diferite. Însă locul si 
forma clasică a externalismului şi a argumentării sale specifice 
sunt prezente la Burge, în varianta sa „socială“ a externalismu- 
lui. Explorările noastre externaliste vor porni de la acest nucleu. 
Aşa cum am arătat mai sus, o astfel de variantă externalistă este 
implicată de externalismul social. De aceea, nu vom dezvolta o 

argumentatie specială în legătură cu ea. Ea va fi acceptată la pa- 
chet cu externalismul social, pe marginea căruia ne vom apleca 
cu maximă atenție, dincolo de aceste referiri la cealaltă variantă, 
importantă, din punctul de vedere al cercetării noastre, mai de- 
grabă din raţiuni istorice decât teoretice”. 


+ Este important să subliniem aici rolul pe care mediul social în are 


în externalism. Dacă vom ignora aspectele sociale, externalismul 
cade victimă următorului contraargument al lui Segal: 

„Fie planetele TEI şi TE2. Fie doi subiecți sau grupuri de pe două 
planete. Subiectii de pe TE1 vor folosi termenul W1, iar cei de pe 
TE2 cuvântul W2, ca şi cum ar fi cuvinte pentru genuri naturale. 
W1 şi W2 posedă aceeaşi formă fonetică (...) şi aceeaşi folosire din 
toate punctele de vedere specificabile individualist. W2 se va aplica 
unor mostre autentice pe TE2, în vreme ce W1 nu va denumi nimic 
pe TEI: fie acesta este lipsit de extensiune, fie extinde asupra unor 
mostre care nu se găsesc pe TEI sau în preajma sa. În acest punct, 
externalistul se confruntă cu o dilemă: fie va trebui să nege că W1 
exprimă un concept, fie va trebui să spună că o face. Însă prima 
opţiune este inacceptabilă. A doua opţiune însă nu este acceptabilă 
pentru un externalist, deoarece, în cazul în care W1 exprimă un 
concept vid, acel concept, fie va fi, de asemenea, exprimat şi de W2, 
şi astfel vom dispune de un conţinut independent de lume.“ (Segal, 
2000: 31) 

Problema unui astfel de argument este că W2 nu este un nume al unui 
gen natural. Fie „W“ expresia care este folosită de membrii ambelor 
comunități în cadrul celor două jocuri de limbaj prezente în situaţia 
indicată de Segal. Pentru a avea de a face cu un joc de limbaj unde 
este utilizat un termen care denumeşte un gen natural, potrivit teoriei 
lui Putnam, una dintre condiţiile necesare este existența unor mostre 
autentice de substanţe (sau procese, evenimente etc.) cu o anumi- 
tă compoziţie unitară, care să fi fost utilizate în botezarea respectivei 
substanțe. Adevărul este aici că avem de a face cu două jocuri de lim- 
baj, din care unul corespunde utilizării unui termen pentru un gen 
natural, iar celălalt nu. În vreme ce primul presupunea manipularea 
unor mostre care corespund criteriilor ce intră în definiţia unui gen 
natural, celălalt caz nu implică manipularea unor astfel de obiecte. De 
pildă, putem să ne imaginăm că, în vreme ce pe TE2 „W“ se aplică 
aurului, pe TE1, „W“ este folosit pentru a numi varii minerale galbene 

Cheia de boltă a externalismului burgeean o reprezintă ur- 
mătorul experiment mental: să presupunem că o persoană (S) 
posedă un număr substantial de atitudini propozitionale care 
contin termenul artrită într-o poziţie indirectă. De pildă, S cre- 
de, în mod corect, că suferă de artrită de un număr de ani, că 
artrita la încheietura mâinii este mai dureroasă decât cea loca- 
lizată la gleznă etc. Alături de acestea, el crede, în mod fals, că 
suferă de artrită la coapsă. 

Într-un al doilea pas al experimentului mintal, va trebui să 
ne inchipuim un omolog al lui S din altă comunitate (S) care 
pornind de la naştere şi sfârşind, să spunem, cu o întâlnire cu 
un doctor ce se întâmplă în ambele istorii, S’ a fost implicat in 
același sir de evenimente fizice. Ca urmare, el posedă aceeaşi 
istorie fizică si psihologică cu primul subiect. În particular, 
aceasta înseamnă că S’ va răspunde identic la stimuli ca S si, tot 
ca S, are aceleaşi ocurente mentale. De aceea, ambii vor oferi 
răspunsul identic — „Sufăr de artrită la coapsa“ — atunci când 
vor fi confruntati cu aceiaşi stimuli“?. 


şi strălucitoare, precum pirita sau aliajele naturale de cupru întâlnite 
sub formă de pepite, despre care, dacă locuitorii lui TEI ar fi avansat 
suficient pe drumul ştiinţei, precum cei de pe TE2, ar fi descoperit că 
nu aparțin aceluiaşi gen natural. 

Dacă vom realiza că în cazul W2 nu avem de a face cu un joc de limbaj, 
cu o activitate socială care presupune manipularea sau interacțiunea 
cu un gen natural anume, vom vedea că argumentul lui Segal este in- 
coerent. Totuși, fără a lua în calcul această interacțiune, respectiv lipsă 
de interacțiune cu mostrele — singura diferenţă între cele două cazuri 
din exemplu —, putem ajunge la concluzii precum cele ale lui Segal. 
Putem presupune, pentru plauzibilitate, că în exemplu nostru 
dispoziţiile de a răspunde ale celor doi au luat naștere în urma unor 
conversații întâmplătoare, iar existența celor doi subiecţi nu i-a con- 
fruntat cu niciun element care să îi determine să aplice respectivul 
termen altfel decât îl aplică. 

Singura diferență între cei doi constă în mediul social 
în care evoluează. În vreme ce, în cazul lui S, medicii, lexi- 
cografii şi alte categorii de experți aplică termenul doar la 
inflamații ale articulaţiilor, omologii lor din comunitatea lui 
Ç aplică termenul si la alte afecţiuni reumatoide, nu neapa- 
rat cantonate în articulaţii. Mai precis, în comunitatea lui 
S, folosirea corectă a termenului „artrită“ este de asa natu- 
ră, încât să se suprapună perfect peste modul în care S1 il 
foloseşte. 

Ceea ce Burge susţine este că, „în situaţia contrafactuala’, 
persoanei suferinde îi lipsesc unele — probabil toate — atitu- 
dini atribuite în mod curent prin propoziţii ce conţin „artrită“ 
într-o poziţie oblică. „E greu de văzut cum pacientul a ajuns să 
îşi însuşească noțiunea de artrită. În comunitatea contrafactu- 
ala cuvântul artrită nu înseamnă artrită.“ argumentează Burge 
(Burge, 1979). Ca urmare, S' este privat de ocurente ale unor 
gânduri cum ar fi cele că artrita i-a afectat coapsa, că a avut 
ani buni artrită, că rigidizarea încheieturilor şi nenumăratele 
dureri sunt simptome ale artritei sau că tatăl său a suferit de 
artrită. Nu putem atribui, deci, atitudini propozitionale care 
conţin termenul artrită în poziţie oblică. 


„Conținuturile mentale sunt diferite atunci când istori- 
ile fizice si nonintentionale, considerate în izolare de con- 
textul social, rămân aceleaşi“. (Burge, 1979) 


Rezultatul la care ne conduce experimentul mintal este că 
diferenţele par să apară din afara pacientului considerat ca un 
obiect fizic izolat, mecanism cauzal sau sediu al conștiinței. 
Diferenţa între conținuturile mentale poate fi atribuită 
diferenţelor în mediul social. În concluzie: 


„Aspectul calitativ al experienţelor pacientului, stări- 
le şi evenimentele psihologice în stimuli şi răspunsurile 

la stimuli considerate din punct de vedere comporta- 
mental, dispoziţiile sale spre comportament şi oricare 
ar fi stările care intervin între input şi output — toate 
acestea rămân constante, dar conținutul atitudinii sale e 
diferit.“ (Burge, 1979) 


Ce valoare au intuitiile noastre? 


Prima întrebare pe care oricine care este confruntat cu ex- 
perimentele mentale ale lui Burge trebuie să şi-o pună este care 
ar fi valoarea intuitiilor la care se face apel aici. Este corect din 
punct de vedere metodologic să recurgem la astfel de procedee? 
Există voci care susțin că intuitiile noastre nu au nicio valoare. 
O astfel de strategie a fost abordată de Cummins (Cummins, 
1991), care dezvoltă premisa că intuitiile noastre au o autorita- 
te la fel de redusă în domeniul atitudinilor propozitionale ca în 
oricare alt domeniu, de pildă, fizica. 


„Nu e oare ca şi cum ne-am întreba dacă obiectele 
aruncate dintr-un avion au o traiectorie rectilinie în ra- 
port cu pământul, deoarece aceasta este traiectoria pe 
care oamenii o atribuie în aceste cazuri? Nu e situaţia 
comparabilă cu aceea în care am conchide că viteza unui 
corp care cade liber depinde de cât e de greu, din faptul 
că oamenii atribuie corpurilor care cad viteze ce depind 
de greutatea lor? De ce să presupunem că oamenii repre- 
zinta autorităţi mai bune în ceea ce privește opinia decât 
în ceea ce priveşte traiectoriile sau căderea corpurilor?“ 
(Cummins, 1991: 55) 


A apela la intuitiile indivizilor ne poate spune cel mult ce 
cred oamenii a fi opiniile, şi nu ceea ce reprezintă cu adevărat 
opinia. Concluzia sa este că, pentru a putea afirma ceva despre 


100 Bogdan Boghitoi 


atitudinile propozitionale, va trebui să facem apel la un „con- 
struct explicativ serios“, care nu poate fi oferit decât de către un 
demers ştiinţific. Numai astfel vom putea stabili factorii de care 
depinde atribuirea corectă a opiniei. 

Însă experimentele mentale ale lui Burge* nu sunt afec- 
tate de o astfel de obiectie. Este suficient să remarcăm faptul 
că premisa de la care pleacă teoria lui Cummins — anume că 
numai ştiinţa poate sluji drept arbitru universal — este falsă. A 
o susține conduce la concluzii absurde. Înseamnă oare că doi 
jucători de şah nu ştiu, realmente, ce este o rocadă, şi pentru a 
putea susține, in mod legitim, „că rocada este....“ va trebui să 
recurgem la o ştiinţă a şahului? Există, deci, practici sociale in 
care rezultatul ştiinţific nu joacă niciun rol. 

Mai mult chiar, nu numai că în anumite situații apelul la 
ştiinţă este imposibil, ci se dovedeşte a avea o autoritate re- 
dusă fata de anumite verdicte sociale, de opinia curentă. Fie 
următoarea situație: trăim într-o comunitate situată într-o 
zonă în care există doar brazi, nu şi pini, iar regulile soci- 
ale cer ca de crăciun să împodobim un brad. Comunitatea 
respectivă nu cunoaşte alte specii de conifere decât brazii. 
Să presupunem că, pentru prima dată, cineva importă un 
număr de pini care sunt vânduți în perioada Crăciunului. 
Dacă vom alege un pin pentru a-l decora, înseamnă asta că 
am încălcat regula comunităţii, că opinia noastră în această 
privinţă este greșită? În mod sigur, nu ni se va reproşa gestul 
de către ceilalți membri ai comunităţii. Este posibil ca unii 
să remarce faptul că arborele utilizat este puţin diferit de cei 
din casele vecinilor noştri, dar aceasta nu îi va face să spu- 


nă că nu ne-am conformat regulii sociale valabile în cadrul 
€ Credem că această concluzie se poate extinde şi dincolo de folosirea în 
această sferă a experimentului mintal. Nu încercăm să susţinem însă 
că toate experimentele mintale sunt legitime și nici să elaborăm o teo- 
rie generală a experimentului mintal. Tot ceea ce încercăm aici este să 
demonstrăm că argumentul lui Cummins pleacă de la o premisă falsă. 

acelui grup. Să presupunem că acea comunitate este vizitată 
de un botanist care remarcă faptul că arborele utilizat nu 
este un brad, ci un pin, şi care explică acest lucru membrilor 
comunităţii. Va conduce aceasta la schimbarea verdictului 
de mai sus? Cu certitudine, nu. Desigur, ne vom schimba 
părerea cu privire la specia căreia îi aparţine respectiva 
plantă, dar noua cunoştinţă ştiinţifică diferită nu va avea 
niciun efect asupra corectitudinii anumitor asertiuni ale in- 
divizilor respectivei comunităţi. Premisa subiacentă argu- 
mentului lui Cummins nu se susține. Lucrurile nu ar trebui 
să ne surprindă. Există anumite instituţii sociale, printre 
care putem bănui că figurează şi anumite jocuri de limbaj, 
unde rezultatul ştiinţific este neutru, irelevant. Desigur, 
ştiinţa este arbitrul suprem în nenumărate practici sociale, 
dar nu în oricare dintre ele. 


Reinterpretările experimentului mintal 
al lui Burge 


Dacă nu dorim să contestăm legitimitatea unui temei pre- 
cum intuitiile noastre semantice în sine, atunci calea de atac la 
adresa concluzivitatii argumentului burgeean va trebui să isi 
îndrepte atenţia asupra intuitiilor semantice de la baza acestuia, 
contestându-le capacitatea de a demonstra ceea ce își propun. 
Tocmai pe această direcţie s-au plasat majoritatea obiectiilor la 
adresa variantei sociale a externalismului, producând o serie 
de „reinterpretări“ — cum le numeşte Burge — ale experimen- 
tului mintal, care, luând în calcul aceleași situaţii, încearcă să 
arate că ele pot întemeia concluzii diferite cu privire la stările 
mentale atribuite. Pentru ca argumentul lui Burge să fie con- 
cludent este esenţial ca posibilitățile de a atribui alte stări men- 

tale subiecților care figurează în acesta să fie eliminate. Burge 
vorbeşte — cu exactitate, dacă luăm în considerare întâmpi- 
nările ulterioare, — despre patru tipuri de „reinterpretări“ de 
care am putea fi tentaţi, fiecare dintre ele fiind capabilă să fur- 
nizeze o descriere alternativă pentru subiecţii din cele două 
exemple (i.e., proprietăți mentale diferite, prin care aceştia pot 
fi caracterizați): 


+ Atribuirile pe care le vom face in cele două situaţii pot fi conside- 
rate atribuiri ale unor atitudini de re care fac recurs la elemente ce 
nu sunt captate de expresiile folosite. Spre exemplu, credința su- 
biectului că suferă de artrită la coapsă poate fi interpretată drept 
o credinţă despre afecțiunea reumatoidă non-artritică la coapsă. 
Însă o astfel de interpretare, obiectează Burge, ignoră modul în 
care opinentul „vede lucrurile“. Acesta din urmă chiar crede că 
respectiva maladie este artrită. (Burge, 1979) 

+ O a doua metodă de interpretare constă in a pretinde că, în 
cazurile de înţelegere incompletă, „atitudinea subiectului sau 
conţinutul sunt nedefinite“. Burge concede că în anumite cazuri, 
în care persoana este extrem de confuză, am putea spune că res- 
pectivele atitudini rămân nedefinite. Însă în cazurile de la care 
porneşte demonstraţia sa, acestea sunt perfect definite. Subiectul 
şi atributorul știu şi sunt de acord cum să isi confirme sau infirme 
propriile opinii, atât în cazurile adevărate neproblematic, dar şi în 
cazurile în care apare greşeala. „Atribuirile obişnuite precizează 
conţinutul mintal obişnuit fără calificări şi ezitări“ (Burge, 1979). 

+ Oatreia metodă (folosită adesea în tandem cu cea de a patra) în- 
cearcă să explice modul în care subiectul gândeşte despre obiect, 
recurgand la atribuiri ce contin o noţiune construită ad- hoc, ast- 
fel încât să coincidă cu modul in care subiectul atributiei înțelege 
respectivul concept. Spre exemplu, dacă prin artrită subiectul 
înţelege afecțiunile reumatismale care afectează atât articulațiile, 
cât şi coapsa, atunci când spunem „S crede că are artrită la coap- 
să“, aceasta va trebui să însemne „S crede că are artrită la coapsă“, 

unde prin „cartrită“, se înţelege o afecțiune reumatismală care 
afectează atât articulațiile, cât şi coapsa. Însă Burge susține că 
această practică nu este una curentă, iar a recurge la un astfel de 
procedeu conduce la imposibilitatea de a atribui aceeași atitudi- 
ne propozițională mai multor oameni. Mai mult, dacă am folosi, 
în vederea atribuirii atitudinilor propozitionale termeni precum 
„cartrită“, vom folosi un termen necesarmente vag, întrucât nu 
ştim până la capăt care este uzul termenului. Crede S că maladia 
desemnată prin „cartrită“ se poate extinde şi la membrele superi- 
oare? Nu avem un răspuns definit la astfel de întrebări. El este un 
termen construit ad-hoc şi care nu are reguli de utilizare preciza- 
te, la care să ne putem raporta atunci când încercăm să înțelegem 
propoziţia „S crede că suferă de cartrită“. 

Dacă a treia metodă viza să surprindă modul în care subiectul 
gândeşte despre obiecte, cea de-a patra metodă încearcă să sur- 
prindă eroarea. Aceasta este construită de o manieră pe care Burge 
o numeşte „metalingvistică“, adică o metodă în care „conţinutul 
fals relevant este considerat a implica noțiuni ce se referă sau se 
aplică expresiilor lingvistice“ (Burge, 1979). Spre exemplu, vom 
afirma că subiectul crede că termenul „artrită“ se referă atât la 
afecțiunile reumatoide care afectează articulațiile, cât si la cele 
care afectează coapsa şi crede că tatăl său suferă de o afecțiune 
numită „artrită“. Însă, ca şi metoda anterioară, această metodă 
se loveşte de aceleaşi dificultăţi în a face posibilă atribuirea unor 
atitudini propozitionale comune mai multor vorbitori. Mai mult, 
o astfel de perspectivă face imposibilă atribuirea unor atitudini 
propozitionale comune unor oameni care vorbesc limbi diferite, 
dat fiind că o astfel de metodă face apel la opinii despre uzul unor 
vocabule. Atribuţii folosind propoziţii de tipul „S crede că X“ 
sunt folosite „pentru a furniza descriptii şi explicaţii unice pentru 
comportamente, modalităţi de inferență comunicare si similare“ 
şi astfel va „slăbi puterea explicativă şi descriptivă a atribuţiilor 
obișnuite“. Mai mult, o astfel de metodă nu reflectă modul în 
care raţionăm in mod obişnuit. ,,Rationarea metalingvistica 

presupune o anumită perspectivă conştientă asupra cuvintelor fo- 
losite şi a instituţiilor sociale“, ceea ce presupune un anumit „grad 
de sofisticare ce apare târziu în istoria omenirii“ (Burge, 1979). 
Exceptând situaţiile speciale, atribuirile lingvistice nu fac referire 
la opiniile subiectului cu privire la uzul termenilor. 


Deşi Burge încearcă să prevină interpretări diferite cu privi- 
re la stările mentale ale subiecţilor care figurează în experimen- 
tele sale mentale, se pare că fiecare din cele patru strategii a fost 
abordată de către contestatarii săi. Dincolo de încercările de a 
pune sub semnul întrebării argumentul lui Burge, fiecare din- 
tre ele vine cu o anumită metodă de a face explicit conţinutul 
atribuirilor noastre. Prin urmare, sarcina noastră va fi dublă: 
de a examina impactul pe care aceste argumente îl au asupra 
celor ale lui Burge, dar şi de a vedea dacă ele se constituie în 
obiecții de principiu la adresa externalismului în genere. 


1. Interpretarea atribuirilor 
ca de fiind de re 


Aceasta este linia de argumentare antiexternalistă abor- 
dată de McKinsey (McKinsey, 1995): opinia atribuită în 
experimentele noastre mentale este o opinie de re mascată. 
De fapt, susține această perspectivă, opinia atribuită corect 
lui Oscar atunci când afirmăm în mod adevărat că el crede 
că are artrită la coapsă este de re, ea referindu-se tipul de 
maladie la care se referă „artrită“. Ceea ce spunem, de fapt, 
atunci când calificăm stările mentale ale subiectului actu- 
al din experimentul lui Burge este echivalent cu: „În ceea 
ce priveşte artrita, S crede că i-a afectat coapsa“. Totuși, 
o astfel de soluţie ar fi paradoxală pentru că aceleaşi lu- 
cruri le-am putea spune şi despre omologul său. În fond, 
aceeaşi maladie, indiferent de nosografiile în vigoare în cele 

doua comunitati, este obiectul opiniei celor doi. O maladie 
identica ii afecteaza pe cei doi indivizi identici din punct 
de vedere microstructural — artrita. Însă, în acelaşi timp, 
intuitiile noastre par a ne spune că în cele două situaţii atri- 
buirile trebuie să fie distincte, lucru pe care McKinsey nu 
îşi propune să îl conteste. Soluţia lui McKinsey pentru a 
obţine diferenţa între cei doi subiecţi constă în a spune că, 
în situația contrafactuală, S nu numai că nu posedă con- 
ceptul de artrită, dar nici nu are acces la concept. În lumea 
actuală el se poate referi la artrită drept „ceea ce doctorii 
înțeleg prin artrită“. În situaţia contrafactuală, acest fel de 
a referi nu trimite la artrită, ci la un tip general de maladie 
reumatoidă.“ (McKinesy, 1995). 

Însă o astfel de soluţie, chiar dacă am accepta că modalitatea 
de definire propusă de McKinsey este viabilă, nu ar conduce la 
respingerea externalismului. În cazul alternativei pe care Burge 
se străduia să o prevină se recurgea la construirea unei noțiuni 
comune, independent de variațiile induse de cele două medii 
lingvistice, care să caracterizeze o maladie despre care indivi- 
zii aveau opinii de re. Aparent, strategia este identică şi aici, 
noțiunea implicată fiind „ceea ce doctorii numesc artrită“. În 
schimb, aici avem două noțiuni. În niciun caz nu putem spune, 
în ceea ce-i priveşte pe aceşti doi indivizi, că noțiunea eliptic 
formulată de Kinsey — „ceea ce doctorii numesc artrită “— este 
cea care funcționează în cele două contexte. Evident, nu putem 
spune că noţiunea implicată în atribuirile noastre este „ceea 
ce doctorii, oricare ar fi comunitatea în care ei profesează, nu- 
mesc artrită“ căci, în varii comunități, varii lucruri pot sta sub 
aceşti termeni. Mai degrabă conceptul implicat în atribuirile de 
opinii la adresa lui S şi S’ ar trebui să fie „ceea ce doctorii din 
comunitatea mea numesc artrită“. Or, aceasta ar conduce la o 
relativizare a atitudinilor propozitionale în funcţie de comuni- 
tate, aduce din nou pe niște poziţii externaliste. 

2. Conţinutul este nedefinit 


Ştim precis cum anume să determinăm care sunt valorile 
de adevăr ale unei propoziţii, şi, din acest punct de vedere, ce 
crede fiecare dintre subiecţii experimentului este determinat. 
Totuşi, remarca lui Burge — că subiecții ştiu precis care sunt 
opiniile lor — nu scuteşte externalismul de obiectia că atitudi- 
nile propozitionale atribuite sunt, din alt punct de vedere, ne- 
definite, căci, dacă sub acest aspect atitudinile propozitionale 
nu lasă loc de imprecizie, pot exista altele unde se pot indi- 
ca elemente care rămân necunoscute. Nu sunt elemente care 
rămân necunoscute subiectului căruia i se atribuie atitudini 
propozitionale, ci tuturor celorlalte persoane care realizează 
atribuirea. 

Nu este vorba aici despre o imposibilitate de principiu. 
Dacă am chestiona subiectul, am putea obţine o imagine mai 
precisă a înţelegerii sale a unui concept, pe baza a ceea ce 
acesta este perfect capabil să infirme sau să confirme. Este 
vorba despre ce anume este atribuit atunci când spunem ,,S 
crede ca P“, altfel spus, în ce măsură cunoaștem câte dintre 
proprietăţile sau obiectele ce pot fi menţionate în mod co- 
rect pentru definirea sau explicarea termenilor în care este 
formulat P sunt cunoscute de S sau, dimpotrivă, care sunt 
considerate de S în mod greşit ca îndeplinind acest rol. Tre- 
buie să remarcăm faptul că adesea realizăm aceste atribuţii 
fără să dispunem de o astfel de cunoaştere. Nu ştim ce anume 
ştie sau crede acel subiect ca definind conceptul respectiv, şi, 
ca atare, nu putem anticipa comportamentul său, influenţat, 
evident, de înţelegerea sa. 

Pornind de la suprapunerea parțială între modul în care in- 
divizii dintr-o comunitate cunosc un concept, unii au încercat 
să susțină că, neștiind precis ce anume știe un subiect a carac- 
teriza artrita, de pildă, nu vom şti care va fi comportamentul 


Externalism și atribuire 107 


atunci când va trebui să aplice acest concept. De pildă, Segal 
descria astfel această situaţie: 


În mare, o relatare de tipul „a crede că S“ rostită de b, în 
contextul conversational C, este adevărată ddacă în gura lui 
b conţinutul lui S este destul de asemănător, potrivit standar- 
delor din C, cu o anumită opinie a lui a. „Destul de asemănă- 
tor“ nu înseamnă identic. În plus, standardele de asemănare 
diferă de la un context la altul. (Segal, 2000: 81)* 


Altfel spus, ceea ce autorizează atribuirea exprimată prin „A 
crede că suferă de artrită“ este faptul că A are o opinie suficient 
de asemănătoare cu o eventuală opinie a mea. Însă ideile sale 
despre o astfel de maladie pot diferi destul de mult față de ale 
noastre şi chiar în feluri care ne scapă. Concluzia pe care Segal 
o trage pornind de la această premisă este că noi nu dispunem 
de mai mult decât de o vagă asemănare pe care să o exprimăm 
în atribuirile noastre de atitudini propozitionale. De aceea, ac- 
tele de limbaj trebuie luate doar ca un ghid extrem de grosolan 
cu privire la adevăratele atitudini care se găsesc realmente „în 
capul indivizilor“ şi determină comportamentul. Concluzia 
generală a lui Segal este că: 


(...) strategiile caritabile ale psihologiei de simţ comun 
sunt doar euristice. Ele furnizează doar un ghid grosolan 
şi preliminar pentru adevăratele atribuţii. Aceasta se dato- 
rează în parte faptului că interpretarea caritabilă nu ne cere 
să privim în capetele subiecţilor, locul unde se desfăşoară 
activitatea cauzală crucială. (Segal, 2000: 152) 


O astfel de perspectivă se loveşte de un impediment: cete- 
ris paribus, dat fiind contextul atribuirii — unde, prin context 


+ O descriere si un argument identic găsim si la Stich, 1984. 

înțelegem, ce altceva, decât un anumit set de evenimente, stări, 
de fapt, etc. din exteriorul individului —, întotdeauna vom sti 
în acel context modul cum opiniile sale vor influența com- 
portamentul. Nu vrem să spunem, desigur, prin aceasta că, 
în general, suntem capabili să anticipăm cu precizie absolută 
comportamentul semenilor. Stim cu toţii că nu suntem. Ne 
putem înşela sau aprecia greşit situaţia, ca în orice domeniu. 
Întotdeauna pot exista motive ascunse, evenimente externe in- 
dividului, despre care ştim că îi influențează comportamentul, 
dar a căror producere nu o cunoaștem, raporturi între tăria 
dorințelor noastre care ne pot scăpa, ca si multe alte cunoştinţe 
despre viata psihologică a subiecţilor nostri ce ne scapă. Însă, 
în situaţia ideală când aceste aspecte sunt cunoscute sau nu 
contează, pentru că ştim, de pildă, că astfel de fenomene nu 
vor interveni, circumstanţele indiviudului si opinia sa vor fi 
suficiente pentru a anticipa ceea ce va face. Discuţia e de prin- 
cipiu aici. 

Să studiem, bunăoară, cazul atribuirii unui prieten a opiniei 
că suferă de artrită. Formulăm astfel de atribuiri în anumite 
situații comune în care un pacient înregistrează un diagnostic 
pus de un medic, fără însă a şti foarte multe despre maladia 
care îl afectează. El utilizează termenul pentru a transmite mai 
departe această informaţie în anumite practici sociale unde 
o astfel de descriere poate avea un rol anume — de pildă, la 
ghişeul unui farmacist, în declaraţiile făcute către un alt medic, 
către un agent de asigurări, către prieteni interesați de starea 
sănătăţii sale etc. În astfel de situaţii, vom spune că „A crede 
că suferă de artrită“, deşi cunoştinţele sale despre această boală 
sunt nule. Alteori, el va şti chiar mai mult despre cauzele şi ma- 
nifestările bolii, iar în alte situaţii, denumirea maladiei poate să 
îi scape cu desăvârşire. Chiar dacă nu a învăţat sau a uitat cum 
se numeşte, putem spune că „A crede că suferă de artrită“ si 
atunci când, de pildă, A, ipohondru, ajunge la ideea că suferă şi 
el de aceeaşi boală invalidantă despre care i-a povestit colegul 

său, care suferă de artrită. El va lua durerile sale articulare ca fi- 
ind cauzate de această boală căreia nu îi ştie numele, se aşteaptă 
ca maladia să aibă o anumită evoluţie tipică şi cele mai multe 
dintre simptomele obișnuite despre care prietenul său i-a vor- 
bit cândva etc. Mai departe, va putea să identifice suferințele 
altora ca aparținând acestei categorii nosografice, căreia nu a 
avut ocazia să îi afle numele, ceea ce nouă ne va da posibilita- 
tea să spunem, în virtutea simptomelor despre care ştim că le 
poate recunoaşte, că „A crede despre X că suferă de artrită“, „A 
crede despre Y că suferă de artrită“ etc., chiar dacă denumirea 
îi scapă”. Si în acest caz îi vom atribui opinia respectivă. 
Pornind de la aceste observaţii, putem ajunge deja la un prim 
rezultat: este fals că pentru a atribui atitudini propozitionale 
criteriul este asemănarea între sensul unei propoziții în gura 
unui atributor şi în cea a persoanei căreia i se atribuie atitu- 
dinea propozițională. Să ne închipuim că noi, care atribuim 
atitudinea, ne aflăm în situaţia persoanei din primul exemplu, 
care nu ştie nimic despre artrită în vreme ce persoana căreia îi 
atribuim atitudinea propozițională este în situaţia din cel de-al 
doilea exemplu. Eu nu pot conferi lui „Sufăr de artrită“ sen- 
sul că sufăr de o boală reumatică, degenerativă, articulară etc., 
sens pe care persoana respectivă îl poate oferi unei afirmaţii 
oarecare, folosind o expresie oarecare, menită să facă referire 
la maladia sa. Dacă voi fi solicitat să mă explic cumva, singurul 
element comun cu explicaţia eventuală a celeilalte persoane va 
fi că sufăr de o boală. Însă, dacă aceasta m-ar autoriza să atri- 
bui opinia că suferă de artrită către cineva, m-ar autoriza să 
fac această atribuire către orice persoană, indiferent de boala 


% Nu vrem să spunem că atribuirile noastre se vor face întotdeauna 
cunoscând aceste evenimente. De pildă, putem face această atribuire 
pe baza mărturiei unui tert care a înregistrat respectiva dobândire de 
către A a cunoștințelor medicale şi pe care ne putem bizui. Uneori, 
este suficient să avem un temei pentru a crede că o astfel de partici- 
pare la un joc social, într-o formă sau alta, a avut loc sau are loc. 

despre care crede că suferă, inclusiv celor despre care ştiu că nu 
suferă de artrită, dar, să spunem, stim că suferă de otită, ceea 
ce este absurd. Prin urmare, asemănarea nu poate fi criteriul. 
Atunci, care este acesta? 

Revenind la exemplele noastre, trebuie să remarcăm că, în 
ambele cazuri, este vorba despre un cumul de activităţi socia- 
le subsumate la ceea ce uneori este numit un joc de limbaj“. 
Unele dintre aceste activități pot fi performate cu competență 
pentru că individul a învăţat anumite activităţi specifice acestui 
joc de limbaj. Unii oameni pot utiliza în mod corect termenul 
de artrită în vederea raportării, alţii pot, în plus, să identifice 
un anumit grup de simptome ca aparținând unei anumite boli 
identificate ca atare în comunitate, în anumite cazuri, cum sunt 
cele din exemplele noastre, capacitățile noastre de a ne angaja 
în anumite activităţi presupuse de jocul de limbaj sunt complet 
disjuncte. În general, oamenii pot realiza anumite activități 
care presupun folosirea termenului „artrită“, iar pe altele nu. 
În orice caz însă, faptul de a atribui o atitudine propozițională 
care cuprinde termenul artrită presupune că individul este 
părtaş la o practică socială, fiind capabil să performeze o par- 
te din activităţile care o compun. Unii ştiu să numească boala 
identificată de specialiștii desemnaţi ca atare în comunitate, al- 
tii să facă prognoze cu privire la evoluţia bolii etc. 

Aici putem clarifica o anumită intuiţie, că, deşi nu există o 
suprapunere, totuşi, există o asemănare între anumite sensuri ale 
expresiilor folosite atributor şi subiectul şi că există o conexiu- 
ne între acest fenomen de similaritate şi atribuirea de atitudini 
propozitionale. Aceasta explică şi faptul de ce, adeseori, în cazul 
oamenilor cărora li se atribuie atitudini propozitionale şi cei care 


% Desi punctul de plecare este evident, nu intentionam să ne susbsumăm 


unei ortodoxii wittgensteiniene cu exegezele sale, așa că expresia de joc 
de limbaj poate fi luată ca o denumire convenţională, care nu descrie 
nimic mai mult decât tabloul prezentat de ultimul paragraf. 

atribuie există o asemănare între „sensurile“ ataşate unei anumi- 
te expresii utilizate pentru a formula conținutul opiniei atribuite. 
Foarte frecvent, există o suprapunere în competențele” membri- 
lor unei comunități. Unii ştiu (ştiu să explice, să anticipeze etc.) 
că artrita este o maladie reumatoidă degenerativă care se mani- 
festă prin dureri articulare etc., alții, mai puțin. Există, deci, de 
obicei, o asemănare între setul de competenţe ale atributorului 
şi ale subiectului atribuirii. Dar aceasta nu este criteriu pentru 
atribuire, ci o consecinţă frecventă a realitatilor care ne permit 
să atribuim atitudini propozitionale. 

Pe de altă parte, nu este deja un secret, aşa cum asumă şi 
argumentul că nu este nevoie de „o cunoaștere completă a 
conceptului“ pentru a face atribuiri cu atitudini propozitionale 
care îl cuprind. Desigur, din simplul fapt că „A crede că suferă 
de artrită“, nu vom putea deduce dacă va reuşi să diagnostiche- 
ze în mod corect o altă persoană care suferă de această boală, 
dacă va putea identifica o anumită durere ca fiind o manifes- 
tare a propriei maladii sau dacă va putea numi boala de care 
suferă. Totul depinde de anumite evenimente din afara indi- 
vidului, anume dacă a învățat simptomele, de care dintre ele a 
aflat, respectiv dacă i s-a comunicat denumirea maladiei. Însă 
dacă vom şti, de pildă, că a învăţat“ denumirea maladiei care 
îl chinuie, vom şti, ceteris paribus, că va putea numi maladia, 


47 Le. — capacităţile de a mă putea angaja în anumite activităţi din ca- 
drul jocului de limbaj corespunzător folosirii termenului respectiv. 

(...) sau că a ghicit corect anumite lucruri şi a probat acest lucru în 
situații similare anterioare (când a arătat că pune simptomul său pe 
seama maladiei reumatoide care îl chinuie, sau că îi spune farmacis- 
tului că are artrită, obținând astfel medicamentele ce le ia seară de 
seară etc.). Nu susţinem, asa cum se va vedea in cele de mai jos, că 
învăţarea este o condiţie sine qua non pentru a participa la un joc 
social, chiar dacă cel mai adesea, putem vorbi despre un proces de 
învăţare care ne permite să participăm la astfel de activități. Totuşi, 
pentru determinarea comportamentului este nevoie de astfel de eve- 
nimente, precum ghicirea corectă probată sau de altele, este nevoie 


48 

dacă a învățat că anumite simptome aparțin unei maladii, le 
va recunoaşte ca fiind manifestări ale maladiei respective etc. 
Cunoaşterea acestor evenimente ne va permite să anticipăm 
şi comportamentul persoanei căreia îi atribuim o atitudine 
propozițională. Din acest punct de vedere, luând în calcul şi 
aspecte exterioare individului, comportamentul individului 
apare ca perfect determinat. De pildă, din faptul că A crede că 
suferă de artrită nu decurge că va răspunde afirmativ la între- 
barea dacă suferă de o maladie degenerativă şi nu avem cum 
stabili acest lucru doar pornind de la atitudinea propozițională, 
însă vom putea fi cât se poate de siguri că va răspunde afirma- 
tiv dacă ştim că i s-a comunicat această evoluţie a artritei. 
Dacă vom lua acest tablou în calcul, vom realiza că propri- 
etatea de „a crede că X suferă de artrită“ are efecte la fel de de- 
terminate în ceea ce priveşte comportamentul ca şi proprietatea 
de „a fi parelelipipedic“. Desigur, aceasta nu ne spune care vor 
fi efectele fizice ale faptului că un corp posedă această formă. 
Uneori, este nevoie de cunoaşterea unor informaţii despre me- 
diul fizic al obiectului cu respectiva formă, iar alteori, chiar a mai 
multor informaţii despre obiectul însuşi — proprietăţi „intrin- 
seci“ ale sale. De pildă, în funcţie de direcția de curgere a unui 
lichid în care este scufundat, vâscozitatea sau viteza lui, precum 
şi, pentru a ne opri asupra proprietăților „intrinseci“ ale corpu- 
lui, de raporturile între cele trei laturi ale sale, care îi determină 
proprietățile hidrodinamice, sau de masa sa, acesta va avea o 
anumită acceleraţie, ca valoare numerică şi direcție a vectorului, 
o anumită traiectorie, se va roti într-un anumit mod determinat 
de turbulentele create etc. Totuși, dacă am cunoaşte parametrii 
menţionaţi, am putea determina cu precizie comportamentul 
dinamic al corpului. A reproşa unei atitudini propozitionale ca 
este nedeterminată din punctul de vedere al modului în care 


de determinarea comportamentului. Şi alte evenimente pot fi luate în 
calcul pentru determinarea comportamentului. 

determina cauzal comportamentul este aidoma incercarii de a 
reproşa proprietăţii de „a fi paralelipipedic“ că e „nedetermina- 
tă“, deoarece nu îi putem determina comportamentul unui corp 
cufundat într-un lichid în mișcare, chiar dacă forma are un rol 
cauzal extrem de important pentru comportarea respectivului 
obiect şi nu e catusi de putin imprecisă. 

Vom reveni asupra acestui subiect al relațiilor cauzale ale stă- 
rilor mentale cu elemente exterioare dintr-un context social. 


3. Construcţia unei noțiuni ad-hoc 


Această direcţie de cercetare pornește de la premisa că 
diferențele de comportament trebuie să se reflecte în stările 
psihologice atribuite ale individului, dacă avem pretenţia ca 
ele să influențeze cauzal comportamentul. De pildă, pentru 
Crane (Crane, 1991), pentru care conceptul posedat este dat 
de posibilităţile de discriminare ale subiectului în situaţii reale 
si contrafactuale“. Dacă am avea de a face cu două concepte 
distincte, atunci ar trebui să avem de a face şi cu comporta- 
mente distincte, și în special cu capacităţi de discriminare dis- 
tincte, ceea ce nu este cazul în experimentul lui Burge. Suntem 
obligaţi, aşadar, să considerăm că o stare mentală unică, indi- 
când posesia unui concept unic, îi animă pe cei doi. Or, dacă 
vom lua în considerare aceasta, vom constata că va trebui să 
atribuim ambilor subiecţi, până în momentul în care primul 
dintre ei este corectat, conceptul de „cartrită“, dat fiind că ei 
sunt înclinați să considere ca instanţe ale conceptului pe care îl 
posedă atât afecțiunile articulaţiilor, cât şi pe cele ale coapsei. 
În schimb, pentru a descrie în mod corect starea lor psiholo- 
gică va trebui să le atribuim şi o opinie despre modul de folo- 
sire a termenului „artrită“. Însă alături de aceste opinii, cei doi 


Cf, de asemenea, lui Segal, 2000, pomenit anterior. 

au opinii cu privire la folosirea termenului „artrită“. Or acest 
conţinut — „cartrită“ — nu variază în funcţie de mediu, ceea 
ce înseamnă că soluţia lui Burge e incorectă. 

Totuşi, soluţia lui Crane nu rezolvă o dilemă pe care, din 
start, ar fi trebuit să o rezolve. El cade chiar testul indicat de 
Burge — cel al atribuirii comune: dacă este să identificăm 
un conţinut atribuibil, atunci acest conţinut trebuie să poată 
fi folosit în legătură cu mai multi indivizi, şi aceasta chiar in 
condiţiile în care există diferenţe în puterile de discriminare, 
iar aici important nu sunt cei doi din exemplu, ci mulțimea 
oamenilor dintr-o societate, care s-ar trezi cu câte un concept 
individual, în funcţie de ideea, mai mult sau mai puţin aproxi- 
mativă, pe care o au. 

Este falsă ideea că indivizii trebuie să posede capacități de 
discriminare identice pentru a le atribui posesia unui concept 
identic. Indivizii posedă varii competenţe cu privire la utiliza- 
rea unui concept. Spre exemplu, putem atribui opinia identică 
precum că „Balenele sunt mamifere“ atât unui individ de pe 
stradă, cât şi unui zoolog şi o vom putea face chiar dacă, spre 
exemplu, zoologul este pregătit să introducă în această clasă 
şi, să zicem, alte specii, o serie de animale, precum ornitorin- 
cul, în vreme ce individul de pe stradă poate avea dubii sau 
chiar greşi în ceea ce priveşte incluziunea acestei specii printre 
mamifere. Există, aşadar, situaţii în care anumite posibilități 
de discriminare sunt considerate irelevante pentru conceptul 
atribuit. Or, aceasta este tocmai premisa de la care porneşte 
raţionamentul lui Crane. 


4. Strategia metalingvistica 


Strategia porneşte de la o constatare simplă: atunci când 
facem o atribuire de atitudine propozițională, adesea omi- 
tem conştient anumite detalii. În schimb, acestea vor trebui 

mentionate in cazul in care dorim o descriere exacta a starilor 
mentale ale persoanei catre care atribuim respectivele atitu- 
dini. Poate cel mai ilustru adept al acestui punct de vedere este 
Donald Davidson (Davidson, 1987). Potrivit acestuia, a descrie 
personajul din experimentul mintal burgeean ca avand opinia 
ca sufera de artrita, tout court, inseamna a oferi nimic mai mult 
decât o descriere greşită, pentru că e incompletă“. 

De fapt, atribuirile noastre de conţinut au în fundal o sumă 
considerabilă de asumptii cu privire la modul în care respec- 
tivul foloseşte limbajul. Atunci când falsitatea unei astfel de 
presupozitii este irelevantă, vom prefera să interpretam literal 
cuvintele vorbitorului, chiar dacă aceasta nu reflectă anumite 
aspecte ale gândirii sau ale sensului. Totuşi, descrierea precisă 
este alta. Lucrul este pus în evidenţă de faptul că, în cazul în 
care cineva va susține că „X crede ca S are artrită“ ar putea 
induce în eroare un tert dacă nu ar menţiona şi ca „X crede că 
artrita este o afecțiune a încheieturilor şi a coapsei“. Spre exem- 
plu, o persoană care încearcă să îşi dea seama de afecțiunea 
lui S pe baza rapoartelor sale, pe baza a ceea ce acesta „crede“, 
ar putea fi indusă în eroare dacă nu am menţiona felul non- 
standard în care respectivul foloseşte limbajul. În schimb, ea ar 
putea fi informată corect odată făcută respectiva completare. 
De asemenea, ar fi o eroare să identificăm opiniile a două per- 
soane X şi Y dintre care una manifestă respectiva eroare în ceea 
ce priveşte uzul limbajului, iar cealaltă nu. Concluzia pe care 
Davidson o trage de aici este că „nevoia de a face respectiva 


°° Deşi acesta e de acord că stările mentale sunt „fixate“ nu doar de fac- 
tori individuali, el nu este de acord cu teoria lui Burge despre modul 
în care aceştia sunt responsabili pentru stările mentale ale indivizilor 
si, in particular, ideea că greşelile cu privire la definițiile de dicționar 
nu influențează ce anume respectivul gândeşte. De pildă, poţi acc- 
cepta că stările mentale sunt fixate prin referință la obiecte sau eve- 
nimente externe, cum crede şi Davidson, dar să nu numeri printre 
acestea pe cele de natură socială. 

adăugire arată că simpla atribuire nu e chiar corectă“, iar între 
gândurile celor doi „există o diferenţă relevantă *!. 

Nu putem fi decât de acord că descrierea stării mentale este 
incompletă şi că diferim din punct de vedere psihologic de 
subiectul atribuirii noastre. Totuşi, aceasta nu înseamnă că ea 
nu este inexactă și că, pentru a produce o descriere a stărilor 
mentale ale subiectului nostru, vom fi constrânşi să apelăm la 
construcții metalingvistice. Să ne amintim explicația furnizată 
pentru anumite fenomene de atribuire importante la punctul 
doi al acestei secțiuni. Am văzut cu acea ocazie că a atribui o 
atitudine propozițională nu presupune nimic mai mult decât 
participarea subiectului nostru la un joc de limbaj ce presupu- 
ne utilizarea expresiei care redă „conţinutul“ atribuit. Făcând un 


>! Segal (Segal, 2000) se face si el ecoul acestui tip de consideraţii atunci 


când afirmă că: 
În vorbirea de toate zilele, putem spune, în mod corect, despre 
Alf cel prost informat că el are artrită la coapsă, chiar dacă nu are 
niciun concept care este exact cel de artrită. Acest lucru este încă 
şi mai probabil în cazurile în care nu avem nicio idee despre con- 
ceptele lui Alf și ne lipseşte o expresie scurtă din limbajul nostru 
prin care să îl exprimăm. Totuși, într-un context mai strict, unul 
în care suntem interesaţi de chiar detaliile psihologiei lui Alf, o 
astfel de relatare ar fi incorectă. (Segal 2000: 81) 

Argumentele sale subliniază aceleaşi lucruri: 
Reinterpretăm cuvintele subiectului pentru a găsi cea mai bună 
potrivire între conceptele sale si vocabularul nostru, atunci când 
ştim să o facem. Date fiind acestea, eşecul nostru de a reinterpre- 
ta şi dorința de a folosi chiar cuvintele subiectului în relatările 
noastre cu privire la atitudinile din exemplele burgeene pot fi 
prezise din factorii luaţi în discuţie. Alternativa, la urma urmei, 
ar fi fost să nu încercăm să relatăm atitudinile subiectului chiar 
deloc. Si nu este nicio surpriză că suntem atraşi de o atare optiu- 
ne. (Segal 2000: 81) 

Potrivit lui Segal, aceasta conduce, în final, la predicții incorecte ade- 

sea si, prin urmare, cum am mai văzut, reprezintă un ghid imprecis 

pentru stările psihologice şi pentru comportamentul nostru. 

pas mai departe, am putea chiar spune ca e vorba despre atri- 
buirea unui anumit set de stari care ofera posibilitatea partici- 
parii efective la anumite practici. Din acest punct de vedere, nu 
exista echivoc cel putin asupra unei caracteristici — anume ca 
respectivul participa sau poate participa” la un anumit joc de 
limbaj precizat”. Însă, desigur, acestea nu sunt suficiente pentru 
a prezice comportamentul individului în varii situaţii. În anu- 
mite cazuri, poate chiar mult mai numeroase, va trebui să avem 
o cunoaştere a unor informaţii suplimentare pentru a putea de- 
termina comportamentul. De aceea, şi simțim nevoia să facem 
respectiva precizare. Totuși, ea nu dă un alt sens lui „Alf crede 
că suferă de artrită“, ci doar precizează o proprietate psihologică 
suplimentară despre anumite opinii, cum ar fi cele legate de fo- 
losirea unui termen. El nu este un instrument metalingvistic, ci 
descrie o stare, de fapt, adiacentă, utilă pentru anticipările noas- 
tre, deoarece interacționează cu starea corespunzătoare opiniei 
cu conţinutul atribuit întru generarea comportamentului. 
Pentru a vedea cât anume influenţează fenomenele de acest 
gen predicțiile sau explicaţiile comportamentului, va trebui să 
subliniem un amănunt constatat și de Davidson: atribuirile noas- 
tre sunt realizate într-un anumit context, unde intră şi anumite 
experienţe sociale ale subiectului atribuirilor noastre. De obicei, 


° Fie si virtualmente. Cf. infra. 


Desigur, există şi excepţii. Una dintre acestea este atribuirea atitudi- 
nilor propozitionale către animale sau copii mici, care, în mod ma- 
nifest, nu sunt capabili de comportamentul complex necesar partici- 
pării la anumite practici sociale ce includ şi folosirea limbajului. În 
aceste cazuri, putem considera că atribuirea se bazează pe asemăna- 
rea pe care o au comportamentele acestora cu cele ale adulților. Așa 
cum s-a mai remarcat, regulile limbajului nostru nu sunt sistematice, 
trasate inginereste, fără excepţii care să complice utilizarea expresi- 
ilor. Totuşi, atâta vreme cât pentru o ştiinţă al cărei domeniu este 
psihologia individului uman obişnuit, adult, neafectat de fenomene 
degenerative etc., aceste excepţii nu vor conta, atâta vreme cât dome- 
niul său de aplicabilitate, pe care este definit limbajul, este altul. 

există o cunoaștere, adesea tacită, a acestui context în care reali- 
zăm atribuirile noastre, ceea ce ne scuteste, de cele mai multe ori, 
de precizări suplimentare despre tot felul de particularități ale 
individului, cum ar fi opiniile sale din sfera medicinei. Acest gen 
de cunoaștere subinteleasa, împreună cu cea despre atitudinea 
propozițională, ne ajută să anticipăm comportamentul individu- 
lui în situaţii în care atitudinea propozițională singură nu ne-ar 
ajunge. De pildă, în cazul în care atribuim într-o conversaţie lui 
Alf opinia că are artrită, în mod normal, nu vom putea spune şi 
dacă el va admite că suferă de o boală degenerativă. Însă, în cazul 
în care ambii ştim că Alf este medic, educat, desigur, în comuni- 
tatea noastră, vom putea spune, ceteris paribus, că el va admite că 
suferă de o boală degenerativă. Toate acestea înseamnă a indica 
anumite evenimente din mediul (social) comun care au condus 
la participarea lui Alf la jocurile sociale cu un anumit set de 
competenţe, pe care restul participanţilor nu le posedă. Aceste 
evenimente suplimentare din viata lui Alf îi vor premite un anu- 
mit tip de comportament, iar cunoaşterea lor ne va permite să îi 
anticipăm comportamentul acolo unde altfel am fi incapabili. 
Însă ceea ce trebuie să subliniem este că, adesea, acest con- 
text este cunoscut. Oricum, exemplul lui Davidson îl presupune 
drept cunoscut atunci când intervine respectiva precizare. Aici, 
alegerea în exemplul lui Burge a unui termen medical precum 
„artrită“ este oarecum derutantă. Dacă, în cazul său, este nevoie 
să cunoaştem ceva despre ceea ce a învăţat Alf pentru a-i anti- 
cipa reacţiile în societate, într-o multitudine de alte cazuri, care 
nu presupun utilizarea unor termeni tehnici, cum ar fi cei me- 
dicali, a căror bună cunoaștere este apanajul unui grup restrâns 
de „experţi ®t, putem fi destul de siguri că respectiva persoană 


* Sau a altui gen de „conaisseur“, cum ar fi în cazul produselor rare, jo- 
curilor de cărți sau sporturilor mai putin populare etc., unde nu orici- 
ne posedă cunoştinţe, ci doar anumiţi „iniţiaţi“, fără ca între categoria 
jucătorilor acelui joc să se detaseze o categorie de „experţi“. De pildă, 
doar un inițiat poate explica sensul unui termen dintr-un joc de cărți, 

cunoaste sensul termenului si este intru totul capabila sa il expli- 
ce. Astfel, ceteris paribus, vom şti că oamenii din societatea noas- 
tra cunosc sensul lui „furculiță“, „pantof“, „apă“ sau ne aşteptăm 
să cunoască anumite proprietăţi, de pildă, cele indispensabile în 
viata de toate zilele, chiar daca nu suficiente pentru a defini 
respectivii termeni. Stim că oamenii cunosc faptul că apa, daca 
nu e impurificată, este un lichid transparent, chiar dacă sunt in- 
capabili să enunte compoziţia chimică a sa. În viata de de zi cu 
zi, vom şti că Alf, ceteris paribus (nu suferă de maladii nervoase, 
nu a fost izolat de societate până la vârsta adultă etc.), a învățat 
şi acum crede că apa în stare lichidă este transparentă, lipsită de 
gust etc. Avem o idee destul de clară despre cunoştinţele acumu- 
late în viaţa unui om socializat, ceea ce ne ajută să ne orientăm 
în raporturile cu el. De asemenea, există şi anumite concepte sau 
cunoștințe asociate unui concept despre care ştim că nu putem 
conta a fi fost învăţate într-o viata comună de adult. De pildă, ne 
aşteptăm ca Ion să ştie că apa este lichidă la temperatura came- 
rei, dar nu anumite mărimi fizice obscure care o caracterizează. 
In general, stim ce anume face parte din cunoștințele insusite 
prin enculturatie. Știind ce anume a dobândit în calitate de 
cunoaștere în procesul de socializare, aceasta ne spune ce anume 
putem prezice în materie de comportament al său, unde anume 
avem nevoie să căutăm informaţii suplimentare şi unde anume, 
în lipsa unor astfel de informaţii suplimentare, va trebui să ne 
abtinem să ne pronuntam. 

Însă, desigur, aici pot exista şi accidente, întrucât pot exis- 
ta situaţii în care educaţia a avut un curs excepțional ori s-au 
întâmplat alte evenimente care au influențat cunoştinţele indi- 
vidului. Un om închis într-o cameră din copilărie poate ajunge 
la o vârstă respectabilă fără să îşi fi însuşit cunoaşterea pe care 
ceilalți oameni din oraşul său o au despre furculite, pantofi sau 


dar aceasta nu presupune neapărat existența unui grup de experți in 
acel joc, definit ca atare de societate, dincolo de jucătorii obișnuiți. 

apă. Si Alf, de pildă, care s-a pensionat din practica medicală 
de ceva vreme, poate uita, în timp, ceea ce ştia despre artrită şi 
astfel să ajungă să creadă că şi coapsa poate fi afectată de artri- 
tă. De asemenea, se poate ca instructia primită de Alf în cadrul 
cursului de reumatologie să fi fost deficitară, el neinsusindu-si 
cum trebuie terminologia medicală şi ajungând, din această ca- 
uză, la concluzia că nu suferă de o boală degenerativă. Însă ast- 
fel de evenimente, precum neglijenta instructorilor sau uitarea, 
sunt acoperite de aşteptarea ca anumite efecte să se producă 
regulat, însă doar sub rezerva unor condiţii ceteris paribus. De 
pildă, noi putem spune că Alf, supus învățământului medical, 
va ajunge să aibă opinia că artrita este o boală degenerativă şi 
mai departe, să aibă un anumit comportament, aşa cum este el 
determinat de o atare opinie, doar dacă nu uită”, nu lipseşte de 
la cursul dedicat artritei, nu este sub influența unui drog etc. 
Înseamnă însă aceasta că ar trebui să lucrăm cu regularitati 
inapte pentru ştiinţă, asa cum sugerează Segal, si că stările 
psihologice ale atitudinilor propozitionale sunt doar ghiduri 
aproximative? Situaţia nu este cu nimic diferită de regularitatile 
enunțate de legile din ştiinţele fizico-chimice, unde sunt de 
aşteptat condiţii ceteris paribus. Dacă în cazul unei persoane 
putem spune „Alf crede că suferă de artrită, numai că el crede 
că artrita afectează şi coapsa“, în cazul unui recipient cu gaz, 
guvernat de anumite legi care fac dependente presiunea, tem- 
peratura şi volumul, putem spune „Am crescut temperatura 
gazului cu 20 de grade, însă presiunea a crescut doar cu 5 bari“. 
Nu numai ca aceasta nu schimbă sensul enuntului că tempe- 
ratura gazului a crescut cu 20 de grade, dar, ca şi în cazul lui 
Alf, unde pot surveni varii accidente în învățare sau memorare, 
ce pot afecta „starea sa mentală“ şi, în consecință, comporta- 


5 (...) întrucât informaţia este irelevanta, de importanță minoră si, ca 


atare, insuficient utilizată etc., dacă este să mergem mai departe în 
lanţul explicatiilor. 

mentul său verbal sau de alt gen, şi în cazul recipientului pot 
exista anumite evenimente care să modifice starea prognozată 
a sistemului şi comportamentul său ulterior. De pildă, pereţii 
recipientului se pot dilata, făcând ca presiunea constatată să fie 
mai mică decât cea așteptată în mod normal, gazul să fie im- 
purificat de anumite componente care să declanşeze, dincolo 
de un prag de temperatură, anumite reacții chimice în măsură 
să producă o scădere a numărului de moli de gaz din recipi- 
ent etc. Toate acestea sunt evenimente excluse prin condiţiile 
ceteris paribus sub care o lege fizică devine adevărată. Nu este, 
deci, nicio surpriză că procese similare se petrec în cazul stă- 
rilor mentale. 


Varianta noastră de externalism. 
Un prim set de remarci 


Am văzut că variile strategii de respingere a concluziei ex- 
ternaliste a lui Burge, respingere de până în acest punct, sfârşesc 
în tot atâtea eșecuri. Şi, totuşi, care este verdictul pentru expe- 
rimentul mintal al lui Burge? 

Înainte de toate, trebuie să spunem că variația de mediu 
lingvistic propusă de Burge nu are o influenţă decisivă. Aici, lui 
Burge i se poate imputa o imagine falsă asupra condiţiilor de 
atribuire a opiniilor — anume că atribuirea unei opinii depinde 
de dobândirea conceptului aflat în circulaţie în comunitatea în 
care subiectul atribuirii trăieşte. Ceea ce contează par a fi, mai 
degrabă, acţiunile pe care subiectul le îndeplineşte în cadrul 
unui joc social. Trebuie doar să privim la modul în care reali- 
zăm atribuirile de conţinut zi de zi: nu suntem câtuşi de putin 
interesaţi de istoria învăţării, care, de cele mai multe ori, ne e 
inaccesibilă. Pentru un plus de evidenţă însă nu avem decât să 

ne închipuim cele două comunități din exemplul lui Burge tră- 
ind în teritorii apropiate, iar cei doi omologi pendulând între o 
comunitate şi cealaltă, astfel încât, uneori, contribuţia la „forma- 
rea conceptelor“ pe care le vor poseda va fi dată de întâlniri cu 
membrii ambelor comunităţi. În cazul în care privim afilierea 
lingvistică drept necesară pentru a putea atribui atitudini, dacă 
„sub anumite condiţii cineva nu poate avea anumite gânduri“ şi 
dacă „starea mentală a variat între cele două situaţii, deoarece 
noţiunile intentionale au variat“, atunci această situaţie noma- 
dă ne condamnă la imposibilitatea de a le atribui opinii, pentru 
că este imposibil de specificat căreia din cele două comunităţi îi 
aparține fiecare. De altfel mutarea dintr-o zonă arondată unui 
dialect într-o altă comunitate ce vorbeşte un dialect diferit este 
un eveniment curent*, În cazul în care un individ este mutat 
dintr-o comunitate lingvistică în alta, care utilizează uşor diferit 
termenii, acesta va fi creditat, cel mai adesea, cu varii atitudini 
propozitionale, de o manieră in care se ignoră particularitatile 
dialectului comunităţii din care provine. Atâta vreme cât respec- 
tivul demonstrează anumite performanțe, el va fi creditat cu o 
serie de atitudini propozitionale in care termenii vor trebui asi- 
milati în același fel în care sunt intelesi atunci când sunt prezenţi 


5 Nu avem decât să ne gândim la situaţia frecventă în care un copil care 
învaţă un termen atât sub influența părinţilor, care pot folosi greşit un 
anumit concept, cât şi sub influența educaţiei primite la scoala, unde 
profesorii săi joacă în diviziunea socială a muncii lingvistice rolul de 
expert, că ar fi un exemplu în acest sens. Spre exemplu, el învață acasă 
termenul mamifer, însă greşit, ceea ce îl face să nu îl aplice balene- 
lor şi ornitorincilor, iar, ulterior, la şcoală, află că si ornitorincii sunt 
mamifere. Înseamnă că nu vom putea atribui niciun conţinut mintal 
respectivului individ, care să facă apel la termenul „mamifer“? Este 
puţin plauzibil. Noi ştim tot ceea ce am dori să ştim despre opiniile 
sale (el crede că pisicile sunt mamifere, iar ornitorinicii nu etc.). Prin 
urmare, mediul în care individul dobândește conceptul este irelevant. 
Ceea ce pare a conta, mai degrabă, sunt comunitatea şi practicile in 
care îl foloseşte. 

în atribuiri referitoare la ceilalți membri ai comunității adopti- 
ve. Spre exemplu dacă lui S, mutat in noua sa comunitate, un 
doctor îi comunică diagnosticul de artrită, iar S reuşeşte o serie 
de performanţe lingvistice, cum ar fi să comunice kinetotera- 
peutului sau agentului de asigurări că suferă de artrită, el va fi 
creditat de kinetoterapeut, agentul de asigurări sau observatorul 
comportamentului său cu opinia că suferă de artrită”, indiferent 
de variațiile pe care înțelegerea termenului le prezintă în comu- 
nitatea de origine. 

Intuitia lui Burge, rațiunea pentru care in cele două situaţii 
suntem tentati sa ajungem la concluziile sale poate fi, in schimb, 
perfect explicata pe baza modelului propus de noi. In cele doua 
situatii indivizii au atitudini propozitionale diferite pentru ca 
participa la jocuri diferite in cele două comunităţi, in care re- 
gulile diferă ușor. În schimb nu putem trage concluzia pe baza 
unor experimente mentale de tip Putnam — Burge că indivizii 
posedă necesarmente stări mentale diferite. Totul depinde în 
ce practici vor fi angrenati®* sau măcar ar putea fi angrenati 
actorii celor două situaţii. 


5% Şi aceasta chiar în condiţiile în care medicii, agenţii de asigurări etc. 


ştiu prea bine din ce comunitate provine si particularitatile idiomului 
utilizat în cadrul său. 

Fie şi potentialmente. Ceea ce contează aici este posibilitatea, nu ac- 
tualitatea angrenării. Adesea, persoana este angrenată într-o anumită 
practică, cel mult imaginar, atunci când realizăm atribuţiile noastre. 
De pildă, putem atribui unei persoane despre care ştim că are opinii 
astronomice corecte că Luceafărul-de-seară este acelaşi cu Luceafărul- 
de-ziuă, chiar dacă nu a auzit însă aceste expresii. Ceea ce înseamnă 
o astfel de atributie este că, în situaţia ipotetică în care i s-ar explica 
sensul celor două expresii, respectiva persoană ar aproba o asemenea 
identificare şi, în general, are un anumit comportament cu privire la 
cele două apariţii celeste, ce va fi regăsit la utilizatorii competenţi ai 
celor două expresii, cu care dacă, ipotetic, ar interactiona ar putea sa 
o facă de o manieră coerentă. 

Al doilea experiment mental 
al lui Burge 


Varianta noastră de externalism porneşte de la ideea că 
atribuirile de atitudini propozitionale depind de activităţile co- 
mune în care sunt angrenati atributorul si subiectul atribuirii. 
Însă Burge nu aderă la această perspectivă, care face ca stări- 
le din activităţile la care individul participă să fie factorul de 
natură socială care să determine stările mentale atribuite de 
către psihologia de simț comun. Asa cum am văzut, în opinia 
lui Burge, rațiunea pentru care atribuirile de stări mentale vor 
diferi stă în posibilitatea de a învăța un anumit concept: pentru 
ca individului să îi poată fi atribuite anumite conținuturi era 
nevoie ca respectivul să aibă „acces“ la un anumit „concept“, să 
îl poată învăţa în comunitate. Din acest punct de vedere, vari- 
anta noastră este mai cuprinzătoare, făcând loc şi altor activități 
decât învățarea, una dintre multele activităţi care pot autoriza 
prin participare atribuirea de stări mentale cu conţinut. 

Ajunşi în acest punct, este util să examinăm un al doilea ex- 
periment mental construit de Burge, ce-i drept, mai putin cu- 
noscut ca primul. Argumentul lui Burge (Burge, 1986) curge 
după cum urmează: să presupunem că B a reușit să însușească 
în mod corect conceptul de sofa, în urma expunerii la numeroa- 
se situaţii în care ceilalți membri au folosit conceptul. El ajun- 
ge însă, la un moment dat, să se îndoiască de faptul că sofalele 
sunt piese de mobilier, elaborând o teorie potrivit căreia acestea 
sunt obiecte de cult. B’ este, în schimb, o persoană identică din 
punct de vedere fizic şi al istoriei stimulărilor senzoriale, dar 
care trăieşte într-o comunitate în care locul sofalelor este luat de 
obiecte asemănătoare cu uz religios, numite şi ele „sofale“. Tot- 
odată, pentru a face plauzibil exemplul, putem presupune că, în 
situaţiile în care a asistat pronunțarea termenului „sofa“, mem- 
brii comunităţii sale glumeau sau minteau, opinia lor reală des- 

pre respectivele obiecte fiind ca sunt obiecte de cult. Ca urmare, 
el ajunge sa creadă că majoritatea oamenilor vor lua respectivele 
obiecte drept piese de mobilier dar, ca şi omologul său, dezvoltă 
dubii cu privire la adevărul unei astfel de sustineri. El crede ca 
respectivele obiecte nu sunt piese de mobilier, ci obiecte de cult. 
Opinia sa este, aşadar, una adevărată, spre deosebire de cea a 
omologului său, iar, atâta vreme cât vrem să susţinem că două 
opinii nu pot fi identice fără a avea aceleaşi valori de adevăr, va 
trebui să susţinem că opiniile celor doi sunt diferite. Din nou, 
potrivit lui Burge, suntem constrânşi să acceptăm că, deşi sunt 
identici din punctul de vedere fizic şi al stimulărilor senzoriale, 
între gândurile lor există diferenţe. Diferenţa poate fi surprinsă 
de faptul că în vreme ce primului îi pot fi atribuite atitudini pro- 
pozitionale care includ termenul „sofa“ în poziţie oblică, pentru 
a realiza acelaşi lucru în mod corect pentru B, va trebui să fa- 
cem uz de „safa“, care denumeşte pandantii religioşi ai pieselor 
de mobilier. 

Experimentul mintal al lui Burge are un dublu scop. Primul 
dintre ele este de a oferi un nou argument pentru externalism. 
Nu vom insista”. Mai important este cel de-al doilea, anume de 


5 In această calitate, argumentul lui construit pornind de la experimen- 


tul mental de fata a fost contestat. Astfel, Bach (Bach, 1988) obiecteaza 
că, atunci când B foloseşte termenul sofa, folosirea sa nu este una li- 
terală. El nu se referă la acele obiecte care cad sub conceptul de sofa. 
Situaţia este asemănătoare celei în care cineva ar fi contestat, în urmă 
cu câteva secole, că „vrăjitoarele“ nu au semnat un pact cu diavolul. 
Însă argumentul lui Bach nu se susţine, pentru că, în acest caz, orice 
contestare a unei proprietăţi „esenţiale“ ar transforma uzul termenului 
într-unul care nu e literal. Or, în mod manifest acest lucru nu se în- 
tâmplă. Spre exemplu, înseamnă că atunci când spunem că atomul este 
divizibil folosim un uz „non-literal“? Stiinta nu pare a face acest lucru. 
Însă chestiunea dacă argumentul este sau nu concluziv ne va preocupa 
mai puţin. Ne vom opri însă mai îndeaproape asupra celui de-al doilea 
set de concluzii pe care Burge încearcă să le stabilească pornind de 
la el. Ceea ce e mai important aici este altceva decât validitatea unui 

a depista in ce rezida acel element de natura sociala care ofera 
identitate starilor mentale. Mai precis, intentiile lui Burge sunt 
de a arata nu numai ca opiniile pot varia in functie de factori 
legati de comunicare, ci si de a argumenta impotriva anumitor 
teorii care leaga starile mentale de uzul cuvintelor. Astfel, el 
încearcă să demonstreze că, „deși practicile sociale sunt pro- 
fund implicate în individuarea stărilor mentale, adesea ele nu 
sunt arbitrul suprem“ (Burge, 1986). Deşi anumite elemente 
ale mediului sunt necesare pentru ca subiectul să posede unele 
noţiuni, nu sunt si necesare. Aceasta se datorează faptului ca 
„tipul de consens care fixează înţelesul comun si normele pen- 
tru înţelegere e şi el, în principiu, deschis contestării“. „Adevă- 
rurile care, intuitiv, dau sensul unui termen empiric sau au ca 
scop o înţelegere generală a unui astfel de concept sunt supuse 
îndoielii“. În societate există discuţii cu privire la aplicabilitatea 
unui termen în anumite situații, niciodată tranşate. Desigur, în 
multe cazuri, apelăm la experți, însă aceştia nu trebuie priviţi 
ca nişte depozitari ai adevarurilor, care vor transa in chestiu- 
nile unde există nelămuriri. Statutul lor de experţi este dat de 
capacitatea de a învinge în dispute. Nu există practici lingvis- 
tice care, prin normele ce le guvernează, să fixeze conţinutul 
mintal prin referința la acele practici, eventual depozitate în 
dispoziţiile verbale ale unor experţi, ce ar juca un rol de etalon. 
Asa cum o arată și experimentul mintal de mai sus, oricine se 
poate răscula împotriva adevărurilor comune care stau la baza 
aplicării unui termen, stare de lucruri fără de care experimen- 
tul nostru nu ar fi fost posibil. A aborda o astfel de alternativă 
înseamnă a nu dispune de o posibilitate reală de a individua 
stările mentale. 

Însă aceste concluzii nu se susțin. Desigur, este incontesta- 
bil faptul că practicile sociale şi, odată cu acestea, dispoziţiile 


argument suplimentar oarecare, chiar în favoarea unei idei la care sub- 
scriem, este argumentul care va fi discutat mai jos. 

care le fac posibile se schimbă, iar în foarte multe situaţii pu- 
tem recunoaşte un proces de negociere de tipul celui descris 
de către Burge. Totuşi, aceasta nu implică faptul că starea men- 
tală a individului nu poate fi individuată prin referință la un 
anumit uz al cuvintelor. Ea este individuată cu privire la jocul 
de limbaj, aşa cum este el la un anumit moment. Faptul că un 
anumit joc de limbaj corespunzător unui termen evoluează, că 
poate lua, ulterior, o formă uşor sau radical diferită nu impi- 
etează asupra caracterului determinat al atribuirilor stărilor 
mentale. Starea mentală este fixată de jocul de limbaj aşa cum 
arăta el la momentul în care subiectul lua parte la el, chiar dacă 
se descoperă, ulterior, că este potrivit ca regulile jocului să fie 
modificate sau precizate. 


Experimentul mintal al lui Davidson 


Totuşi, Burge nu este singurul care adoptă perspectiva po- 
trivit căreia stările mentale atribuite depind de modul în care 
subiecţii au dobândit conceptele implicate. În sensul acestei 
concluzii, este construit si un celebru experiment mental da- 
vidsonian (Davidson, 1987). Să presupunem că suntem loviți 
de un fulger împreună cu un copac din apropiere şi, printr-o 
coincidență miraculoasă, în vreme ce noi suntem redusi la 
cenușă, moleculele copacului ajung să alcătuiască o replica 
exactă a noastră — „Swampman'. Aceasta se mişcă exact in 
acelaşi fel în care ma misc şi eu: pare că recunoaşte prietenii, 
îi salută, locuieşte în casa mea etc. Însă, susține Davidson, re- 
plica astfel creată nu pare a recunoaşte realmente respective- 
le persoane, căci nu le-a cunoscut niciodată. Mai mult, dacă 
atribuirea unor sensuri sau atitudini propozitionale depinde 
de o anumită comunitate sau istorie a învăţării, atunci când 
pronunță cuvântul „casă“, acesta nu poate fi considerat a avea 
sensul curent, întrucât el nu a fost învăţat într-un context care 

să îi confere înţelesul corect. De fapt, nu putem spune că emi- 
siunilor sonore ale respectivei replici îi pot fi atașate sensuri si 
nici nu îi pot fi atribuite gânduri, atâta vreme cât elementele 
necesare pentru a atribui o stare mentală sau alta lipsesc cu 
desăvârşire: 


Replica mea nu poate să îmi recunoască prietenii; nu 
poate recunoaște nimic, pentru că, în primul rând, nu a 
ştiut nimic. Nu poate cunoaşte numele prietenilor mei 
(deşi pare că o face); nu poate recunoaște casa mea. Nu 
poate înțelege, de pildă, ceea ce înţeleg eu prin cuvântul 
„casă“, deoarece sunetul „casă“ pe care îl emite Swampman 
nu a fost învăţat în contextul care i-ar conferi sensul corect 
sau orice sens. Într-adevăr, nu văd cum despre replica mea 
se poate spune că înțelege ceva prin sunetele pe care le face 


şi că are gânduri. (Davidson, 1987) 


Ce putem spune este că, uneori, dobândirea unei anumite 
cunoștințe este o condiţie sine qua non pentru atribuirea unei 
stări mentale. Varianta noastră mai liberală de externalism per- 
mite acest lucru. De pildă, atribuirea unei amintiri despre Viena 
sau despre înfățișarea unui prieten al său nu se poate face decât 
dacă respectiva persoană a aflat realmente ceva despre Viena sau 
şi-a văzut cândva prietenul. Totuşi, nu orice stare mentală este 
caracterizată de o asemenea dependenţă. De pildă, putem atri- 
bui cuiva opinii despre Viena sau despre înfăţişarea prietenului 
său în absenţa unor astfel de evenimente. Însă nu admitem că 
anumite forme de dobândire a unor cunoștințe sunt necesare, 
aşa cum susţine Davidson. Ceea ce face Davidson este să extindă 
nepermis o trăsătură ce caracterizează atribuirea anumitor stări 
mentale, cum ar fi amintirile, la orice atribuire de stări mentale. 
De aceea, experimentul său mintal nu va fi concludent. 

În general, este absurd să susţinem că învăţarea sau, în ge- 
nere, o anumită metodă de transmitere între oameni a unui 

concept ca învăţarea nu este o condiţie necesară pentru a putea 
atribui corect respectivul concept. Este suficient să constatăm 
că putem, spre exemplu, atribui atitudini propozitionale si în 
cazuri în care, de pildă, individul ghiceşte sensul cuvintelor, 
atâta vreme cât el le foloseşte corect în situaţiile relevante. 
Dacă eu ghicesc sensul unui termen şi îl folosesc corect, fără 
ca astfel să fiu instruit cumva cu privire la utilizarea concretă, 
mi se vor putea atribui atitudini propozitionale care includ 
acel termen, fara insa ca eu sa fi beneficiat de un proces prin 
intermediul căruia sa mi se fi transmis cumva un anumit con- 
cept. Aici, capacitatea de a utiliza acel termen e rezultatul, 
dacă nu al purei şanse, dacă este să indicăm ceva psiholo- 
gic, al lipsei de precauţie cu privire la şansele de a mă înşela 
referitor la uzurile lingvistice atunci când nu am temeiuri 
adecvate pentru ipotezele mele, şi nu unul al enculturatiei. 
Astfel de situaţii pot fi întâlnite frecvent în viata de toate zi- 
lele, şi ar fi absurd să negăm posesia stărilor mentale cores- 
punzătoare acestora. De pildă, poate eu ghicesc sensul unui 
cuvânt într-o limbă străină. Neavând pe nimeni care să îmi 
explice, îmi fac curaj şi poate ezitant, presat de împrejurări, 
mă decid să îl folosesc în conversaţie cu vorbitorii nativi ai 
acelei limbi, urmând ca, în cazul în care apar neînțelegeri, să 
încerc să mă corectez cumva. De pildă, poate eu nu ştiu cum 
se spune din limba engleză la bilet de autobuz, însă văd că în 
locul în care oamenii îşi procură, alături de abonamente, zia- 
re şi alte produse, bilete de autobuz este afișat următorul text: 
„Price for one ticket=1$“ Eu ghicesc, cu bun temei sau nu, că 
sensul lui ticket este bilet. Ca atare, mă adresez vânzătorului, 
căruia îi spun: „One ticket, please!“. Este absurd în acest caz 
să mi se atribuie un „he wants to buy a ticket“? Desigur că 
nu. La fel, mergând la piaţă, în fata unei tarabe cu mai multe 
soiuri de cireşe, văd o listă de preţuri pe care scrie „Cireşe 
de Cotnari=10 lei/kg. Alte cirese=8 lei/kg“. Ghicesc, pe baza 
preţului, că „Cireşe de Cotnari“ se referă la soiul cel mai ape- 

tisant de cireşe de pe tarabă, şi cer un kilogram. Este greşit, în 
acest caz, ca vânzătorul să îmi atribuie intenţia de a cumpăra 
un kilogram de cireşe de Cotnari, pentru că nu m-a învățat 
nimeni să le recunosc, eventual să le descriu gustul, culoarea, 
prin ce se deosebesc de alte cireşe? Sau este greşit să mi se 
atribuie intenţia de a comanda din meniu, din curiozitate, în- 
tr-un restaurant, un merlot sauvignon doar pentru că nu am 
absolvit un curs de oenologie sau doar pentru că vreau să aflu 
ce vin se ascunde sub acea denumire pe care o vad pentru pri- 
ma dată şi care mă intrigă? Desigur că nu. Putem abandona, 
deci, definitiv ideea că modul în care „dobândim un anumit 
concept“ importă în atribuirea opiniilor. 


Cap. 3 


Conţinutul restrâns — 
un nou drum închis. 


Externalismul este o poziţie ce pare a contraria anumite 
opinii adânc înrădăcinate. Aşa cum s-a văzut atunci când am 
încercat să circumscriem problematica psihologiei de simţ co- 
mun privind acțiunile noastre ca determinate de stări interne, 
cu caracter reprezentational. Aceste sustineri ale psihologiei de 
simţ comun au fost interpretate ca făcând responsabile cauzal 
pentru comportament stări aflate strict „în capul nostru“. Nu 
în ultimul rând, ca stări reprezentationale, vom fi înclinați să 
susţinem că ele trebuie să „captureze“ modul in care fiecare 
dintre noi ajunge să cunoască sau să conceapă lumea. 

Externalismul a fost judecat de unii autori ca incapabil să fie 
pus de acord cu caracterul reprezentational şi cauzal al stărilor 
atribuite. Totuși, aceştia erau dispuşi să accepte teoria externa- 
listă asupra atribuirii stărilor mentale comune. Iesirea din dile- 
mă a constat în postularea unui nou tip de stări mentale, situ- 
ate în varii relaţii cu stările mentale atribuite în mod obişnuit, 
care să poată îndeplini rolul cauzal și reprezentational pe care 
aceştia îl refuzau atitudinilor atribuite în viata de toate zilele. 

Ceea ce vom încerca este să arătăm că o astfel de propunere 
a unor noi stări mentale este neviabilă și că, oricum, este meni- 
tă să răspundă unei false probleme, ivită dintr-o suprainterpre- 
tare nepermisa, plină de asumptii filosofice străine psihologiei 
de simţ comun, care o denaturează. 

Conţinutul restrâns, ca remediu 
pentru dificultățile legate de cauzatie 


Fără pretenţii, raţionamentul care stă la baza ideii că ar fi 
nevoie de definirea unor noi stări mentale, dincolo de cele 
atribuite prin intermediul atitudinilor propozitionale, poate fi 
capturat astfel: 


Chiar dacă extensiunile conceptelor lui Alf şi ale gea- 
mănului său sunt diferite, este cât se poate de natural să 
gândim că ei posedă același conţinut cognitiv. Acestea au 
aceleași roluri cognitive: ele figurează în dorințe şi opinii 
altminteri identice etc. Iar aceste opinii, dorinţe etc. joacă 
exact aceleaşi roluri în psihologia gemenilor, în modul în 
care gândesc şi rationeaza etc. (Segal, 2001) 


Dacă este să căutăm cauze pentru gesturile noastre, va tre- 
bui să le căutăm printre stările psihologice „din cap“ sau „din 
creier“, restul fiind irelevant. Însă cum vom ajunge la ele? 
Proprietăţile psihologice comune, care se comportă conform 
regulilor trasate de externalist, vor trebui considerate a fi, de 
fapt, proprietăţi compozite. Prezenţa lor printre însuşirile unui 
individ depinde atât de apartenenţa lui la un grup lingvistic, 
cât şi de prezenţa anumitor proprietăți pe care psihologul tre- 
buie să le caute pentru a explica modul în care se comportă. 
Aceste din urmă proprietăţi vor trebui să fie proprietăţi strict 
individuale, şi numai proprietăţile individuale vor fi apte pen- 
tru psihologia ştiinţifică. Ceea ce este dincolo de ele este irele- 
vant pentru ştiinţă: 


Există nenumărate stări capabile a fi etichetate drept psi- 
hologice care pot fi instantiate de o persoană, dar nu şi de 
replica sa. Amintirea că p e un astfel de exemplu, a sti că p si 

a vedea că p sunt alte două. Aceste proprietăți par a avea un 
caracter „hibrid“. Ele par analizabile într-o proprietate „pur 
psihologică“ (precum amintirea aparentă că p sau opinia că 
p) împreună cu una sau cu mai multe relații nepsihologi- 
ce (cum ar fi faptul că p este adevărată, sau faptul că urma 
mnezică a fost cauzată într-un anumit mod de faptul că p) 
(...) Ceea ce este ciudat cu privire la hibrizi e, cred, că nu ne 
aşteptăm să joace niciun rol într-o teorie psihologică având 
puteri explicative. Mai degrabă aşteptăm ca o teorie psiho- 
logică ce vrea să explice comportamentul să invoce doar 
proprietăți „pur psihologice“ care sa fie împărtășite atât de 
subiect, cât şi de replicile sale“. Astfel, spre exemplu, suntem 
înclinați să insistăm că opinia lui Jones, care spune că nu exis- 
tă un cel mai mare număr prim, joacă un anumit rol în expli- 
carea răspunsurilor pe care le-a dat la examen. El ar fi putut 
să știe că nu există un cel mai mare număr prim. Dar, chiar 
şi dacă nu ar fi ştiut, de pildă, în cazul în care singura sursă 
de informaţie ar fi fost faptul că a ghicit, comportamentul 
lui Jones nu ar fi fost afectat. Ceea ce cunoaşterea adaugă 
opiniei e irelevant. În mod asemănător, diferenţa între a-ţi 
aminti realmente că p si doar a-ți părea că iti amintesti că p 
nu afectează comportamentul subiectului. Atunci când prin- 
cipiul autonomiei psihologice susține că replicile sunt iden- 
tice psihologic, acesta trebuie înțeles ca o restricție asupra 
proprietăţilor care pot juca un rol într-o teorie psihologică 
explicativă. (Stich, 1978) 


Însă mai există un motiv pentru a selecta spre uzul psihologiei 
ştiinţifice doar proprietăţi interne. Acuzei de irelevanta explicativă 
pentru aceşti factori externi, Fodor (Fodor, 1987) îi adaugă şi pe 
aceea de ineficienta cauzala. Este absurd, susține Fodor, ca atunci 
când un om de ştiinţă ar studia comportamentul a doi indivizi 
identici microstructural să îi considere psihologic diferiți doar din 
cauză că ei aparţin la două comunități lingvistice diferite. Stimulati 

identic, vor raspunde printr-un comportament identic. Or, ceea 
ce conteaza pentru stiinta atunci cand isi individueaza entitatile cu 
care lucreaza sunt puterile lor cauzale, iar din acest punct de ve- 
dere, cei doi sunt identici. Or, aici mediul nu are nicio contributie: 
ar fi absurd să considerăm că există o diferenţă între puterile cau- 
zale ale celor două obiecte microstructural identice (sau indivizi, 
în cazul particular al psihologiei) doar pentru că sunt plasate în 
medii diferite. De pildă, ar fi absurd ca un om de ştiinţă ce studiază 
preferinţele alimentare a doi indivizi microstructural identici să 
considere că există diferente între cei doi doar pentru că aparțin 
unor comunități lingvistice ce taxonomizează uşor diferit tipurile 
de hrană.“ El nu este, deci, relevant din punct de vedere cauzal. 
Prin urmare, singurii factori pe care trebuie să îi căutăm se găsesc 
în interiorul organismului. 

În fine, mai există un al treilea motiv pentru care, se spu- 
ne, ne putem dispensa de stări mentale largi într-o psihologie 
ştiinţifică: dacă vom realiza că în spatele oricărei stări mentale 
largi se ascunde o stare „restrânsă“, vom avea niște substitute 
perfecte ale stărilor mentale largi, însă lipsite de problemele 
pe care le ridică acestea. Forma nucleară a acestei linii de ar- 
gumentare în filosofia minţii o regăsim la Kim (Kim, 1982). 
Imaginea cu privire la stările noastre mentale pe care încearcă 
să o apere este sintetizată de Kim în următoarele două teze: 


Teza supervenientei: Orice stare psihologică a unui orga- 
nism supervine peste starea sa fizică internă şi sincronă. 

Teza explicativă: Stările psihologice interne sunt singu- 
rele stări psihologice de care are nevoie o teorie pentru a 
explica comportamentul uman. 


s De pildă, în vreme ce o comunitate folosește termenul „brisket“ atât 


pentru pieptul de pasăre, cat şi pentru cel de vițel, cealaltă îl rezervă 
doar pentru primul aliment, pentru a menţiona exemplul folosit de 
Fodor pentru a-şi susține punctul de vedere. 

Ideea lui Kim, şi în genere, a curentului, care încearcă să re- 


fundamenteze pe baze individualiste psihologia este de a arăta 
că se poate găsi pentru orice stare mentală externă un omolog 
intern şi că „acest nucleu intern este nucleul explicativ si cauzal 
al stării noninterne. În virtutea acestui nucleu, starea noninternă 
are rolul explicativ pe care îl are“ (Kim, 1982). De pildă, pentru o 
amintire a unui lucru sau a unei stări, de fapt vom avea „impre- 
sia unei amintiri“. În acelaşi mod, putem găsi pentru diferitele 
forme de percepţie ca omolog intern diferitele senzaţii. 


În limbajul teoriei datelor sensibile, noi avem o senzație 
de tip „copac“* (treeish) sau o astfel de aparenţă. Teza ex- 
plicativă susține că, dacă acolo există realmente un copac 
sau doar avem o impresie internă, nu are consecinţe asupra 
comportamentului manifestat. În ambele cazuri, vom in- 
tinde mâna în direcţia copacului real sau imaginat şi vom 
răspunde „da“ atunci când suntem întrebaţi, de exemplu, 
„vezi un copac?“ (Kim, 1982) 


Ideea fundamentală a acestui tip de argument este că, 


atâta vreme cât două persoane împărtăşesc aceleaşi relaţii 
input-output, iar stările mentale sunt aduse în discuţie 

Unde conceptul de proprietate interna poate fi construit astfel: 

G îşi are temeiul în afara timpului la care este posedată=,, Nece- 
sar pentru orice obiect x si orice moment t, x are proprietatea G la t 
doar daca x există la un moment anterior sau, ulterior, lui t. 

G îşi are temeiul în afara obiectului de care este posedata= ,, Ne- 
cesar orice obiect are proprietatea G doar daca un obiect contingent 
cu totul distinct (nu au parti în comun) de x există. 

G este intern=,, G nu este nici întemeiat în afara momentului la 
care este posedată şi nici în afara obiectelor de care este posedată. 
Kim pare a urma o anumită intuiție comună, care ne îndeamnă 
să considerăm că, atunci când vedem un copac, avem o anumită 
„senzaţie“, ce are anumite proprietăți fenomenale și anumite puteri 
cauzale. Vom discuta mai jos chestiunea, în aspectele sale relevante. 

pentru a explica aceste relaţii, cei doi vor trebui să po- 
sede aceleași stări mentale. Aceasta înseamnă o definire 
funcționalistă a stărilor mentale, dar care, pentru a pro- 
duce stări mentale restrânse autentice, va trebui să nu re- 
curgă la input-uri şi output-uri ce au nevoie spre a fi de- 
terminate, de evenimente din afara individului. De aceea, 
efectele stărilor mentale restrânse vor trebui să se reducă la 
„mişcări corporale de bază“, iar input-ul, la stimulări sen- 
zoriale. De pildă, intenţia de a aprinde aragazul explică de 
ce am atins butonul şi am executat o anumită mişcare de 
rotaţie a mâinii. Însă, odată explicate aceste mișcări corpo- 
rale, sarcina psihologiei poate fi considerată îndeplinită. 
Astfel de stări interne vor explica gesturile mele şi, totoda- 
tă, pot fi citate în calitate de cauze ale comportamentului 
(Kim, 1982). Odată acestea stabilite, putem construi ur- 
mătoarea argumentare în favoarea tezei supervenientei şi 
a tezei explicative: 


+ Eu şi replica mea impartasim aceleaşi proprietăţi fizice interne 
curente. 

e Însă aceasta nu înseamnă că în orice moment impartasim aceleaşi 
proprietăţi fizice. 

e Însă împărtășim proprietăţi dispozitionale, structurale. Structu- 
ra noastră fizică de bază este identică — măcar pentru moment 
— şi împărtăşim aceleaşi puteri, capacităţi si dispoziţii fizice. 

+ Una dintre aceste proprietăţi dispozitionale este cea de a raspun- 
de, într-un mod caracteristic, la varii tipuri de stimuli interni şi 
externi. De aceea, eu si replica mea impartasim același sistem de 
relaţii legice, de forma: 


Stimul S, > comportament O, 


Stimul S, > comportament O, 

+ Problema este de a explica aceste relaţii input-output particula- 
re. Ea se pune deoarece aceste tipare input-output particulare nu 
sunt necesarmente împărtăşite de restul oamenilor (deşi, desigur, 
ne așteptăm la similarități). 

¢ Aceste stări interne cu rolul de a explica relaţiile input-output 
sunt stări psihologice. Dacă acceptăm definiția funcționalistă a 
stărilor, ceea ce a devenit un loc comun în filosofie şi în ştiinţele 
cognitiei, atunci această propoziţie pare evidentă. 

+ Dacă o serie de stări psihologice, împreună ci interconexiunile lor 
mutuale, sunt propuse în calitate de cea mai bună explicaţie a co- 
nexiunilor mele input-output, atunci, din raţiuni de consistență 
metodologică, aceleaşi stări psihologice vor trebui presupuse şi 
în cazul replicii mele, dat fiind că impartasim aceleaşi conexiuni 
input-output. 

+ Dacă două organisme sau structuri sunt identice din punct de 
vedere fizic, atunci psihologia lor va fi si ea identică. Dacă două 
organisme coincid din punctul de vedere al proprietăţilor fi- 
zice, atunci ele nu vor putea diferi din punctul de vedere al 
proprietăţilor psihologice. (Kim, 1982) 


Prin concluziile sale, un astfel de raționament încearcă, 
deci, să acrediteze chiar poziţia opusă externalismului, negând 
că doi indivizi pot fi în aceeaşi stare fizică, moleculă cu mole- 
culă, dar să difere cu privire la stările mentale. 

Rezumând, concluzia către care tind cele trei argumente 
este că va trebui să ne limităm doar la factorii interni, factori 
necesari şi suficienți pentru o explicaţie psihologică. Stările 
mentale, aşa cum apar ele în explicaţiile psihologice de zi cu zi, 
vor trebui definite larg, desigur, însă pentru fiecare dintre aces- 
te stări există o stare mentală „restrânsă“ (narrow), care poate 
fi invocată spre a explica oricare dintre acțiunile noastre şi care 
constituie cauza lor, ceea ce ne scuteşte de dificultăți. 

Vom examina cele trei probleme în ordine inversă. Scopul 
nostru, într-un prim pas, este de a arăta că argumentul lui Kim 

nu este concluziv si ca, în plus, alternativa propusă de Kim şi de 
suporterii stărilor mentale restrânse nu posedă niciun avantaj, 
ci e o complicatie care nu rezolvă nimic. În acest punct vom fi 
prinşi între două probleme: avem, pe de o parte, reprosurile le- 
gate de cauzatie şi explicaţie, iar pe de altă parte, lipsa de viabi- 
litate a soluţiei conţinutului restrâns. Soluţia va fi demontarea 
temerilor exprimate de Stich şi Fodor. 


Critica lui Putnam la adresa 
argumentului conţinutului restrâns 
Imaginea unei psihologii 


Unul dintre lucrurile extrem de valoroase subliniate de 
către Putnam în legătură cu abordări precum cea ilustrată de 
Kim este faptul că el este prizonierul unei anumite ideologii 
despre ceea ce ar trebui să fie psihologia. Mai precis, reproşul 
lui Putnam“ este că: 


(...) psihologia despre care vorbeşte Kim este un tip de 
psihologie la care visează unii filosofi, un tip de psihologie 
care, după cunoştinţa mea, nu există (si cel mai probabil 
nu va exista niciodată) pe pământ. Pe scurt, Kim este „pri- 
zonier al unei imagini“, pentru a folosi celebra frază a lui 
Wittgenstein, o imagine a psihologiei.“ (Putnam, 2002). 


Realitatea este că, pe piaţa ştiinţifică, avem o multitudine de 
psihologii — psihometrică, topologică, abisală, cognitivistă, a 
s Argumentele lui Putnam nu sunt neapărat incursiuni în domenii ne- 
explorate, însă sunt suficiente pentru a-l infirma pe Kim. Cf. d. ex. 
Dennett, 1970. 

dezvoltării, neuropsihologie, evoluționistă sau culturalistă —, 
ale căror preocupări nu sunt, în niciun caz, de a prezice si expli- 
ca „mişcările de bază ale corpului“. Deja, dacă vom băga în sea- 
mă remarca lui Putnam, vom constata că argumentul lui Kim 
se confruntă cu o problemă: domeniul fenomenelor care se cer 
explicate ştiinţific şi sunt investigate ştiinţific, efectiv, de către 
psihologi este mult mai larg decât simplele mișcări corporale. 
Asta înseamnă că, dacă este să acceptăm premisa lui, atunci 
multe fenomene care prezintă interes ştiinţific vor fi excluse 
din domeniul investigaţiei ştiinţifice, ceea ce în mod manifest 
nu trebuie să fie cazul. În realitate, varii teorii psihologice de 
succes explică fenomene — de la comportament social la dez- 
voltarea psihologică a individului — care nu coincid cu aceste 
mişcări de bază. 

Însă, dincolo de faptul că exclude o mulțime de preocupări 
teoretice legitime, constrângerile impuse nu pot fi satisfăcute 
nici măcar de investigaţiile care par a se apropia cel mai mult 
de idealul lui Kim. Nici măcar behaviorismul, în varianta sa 
cea mai elementară — aşa-numita „rat psychology“ —, ce pare 
a putea fi cel mai uşor mlădiată în canoanele impuse de Kim, 
nu reuşeşte realmente să treacă de criteriile impuse. 


A apăsa pe o bară sau întoarcerea unui buton nu sunt 
doar „mişcări corporale de bază, pe care organismul le poate 
aduce la îndeplinire după voință“. Un şobolan nu poate apă- 
sa o bară decât dacă există o bară, iar un om nu poate răsuci 
un buton dacă nu există un buton. Prin urmare, ele nu repre- 


zinta stări interne catusi de putin. (Putnam, 2002) 


Întotdeauna, vom avea, menţionat, în descrierile evenimen- 
telor care se cer explicate un obiect extern. Interesul psiholo- 
gului este îndreptat către o acțiune caracterizată de o manieră 
externalista, prin referință la obiectul extern, şi nu de o mișcare 
de bază. 

De asemenea, este util să realizăm că aceeaşi mişcare a 
membrului poate avea loc şi atunci când animalul de labo- 
rator apasă altceva. În cazul în care obiectul cercetării ar fi 
această mişcare corporală de bază, comportamentul unui 
şoarece de laborator ar trebui considerat identic şi în cazul în 
care ar cobori labuta lovind un coleg introdus în acelaşi tera- 
riu cu el, şi dacă aceeaşi mișcare ar fi făcută pentru a apăsa pe 
levier şi a obţine hrană. În altă ordine de idei, apăsarea barei 
poate fi realizată printr-o suită de alte mişcări —, de pildă, 
cocotandu-se cu tot corpul pe levier —, așa încât nu putem 
echivala o anumită mişcare a corpului cu răspunsurile com- 
portamentale căutate de psihologul behaviorist ca răspuns la 
condiţionare. 

Concluzia care se impune“! este că fenomenele care fac 
obiectul investigației psihologice nu pot fi specificate în ma- 
niera prescrisă de Kim. Argumentul său pornește, deci, de la 
premise false. 


Stările mentale restrânse 
au probleme cu individuatia 


Este o chestiune dincolo de orice discutie ca, daca vom dori 
sa introducem in psihologie anumite stari, va trebui sa oferim 
şi o modalitate prin intermediul căreia acele stări să fie defini- 
te, să capete identitate. Numai că aici, în chestiunea identității 
stărilor restrânse, Putnam constată că partizanii unei astfel de 
soluţii se lovesc de două dificultăţi, care conduc la imposibili- 
tatea ca stările mentale propuse să îşi capete o identitate reală. 
Mai precis, arată Putnam, fie suntem puși în situația de a nu 
putea stabili un criteriu viabil pentru un astfel de conţinut, fie 


* Vom reveni la aceste chestiuni, legate de echivalarea actului cu mișcarea 


corporală, în secţiunile dedicate functionalismului, pentru a o exami- 
na în lumina altor câteva chestiuni care vor fi stabilite între timp. 

vom fi constrânşi să definim conţinutul restrâns de o manieră 
care îl face parazitar peste conţinutul larg, conţinutul ce figu- 
rează în atribuirile comune. Oricum am încerca să propunem 
un criteriu suficient pentru identificarea unui anumit conținut 
restrâns, nu o vom putea realiza făcând abstracţie de factorii 
externi. 

Însă, ce anume ar putea sluji drept criteriu al identităţii? 
Înainte de toate, există un aspect fenomenal al stărilor mentale, 
la care face referire şi Kim atunci când îşi construieşte argu- 
mentul, şi pe care, am văzut, îl echivalează cu stările mentale 
restrânse. Indiferent de corectitudinea unei astfel de echivalări, 
stările fenomenale sunt incapabile de a avea o identitate sufici- 
ent de determinată pentru a sluji, mai departe, drept criteriu de 
identificare a stărilor psihologice, orice am înţelege prin „stări 
psihologice“ într-o astfel de situaţie. 

Nu vom discuta dacă stările mentale sunt, fie şi parțial, 
tractabile din punctul de vedere al științei sau dacă putem 
vorbi măcar cu sens despre ele. Ceea ce ne interesează este 
dacă în calitate de stări fenomenale pot sluji drept criteriu 
după care să identificăm stările noastre mentale de o ma- 
nieră suficient de riguroasă pentru ştiinţă. Aici, Putnam 
construiește un experiment mental, menit să demonstreze 
cât de inadecvat pentru cercetarea ştiinţifică ar fi apelul la 
astfel de aspecte (Putnam, 2002: 131-133). Fie un pachet 
de cărți de joc C1.....C56, pe care le vopsim într-un degra- 
de de culori (de exemplu, pornind de la o culoare inițială 
şi adăugând câte o picătură din alt pigment în respectiva 
vopsea pentru fiecare carte nouă ce va trebui să o vopsim). 
Dacă vom pune una lângă alta două cărți de joc alăturate 
în serie, vom spune că au aceeași culoare sau, reformulând 
în limbaj fenomenal, că avem aceleaşi experienţe şi pentru, 
să spunem, C3 si C4, că avem aceleaşi qualia pentru am- 
bele. Același lucru îl vom stabili şi comparând C4 cu C5 
ş.a.m.d. De fiecare dată, vom avea „aceeaşi“ quale, la fiecare 

pas, pentru membrii alaturati ai seriei, ceea ce, in cazul in 
care am putea vorbi de identitate, data fiind tranzitivitatea 
sa, ne va sili la un moment dat să spunem că acele quale 
corespunzătoare lui C3 si C50 sunt identice. Însă dacă la un 
moment dat, vom alătura C3 si C50, vom avea câte o quale 
diferita pentru cele doua carti, ceea ce inseamna sa ne con- 
trazicem. Suntem pusi in situatia de a afirma ca respectivele 
quale sunt identice, dar si diferite in acelasi timp. Ca urmare 
a eşecului de a oferi o identitate fiabilă, nu pot interveni aici 
într-o teorie psihologică, si asta chiar în locul în care utili- 
tatea lor pare cea mai evidentă. 

Însă, dincolo de această cale, mai puţin abordată, mai exis- 
tă tentative de a conferi identitate stărilor mentale restrânse. 
Există, înainte de toate, posibilitatea pe care însuşi Putnam a 
abordat-o, atunci când, in „Ihe Meaning of Meaning“, a pus in 
circulatie notiunea de continut restrans — anume pornind de 
la starile cerebrale: 


Pentru ca sa existe un sens in care am putea spune ca, 
din punct de vedere „fenomenologic“, George si geamanul 
său au aceeaşi opinie, dincolo de ,,continuturile largi“ ale 
propozitiilor crezute, am propus să spunem că, atunci cand 
doi oameni se află în aceeaşi stare cerebrală, atunci opiniile 
lor au același „conținut restrâns“. (Putnam, 2002: 121) 


Propunerea lui Putnam nu este un criteriu arbitrar. Indi- 
ferent dacă stările mentale astfel definite posedă şi un anumit 
aspect, să îi spunem fenomenologic, despre care am putea vor- 
bi coerent, definim adesea în acest mod stări psihologice. De 
pildă, vorbim despre halucinatiile provocate de modificările in 
chimia creierului prin ingestia unui drog sau de opiniile sau 
temerile paranoide cauzate de stimularea unei anumite regi- 
uni din scoarța cerebrală. Problema este însă: poate o astfel de 
procedură să conducă la definirea unor stări mentale care să fie 

pandantul intern al stărilor mentale largi? Putnam remarcă o 
primă dificultate: 


propunerea de criteriu sau, mai degrabă, în calitate de 
condiţii suficiente pentru identitatea conţinutului restrâns 
— aceea că cei doi subiecţi trebuie să fie în aceeași stare 
cerebrală — reprezintă o condiţie care nu este niciodată sa- 
tisfăcută în lumea reală“. (Putnam, 2002: 121) 


În mod evident, nu vom găsi decât prin accident oameni 
care să fie copii perfecte moleculă cu moleculă, fie şi numai 
în ceea ce priveşte sistemul nervos. În plus, dacă mai este 
nevoie să remarcăm, atribuim stări mentale largi identice şi, 
prin urmare, şi stări restrânse identice, unor persoane care, 
în mod manifest, sunt neasemănătoare din punct de vede- 
re cerebral, darămite identice. De pildă, atribuim opinia că 
„Apa este rece“ atât unui adult, cât şi unui copil mic, persoane 
extrem de diferite din punct de vedere cerebral. Însă aceasta 
nu ar însemna o dificultate insurmontabilă pentru un adept 
al programului lui Kim. Abstragerea şi idealizarea reprezintă 
practici curente în ştiinţă. De pildă, partizanul stărilor men- 
tale restrânse ar putea răspunde că nu este interesat doar de 
anumite aspecte relevante, aspecte care vor figura în teoria sa. 
Însă aici, Putnam remarcă: 


În al doilea rând, dacă lucrul de care este nevoie nu e 
„identitatea“ stărilor mentale, ci a aspectelor relevante, 
atunci vom comite un petitio principii, căci în chestiune era 
tocmai existenţa stărilor interne („aspectele relevante“) ce 
pot fi identificate cu opiniile (sau cu „conținuturile lor re- 
strânse“). (Putnam 2002: 122) 


Care sunt aceste aspecte relevante? Presupunand ca exis- 
ta astfel de aspecte relevante, el presupune tocmai ce are de 

demonstrat: anume că există anumite aspecte care identifică 
stările cerebrale din capul acelora care au o anumită opinie, 
atribuită larg, şi care oferă posibilitatea de a spune că în cazul 
individului respectiv avem de a face cu o anumită stare menta- 
14 restrânsă. Încă nu am demonstrat nimic spunând aceasta, ci, 
dimpotrivă, avem totul de demonstrat. Prin urmare, nici astfel, 
o argumentare de tip Kim nu reuşeşte să îşi asigure una din 
premise, aceea potrivit căreia pentru fiecare stare mentală de- 
finită externalist se pot găsi anumite aspecte, de o factură strict 
interna.® Adevărul premisei nu este garantat. 

Totuşi, cineva ar putea să încerce să evite sarcina de a indica 
astfel de stări. Putem vorbi, ar putea susține acesta, despre anu- 
mite stări interne, chiar dacă nimeni nu îmi va împărtăşi respec- 
tiva stare mentală. Atunci când privesc la un copac, eu voi avea 


6 Însă aceasta nu înseamnă că nu este posibil ca cineva să descopere ast- 
fel de trăsături — de pildă, stări ale creierului sau stări funcționale — care 
să fie candidaţi pentru stările restrânse care stau în spatele celor largi. 
Putnam nu neagă o astfel de posibilitate. Însă, arată el, până când va 
exista o teorie a unor astfel de stări, a vorbi despre astfel de stări nu este 
legitim. A spune că proprietățile mentale de simţ comun pot fi derivate 
din o serie de proprietăți mentale restrânse, care le-ar explica, este o 
asumptie de nimic întemeiată. Încercarea este de a asimila teoriile psi- 
hologice de simţ comun unei teorii care se reduce la o teorie provenită 
din ştiinţele cognitiei sau din neurostiinta. Nu putem însă folosi mo- 
delul identificării teoretice, deoarece, spre deosebire, de exemplu, de 
cazul reductiei termodinamicii la mecanica statistică, modelul presu- 
pune nişte corpuri de legi bine definite. Nu putem discuta cu sens dacă 
legile psihologiei de simţ comun sunt sau nu derivabile dintr-un set 
de identități între proprietăţile ce figurează aici si un set de proprietăți 
definite computaţional, deoarece ar trebui să le avem deja bine definite 
în cadrul unui formalism, or nimeni în acest moment nu are nici cea 
mai vagă idee cu privire nici măcar la formalismul ce trebuie folosit. 
„Atâta vreme cât nu avem un sens bine determinat al unei proprietăți 
de tip computational, a vorbi despre functionalism este pur si simplu 
science fiction. Nicio notiune serioasa de identitate ce poate fi discuta- 
tă ştiinţific nu a fost propusă“ (Putnam, 2002: 86). 

o anumita senzatie — continut restrans —, chiar daca nimeni 
nu a mai avut sau nu va mai avea acea senzatie. O astfel de stare 
va fi instantiata, asa cum reiese din demonstratia supervenientei 
psihofizice, de oricine va avea o stare a creierului identică cu a 
mea. Însă, în lipsa unui criteriu independent care să identifice 
noţiunea de conţinut restrâns — de pildă, unul fenomenologic 
sau unul ţinând de stările cerebrale —, această stare devine întru 
totul parazitică peste noțiunea corespondentă construită larg şi, 
deci, dependentă de ea, ceea ce o face neeliminabilă. 

Nu slujeşte la nimic nici să spunem că identitatea stărilor 
mentale nu cere existența actuală a două persoane caracteriza- 
te de aceeaşi stare a creierului, ci doar posibilitatea existenţei 
fizice. Aceasta ar însemna să definim conţinutul restrâns co- 
respunzător, de pildă, opiniei lui X că există ulmi în Canada 
ca = există o persoană X’ într-o lume posibilă fizic care crede 
că există ulmi în Canada, iar X şi X au aceeași stare mentală. 
Însă „aceasta ar face conţinutul restrâns cu totul parazitic peste 
noţiunea obişnuită de conţinut. (Putnam, 2002: 122) 

Departe de a putea fi eliminată în favoarea unei noțiuni re- 
strânse, în cazul în care vom decide să ne construim psihologia 
folosind noţiunea de conţinut atunci când vom caracteriza pe 
cineva drept având o opinie cu conţinutul restrâns p, nu spu- 
nem nimic diferit decât atunci când spunem că el are o opinie 
cu conținutul larg corespunzător. O astfel de noțiune ar avea o 
valoare de întrebuințare teoretică nulă. 

Însă, poate, cea mai importantă remarcă a lui Putnam este 
aceea că, deşi îşi propune să elimine dependenţa de mediul 
lingvistic, abordarea lui Kim sfârşeşte prin a invoca în defi- 
nirea stărilor sale aceiaşi factori lingvistici pe care îi doreşte 
eliminaţi, iar aceasta se vede chiar din modul în care acea stare 
mentală restrânsă este construită de Kim. 


Să presupunem că un organism se găseşte într-o anumită 
stare psihologică, de pildă, el crede că rotirea unui buton (de 

aragaz) va provoca aprinderea focului. Aşa cum am sublini- 
at, această stare psihologică nu e încă una internă, în pofida a 
ceea ce susține Kim, deoarece individuarea implică un anu- 
mit buton particular, precum şi posesia conceptului de „foc“ 
(iar din punctul de vedere externalist semantic, pe care Kim 
pare a-l accepta, înţelesul unui termen precum „foc“ depin- 
de de natura mediului în care subiectul a învăţat cuvântul şi 
nu doar de ceea ce e în capul său).“ (Putnam, 2002) © 


Nu trebuie să susţinem neapărat că acea stare mentală este 
dependentă de dobândirea acelui concept. După cum s-a vă- 
zut, noi am arătat că nu este. Însă, în acest caz, criteriului de 
fata va trebui să i se substituie altul, de pildă, dependența de 
participarea la anumie practici lingvistice, care să autorizeze 
atribuirea unor opinii conținând conceptul „foc“, ceea ce rein- 
troduce elementul social în definirea stărilor mentale. 

Aici putem generaliza, mergând mai departe decât o face 
Putnam. Va trebui să remarcăm însă că orice psihologie care 
face apel la un criteriu funcțional pentru definirea stărilor men- 
tale „interne“ va depinde de menţionarea unei anumite prac- 
tici lingvistice. Să presupunem că, printr-un miracol, vom găsi 
o cale nebanală prin care, inspectând neuronii unei persoane, 
să circumscriem chiar acele stări cerebrale responsabile cauzal 
de acţiunile unui individ atunci când acesta crede, de pildă, că 
„Viena este capitala Franţei“. De pildă, cercetătorii descoperă 
un drog ale cărui molecule, ori de câte ori afectează de o anu- 
mită manieră precisă, o regiune din scoarța cerebrală, îl fac pe 
individ să declare că „Viena este capitala Franţei“, să creadă că 
vizita sa la Viena va fi o vizită în Franţa, că Guvernul francez isi 


5 De exemplu, în mod asemănător, Cyntia McDonald (McDonald, 1990) 
a remarcat faptul ca, pentru a defini stări precum „a i se părea că ps, va 
trebui să facem apel la stări precum „a vedea că p“, ceea ce va implica la 
rândul său, apelul la un individ, plus un obiect exterior lui. 


S Aşa cum o face argumentul lui Kim (cf. supra). 

are sediul la Viena etc. Urmărind modificările cerebrale produ- 
se de drog, oamenii de ştiinţă observă anumite stări recurente 
în creierul persoanelor implicate. În acel moment, un discipol 
viitor al lui Kim ar putea pretinde că premisa obţinerii unor 
astfel de stări a fost asigurată. Avem, în sfârşit, la dispoziţie un 
mijloc nebanal prin care putem defini astfel de stări, iar sarcina 
probei a fost îndeplinită. 

Însă, în propoziţiile noastre de observaţie, prin care înregis- 
tram comportamentul verbal al subiectului, noi am făcut deja 
referire la anumite obiecte externe (Viena, Franța), dar mai ales 
la anumite practici sociale, descriind emisiunile sale sonore ca 
afirmaţii în cadrul unui anumit joc de limbaj, unde succesiunea de 
sunete v-i-e-n-a-e-s-t-e-c-a-p-i-t-a-l-a-f-r-a-n-t-e-i este o referire 
la anumite orașe şi funcţii administrative îndeplinite de acestea, şi 
nu, de pildă, ca o referire la o stare de agregare a apei, ca în cazul 
în care aceeaşi înşiruire de sunete ar fi însemnat, într-un alt joc 
de limbaj, „Zăpada este albă“. De asemenea, am atribuit opinia cu 
privire la tara sa de destinaţie în urma unor observaţii care sur- 
prind persoana adresându-se ambasadei Franţei pentru viză sau 
mărturisindu-şi acest plan, într-un fel sau altul, unui asistent de 
cercetare care are ca sarcină să îi observe reacţiile (i.e., jucând un 
anumit joc de limbaj cu acesta) etc. Nu putem rupe, deci, astfel de 
stări mentale de obiectele din mediu şi jocurile lingvistice unde 
astfel de comportamente verbale au un anumit rol. 

Este importantă această generalizare, deoarece conferă ar- 
gumentului eficacitate nu numai asupra câtorva încercări de a 
construi conţinutul restrâns, ci asupra oricăror stări mentale 
interne construite pentru a explica de o manieră funcțională 
comportamentul uman în situaţiile în care se atribuie atitudini 
propozitionale, caz în care, prin definiţie, se găseşte conținutul 
restrâns. Ceea ce se putea demonstra până la această generaliza- 
re, urmând mai îndeaproape sau nu direcţia schitata de Putnam, 
era doar imposibilitatea de a construi de o manieră coerentă un 
concept al conţinutului restrâns de o manieră individualistă. 

Ca un corolar, este, de asemenea, semnificativ să subliniem 
că un astfel de argument e important pentru că indică setul 
de proprietăţi de care orice alt set de proprietăți cu astfel de 
funcție explicativă sau cauzală depinde, eliminând o anumită 
perspectivă cu privire la supervenienta mentalului fata de fi- 
zic, ilustrata de Kim. Desigur, ea nu contrazice supervenienta 
proprietatilor mentale peste cele fizice, insa schimba setul de 
proprietăţi care constituie baza de supervenienta. Atâta vreme 
cât ele depind de anumite elemente sociale inerente jocurilor 
de limbaj, vom fi siliți să extindem baza de supervenienta, ast- 
fel încât să includă şi anumite proprietăţi din mediul social al 
individului. 

Desigur, există aici şi argumente care încearcă să demon- 
streze că, în pofida modului în care identificăm proprietăţile 
psihologice — prin referinţă la factori externi —, ele vor trebui, 
totuşi, să supervină peste proprietăţile interne. Astfel, Jackson 
şi Pettit propun o distincţie între două variante ale externalis- 
mului, din care „una susţine că o anumită proprietate psiholo- 
gică centrală nu poate fi explicată de o manieră individualistă, 
iar cealaltă afirmă că proprietatea nu supervine peste modul în 
care individul este în interiorul pielii sale: adică nu e necesar- 
mente împărtăşită de doppelganger“ (Jackson şi Pettit, 2004). 
In primul sens, continutul predictiv poate fi calificat non-in- 
dividualistic, deoarece poate fi explicat doar prin referinta la 
obiecte exterioare, insa, in fapt, el supervine peste stari interne, 
indiferent cum ajungem sa le descriem. Altfel spus, odata fixate 
starile interne, dincolo de felul cum noi le taxonomizam, odata 
ce vom avea fixate stările cerebrale, vor fi fixate şi stările psiho- 
logice. Situaţia este asemănătoare celei a solubilitatii: 


Dacă nu înţelegi conexiunea între a fi solubil în apă şi 
un anumit comportament al obiectelor când sunt cufunda- 
te în apă, nu vei înţelege ce anume este solubilitatea. Totuşi, 
desi, în fapt (şi probabil necesarmente), există o stare inter- 

nă a substanţelor solubile în apă care e responsabilă pen- 
tru comportamentul ce defineşte solubilitatea în apă, dacă 
lucrurile pe care le ştii se limitează la starea internă, nu vei 
şti că respectiva substanţă este solubilă în apă. Totuşi, orice 
duplicat intern, orice doppelganger al unei substanțe solu- 
bile în apă este el însuși solubil în apă. Prin urmare, solu- 
bilitatea în apă nu este o proprietate non-individualistică 
în al doilea sens; a fi solubil în apă în al doilea sens; a fi 
solubil în apă este însă o proprietate „restrânsă“, definită în 
termeni de supervenienta peste natura internă. (Jackson si 
Pettit, 2004) 


O astfel de perspectivă reuşeşte să eludeze un argument pre- 
cum cel al lui Burge. Ea este construită pentru a oferi acestuia 
un astfel de raspuns: oricare ar fi modalitatile prin care ajun- 
gem sa determinam starile mentale, oricare ar fi elementele la 
care recurgem pentru a construi definitiile starilor mentale, 
taxonomiile sau teoriile noastre despre minte, intotdeauna vor 
exista anumite proprietati intrinseci care vor fixa starile men- 
tale ale individului, peste care acestea vor superveni. Ele, ca 
baza de supervenienta, sunt suficiente pentru ca atunci cand, 
de pilda, un cub este scufundat in apa el sa se dizolve, chiar 
daca sistemul nostru de cunostinte taxonomizeaza prin referi- 
re la elemente externe. La fel, poate fi cat se poate de adevarat 
ca notiunile mentaliste comune sunt definite externalist, si, din 
acest punct de vedere, putem accepta concluziile lui Burge cu 
privire la modul în care atribuim stări mentale. Însă dincolo 
de felul cum vorbim despre individ, stările sale interne sunt 
cele care îi fixează comportamentul. Dacă Oscar ridică o cană 
la gură, atunci şi doppelganger-ul său de pe pământul geamăn 
va ridica o cană la gură, asta în pofida faptului că suntem siliți 
să taxonomizăm stările sale mentale prin apelul la elemente 
externe — H,O şi XYZ — şi să spunem că el crede că in cană se 
află apă sau lichidul omolog de pe pământul geamăn. 

Însă putem aici să ne punem două întrebări: 


+ Chiar admițând o astfel de relație de superveninenta, înseamnă 
oare că factorii externi devin irelevanti din punct de vedere cau- 
zal sau explicativ? (Care este impactul unei astfel de poziţii asupra 
problemelor explicatiei şi cauzatiei?) 

+ Se poate vorbi realmente despre o astfel de bază de supervenienta 
formată doar din proprietăţi interne? 


Fie, de pildă, anumite proprietăţi microstructurale pe care 
le posedă un cub de zahăr. Ce înseamnă aici că respectivele 
proprietăți microstructurale fixează proprietatea solubilitatii 
în apă? Aceasta înseamnă că, în momentul în care sunt date 
respectivele proprietăţi, în condiţiile legilor fizice existen- 
te (sau ale anumitor puteri cauzale, dacă alegem să vorbim 
astfel), comportamentul respectivului cub este determinat 
atunci când este introdus în apă. Însă aceasta nu înseamnă că 
proprietăţile apei ar fi devenit irelevante din punct de vede- 
re cauzal“. Proprietăţile apei, cum ar fi, de pildă, capacitatea 
moleculelor sale de a rupe anumite legături în interiorul unui 
cristal de zahăr sau, mai simplu, temperatura și starea sa de 
agregare, sunt cât se poate de relevante pentru producerea eve- 
nimentului dizolvării bucății de zahăr sau pentru ca zahărul sa 
aibă proprietatea de a fi solubil în apă”. 

Răspunsul la prima întrebare este, deci, negativ. Chiar lăsând 
la o parte modul cum ne construim sistemul de cunoștințe, stă- 
rile interne nu sunt singurele responsabile din punct de vedere 
cauzal pentru evenimentul dizolvării sau pentru proprietăţile 
dispozitionale. Raționamentul e greşit şi vom încerca să arătăm 
mai jos, peste câteva paragrafe, că elementele externe prin ape- 


s (...) şi, colateral, explicativ. 


®© De asemenea, în subsidiar, ele vor fi invocate în explicarea fenome- 
nului respectiv. 

lul la care taxonomizăm stările mentale nu pot fi ignorate nici 
cauzal (si nici explicativ). 

Pentru a răspunde la a doua întrebare, este suficient să re- 
capitulăm analiza fenomenelor fizice din exemplul discutat. Ce 
mai înseamnă că respectivele proprietăţi interne fixează anumite 
proprietăți dispozitionale sau că între cele două există o anumită 
relație de supervenienta? Dacă luăm proprietatea ,,solubilitatii 
în apa‘, vom vedea nu numai că ea trebuie definită prin apel la 
factori externi („apă“), ci şi că ea depinde de anumite proprietăţi 
ale apei. Această solubilitate depinde, de pildă, de anumite 
proprietăți ale moleculelor de apă care reușesc să rupă legătu- 
rile electronice din structura cristalină a bucății de zahăr. Prin 
urmare, există o dependenţă a proprietăţilor dispozitionale şi de 
factorii de mediu. Dacă o bucată de zahăr se va dizolva într-un 
lichid, va depinde, în egală măsură, de proprietăţile „intrinseci“ 
ale sale, precum şi de cele ale lichidului. Într-o lume în care po- 
sibilitatea de a rupe aceste legături ar lipsi dintre proprietăţile 
apei — de pildă, într-o lume în care anumite constante fizice sau 
legi fizice sunt uşor diferite —, dizolvarea nu s-ar mai produ- 
ce. Prin urmare, proprietăţile dispozitionale nu supervin peste 
proprietăţile interne, nefiind fixate doar de acestea, ci numai îm- 
preună cu o serie de proprietăţi externe. 


Diferenţa între stările largi și presupușii 
omologi interni: contra Stich și Kim 


Ajunşi în acest punct, este momentul să ne oprim şi asu- 
pra sustinerilor lui Stich, regăsite, de altfel, şi la Kim, că ori- 
ce stare mentală largă poate fi analizată într-o stare mentală 
restrânsă, care, împreună cu alti factori din mediu, defineşte 
anumite stări mentale „largi. Am văzut cum Putnam, prin 

intermediul experimentului mintal mai sus descris, elimina 
aspectul fenomenal în calitate de criteriu care să definească 
suficient de bine astfel de stări, încât să le facă apte pentru 
ştiinţă. Si aici, adversarul nostru internalist ar putea replica 
răspunzând că, deşi poate criteriul propus de Kim este de- 
ficitar, totuşi, aceasta nu dovedeşte că astfel de stări mentale 
— aparenţa că îmi amintesc un anumit lucru, faptul că mi 
se pare că văd ceva etc. — nu joacă rolul funcțional pe care 
autorii nostri il încredinţează lor. Tot ceea ce ne rămâne este 
de a găsi un criteriu mai fiabil pentru a le identifica. Însă, 
vom arăta, asemenea speranţe se lovesc de o imposibilitate 
de prinicipiu. 

Dincolo de sustinerile lui Putnam, mai putem găsi un ar- 
gument pentru care pandantii interni ai stărilor mentale largi, 
indicaţi de Stich şi Kim, nu pot juca rolul pe care aceştia vor 
să îl joace. Aici, perspectiva Stich-Kim suferă de lipsă de rea- 
lism chiar si la nivelul tratării simțului comun, nu numai din 
punctul de vedere al imaginii ştiinţei vehiculate. Mai precis, 
este vorba despre felul în care simţul comun si ştiinţa tratează 
cazurile de iluzie versus percepţie corectă. Putem noi con- 
sidera că „a i se părea că vede p“ este functional identic cu 
„vede p“? Nici ştiinţa şi nici simţul comun nu o fac. În primul 
rând, nici una, nici cealaltă nu consideră că ele au aceleaşi 
cauze. În vreme ce a doua este considerată a avea drept ca- 
uză un anumit obiect extern plus, o anumită funcţionare a 
aparatului perceptiv, prima îşi are drept cauză o funcţionare 
diferită, anormală, a aparatului perceptiv şi poate scoate din- 
tre cauze obiectul respectiv. Însă au ele aceleași efecte? Nu. 
O halucinație poate avea efecte diferite de cele produse de o 
reprezentare normală. De pildă, o iluzie poate să nu condu- 
că la un anumit tip de acţiune, ci la o alta sau chiar să nu se 
soldeze cu nicio acţiune. De altfel, la nivelul simțului comun, 
avem un cu totul alt registru de aşteptări de la o persoană care 
halucinează decât de la una care „vede“, luând permanent în 

calcul şi posibilitatea unui comportament anormal, diferit. 
Nu este nevoie să consultăm însă tratatele de psihopatologie 
sau să observăm aşteptările noastre curente cu privire la per- 
soanele care, din varii motive, au halucinaţii, pentru a vedea 
că există situaţii în care o halucinație cu un anumit conținut 
nu are drept efect acelaşi comportament cu cel al individului 
care are o reprezentare reală cu același conţinut. Este suficient 
să vedem ce se întâmplă atunci când visăm, când, în loc să 
actionam conform reprezentărilor pe care le avem, rămânem 
tintuiti în pat. 

Este foarte uşor de constatat că aparențele nu pot fi consi- 
derate funcțional identice cu stările mentale definite larg. Sau, 
altfel spus, astfel de stări mentale nu pot fi considerate cauzal 
identice cu stările mentale largi, astfel încât să „preia“ rolul ca- 
uzal al acestora din urmă. De altfel, simțul comun ştie foarte 
bine să diferentieze între rolurile cauzale asociate fiecăreia, ele 
nefiind substituibile în explicarea comportamentului. 


Cauzalitate și factori externi: 
contra Fodor și Stich 


În acest punct, suntem puși în situaţia de a nu putea 
imbratisa stările mentale restrânse în calitate de instrumente 
teoretice care să ofere psihologiei ştiinţifice posibilitatea de 
a recupera în mod neproblematic, din punctul de vedere al 
cauzalitatii, psihologia de simț comun. Pe de alta parte, rămaşi 
cu stările mentale largi, va trebui să răspundem la o problemă: 
cum anume puterile cauzale ale stărilor mentale depind de pu- 
teri cauzale ale unor stări externe individului? Aceasta este ne- 
lămurirea lui Fodor, dar şi cea a lui Stich. Răspunsul autorilor 
noştri este că în niciun fel. 

Însă, la o privire mai atentă, vom realiza că, atunci când 
atribuim a o stare mentală largă, noi facem implicit apel la o 
serie de elemente care nu sunt cauzal inerte” şi de care depinde 
identitatea lor. În aceste situaţii, noi facem apel, de pildă, la felul 
in care alti indivizi care compun comunitatea lingvistică sunt 
dispuşi să se comporte. Or, acestea sunt puteri cauzale reale 
exterioare individului. În cazul în care asumăm, Ex hypothesi, 
că stările mentale depind de mediul lingvistic în care evoluea- 
ză subiectul căruia îi sunt atribuite, înseamnă a spune, printre 
altele, că individul are anumite dispoziții spre comportamen- 
tul lingvistic, dar şi că acea comunitate, din care face parte are 
un anumit set de dispoziţii legate de comportamentul lingvis- 
tic’. Chiar şi admițând, precum o face Stich, că stările menta- 
le restrânse sunt un compus între o stare mentală restrânsă şi 
anumiţi factori de mediu, în ocurenta comportamentul verbal 
sau de altă natură al comunităţii în care se găsește subiectul 
căruia îi sunt atribuite stări mentale largi, acest compus nu 
are cum să posede aceleaşi puteri cauzale ca și starea mentală 
restrânsă, astfel încât să putem utiliza în construcțiile noastre 
teoretice pe una în locul celeilalte. Concluzia la care trebuie să 
ajungem, dacă vom lua în calcul aceasta, va fi diametral opusă: 
factorii exteriori sunt relevanti din punct de vedere cauzal, si 
nu este corect să facem abstracţie de ei. 


7 Una din încercările de a da un răspuns la perspectiva lui Fodor con- 


stă în construcția unor exemple de contexte cu relevanță cauzală, 
precum o face Lynne Rudder Bakker (Bakker, 1995). Nu vom discuta 
aici măsura în care demersul său este încununat de succes. Ceea ce 
vom încerca este să punem în evidență mecanismele care ne obligă să 
facem apel la puteri cauzale străine individului. 

A spune, spre a continua un exemplu mai sus citat, că membrii comunității 
lui Oscar sunt dispuşi către un anumit comportament lingvistic, de pildă, 
să denumească „brisket“ atât pieptul de pasăre cât și pieptul de vițel, în- 
seamnă a vorbi despre o putere cauzală distinctă de cea a membrilor lui 
Oscar 2, care aplică termenul doar în ceea ce priveşte pieptul de vițel. 

Pe de altă parte, putem constata că stările mentale largi res- 
pectă principiul enunțat de către Fodor în legătură cu ştiinţa — 
anume că aceasta îşi taxonomizează stările şi entităţile în funcţie 
de puterile cauzale. Dorinţa lui Alf de a bea un pahar cu apă va 
avea efecte diferite fata de dorinţa lui Bert de a bea un pahar de 
XYZ. Să admitem aici, de dragul exemplului, că ambele societăți 
din exemplul putnamian al Pământului Geamăn sunt suficient 
de avansate din punct de vedere ştiinţific pentru a cunoaște 
existența, cât şi proprietăţile fizico-chimice ale celor două lichide 
pe care ambele le numesc, în mod omonim, „apă“. Bert este adus, 
în timp ce doarme, de o navă cosmică pe Pământ”, în vreme ce 
Alf este şi el transportat, în somn, într-o încăpere alăturată celei 
în care, de acum, stă Bert. Aici, ei vor fi studiati de un grup de oa- 
meni de ştiinţă interesaţi de efectele consumului de apă si XYZ, 
oameni de ştiinţă dornici să le îndeplinească dorințele cât mai 
fidel. Numai că atâta vreme cât dorinţa lui Alf va avea ca efect că 
oamenii de ştiinţă îi vor aduce un pahar cu apă, dorinţei lui Bert 
i se va răspunde cu un pahar de xyz. Cele două stări mentale largi 
au efecte diferite, chiar dacă, ex hypothesi, cei doi gemeni posedă 
stări mentale restrânse identice. Desigur, efectele nu sunt poate 
în ceea ce priveşte cuvintele, sunetele pronunţate, satisfacția sau 
insatisfactia cu privire la lichidul băut etc., deşi poate oamenii de 
ştiinţă respectivi vor constata că satisfacția aferentă satietatii se 
instalează mai rapid în cazul celui care consumă XYZ decât în ca- 
zul omologului său, consumator de apă, căci puterile cauzale ale 
lichidelor sunt diferite. Ele se vor găsi mai degrabă între lucrurile 
pe care ceilalți membri ai societăţii le fac drept răspuns la faptul 


” Ne construim astfel exemplul pentru a respecta o altă cerință formu- 


lată de Fodor, anume ca puterile cauzale ale stărilor mentale să fie 
evaluate în același context. Cerinta a fost formulată pentru a preveni 
o altă obiectie înrudită, aceea că fiecare în comunitatea respectivă 
va primi un pahar cu apă, respectiv xyz atunci când isi va exprima 
dorinţa, şi, prin urmare, puterile cauzale implicate vor fi diferite în 
cele două cazuri. (Cf. Fodor 1987: 44) 

că ei sunt caracterizați de anumite dorinţe, au anumite opinii etc. 
Însă pentru omul de ştiinţă care este interesat de comportamen- 
tul indivizilor în societate, de fenomenele psihologice implicate 
în interacțiunea umană, şi nu neapărat, de pildă, de răspunsul lor 
motor la anumiţi stimuli sau la alte fenomene care, să spunem, ar 
putea fi studiate în izolare de congeneri, astfel de taxonomii s-ar 
putea dovedi relevante. Stările mentale largi posedă diferenţe în 
puterile lor cauzale, chiar dacă lor le corespunde unul și același 
conținut restrâns, şi ca atare, nu trebuie să ne îngrijorăm că ar 
exista dificultăți în legătură cu cauzalitatea”. 

stereotipale despre felul în care trebuie să arate psihologia pe care 
Putnam o reproşa lui Kim — limitarea la un anumit tip de cercetare, 
care exclude interese precum cele ce provin din psihologia socială 
sau din alte discipline, sub forma cărora interesul pentru compor- 
tamentul uman se declină. În general, va trebui să remarcăm că o 
psihologie de genul celei proiectate de Fodor ar fi incapabilă să ex- 
plice fenomene banale de comportament în societate. Astfel, ideea 
potrivit căreia afilierea lingvistică nu contează din punct de vedere 
cauzal, în raport cu comportamentul, ne pune în imposibilitatea de 
a explica elemente banale de comportament care implică însăşi folo- 
sirea unui limbaj, verbal sau de altă natură. Or, nu pare plauzibil ca 
psihologia să fie dispusă să tolereze lacune în rândul fenomenelor de 
comportament. De pildă, un antropolog va fi pus în imposibilitatea 
de a oferi o explicaţie pentru un anumit element de comportament 
al membrului unui trib, cum ar fi ridicatul mâinii. Pentru a explica 
de ce a ridicat mâna respectivul subiect va trebui să menționăm că 
gestul înseamnă în cadrul limbajului nonverbal al tribului ceva — de 
pildă, semnalul adresat celor din jur de se opri din mers. Astfel, vom 
putea explica actul respectiv prin intenţia de a-i face pe ceilalți mem- 
bri ai tribului să se oprească din mers şi că un astfel de gest inseam- 
nă în limbajul nonverbal al tribului un semnal de a se opri. Ultima 
parte a explicatiei face apel la o anumită folosire a respectivului gest 
în acea comunitate (şi, implicit, la o serie de dispoziţii de compor- 
tament verbal, în funcţie de care ceilalți membri ai comunității răs- 
pund la semnale). Fără a menţiona ce înseamnă în limbajul gestual al 
respectivei comunități ridicarea mâinii, nu am putea explica, așadar, 

O obiectie înrudită, menită să arate că proprietăţile psiho- 
logice largi nu pot constitui cauze reale ale comportamentului, 
găsim, totuşi, la Crane (Crane, 1991). Argumentul porneşte de 
la distincţia între proprietăţi intrinseci şi proprietăţi extrinseci. 
Primele dintre acestea sunt cele a căror dobândire de către un 
subiect reprezintă o schimbare reală. Spre exemplu, faptul că 
eu cresc în înălțime cu 3 cm reprezintă o schimbare reală. În 
schimb faptul că, prin aceasta, fratele meu devine mai scund 
decât mine, ca urmare a schimbării astfel produse, nu repre- 
zintă o schimbare reală. Însă, „ori de câte ori căutăm cauze, noi 
căutăm proprietăţi interne“. Faptul că fratele meu a devenit mai 
scund ca mine nu este realmente cauzat de creşterea mea şi nici 
nu este o cauză veritabilă. În schimb, faptul că am dobândit o 
anumită înălțime are o cauză şi este, la rândul său, o cauză. Ca 
atare, proprietăţile psihologice, aşa cum sunt ele definite de ex- 
ternalist, întrucât pentru definirea lor este nevoie să facem apel 
la elemente extrinseci individului, nu pot avea eficiență cauzală 
în raport cu comportamentul subiectului. 

Însă proprietăţile extrinseci pot fi cauzal eficiente. Spre 
exemplu, faptul că fratele meu a devenit mai scund ca mine 
poate deveni cauza pentru care este ales de unul din părinți 
pentru a recupera un obiect pierdut într-o crevasă în care el 
poate pătrunde mai uşor, iar aceasta poate avea, mai departe, 
multe alte consecinţe (spre exemplu, că se zgârie, ca urmare 
a încercării). De altfel chiar în explicaţiile ştiinţifice sunt ci- 
tate cauze care fac referiri la proprietăţi „extrinseci“. Astfel, 
dispariția unui animal este explicată prin faptul că nu s-a 
adaptat la mediu în vreme ce condiţiile climaterice de mediu 
se schimbau, iar falimentul unei companii este explicat prin 


comportamentul respectivului individ. A spune, deci, că explicaţia 
psihologică trebuie să se limiteze la graniţele organismului individu- 
lui este mult prea limitativă, pentru ce este, de fapt, ştiinţa, excluzând 
din câmpul cercetării comunicarea lingvistică, de pildă, şi orice com- 
portament în care ea apare. 

faptul că nu a adoptat tehnologii de producţie noi. Or, aceste 
proprietăți, cum ar fi neadaptarea la mediu sau uzura morală a 
tehnologiilor utilizate, sunt, în mod limpede, proprietăți „ex- 
trinseci“, dat fiind că niciuna dintre proprietăţile „interne“ nu 
se modifică, ci, dimpotrivă, rămân neschimbate, în vreme ce 
mediul se schimbă. Atâta vreme cât obiectia se rezumă la faptul 
că în explicaţiile psihologice figurează proprietăţi extrinseci, ea 
nu are forța necesară de a afecta externalismul”. 

De altfel Burge răspunde acestui tip de obiecţii făcând 
apel la ideea specificitatii relative la domeniu a ceea ce con- 
tează drept cauză (Burge, 1993). Puterile cauzale asociate cu o 
anumită proprietate trebuie înțelese în termenii pattern-urilor 
cauzale în care figurează proprietăţi de acel tip. Atunci când 
încercăm să explicăm cauzal ceva, noi indicăm un anumit pat- 
tern recurent. Or, tocmai aceste practici explicative determină 
ceea ce contează drept cauză: faptul că o anumită proprietate 
poate fi indicată sau nu drept cauză depinde de prezenţa sa în 
aceste pattern-uri pe care le folosim într-un anumit domeniu. 
Ca atare, tipul explicatiei determină tipul de proprietate care 
poate fi indicată drept cauză. Spre exemplu, atunci când între- 
băm de ce inima pompează sângele, aşteptăm ca explicaţia să 
facă apel la un anumit tip de proprietăți — proprietăţile fizi- 
ologice, proprietăţi implicate în descrierea pattern-urilor de 
cauzatie fiziologice. Acelaşi lucru se întâmplă şi în domeniul 
explicatiei psihologice: tipul de proprietăți relevante este deter- 
minat de pattern-urile identificate ca recurente şi evidenţiate 
de explicaţia psihologică, iar acestora le vor fi asociate puteri 
cauzale. Or, acestea nu sunt proprietăți intrinseci. 


™ O versiune cvasiidentică a unei astfel de argumentări precum cea a lui 
Crane o regăsim la Fodor (Fodor, 1987). Deşi exemplele sunt alese din 
domeniul ştiinţific, nu vom discuta modul in care eficacitatea cauzală a 
stărilor mentale largi (wide) afectează posibilitatea citării lor în cadrul 
unei teorii psihologice de factură ştiinţifică. Pentru moment, sarcina 
noastră este de a clarifica natura atribuţiilor mentaliste comune. 

Argumente din reprezentationalitate 
în favoarea conţinutului restrâns: 
conţinutul larg nu este suficient 


Însă problemele legate de cauzalitate nu sunt singurele care au fost 
invocate în favoarea ideii că este nevoie de conţinut restrâns. Un alt 
gen de argumentare încearcă să arate că acest gen de conținut este 
impus de caracterul reprezentational al stărilor mentale atribuite. 
Ea nu urmăreşte să conteste rezultatele investigaţiei lui Burge, ci să 
arate că un conţinut definit de o manieră externalistă nu epuizează 
intuitiile noastre cu privire la conţinut. O dezvoltare a acestui tip de 
poziţie o găsim la Chalmers (Chalmers, 2004), care propune şi sepa- 
rarea intensiunii asociate unui concept: intensiunea „epistemică“”* si 


75 Pentru aceasta, vom avea nevoie de construcția unor „scenarii“. Un 
scenariu poate fi gândit ca o situaţie epistemică posibilă maximală, 
una în care au fost adăugate toate detaliile. „Ne putem reprezenta un 
scenariu prin intermediul unei lumi centrate: o lume marcată prin ra- 
portare la un individ şi un timp, în calitate de «centru». O lume cen- 
trată corespunde unei lumi privite dintr-o perspectivă marcată cu un 
punct de vedere, în calitate de centru al său“. Unele scenarii verifică 
gândul meu, altele îl infirmă, ceea ce face posibilă, cel puţin până la 
un punct, construcția unei semantici pentru stările astfel definite. Din 
această perspectivă, Chalmers definește intensiunea epistemică a unui 
gând ca „o funcţie de la scenarii la valori de adevăr”, unde „intensiu- 
nea epistemică a unui gând T e adevărat într-un scenariu W atunci 
cand W verifică T, si fals atunci când un scenariu W, falsifică T“. Inten- 
siunile epistemice pentru concepte sunt definite analog celor pentru 
gânduri. „Intensiunea epistemică a unui concept indică extensiunea 
sa într-un scenariu considerat ca actual“ Chalmers nu elaborează mai 
departe elementele tehnice. Totusi, el oferă o metodă de determinare 
a intensiunii epistemice. Intensiunea epistemica a unui concept C ex- 
primat prin intermediul termenului B pentru un individ poate fi de- 
terminată întrebând individul: „Dacă W e actual, ce este B?“. Putem să 

cea „subjonctivă “6. Niciuna dintre acestea nu este capabilă singură să 
epuizeze intuitiile noastre cu privire la conţinut”. 

Caracterizat sumar, conţinutul subjonctiv reprezintă, spe- 
cia familiară externă de conţinut“. În schimb, conţinutul epis- 
temic are următoarele proprietăţi: 


+ este determinat de starea internă a sistemului cognitiv; 

+ posedă un anumit tip de conţinut, ce implică nişte condiţii de 
adevăr (truth-conditional content); 

+ reflectă relaţiile rationale între gânduri; 


considerăm, spre exemplu, că intensiunea epistemică a apei oarecare 
este „lichid inodor, insipid şi incolor ce potoleste setea“. În ipoteza în 
care considerăm actual scenariul în care apa nu este H,O, ci XZY este 


actual, atunci intensiunea va trimite către XYZ (Chalmers, 2004). 

7% Larândulsău, „intensiunea subjonctivă a unui gând T într-o lume W trimite 
către valoarea de adevăr a gândului atunci când W este considerată drept 
contrafactuală“ Chalmers realizează astfel o dislocare prin care creează două 
domenii din care unul poate acomoda o serie de intuitii nonkripkeene, 
lăsând în seama celuilalt să acomodeze intuitiile care stau la baza unei se- 
mantici de tipul Kripke-Putnam asupra termenilor pentru genuri naturale 
sau nume. Introducerea unei „intensiuni subjonctive“ face posibil ca, spre 
exemplu, să putem afirma, evident, rămânând fideli „intuiţiilor“ noastre, că 
dacă oceanele ar fi fost pline cu XYZ (asumand că o semantică de tip 
Kripke- Putnam ar fi o descriere corectă a unor practici lingvistice comu- 
ne) atunci nu e adevărat că ele ar fi fost pline cu apă, ci cu un lichid care sea- 
mănă cu apa. De asemenea, „intensiunea subjonctivă a unui concept trimite 
către extensiunea conceptului într-o lume considerată drept contrafactuală“ 
Avem această intuiție şi, totodată, intuiţia contrară pentru că, de fapt, aspec- 
tele „intensionale“ ale unui termen sunt surprinse de intuitiile ca posedând 
două aspecte — „dimensiuni“ —, corespunzătoare celor două categorii. 
Intuitiile noastre cu privire la în ce anume poate consta intensiunea nu pot fi 
epuizate nici de intensiunea epistemică, nici de cea subjonctivă. 

” "Teoria lui Chalmers nu este fără asemănări cu teoria lui Loar, conținutul 
„epistemic“ putând fi pus în corespondenţă cu conţinutul „psihologic“, 
iar conţinutul subjonctiv cu conţinutul „social“. Diferența majoră con- 
stă în faptul că, în varianta lui Chalmers, atribuirile noastre corecte de 
conținut nu lasă conţinutul psihologic nedeterminat. 

Consecințele imediate ale acestei definiţii sunt ca: 


è acest „conţinut epistemic“ reprezintă o specie de conținut re- 
strâns; 

+ este o varietate de conţinut care are anumite proprietăți semantice; 

+ reflectă relațiile rationale între gânduri. 


Potrivit lui Chalmers, există un element care se păstrează 
constant atunci când mediul variază, iar el este cel care explică 
realmente comportamentul indivizilor: conţinutul epistemic. 
Ceea ce au în comun S şi S’ este tocmai acest conținut episte- 
mic. El reflectă relaţiile rationale între gânduri şi contribuie la 
producerea comportamentului. Conţinutul epistemic identic 
va explica reacțiile identice la stimuli identici. Singurele cazuri 
în care există o legătură între conţinutul subjonctiv şi com- 
portament sunt cele în care comportamentul este individuat 
de un obiect intentional: spre exemplu, caută un pahar de apă, 
în vreme ce geamănul său caută un pahar de tw-apă. Această 
conexiune este una care se menţine indiferent de mediu, căci 
comportamentul poate fi considerat drept unul de căutare a 
apei doar atunci când este cauzat de gânduri referitoare la apă. 
Însă, în aceste cazuri, conţinutul subjonctiv al gândurilor nu 
este relevant din punct de vedere cauzal pentru acţiune, ci doar 
din punct de vedere „conceptual“, determinând tipul căruia îi 
aparţine respectiva acţiune. 

Nu vom aborda semantica acestor conţinuturi, desi aceasta 
face obiectul celei mai mari parti a cercetărilor lui Chalmers in 
această direcţie. Ne vom concentra, în schimb, asupra rapor- 
tului lor cu atribuirile mentaliste comune şi comportamentul. 
Potrivit lui Chalmers: 


¢ atribuirile de opinie atribuie un conţinut extins 
+ conținutul restrâns guvernează acțiunea 
¢ atribuirile opiniei explică acțiunea. 

Cele trei puncte pot fi adevărate simultan, deoarece practi- 
cile comune recurg la atribuiri atât ale unui conţinut subiectiv, 
cât şi ale unui conţinut subjonctiv. Dacă spun că „Ralph cre- 
de că dl Clark Kent este puternic“, pentru ca afirmaţia mea să 
fie adevărată Ralph trebuie să aibă o opinie care să satisfacă 
două condiţii. În primul rând, opinia trebuie să aibă conţinutul 
subjonctiv al propoziției „DI Clark Kent este puternic“. Însă 
aceasta nu este suficient: opinia că Superman este puternic ar 
avea acelaşi conţinut subjonctiv, dar atribuirea nu ar fi adevă- 
rată. Pentru ca atribuirea să fie adevărată este necesar ca opinia 
atribuită să facă apel la un concept care referă la obiectul ei 
sub modul potrivit de prezentare. Principiul general este aici: 
o atribuire a unei opinii „X crede S“ este adevărată atunci când 
atribuim o opinie cu intensiunea subjonctivă S (în gura atribu- 
torului) şi cu o intensiune epistemica adecvată pentru S. 

Problema unei astfel de poziţii rezidă tocmai în faptul că 
modul de prezentare este irelevant pentru atribuirile noas- 
tre mentaliste comune. Putem astfel să presupunem că etno- 
logii descoperă un trib care se închină avioanelor ce străbat 
cerul regiunii locuite de respectivul trib. În această situaţie, 
unul dintre etnologi emite ipoteza că „membrii tribului cred 
că avioanele sunt zei“. O astfel de atribuire de opinie poate 
avea un rol de necontestat în explicația comportamentului 
membrilor respectivului trib. Și, totuși, ea nu poate avea 
pretenţia de a răspunde modului în care aceștia „văd“ lu- 
mea, din simplul motiv că aceștia nu dispun de conceptul de 
avion. Nu putem susține că aceştia au concepte cu o intensi- 
une epistemică în măsură să se apropie în vreun fel de ceva 
ce poate fi descris ca fiind un dispozitiv mecanic mai greu 
ca aerul şi care zboară. Poate aceştia „văd avioanele“ drept 
creaturi insufletite asemănătoare păsărilor. Oricum, atunci 
când atribuim o astfel de opinie, aceste detalii suplimentare 
nu ne interesează. Ele sunt indiferente din punctul de vede- 
re al corectitudinii atribuirii. 

Tot ceea ce ne interesează, în acest caz cel puţin, este că ei 
reuşesc, spre exemplu, să claseze consecvent anumite obiecte 
de o manieră consistentă cu a noastră. Nu este nici nevoie ca 
extensiunile celor două concepte să coincidă. Spre exemplu, 
anumite aparate din istoria aviaţiei ar putea să nu fie clasate 
împreună cu avioanele moderne. 

Vom reveni asupra acestei probleme, a „modului în care văd 
lucrurile“ indivizii supuşi atribuirii atitudinilor propozitionale 
în contextul discuţiei asupra functionalismului, unde chesti- 
unea va reapărea, ca perspectivă ce încadrează anumite te- 
orii rivale. Totuşi, aici se impun câteva precizări”. Adesea, 
se vorbeşte despre faptul că stările mentale sunt caracteriza- 
te prin anumite proprietăți semantice sau reprezentationale. 
Însăşi descrierea lui Stich pe care am citat-o în începutul lu- 
crării noastre afirma că ,, posedă proprietăţi reprezentationale 
(sau semantice), iar aceste proprietăţi joacă un rol esenţial în 
individuarea opiniilor şi a dorințelor“ (Stich, 1996: 10). Desi- 
gur, faptul că aceste stări posedă stări „semantice“ nu numai 
că îl putem accepta fără rezerve, dar chiar suntem obligaţi să 
o facem, bazându-ne pe teoria care a început să se schiteze 
pe parcursul acestui capitol. Putem vorbi despre proprietăți 
semantice atâta vreme cât, după cum am demonstrat, stările 
mentale ale individului sunt caracterizate prin intermediul 
unor sensuri atribuite, aşa cum sunt ele definite potrivit jo- 
curilor ce presupun folosirea limbajului în care individul este 
încadrat pentru a i se atribui acele stări mentale. 

De asemenea, nu dorim să negăm faptul că despre stări- 
le mentale intentionale se poate spune şi că posedă anumite 
proprietăţi reprezentationale. Astfel, opiniile pot fi considerate 
adevarate ddaca lucrurile stau asa cum le descrie propozitia 
care da continutul opiniei, si astfel se poate vorbi despre o 
anumita relatie de corespondenta intre o opinie adevarata si o 


78 


Cf. infra., Partea a IV-a, cap. 1, paragraful D. 


164 Bogdan Boghitoi 


anumită stare de fapt”, iar în cazul opiniilor false putem vorbi, 
aşa cum vorbim in viata de toate zilele*, despre reprezentări 
greşite, în sensul că ele ar fi adevărate ddacă lucrurile ar sta aşa 
cum le descrie propoziţia care face conţinutul opiniei. 

Însă, oricare ar fi sensul lui „reprezentare“ asupra că- 
ruia ne-am opri pentru a spune că opiniile au proprietăţi 
reprezentationale, trebuie să remarcăm faptul că, atunci când 
vorbim despre un lucru ca fiind reprezentarea a altceva, spu- 
nem că acea reprezentare este mai bună sau mai slabă, mai 
mult sau mai puţin fidelă, mai completă sau nu. Nu trebuie să 
găsim la o reprezentare câte un aspect care să poată fi pus în 
corespondenţă cu orice descriere a unui obiect sau a unei stări 
de fapt. De pildă, un portret în creion al lui Clark Kent este o 
reprezentare a acestuia. Totuşi nu trebuie să găsim între ele- 
mentele care figurează în portret ceva care să reprezinte gradele 
diferite de saturație a culorilor din obrajii lui Clark Kent, desi, 
dacă portretul este foarte minuţios executat, vom găsi poate 
o corespondenţă între luminozitatea degradeurilor de gri şi 
luminozitatile variilor culori de pe fata lui Clark Kent. La fel, 
sălbaticul trebuie să aibă reprezentarea a doar câtorva aspecte 
ale avioanelor —, de pildă, că zboară, că au anumite trasee, că 
vin în cutare şi cutare formă etc. — pentru a-i atribui opinii 
unde acest termen figurează şi nu să aibă cunoştinţe pe care 
doar la un om modern le putem regăsi în legătură cu avioa- 
nele. E cel mai adesea necesar pentru interacțiunea cu aceştia, 
din poziția de om modern, receptarea comună a unor astfel de 
caracteristici, astfel încât să putem intra în jocul comunicării 
cu ei. Câte detalii trebuie să cunoască nu importă pentru a i se 
atribui opinia sau pentru „a avea o reprezentare“. 


” Desigur, dacă aderăm la o teorie a adevărului-corespondenţă. 

Iar atunci când nu i se dă un sens special unui termen, se subintelege, 
ca în orice situație unde se doreşte ca exprimarea să fie precisă şi nu 
se fac precizări speciale, el va trebui luat cu sensul din viața de toate 
zilele. 

x 


Până în acest punct, am văzut că stările mentale vor trebui 
caracterizate în funcţie de mediul individului, dar că aceasta 
nu pune nicio problemă pentru includerea unor astfel de stări 
între cele la care face apel ştiinţa. În subsidiar, am văzut că dru- 
mul „stărilor mentale restrânse“ este impracticabil, pe lângă 
faptul că el conduce la niște soluţii pentru false probleme. Este 
momentul să privim mai îndeaproape aceste stări pentru a ve- 
dea cum anume si de ce pot fi ele instrumentalizate de ştiinţă, 
în explicaţiile şi predicțiile sale, astfel încât psihologia de simţ 
comun să fie recuperabilă. Acesta va fi şi subiectul următoarei 
părţi, cea de a treia, a acestei lucrări. 


Partea a III-a 


Spre un nou model 
functionalist 


Cap.1 


Functionalismul clasic 
si problematica sa 


Obiective 


Scopul ultim al acestei sectiuni este de a face explicita struc- 
tura teoriei de simț comun, astfel încât ea să poată fi evaluată 
din punctul de vedere al perspectivei unei eliminări. Însă soluţia 
pe care încercăm să o propunem se încadrează unui anumit tip 
generic de poziţie: functionalismul. Mai precis, ea va furniza un 
model functional „neclasic“ pentru psihologia de simţ comun. 
Din acest motiv, vom încerca să ne degajăm soluţia pe fondul 
unei analize a celor câtorva soluţii funcționaliste clasice, care 
promiteau o salvare a psihologiei de simț comun, menită să cer- 
ceteze viabilitatea unui astfel de proiect, operând schimbările de 
perspectivă care se impun pentru a ajunge la o imagine corectă a 
modului cum atribuim în viata de zi cu zi stări mentale. 

Astfel, într-un prim pas, ca un obiectiv de etapă, vom încer- 
ca să determinăm în ce măsură un proiect de teorie psihologică 
funcţională formulată în limbajul psihologiei de simţ comun este 
unul viabil. Aceasta înseamnă că scopul nostru va fi acela de a eva- 
lua dacă o teorie de acest gen este consistentă şi dacă are şanse 
plauzibile de succes în raport cu unul din obiectivele sale inițiale, 
acela de a explica şi prezice comportamentul uman. Este suficient 

pentru a-i demonstra utilitatea ştiinţifică. De aceea, nu ne vom 
angaja în sarcina de a stabili în ce măsură o astfel de teorie este 
capabilă să explice orice fenomen mintal sau psihologic. Astfel, nu 
vom discuta aici, de pildă, în ce măsură un astfel de proiect este ca- 
pabil sa dea seama de aspectul calitativ al conștiinței. Vom asuma, 
pur şi simplu, că orice teorie ştiinţifică are un domeniu limitat de 
fenomene pe care le explică. În final, totuşi, se va vedea că aceste 
„aspecte calitative“ nu fac parte din grupul de fenomene pe care 
teoria le explică sau despre care vorbeşte. 

Răspunsul nostru la întrebarea dacă o disciplină construită pe 
un model functionalist poate recupera psihologia de simţ comun 
va fi, după cum am spus, unul afirmativ. Însă acest răspuns va fi 
afirmativ nu în legătură cu viziunea funcționalistă clasică, ci în le- 
gătură cu un functionalism mai sofisticat, „adus la zi“, care s-a de- 
barasat de anumite presupozitii inutile şi eronate ale paradigmei 
originare, iar oferirea elementelor fundamentale ale acestui model 
va constitui obiectivul nostru final pe parcursul acestui capitol. 


Perspectiva funcționalistă — 
privind înapoi 


Functionalismul, în genere 


Proiectul functionalist modern promitea să rezolve două 
chestiuni majore. El este succesorul behaviorismului si al te- 
oriilor identităţii şi, de aceea, promitea o soluţie pentru pro- 
blemele identităţii psihofizice şi pentru problema legată de 
rolul pe care „stările mentale“ îl pot avea în explicaţia com- 
portamentului. 

Functionalismul este un set de enunturi cu privire la 
un anumit gen de teorii, indeobste numite teorii psihologice 

funcționale, despre care susține că au anumite virtuți în explicarea 
comportamentului uman. În centrul perspectivei funcționaliste 
stă ideea conform căreia comportamentul poate fi explicat prin 
apelul la o serie de stări „mentale“ care vor fi definite pe baza 
relaţiilor cauzale pe care acestea le au cu stimulii, comportamen- 
tul şi alte stări „mentale“. Din acest punct de vedere, situaţia este 
paralelă cu cea întâlnită în cazul unei maşini Turing (cf. Putnam, 
1960). Tot astfel cum o maşină Turing este caracterizată de o 
„tabelă a maşinii“, care descrie tranzitiile între input, stări inter- 
ne şi output, la fel, un astfel de sistem fizic posedă o organizare 
funcțională care va descrie tranzitiile între stimulări, stările sale 
„mentale“ şi elementele de comportament. Această perspecti- 
vă este cel mai exemplar ilustrată de Putnam 1967. Astfel, Put- 
nam vorbeşte despre un „automat probabilistic’, unde noțiunea 
de automat probabilistic este definită în mod asemănător unei 
maşini Turing, cu excepția faptului că tranzitiile între „stări“ 
sunt permise cu varii probabilitati, în loc de a fi „determinate“ 
strict (Putnam, 1967). Pentru acest „automat probabilistic“ se 
poate construi o „descriere a sistemului“: 


O descriere a lui S, unde S este un sistem, este orice 
propoziție adevărată cu privire la faptul că S posedă stări dis- 
tincte S, $,....S,» care sunt puse în relație unele cu altele şi cu 
output-ul motor şi input-ul senzorial de probabilitățile unei 
tranzitii date de o Tabela a Mașinii. Tabela maşinii menţionată 
în descriere va fi numită organizarea funcțională a lui S sub 
acea descriere, iar S, astfel încât S este într-o stare S, la un anu- 
mit moment în timp, va fi numită „starea totală“ a lui S (la acel 
moment) relativ la acea descriere. (Putnam, 1967) 


Imediat, Putnam remarcă două consecinţe, devenite ele- 
mente definitorii pentru functionalism — realizabilitatea mul- 
tipla şi modalitatea particulară in care vor fi specificate stările 
mentale: 

Trebuie să remarcăm faptul că a şti Starea Totală a sis- 
temului sub descriere implică destule cunoştinţe cu privire 
la modul în care sistemul „se comportă“, date fiind variile 
combinații de input-uri senzoriale, dar nu implică nicio 
cunoaștere a lui S, cum ar fi, de pildă, stările fizice sau chi- 
mice ale creierului. Si, repet, sunt specificate doar implicit 
de descriere, adică specificate doar prin setul de probabilitati 


ale tranzitiilor date de Tabela Mașinii“ (Putnam, 1967). 


Functionalismul de simţ comun 


Functionalismul, ca perspectivă, a inspirat o mulțime de 
teorii psihologice funcţionale. Începând cu anii ’60, psihologii 
au început să abandoneze masiv perspectiva restrictivă beha- 
vioristă şi să facă apel la astfel de stări mentale pentru a re- 
zolva cele mai variate probleme psihologice. Nu aceste teorii 
— generate în urma a ceea ce poate fi catalogat ca o adevăra- 
tă schimbare de paradigmă — vor intra în raza preocupărilor 
noastre. Cercetarea cu care suntem preocupaţi se referă la te- 
oriile psihologice de simţ comun si la posibilitatea lor de a fi 
recuperate în cadrul unei ştiinţe. De pildă, oricine deschide o 
carte din domeniul ştiinţelor cognitiei are şansa să întâlneas- 
că teorii extrem de variate ca preocupări — de la explicarea 
proceselor vizuale la procesarea informaţiei cu un subiect din- 
tr-un domeniu specific —, unde conceptele psihologiei de simţ 
comun nu mai sunt regăsite şi unde, evident, stările mentale 
menţionate vor avea relaţii distincte fata de cele presupuse de 
explicaţia comună între stările despre care face vorbire. Ceea ce 
vom evalua este, mai degrabă, o anumită promisiune a acestor 
teorii în raport cu stările mentale de simţ comun precum și un 
anumit statut conferit acestora. Aici, functionalismul pornea 
la drum cu o anumită idee, aceea că stările mentale cuprinse 

in explicatiile de simt comun sunt acele stari cuprinse intr-o 
organizare functionala. El lamurea astfel rolul starilor mentale 
de simt comun si arata cum anume pot acestea explica si deter- 
mina comportamentul. 

Însă cum putem construi o astfel de descriere a sistemului 
care să precizeze rolul stărilor la care se referă termenii mentali 
obişnuiţi — durere, opinie, intenţie etc.? Răspunsul clasic la 
această întrebare, asumat in general de functionalisti, vine de 
la Lewis. Pentru a ne atinge obiectivul, va trebui să construim, 
înainte de toate, o conjunctie a platitudinilor psihologice vehi- 
culate de simţul comun: 


Gândiţi-vă la psihologia de simț comun ca la o teorie 
ştiinţifică prin care sunt introdusi termeni, deşi una inven- 
tată cu mult înainte ca să existe o instituţie precum ştiinţa 
profesionistă. Strangeti toate platitudinile la care vă puteți 
gândi cu privire la relaţiile între stări mintale, stimuli și 
răspunsuri motoare. Poate le putem gândi ca având forma: 
atunci când cineva se găseşte în combinaţia de stări menta- 
le şi stimuli receptati cutare si cutare, el tinde cu probabili- 
tatea cutare să intre în stările mentale cutare şi cutare şi să 
aibă răspunsurile motorii cutare şi cutare. 

Adăugaţi toate platitudinile care implică faptul că o 
stare mentală este de un tip corespunzător unei alte stări 
mentale — „nevralgia e un fel de durere“ şi altele asemenea. 
Poate există platitudini şi de alte genuri. Includeti doar pla- 
titudinile care sunt cunoaștere comună printre noi — orici- 
ne le cunoaşte, oricine ştie că oricine le cunoaște şi așa mai 
departe. Pentru sensurile cuvintelor care sunt cunoaștere 
comună, voi susține că numele stărilor mentale își derivă 
sensul din aceste platitudini. 

Formati conjunctia acestor platitudini (...) Acesta este 
postulatul teoriei noastre care introduce termeni. (Lewis, 
1972) 

Ceea ce obținem în urma acestei aşezări în conjunctie a 
platitudinilor este o expresie care va reda relaţiile, de natură 
cauzală, între elementele la care se referă vocabularul folo- 
sit pentru a formula propoziţii psihologice de acest gen. Mai 
mult, pe baza ei, vom putea obţine ceea ce a ajuns să fie numit 
drept „definiţii funcţionale“. Nu insistăm, pentru moment, 
asupra aspectelor tehnice ale definiţiilor funcționale. Vom 
examina mai detaliat subiectul la momentul potrivit. Pentru 
moment, trebuie să ne mulțumim a constata că soluţia gene- 
ral acceptată este de a apela la o suită de truisme pe care le 
cunoaştem cu toţii şi le folosim în explicarea comportamen- 
tului oamenilor*!. Ele sunt cele care ne vor oferi relaţiile nece- 
sare între sări mentale, input şi output, relaţii care ne vor per- 
mite definirea termenilor mentali. Procedura pe care o putem 
aplica pentru definirea termenilor mentali m care figurează 
în limbajul unei teorii T va fi de a construi o descriptie, pe 
care o vom asocia termenului respectiv în baza acelei teorii. 
Astfel, putem obţine foarte uşor definiţia stării mentale m ca 
fiind acea/acele® x, astfel încât T(x). De pildă, dacă am avea 
o teorie (formată dintr-o propoziţie) care spune că „Surprin- 
derea cauzează exclamaţii“, vom putea defini surprinderea ca 
acea/acele stări care cauzează exclamatii. 

În acest mod avem, susţin functionalistii, o teorie capa- 
bilă să ofere o identitate solidă şi un rol real în produce- 
rea comportamentului. Astfel, functionalismul răspundea 
întâmpinărilor venite din tabăra behavioristă, cum că psi- 
hologia de simţ comun nu ar avea la dispoziţie în stările 
mentale la care face referire concepte utile si apte a fi bine 
definite, deci, incapabile să facă fata rigorilor unei explicaţii 
ştiinţifice a comportamentului. De pildă, potrivit lui Skin- 
ner (Skinner, 1953), psihologul care tine să facă apel la stări 


81 Cf., de asemenea, Churchland 1981. 
% Pentru moment, nu ne interesează unicitatea stărilor implicate. 


Functionalismul clasic si problematica sa 175 


mentale, fie va renunta sa isi defineasca aceste stari pe baza 
comportamentului, ceea ce il priveaza de criterii obiective, 
observabile pentru ele, fie le va defini acestea prin elemen- 
te de comportament, caz in care ele devin inutile. In acest 
mod, functionalistul asigura ca starile mentale comune po- 
seda o definitie pornind de la observabile si ca, in calitate de 
termeni teoretici, prezenta lor in limbajul stiintei este, sub 
acest aspect — al definirii lor —, la fel de justificata precum 
oricare alt concept teoretic. 

Subiectul ultim al evaluarii noastre va fi aceasta teorie — 
să îi spunem ,,functionalism de simţ comun“ — susținătoare 
a ideii că explicaţiile noastre cotidiene decurg dintr-o teorie 
psihologică funcțională riguroasă. Despre aceasta va trebui 
să vedem dacă reuşeşte să ofere predicții şi explicaţii auten- 
tice. 


O privire sintetică asupra poziţiei 
supuse evaluării: trei teze funcționaliste 


Dezvoltarea functionalismului ne pune, deci, in fata un mă- 
nunchi de idei cu privire la psihologia de simţ comun, care se cer 
evaluate şi care pot fi rezumate prin intermediul a trei teze: 

T1. Există o teorie, formulată în limbajul psihologiei de simţ 
comun, care apelează la o serie de relații cauzale între input-ul, 
stările interne ale unui sistem, si output-ul său, astfel încât: 

a) explică si prezice comportamentul? 

b) oferă o identitate precisă pentru stările interne invocate: 


5 Nu vom încerca să examinăm câte dintre generalizările psihologice 
de simţ comun ci este posibilă dacă o astfel de întreprindere. De ace- 
ea, vom lăsa între paranteze cât anume respectiva teorie se apropie de 
conjunctia de platitudini despre care vorbea Lewis. (Cf. Lewis, 1969) 

T1 este un enunţ care descrie teoriile despre care vorbeşte 
functionalismul, ajutandu-ne să identificăm o teorie functio- 
nală între variile teorii disponibile pe piața ideilor psihologice. 
El ne spune că o astfel de teorie urmăreşte să explice compor- 
tamentul uman prin referire la o serie de stări interne, definite 
prin relaţiile lor cauzale, şi, implicit, o face prin apelul la o serie 
de stări mentale bine definite. Lui va trebui să i se adauge o a 
doua caracteristică: 


T2. Această teorie oferă posibilitatea realizabilitatii 
multiple si, prin urmare, ea este ireductibila la o disciplină 
de nivel inferior. 


T2 enunţă o altă caracteristică, provenind din subsumarea 
teoriei descrise de T1 la genul proxim al teoriilor funcționale. 
Vom încerca să arătăm că o teorie care oferă realizabilitate 
multiplă este perfect plauzibilă şi chiar se pot găsi exemple în 
cadrul ştiinţei în acest sens. 

Va trebui să facem aici mențiunea că preferăm să tratăm 
problema realizabilitatii multiple si a reductibilitatii impreu- 
na. Mai precis, considerăm ireductibilitatea drept o consecință 
a realizabilitatii multiple. În cazul în care reductionismul este 
adevărat, atunci orice gen mental este coextensiv cu un gen 
fizic, deoarece principiile de corespondenţă (bridge laws) fac ca 
fiecărui predicat redus să îi corespundă un predicat, oricât de 
complex, al teoriei care vorbeşte despre substrat®. Or realizabi- 
litatea multiplă înseamnă că unui predicat mental îi corespund 
în substrat mai multe astfel de predicate fizice. 

Însă, înainte de continua cu următoarea propoziţie, este de fă- 
cut o precizare: desigur, în familia de teorii cu care ne vom ocu- 
pa, există şi unele care adoptă o poziţie funcționalistă în ceea ce 
priveşte definirea şi statutul termenilor din limbajul teoriei psiho- 


% Pentru o discuţie detaliată, cf. Fodor, 1974. 

logice funcționale şi, totodată, o poziţie reductivista, care neagă 
realitatea realizabilitatii multiple. Nu trebuie să căutăm mai de- 
parte decât de Lewis însuşi pentru a găsi o astfel de poziţie (pen- 
tru discuţie, cf. infra). Însă noi vom apăra un functionalism care 
susține T2%. 

La acestea se adaugă o a treia susținere: 


T3. Input-ul şi output-ul sunt date de stimulările senzo- 
riale, respectiv de mișcările produse. 


Există o idee larg răspândită între functionalisti, potrivit că- 
reia input-ul şi output-ul reprezintă „senzaţii“, respectiv „reacţii 
motorii“. Mai mult, această tentatie poate lua forma unei poziţii 
pe care Fodor o numea „solipsism metodologic“ şi pe care o 
definea ca poziţia potrivit căreia stările mentale trebuie defini- 
te în absenţa oricărei referinţe la obiectele din mediul sau soci- 
etatea în care subiectul se găseşte (Fodor 1980). Putnam însuşi 
caracteriza, in prima perioadă a functionalismului, stabilirea 
input-ului şi output-ului cu care lucrăm astfel: 


Voi presupune că noțiunea de automat probabilistic a 
fost generalizată astfel încât să permită „input-uri senzoria- 
le“ şi „output-uri motorii“ — adică Tabela Maşinii specifică 
pentru orice combinaţie de „stare“ şi orice set complet de 
„input senzorial“ o „instrucțiune“ care determină proba- 
bilitatea următoarei „stări“ şi, de asemenea, probabilitățile 
„output-urilor motorii“. (Aceasta înlocuieşte ideea unei 
maşini care scrie pe o bandă.) (Putnam, 1967) 


Nu este foarte clar dacă la Putnam este vorba despre evenimen- 
tele retiniene sau despre vibraţiile timpanului, adică să adoptăm 


8 De asemenea, nu vrem să negăm că o teorie formulată de o mani- 
eră funcțională se poate, ocazional, dovedi reductibilă. 

ceea ce Fodor va numi, mai bine de o decadă târziu, „solipsism 
metodologic“, sau este vorba despre evenimente în a căror descri- 
ere vor figura obiecte — de pildă, acţiunea cauzală a unui obiect 
oarecare din mediu asupra organelor de simț, numit si el, deoa- 
rece termenul este ambiguu, stimulare senzorială. Şi în cazul out- 
put-ului motor putem decela aceeaşi ambiguitate. Descriem acest 
output prin referire la obiecte externe (de exemplu, Ion a întins 
mâna până la întrerupător) sau fără astfel de referiri (Ion a mişcat 
mâna, intinzand braţul la 180 de grade)? Totuși, aceste ambiguitati 
nu vor conta în demonstraţia noastră, care va avea ca scop infir- 
marea lui T3, fie că este vorba despre un proces care se sfârşeşte, 
de pildă, cu o stimulare retiniană, fie că se referă doar la stimularea 
retiniană însăşi. Vom încerca să menţinem demonstraţia suficient 
de generală pentru a acoperi ambele cazuri. 

Ceea ce vom încerca să arătăm că nu există niciun argu- 
ment temeinic pentru care o teorie care satisface concomitent 
condiţiile T1 şi T2 nu poate explica sau prezice cu succes com- 
portamentul sau care este contradictorie. În schimb, o teorie 
psihologică de simţ comun care adaugă la aceste condiţii şi pe 
cea de a treia devine incapabilă de explicaţie si de predictie. 
Ceea ce vom încerca să arătăm este că, oricum am interpreta 
stimularea şi actul motoriu, relațiile de input şi output nu pot fi 
reduse la stimulări şi mișcări corporale sau stimulări senzori- 
ale. Mai mult, în pofida unor tentaţii care ne împing să facem 
abstracţie de mediu sau de activităţile sociale, aceasta înseam- 
nă chiar că respectiva teorie psihologică funcțională în limba- 
jul simțului comun nu va putea fi construită fara a face apel la o 
serie de obiecte externe şi chiar fapte ori practici sociale. 


Cap.2 


Problema rolului funcțional 
și prima teză a 
functionalismului 


Churchland si succesul explicativ/ 
predictiv al teoriilor functionale 


Reuseste, realmente, o teorie funcțională să explice ceva 
aşa cum susține? În ceea ce priveşte adevărul lui Tl-a — care 
spune că o teorie cu anumite caracteristici reuşeşte să prezică 
şi să explice comportamentul —, putem, desigur, să vedem în 
ce măsură observaţiile sau experimentele din laboratoare fac 
din variile teorii funcționaliste formulate în limbajul psiholo- 
giei de simț comun teorii de succes în materie de explicație 
sau predictie. Însă aceasta este, de obicei, sarcina omului de 
ştiinţă. Desigur, sunt notorii atacurile de această factură ale 
lui Churchland (Churchland, 1981)% la adresa psihologiei de 
simț comun, qua psihologie de simț comun si nu la adresa 
functionalismului, chiar dacă aceasta se poate dovedi până la 
urmă o teorie psihologică funcţională. Însă ceea ce vom exa- 
mina pentru moment este o propoziție mai generală: nu că te- 
oria t este falsă, ci că orice teorie care are o anumită proprietate 
F (de a fi o teorie funcţională) este falsă. 


5 Pentru o respingere a acestui set de obiecţii ale lui Churchland, cf. 


infra. cap. ,,Neurostiinta şi eliminativism“ 

Strategia contestatarilor functionalismului este de a ară- 
ta că anumite caracteristici ale teoriei conduc inevitabil la 
eşecuri explicative sau predictive. Astfel, o obiectie se leagă 
de caracterul său „abstract“, care pune între paranteze, în 
mod voit, modul în care proprietăţile cu care lucrează sunt 
realizate. Pentru Churchland, o asemenea practică nu este 
departe de fraudă: 


Functionalismul s-a bucurat prea multă vreme de 
reputaţia unei poziții îndrăzneţe şi de avangardă. Este 
nevoie să îl arătăm ca o poziţie obtuza si reacționară. 
(Churchland, 1981) 


Churchland nu ezită să compare functionalismul cu alchi- 
mia. Şi proprietăţile cu care lucra alchimia, spune Churchland, 
sunt proprietăţile funcţionale: 


“Însufleţit“ de „mercur“ sau „sulfură“, aşa-numitele 
spirite, sunt, de fapt, stări funcţionale. Prima, de pildă, 
este definită prin dispoziţia de a reflecta lumina, de a se 
lichefia sub acţiunea căldurii, de a se combina cu alte ma- 
terii aflate în aceeaşi stare şi aşa mai departe. Şi fiecare 
dintre aceste patru stări se leagă de celelalte prin aceea 
că sindromul corespunzător fiecăreia variază în funcţie 
de măsura în care celelalte trei stări sunt instantiate de 
același substrat. Astfel, nivelul descrierii realizate de 
vocabularul alchimic este unul abstract: varii substanţe 
materiale, „însufleţite“ corespunzător, pot manifesta tra- 
săturile unui metal, de pildă, sau chiar ale aurului. Căci 
sindromul total e al proprietăților cauzale şi manifestate, 
nu al detaliilor corpusculare ale substratului. Alchimia, 
se conchide, implică un nivel de organizare distinct şi 
ireductibil la organizarea cercetată de chimia corpuscu- 
lară. (Churchland, 1981) 

Functionalismul şi alchimia împărtăşesc aceeaşi „strategie 
funcționalistă“, simplă „perdea de fum, necesară conservării 
erorii şi confuziei“. (Churchland, 1981). 

Problema argumentului lui Churchland este că, în cazul în 
care ar fi valid, şi alte proprietăți extrem de respectabile, cum 
ar fi cea de „a fi o inimă“ sau „a fi planetă“, vor împărtăşi sta- 
tutul inapt pentru ştiinţă al proprietăţilor alchimice, iar odată 
cu ele întregi domenii, indubitabil ştiinţifice, vor fi discreditate. 
Trebuie să observăm că respectivele proprietăţi sunt incontes- 
tabil proprietăţi funcționale. Faptul că un anumit organ este 
o inimă este definit prin relaţiile cauzale/functionale enunțate 
de o teorie fiziologică. Astfel, o inimă se defineşte ca fiind un 
organ care pompează sângele. Mai mult, acest organ este o ini- 
mă, indiferent de structura sa, de pildă, de faptul dacă are unul 
sau două ventricule sau chiar dacă are vreo compartimentare. 
La fel, definim planeta în funcţie de interacţiunile cu un corp 
central în jurul căruia orbitează, fără a ne preocupa dacă ele 
sunt compuse din silicați în fuziune sau nu, din metan solidi- 
ficat sau dacă au un nucleu central metalic. Dacă argumentele 
lui Churchland ar fi valide, atunci ar trebui să ne îndoim de 
stiintificitatea fiziologiei sau a astronomiei, ceea ce este ab- 
surd”. 


57 Aceasta pentru a ne rezuma la argumente care se mărginesc la a 
constata o stare de fapt — cea cu privire la modul în care este de- 
finit în ştiinţă. Acestuia i se pot alătura argumente provenind din 
intuitiile noastre cu privire la folosirea termenului în cazul unor 
fiinţe formate din atomi de siliciiu, de pildă, şi nu de carbon. În 
cazul in care am găsi astfel de fiinţe, cu organe functional identi- 
ce, aceste intuitii ne spun că vom denumi respectivele componen- 
te anatomice tot inimi. 

Putnam II și imposibilitatea 


de a defini stări funcționale 


Cea mai frecventă dintre strategiile de atac la adresa functio- 
nalismului de simţ comun încearcă însă a acredita ideea că o astfel 
de poziţie nu poate oferi definiţii pentru stările cu care operează. 
Altfel spus, linia de atac încearcă a demonstra falsitatea punctului 
b al T1. Această strategie este adoptată in extenso de către unul 
dintre cei mai aprigi, poate, critici ai functionalismului modern 
şi nimeni altul decât părintele său fondator — Putnam — care, 
într-o întoarcere marcată de lucrările publicate în ultimele trei de- 
cenii, încearcă să denunțe întregul program functionalist ca pe un 
proiect utopic. La baza acestor obiecţii stă constatarea că stările 
cu care operează psihologia de simţ comun posedă un conținut 
caracterizat prin anumite proprietăţi semantice. Aceasta va ridica 
o serie de dificultăţi pe care Putnam şi, în general, oponenții ideii 
funcționaliste, vor încerca să le exploateze pentru a concluziona că 
stările mentale cu conţinut nu pot fi definite precis. 


Psihologia funcționalistă 
este un proiect imposibil de realizat 
din cauza limitărilor minţii omenești 


Putnam încearcă să demonstreze imposibilitatea de a construi 
o teorie psihologică funcționalistă, care să asigure definirea terme- 
nilor corespunzători proprietăţilor mentale, deoarece o astfel de în- 
cercare s-ar dovedi o sarcină mult prea mare pentru puterile minții 
omeneşti. Punctul de plecare, cu care putem fi de acord, este că: 


Pentru a interpreta un limbaj trebuie să avem, în general, 
o idee oarecare despre teoriile şi pattern-urile inferentiale 

comune în comunitatea care vorbeşte acea limbă. Nimeni 
nu poate determina la ce se referă „spin“ în mecanica cuan- 


tică sau la ce se referă „sarcină negativă”, fără a învăța ceva 
teorie a electricității. (Putnam, 1987) 


Însă această situație creează două tipuri de consecinţe 
nedorite pentru posibilitatea de a oferi o definiţie cores- 
punzătoare pentru stările cu conţinut dintr-o perspectivă 
functionalist-computationala. Astfel, în primul rand, daca 
vom lua în calcul teoriile cosmologice ale unei civilizaţii: 


(...) presupunerea că, în principiu, se poate spune la ce 
anume se referă un termen folosit într-un mediu pornind 
de la o descriere suficient de completă a mediului în ter- 
menii unui set standardizat de parametri computationali si 
fizic este falsă, doar dacă nu vom lărgi noţiunea de mediu 
al vorbitorului astfel încât să includă întregul univers fizic. 
(Putnam 1987) 


Această primă parte a argumentului nu ar trebui să ne spe- 
rie decât dacă ținem la a folosi termenul „mediu“ în sensul său 
literal, acela de totalitate a obiectelor şi relaţiilor aflate la o anu- 
mită distanţă, redusă, de subiecții respectivei teorii psihologice. 
Nu dorim să atribuim vreunui autor o astfel de limitare spaţială 
în situarea obiectelor externe subiecţilor atribuirii stărilor men- 
tale. Cert este că, fie şi în cazul în care cineva ar fi susținut o 
astfel de teorie, aceasta ar putea fi foarte uşor remediată, astfel 
încât să facă fata argumentului lui Putnam. Putem, pur şi sim- 
plu, ignora distanţa la care se află respectivul obiect. Care este 
diferenţa între un enunţ asupra unei bacterii pe care o privim 
prin microscop pe epiderma noastră şi un enunţ referitor la o 
galaxie aflată la câțiva ani-lumină pe care o observăm? Cel mult, 
forma unor lentile, ceea ce, evident, nu introduce nicio diferență 
cu importanță epistemologică sau semantică. În fond, tot ceea ce 

cere functionalismul este ca acel obiect sau eveniment să aibă o 
acțiune cauzală asupra subiectului atribuirii sau ca subiectul să 
acţioneze asupra lui. Punct. Vom avea un set suficient de relaţii 
cauzale pentru definirea rolului funcţional, indiferent dacă, să 
spunem, cineva observă cu luneta un munte pământean sau 
unul identic de pe Marte. Pur şi simplu, faptul că un obiect sau 
un eveniment se află mai aproape de o altă comunitate sau că 
respectiva comunitate vorbeşte un idiom asemănător este irele- 
vant în privința definisabilitatii conţinutului mental în cauză. 

Nu vom avea nicio problemă, deci, în a defini starea men- 
tală, indiferent de situare, atâta vreme cât ne sunt date respec- 
tivele obiecte. Si întrucât, evident, cunoaştem atât obiecte din 
vecinătatea noastră, cât şi obiecte aflate la ani-lumină distanţă, 
distanța nu creează o imposibilitate de principiu. Putem lărgi 
linistiti, aşadar, domeniul din care ne alegem referentii termeni- 
lor în care ne formulăm atribuirile de stări mentale cu conţinut 
la întreg universul. Cel mult, acest factor poate îngreuna cer- 
cetarea noastră, şi desigur că majoritatea obiectelor relevante 
se vor găsi pe planeta acelor specii pentru care elaborăm teoria 
psihologică, dar acest aspect nu este relevant aici. 

Însă atenţie, întrucât aici pare a sta sursa paralogismului lui 
Putnam, mai precis în ambiguitatea lui „orice“, în sens de „orica- 
re“ şi de „totalitate“. Faptul că pretindem că putem defini relații 
funcţionale în care figurează oricare obiect din univers nu este 
echivalent cu a spune că putem defini relaţii computationale în 
care să intre orice (în sensul de toate) obiect din univers. Aceasta 
din urmă poate fi o himeră, dar nu este cerută de functionalism. 
Nu avem nevoie decât, punctual, de genurile naturale cu care 
personajele care populează exemplul putnamian interacționează, 
nicidecum de restul obiectelor sau genurilor naturale. 

Putem, așadar, să ne îndreptăm atenţia către a doua parte 
a argumentului lui Putnam. Acesta se îndreaptă, ulterior, către 
cunoașterea pe care cel care construieşte o teorie psihologică 
funcţională trebuie să o aibă cu privire la teoriile subiecților săi: 


Problema rolului funcţional... 185 


În al doilea rând, o teorie care „defineşte“ coreferen- 
tialitatea şi sinonimia trebuie, într-un anumit sens, să in- 
vestigheze toate teoriile posibile: o teorie care spune la ce 
anume se referă oamenii (sau extratereştrii fizic posibili, 
roboții sau orice altceva) atunci când vorbesc de „spin“ în 
mecanica cuantică terestră este sau nu aceeaşi noțiune cu 
cea de „gropth“ din mecanica mootrux de pe Sirius, ori 
un algoritm care va face maşina Turing să ia o astfel de 
decizie (sau să ajungă „la limită“ la ea), date fiind descri- 
erile „situaţiilor“ de pe Pământ şi Sirius trebuie de anu- 
mită manieră să anticipeze procesele de fixare a opiniei 
de care depinde înțelegerea mecanicii cuantice (inclusiv 
matematica presupusă de mecanica cuantică) şi mecani- 
ca mootrux (inclusiv matematica presupusă de mecani- 
ca mootrux). Desigur, un astfel de algoritm va trebui să 
facă mult mai mult decât să „simuleze“ abilitatea pe care 
o au ființele umane. Căci nicio ființă omenească nu poate 
să cuprindă cu privirea orice matematică posibilă, orice 
ştiinţă empirică posibilă etc. (Putnam, 1987: 85-87)% 


Însă afirmaţia cu care se deschide pasajul citat este, pur si 


simplu, falsă. Trebuie să subliniem că avem de a face cu o te- 
orie științifică având ca obiect aspectele cognitive ale indivizi- 

Cf., de asemenea, Putnam, 1989: 89: „Dacă există o teorie a orică- 
rui discurs omenesc (şi pe ce altceva s-ar putea baza definiţia sino- 
nimiei?), doar un zeu — sau, oricum, o ființă mult mai inteligentă 
decât orice om din toate societăţile posibile ar putea cuprinde cu 
privirea totalitatea modurilor de rationare şi de conceptualizare 
ale oamenilor, la fel cum putem cuprinde cu privirea «modurile 
de excitare comportamentală şi de stimulare» într-un organism 
primitiv — ar putea-o pune pe hârtie. A-i cere unei ființe umane 
dintr-o cultură umană mărginită să repertorieze toate modurile 
în care poate exista fenomenul lingvistic — inclusiv pe cele care o 
vor depăşi — înseamnă a cere un punct arhimedic imposibil.“ 

lor umani şi, in general, ale ființelor inteligente“. Or, o teorie 
ştiinţifică nu apare mai niciodată” ulterior examinării tuturor 
obiectelor sau proprietăţilor ştiinţifice din domeniul său. Ea 
apare ca o ipoteză, pornind (cel mult) de la un set limitat de 
observaţii. O astfel de ipoteză poate fi confirmată sau infirmată 
de noile instanţe, dar nu se cere nimănui cunoaşterea în avans 
a acestora. Acesta este cazul şi cu psihologia noastră ştiinţifică. 
Nimeni nu îi cere omului de știință să cunoască toate teori- 
ile — pământene sau extraterestre — care populează mintea 
extratereştrilor pentru a formula o ipoteză ştiinţifică cu privire 
la opinii. 

Desigur, Putnam cere ceva mai mult. El cere un algoritm 
mult mai general decât acela pe care îl folosim pentru a de- 
scrie modul în care un om, dacă se poate contemporan nouă, 
îşi formulează o opinie şi care, în același timp, crede că multi- 
plicarea indefinită a acestor structuri împiedică astfel de for- 
mulări generale. Este cât se poate de legitim să ceri psihologi- 
ei funcţionale să formuleze enunturi mai generale, cărora, să 
spunem, li se subsumează si savanții viitorului sau chiar, de ce 
nu, o specie extraterestră. Este însă multiplicitatea structurilor 
teoriilor posibile o piedică de principiu? 

Va trebui să remarcăm aici că diversificarea ad libitum a 
structurilor teoriilor în care poate intra o opinie nu anulează po- 
sibilitatea de a găsi generalizări în domeniul opiniilor. Situația nu 
este diferită, de pildă, de chimie, unde există un set de legi care se 
aplică tuturor moleculelor dintr-o anumită clasă —, spre exem- 
plu, acizii, despre care spunem că toţi înroşesc hârtia de turnesol 
sau că au pH-ul mai mare de 7 —, şi multiplicitatea structurală 
extraordinară a moleculelor din acea clasă care pot fi sintetiza- 


% În acest fel a fost prezentată, de altfel, ipoteza funcționalistă la 


origini (cf. Putnam, 1967) şi astfel o vom considera şi noi. 
(...) decât exceptional, în cazul unor fragmente teoretice cu aplicaţii 
în domenii limitate, cum ar fi geologia unui munte. 


90 


Problema rolului funcţional... 187 


te (în cazul nostru este suficient să ne gândim la multiplicitatea 
prodigioasă de acizi care pot fi sintetizati de chimia organică). 
Această multiplicitate nu se repercutează în niciun fel asupra 
posibilităţilor chimiei de a formula niște legi generale despre 
acizi. Putem inventa oricati acizi dorim, variind în limitele legi- 
lor naturale structura practic la infinit, după cum putem inventa 
ad libitum orice jocuri de limbaj structurat cum dorim sau orice 
„concepte“ dorim a căror utilizare este psihologic posibilă. 

Explicaţia acestui fenomen este simplă. Este suficient ca 
substanța aceea să aibă o anumită proprietate pentru a fi acid”: 
ca atunci când reacţionează cu alte substanţe să accepte una 
sau mai multe perechi de electroni. Trebuie să remarcăm aici 
două chestiuni: 


+ Aciditatea este o proprietate funcțională. Teoria lui Gilbert 
Lewis asupra acizilor oferă o definiţie funcţională a acidității: un 
acid este acea substanţă care atunci când interacționează cu alte 
substanţe are un anumit efect, anume acceptarea uneia sau mai 
multor perechi de electroni. 

e În definiţia acidității, structura internă a substanţelor care sunt 
acizi rămâne irelevantă. Cauza este foarte uşor de găsit: fiind o 
proprietate funcţională, aciditatea permite o varietate de structuri 
interne. 


Chestiunea ar putea sta la fel şi în cazul atribuirii unei opi- 
nii: structura teoriei la care aderă subiectul căruia îi atribuim 
o opinie ar putea să nu conteze. Putem avea în spate multiple 
structuri teoretice, după cum putem avea multiple structuri chi- 
mice. Tot ceea ce este important e ca respectiva substanţă, ori- 
care i-ar fi structura, să aibă o anumită proprietate funcțională. 
La fel, o persoană poate împărtăși varii teorii, însă, oricum ar 


* Vom lua ca exemplu „teoria Lewis a acizilor“, formulată de Gil- 
bert Lewis, care este cea mai generală teorie în domeniu. 

arăta acestea, important este să se poată vorbi în cazul său de o 
anumită proprietate funcțională. 

Numai imaginaţia şi legile fizicii limitează modul în care 
putem agrega atomi în molecule şi cel în care indivizii se pot 
agrega în practici care au componente lingvistice sau cog- 
nitive. Pur şi simplu, generalizările respective fac abstracţie 
de descrierile jocurilor lingvistice particulare”, după cum 
diversificarea structurilor moleculare este irelevantă pentru 
proprietatea de a fi acid. Vom arăta mai jos că putem atribui 
efectiv o opinie şi fără a cunoaşte teoria din care face parte 
şi la care aderă cel căruia îi este atribuită respectiva opinie şi 
vom încerca să arătăm care este acea proprietate analogă ce- 
lei de a accepta perechi de electroni. Ceea ce este important 
de remarcat pentru moment este că nu orice complicare, fie 
şi potentialmente infinită, cu privire la felul în care trebuie 
să descriem obiectele ce compun domeniul cercetat ne pune 
în situaţia de a nu mai putea formula generalizări valabile 
în acest domeniu”. Altfel spus, multiplicarea indefinită a 
obiectelor sau a proprietăților despre care vorbeşte o teorie 
nu implică imposibillitatea de a teoretiza domeniul format 
din aceste obiecte. 


* Care, ca o remarcă, duc la multiplicarea conţinuturilor atitudinilor 


propozitionale, si nu a tipurilor de atitudini propozitionale, psiho- 
logia de simţ comun rămânând cu acelaşi set de atitudini cu care să 
explice comportamentul, indiferent de evoluţia jocurilor de limbaj. 
Desigur, vom cunoaște mai bine atunci când vom descrie jocul de 
limbaj care stă la baza unei opinii, după cum cunoaştem mai mult 
când descifrăm structura unui acid. Dar aceasta nu ne conduce 
la schimbarea categoriei de substanțe în care deja l-am încadrat 
şi nici nu impietează asupra generalitatii si a puterii explicative 
a teoriei. Chimia nu are a se teme pentru puterea sa explicativă 
dacă într-un laborator cineva sintetizează un acid cu o structură 
excentrică. 

Putnam și chestiunea holismului 
Holism, aspect normativ și identitate 


Mai există o linie de argumentare a lui Putnam, care se 
bazează pe două premise larg împărtăşite şi de alti filosofi cu 
privire la caracteristicile atribuirii de opinii. Prima dintre aces- 
te premise este ceea ce Davidson numea holismul mentalului, 
anume ideea că: 


Există mult prea multe concepte pe care trebuie să le 
posedăm pentru a vorbi sau a descrie gândirea, acțiunea 
în urma unor motive, opinia sau îndoiala, toate depin- 
zând unele de celelalte. Acesta este holismul mentalului, 
interdependenta variilor aspecte ale acestuia. În cadrul fi- 
ecărei dimensiuni a mentalului, cum ar fi opinia, pare clar 
că o abordare atomistică e imposibilă, deoarece e imposibil 
să găseşti un sens pentru ideea de a avea doar una sau mai 
multe opinii. (Davidson, 1999) 


A doua premisă constă în evidenţierea unui aspect norma- 
tiv prezent în atribuirile noastre. Am discutat într-un capitol 
anterior problema aspectului normativ în general, în ceea ce 
priveşte atribuirea stărilor mentale. Respingerea existenței unui 
aspect normativ în atribuirile noastre ar trebui să fie suficien- 
tă pentru a descalifica orice argument care asumă ca premisă 
existența unui astfel de aspect. Deşi ştim că, dacă el nu va in- 
terveni niciodată, nu va interveni nici în aspectele citate, este, 


* Nu dorim să examinăm aici argumentele destul de cunoscute împo- 
triva transformării psihologiei de simţ comun în știință aparținând 
lui Davidson, chiar dacă, până la un punct, merg paralel cu cele ale lui 
Putnam. Obiectul nostru de investigaţie este strict functionalismul 
de simţ comun si dificultăţile ce decurg de aici. 

totuşi, interesant să urmărim modul real în care se operează 
atribuirile în ceea ce privește aspectele particulare indicate de 
Putnam, rezultatele fiind instructive atunci când vom ataca 
cealaltă problemă implicată — a holismului, prin aceea că ne 
vor spune de ce vom ţine şi de ce nu vom ţine cont în atribuirile 
noastre. Iar dacă vom reuşi să demonstrăm că atribuirea stări- 
lor mentale nu este una holistă, rezultatul nostru va conta în 
raport cu orice teorie filosofică de această factură, grup nu toc- 
mai mic. Pe scurt, Putnam isi formulează astfel acest temei: 


Sensul este parțial o noţiune normativă. Atunci când 
atribuim opinii, recurgem la un „principiu de caritate“. De 
pildă, deşi extrem de multe dintre proprietăţile atribuite 
electronilor de teoriile din ultimul secol s-au schimbat, 
atunci când îl interpretăm pe Bohr cel de la 1900 ca refe- 
rindu-se la ceea ce noi numim „electroni“, procedăm aşa 
încât cel puţin unele dintre opiniile sale de la 1900 să fie 
adevărate din punctul nostru de vedere, în vreme ce a-l in- 
terpreta ca referindu-se la obiecte inexistente, ar însemna 
să respingem toate opiniile sale ca greşite în întregime (...) 
Orice interpretare depinde de caritate, deoarece întotdeau- 
na trebuie să lăsăm deoparte cel puţin unele din opiniile pe 
care le interpretam. (Putnam, 1989: 13). 


Însă dacă în atribuirea unei opinii va trebui să lăsăm deoparte 
din reţeaua de opinii pe care le are persoana în cauză, întrucât in- 
troduce un element normativ, de ce ar trebui aceasta să creeze, în 
context, dificultăți functionalismului? Rațiunea este că, în apreci- 
erea faptului dacă trebuie să atribuim cuiva o anumită opinie sau 
nu, intervine un element căruia nu îi putem trasa reguli precise — 
rezonabilitatea. Or, această rețea poate varia de la om la om: 


Sensul si referința depind de ceea ce am numit „neglijarea 
diferenţelor între opinii“. Functionalistii ca mine sau ca David 

Lewis recunosc faptul că o atribuire de sens „reprezentărilor“ 
cuiva, interpretarea limbajului cuiva (sau a semnelor gândi- 
rii sale) trebuie să aibă loc simultan cu atribuirea de opinii şi 
dorinţe persoanei interpretate. Însă atribuirea nu poate nicio- 
dată, în practică, să facă astfel ca opiniile respective să ajungă 
identice cu ale noastre. Considerăm că acest cuvânt înseam- 
nă plantă, că altul înseamnă apă, altul aur, deşi între opiniile 
vorbitorilor pe care îi interpretăm, asa cum sunt evidenţiate 
de una şi aceeaşi interpretare (de „manualul de traducere“, 
cum îl numește Quine), pot exista dezacorduri — posibil 
asupra naturii plantelor, a apei, a aurului. Când anume tre- 
buie considerate două cuvinte ca având acelaşi sens în pofida 
diferenţelor între opiniile lor şi cele ale noastre, pe care însăși 
interpretarea noastră ne cere să le stabilim, şi când anume 
dorinţele pe care le atribuim ca rezultat al traducerilor sunt 
într-atât de bizare încât necesită revizuirea traducerii, este o 
chestiune de „rezonabilitate“. O definiţie funcționalistă a si- 
nonimiei si a coreferentialitatii ar formaliza (si, probabil, re- 
construi rational) aceste judecati intuitive de rezonabilitate. 
Iar aceasta (...) nu ar fi mai uşor decât încercarea de a descrie 
natura umană în întregul său. Ideea construcției unei astfel 
de definiţii a sinonimiei sau coreferentialitatii este totalmente 
utopică. (Putnam, 1987: 75) 


Totuşi, chiar şi aici ne putem întreba în ce măsură adevă- 
rul judecăților prin care se atribuie un anumit conținut unei 
persoane cu un sistem doxastic diferit (sau chiar radical di- 
ferit) depinde de acest element imponderabil al ,,intuitiei“ şi 
„rezonabilităţii“, rebel la orice încercare de descriere precisă 
care ar permite „formalizarea sa“ sau, altfel spus, construirea 
unei descrieri funcţionale precise? 

Nu putem decât să acceptăm că, pentru a atribui o opinie 
identică opiniei noastre unei persoane, nu este nevoie să avem 
teorii identice care să includă propoziţia ce face conținutul 

opiniei. În general, a devenit opinie comună în filosofia lim- 
bajului că grupul de opinii care include un concept poate fi 
extrem de diferit de la persoană la persoană. Însă cât de di- 
ferit poate fi acest set de opinii? Există aici o limită dictată 
de „rezonabilitate“ care să ne împiedice să atribuim de la un 
punct încolo, în care teoriile noastre devin extrem de diferite, 
o opinie? 

Să luăm pentru ilustrare cazul unui şcolar (sau al unui par- 
ticipant la un concurs cu întrebări şi răspunsuri ş.a.m.d.) care 
este întrebat cine a fost Pixodaros şi care răspunde că „Pixoda- 
rosa fost un satrap“. În această situaţie, îi vom atribui respecti- 
vului opinia că „Pixodaros a fost un satrap“, chiar în condiţiile 
în care vom constata că nu știe altceva nimic despre Pixodaros 
sau ce înseamnă a fi satrap sau în condiţiile în care ideile sale 
sunt foarte fanteziste în această privinţă. Suntem chiar siliți să 
o facem, oricât de contrariati am fi de ignoranta sau dezinfor- 
marea respectivului. Putem nega că respectivul chiar crede că 
Pixodaros a fost un satrap? Prin urmare, dacă vom lua în cal- 
cul teoriile susținute de fiecare, variaţia lor nu implică nimic 
cu privire la posibilitatea de a atribui o opinie cuiva. 

Desigur, în anumite situaţii, ne vom simți siliți să facem 
unele precizări atunci când atribuim respectiva opinie. De pil- 
dă, dacă vom realiza că ideea sa despre satrapi e că respectivii 
sunt plante leguminoase, vom spune că „Ion crede ca Pixoda- 
ros este un satrap“, adăugând imediat o precizare de tipul „nu- 
mai că Ion crede că satrapii sunt plante leguminoase“. Totuşi, 
nici în această situaţie nu va exista nimic care să ne facă să 
ne retractăm atribuirea originală. Regulile care guvernează 
atribuirea atitudinilor propozitionale ne oferă mult mai mult 
spaţiu de manevră decât asumă Putnam, iar aceasta va fi o 
remarcă extrem de utilă atunci când vom discuta problema 
holismului. 

Holism și problema manualului 
de traducere 


Totuşi, de unde provin aceste aparente dificultăți cu privi- 
re la atribuirea opiniilor care fac argumentele lui Putnam? Ele 
apar imediat atunci când, ca si Putnam, considerăm atribuirea 
unei opinii drept o operaţiune de punere în corespondenţă a 
unor expresii din idiomuri diferite — cel al limbajului în care 
noi ne formulăm opinii şi un idiom oarecare, în care subiectul 
atribuirii îşi formulează opiniile. 

Nu este foarte clar ce limbaje sunt avute în vedere. Atunci 
când vorbeşte despre acest proces, Putnam nu precizează care 
anume ar putea fi ele. Însă literatura ne poate furniza candidați. 
Ne putem gândi la acesta ca la un limbaj al minţii fodorian 
(Fodor, 1975), urmând a pune în corespondenţă expresii for- 
mulate în acest limbaj cu cele în idiomul pe care îl vorbim. Sau, 
de ce nu, putem considera că idiomul din care traducem este 
limbajul natural în care respectivul îşi formulează opiniile, tra- 
ducerea însemnând în acest caz (cf. Stich, 1984, Quine, 1960, 
Davidson, 1991) echivalarea expresiilor pe care acesta le-ar 
rosti dacă ar fi să isi exprime sincer opinia respectivă cu cele pe 
care noi le-am rosti dacă am fi în situația de a exprima aceeaşi 
opinie. Detaliile contează mai puţin, întrucât, oricare ar fi pă- 
rerea lui Putnam despre ce expresii se pun în corespondenţă, 
vom avea de a face cu o caracteristică comună: în aceste situații 
va trebui să ne slujim de nişte ipoteze de traducere grupate în 
ceea ce uneori este numit un „manual de traducere“, iar cum îl 
numește Putnam, în trena lui Quine. 

Nu ne vom lansa în discuţia cu privire la indeterminarea 
traducerii şi nici nu vom analiza implicaţiile asupra traduce- 
rii între idiomuri ale ideilor pe care le vom expune, deoare- 
ce nu este cazul să lămurim această problemă complicată aici. 
Discutia este realmente una colaterală. Motivul este că putem 
arăta că în atribuirea opiniei nu procedăm deloc în maniera in- 


194 Bogdan Boghitoi 


dicată de Putnam, adică recurgând la „manuale de traducere“. 
A considera că atribuirea de opinii ar fi o specie de traducere 
este pur şi simplu o mistificare. Acest lucru devine mult mai 
evident atunci când privim îndeaproape procesul prin care 
atribuim efectiv opinii. 

De pildă, antropologul din exemplul construit cu câteva pa- 
gini în urmă poate atribui unui trib sau unui membru al ace- 
lui trib de sălbatici opinia că „Avioanele sunt zeități“. O astfel 
de afirmaţie, care poate fi extrem de importantă în explicarea 
comportamentului lor religios, se poate exprima chiar şi în 
condiţiile în care se ştie prea bine că în limbajul sălbaticului nu 
va găsi nimic care să poată fi tradus prin „avion“. Desigur, poate 
antropologul va găsi în limba acestora termenul de „noiva“, pe 
care primitivii îl aplică obiectelor zgomotoase care zboară pes- 
te junglă în ultimele câteva zeci de ani, însă acesta nu poate fi 
tradus prin „avion“ fie şi din cauză că sunt extensional diferite: 
„noiva“ va fi aplicat de sălbatici şi unui elicopter, în cazul în care 
ar vedea unul, în vreme ce avion nu va fi aplicat acestui tip de 
aparat de zbor de către utilizatorii limbii române. lar dacă ar 
trebui să ne despartim de terenul extensionalitatii şi să pasim 
în sfera proprietăţilor intensionale, diferenţele devin si mai uşor 
de constatat, deoarece primitivii nu pot avea un concept care să 
includă printre notele sale ideea de aparat mecanic, de a fi mai 
greu decât aerul, cea de propulsie sau cea de motor cu combus- 
tie internă sau turbină. În mod manifest, nu se poate vorbi, deci, 
despre o astfel de încercare de echivalare a sensurilor. 

Acest manual este o unealtă himerică, absentă din arsenalul 
antropologului care atribuie opinii. Şi, totuşi, omul nostru de 
ştiinţă face încrezător respectiva atribuire. Trebuie, aşadar, ca o 
altă procedură să fie în joc aici. Dar dacă nu este vorba despre 
recurgerea la echivalarea unui sens corespunzător opiniei sau 
conceptului subiectului atribuirii cu un alt sens, corespunzător 
unor expresii din limbajul atributorului, care sunt procedurile 
de atribuire a opiniei? 

Dacă vom privi mai atent, vom putea constata că alta este 
modalitatea de lucru a omului de ştiinţă. Acesta aplică nişte 
metode de înregistrare a datelor care cer o anumită clasificare 
a opiniilor subiecților observați sau interogati. Afirmația sa 
este echivalentă cu a spune că membrii tribului, în condiţiile 
aplicării metodei de chestionare x, posedă anumite carac- 
teristici, în ocurenta de a se raporta într-un anumit mod la 
avioane, ce pot fi încadrate într-o anumită categorie cunos- 
cută de comportament sau de ideatie. Situaţia este asemă- 
nătoare celei în care, într-o chestionare sociologică, cineva 
este întrebat dacă are o părere bună, neutră sau rea despre 
o persoană, indiferent de faptul că acel subiect poate avea o 
părere foarte bună despre unele fapte ale persoanei, execra- 
bilă despre altele sau este indiferent fata de majoritatea, anu- 
mite evaluări despre ce acte sunt realmente meritorii şi care 
sunt nesemnificative etc., altfel spus, mult mai complexă, mai 
nuanțată sau ambivalentă decât o poate surprinde întreba- 
rea. Aici nu trebuie să căutăm nimic în sistemul de concep- 
te sau în termenii sălbaticilor care să traducă pe „avion“ şi 
„zeități“ ale noastre”. La fel, nu trebuie să căutăm neapărat 
o opinie „favorabilă“ sau „nefavorabilă“ explicită în sistemul 
subiectului chestionat de sociolog (o opinie, pe care să o fi 
comunicat anterior cuiva, să o fi folosit în rationamentele sau 
în activitatea sa etc.). Categoriile/conceptele cu care operea- 
ză cercetătorul sunt suficiente, fie el antropolog, sociolog sau 
specialist în orice altă disciplină ce recurge la explicaţia prin 
intermediul opiniilor si al intentiilor. Este, pur si simplu, o 


% Este clar că nici „zeitate“ din limbajul nostru şi al antropologului 
nu poate fi echivalat cu vreun concept sau termen al primitivului. 
Ar fi absurd să considerăm că salbaticul se închină la „ființe imagi- 
nare cu puteri supranaturale“, atâta vreme cât el crede în existența 
zeilor, a demonilor, a spiritelor, în vreme ce omul de ştiinţă nu, si 
nici nu are vreo idee cu privire la legi ale naturii şi poate nici nu face 
o deosebire între ce e natural şi ce e supranatural. 

grilă pe care o impunem, chiar dacă în fazele ulterioare, după 
ce ne aprofundăm cunoştinţele, am putea simţi nevoia să o 
imbogatim, să o modificam etc.” Doar modalitatea de clasifi- 
care a stărilor mentale cu care operează atributorul contează, 
şi nu particularitatile lingvistice sau doxastice ale subiectului 
căruia i se atribuie opinia. 

Acest model are şi o serie de consecinţe cu privire la ho- 
lism. În general, trebuie să observăm că, oricare ar fi rețeaua 
de opinii şi orice ar trebui să lăsăm deoparte, ceea ce contează 
este mai degrabă procedura pe care atributorul o urmează de- 
cât un aspect imponderabil care va trebui judecat recurgând 
la anumite aspecte normative. Antropologul nostru, de pildă, 
va putea atribui locuitorului junglei opinia că avioanele sunt 
zeități, indiferent de rețeaua de opinii a acestuia din urmă sau 
de teoriile acceptate în societatea sa. Desigur, rețeaua de opi- 
nii a primitivilor se poate dovedi extrem de interesantă, din 
varii motive, dar, pentru moment, atribuirea opiniei respecti- 
ve nu este nimic mai mult decât un astfel de gest taxonomic. 
Putem, mai apoi, să ne imbogatim cunoaşterea cu ideea că 
primitivii cred că avioanele sunt felul în care se înfăţişează 
zeul tunetului atunci când se plimbă prin aer etc., poate cu o 
întreagă teologie sau cosmologie etc. Însă trebuie să pornim 
de undeva, iar acest început nu poate fi un întreg univers do- 
xastic, ci, dimpotrivă, ceva mult mai sărac, care se caracteri- 
zeaza prin absenţa acelei bogății a unei întregi reţele de opinii 
presupusă de Putnam. 

Acelaşi lucru este valabil şi în cunoașterea unei persoane. 
În cazul în care holismul ar fi fost adevărat, nici măcar nu 
am fi putut să ne începem explorarea, întrucât ar fi trebuit să 
ştim de la început rezultatul final al investigaţiei: totalitatea 


% Vom elabora această idee mai în detaliu în paragraful „Modelul 


functionalist şi domeniul lui de aplicaţie“, unde vom explica mai 
pe larg procedura de atribuire. 

opiniilor unei persoane”. În fond, pentru a reveni pe terenul 
unor exerciții mai familiare, atunci când cunoaştem o per- 
soană cunoaştem foarte puţin despre ceea ce crede, sistemul 
său de opinii fiind reconstituit, pas cu pas, de la una sau câ- 
teva opinii pe care le atribuim iniţial, pentru ca să progresăm 
prin renunțare, modificare şi adăugare de opinii, pe măsură 
ce îl cunoaștem mai bine. Iar aici, aspectele citate de Putnam 
— holismul şi normativitatea — ne-ar face sarcina imposibi- 
la. Putem conchide, deci, ca ele nu isi găsesc locul în cadrul 
procedurilor de atribuire a stărilor mentale de simţ comun. 

Dacă ar fi să mai remarcăm ceva la final este că, la fel ca și 
atunci când am discutat prima parte a argumentului lui Put- 
nam, dar şi atunci când am examinat argumentele lui Chal- 
mers în aceeaşi direcţie, putem constata, încă o dată, că anu- 
mite constrângeri nu există realmente în practica de zi cu zi a 
atribuirii stărilor mentale. Dacă este să le căutăm sursa, para- 
frazând un clasic, ea nu poate fi decât o anumită imagine de 
filiatie eminamente filosofică despre ce trebuie să se întâmple 
în capul indivizilor şi despre ce anume vorbim când atribuim 
opinii sau intenţii, şi de aceea, constrângerile citate pot fi rele- 
gate cu linişte în rândul crampelor mentale. 


” Nu vrem, desigur, să susţinem că alte opinii nu pot fi relevante in sta- 


bilirea unei opinii, ci doar că nu este obligatoriu, şi cu atât mai putin 
că va trebui să ţinem seama de întreg ansamblul opiniilor. 


Cap.2 


Problema 
realizabilitatii multiple 


Lewis și problema 
identificărilor psihofizice 


După ce, în capitolul anterior, ne-am ocupat de încercările 
de respingere a functionalismului pornind de la modul in care 
acesta îşi defineşte proprietăţile psihologice, este momentul să 
ne ocupăm de contraargumentele care pornesc de la faptul că 
functionalismul isi are drept consecinţă realizabilitatea multi- 
plă a stărilor mentale. Însă, înainte de toate, va trebui, oare, 
să admitem că proprietăţile psihologice de simț comun sunt 
multiplu realizabile? Am menţionat la începutul acestei parti 
a lucrării posibilitatea unor teorii care încearcă să arate că, în 
final, teoriile funcţionale se vor reduce la teorii de nivel inferi- 
or. Lewis însuşi este adeptul unei astfel de poziţii şi arată o cale 
prin care această operaţiune ar putea fi realizată. Mai mult, ar- 
gumentul său arată că, dacă vom accepta realizabilitatea unică, 
atunci va trebui să acceptăm şi reductia. 

Procedura lui Lewis presupune, într-un prim pas, obţinerea 
unor definiții ale termenilor funcționali. Astfel, fie o teorie 
nouă, t, care introduce termenii noi t,...t,. Aceştia sunt terme- 

nii nostri teoretici (termenii-T)”, opuși unui set de termeni 
de observatie (termeni-O). Nu conteaza, pentru moment, care 
sunt efectiv termenii teoretici ai unei psihologii functionale — 
dacă se va arăta că ei sunt stările mentale de zi cu zi sau, dimpo- 
triva, o serie de termeni teoretici creati pentru uzul explicatiei 
şi al predictiei de către oamenii de stiinta şi care nu se regăsesc 
în limbajul teoriei utilizate de către profani. 

În continuare, va trebui să avem o prezentare a teoriei, pe 
care o vom numi, convenţional, postulatul lui T. Ea ar putea fi 
nimic altceva, în cazul unei teorii psihologice de simț comun 
decât conjunctia platitudinilor noastre sau, în cazul altei teo- 
rii, conjunctia unor alte enunturi. Pentru functionalist, aceasta 
conjunctie 


afirma despre entitatile numite de termenii-T — stari, 
magnitudini, specii sau orice altceva — că ocupă un anu- 
mit rol cauzal; că stau într-o anumită ordine cauzală (şi 
alte) relaţii cu entităţile numite de termenii-O şi între ele. 
(Lewis, 1972) 


Să notăm postulatul teoriei T[t]”. Inlocuind termenii-T 
uniform cu variabile libere X,...X,, vom obține o formulă în 
care apar doar termenii-O: T[x]. Orice n-tuplu care satisface 


% Lewis îi consideră a funcţiona asemenea unor nume: ,,[ermenii-T 
sunt nume şi nu predicate sau funcţii. Însă aceasta nu are nicio 
importanţă. E un exerciţiu popular ca vocabularul non-logic să fie 
reformulat astfel încât să fie constituit doar din predicate; însă este 
la fel de uşor de reformulat vocabularul non-logic astfel încât el să 
fie constituit doar din nume (în condiţiile în care vocabularul logic 
include copula). Aceste nume se pot referi, desigur, la indivizi, seturi, 
atribute, specii, stări, funcţii, relaţii, magnitudini, fenomene sau la 
orice altceva, dar rămân nume. Odată făcut acest lucru, putem înlo- 
cui toţi termenii-T cu variabile de un gen oarecare“. (Lewis, 1969) 
(...) unde t desemnează < t,.....t,.> şi, în general, litera din paran- 
teză desemnează n-tuplul corespunzător. 

această formulă va fi o realizare a teoriei T: prefixând cuanto- 
rii existentiali, vom obţine, spune Lewis, o propoziție Ramsey, 
care afirmă că T are cel putin o realizare: 3x T[x]. 

Putem scrie, de asemenea, o propoziție Ramsey modificată, 
care spune că T are o realizare unică: 3x T[x]. 

Potrivit lui Lewis, 


propoziția Ramsey are acelaşi continut-O ca si postula- 
tul lui T, iar orice propozitie libera de termenii-T decurge 
logic din una, ddaca decurge din cealalta. Propozitia Ram- 
sey modificata poseda ceva mai mult continut-O. Sustin 
ca surplusul de continut-O apartine teoriei T — exista 
mai multe teoreme ale lui T decat cele care decurg logic 
doar din postulat: deoarece, in prezentarea postulatului ca 
si cum termenii-T au fost bine definiti prin intermediul 
sau, teoreticianul afirma implicit si ca T este unic realizata. 
(Lewis, 1972) 


Putem scrie mai departe propozitia Carnap a lui T, care va 
fi formata din conditionalul format din propozitia Ramsey si 
postulatul care spune ca daca T are o realizare, atunci terme- 
nii-T numesc componentele unei realizari a lui T: dx T[x]> 
T[t]. Însă, dacă dorim să menţinem condiţia realizabilitatii 
unice în conjunctie cu teoria noastră, postulatele de sens tre- 
buie să fie o propoziţie Carnap modificată, care să încorporeze 
partea analitică a acestei conjunctii: 3x T[x]> T[t]. 

Pentru a obţine definiții pentru termenii teoretici 
în condiţiile realizabilitatii, Lewis mai trebuie să asume 
~dx T[x] Dt=*%, care spune că, în cazul in care nu există 
mulțimea ordonată unică <x,.....x, > astfel încât teoria să fie 
adevărată, atunci termenii t nu referă la nimic. Aceasta îm- 


1% t=* înseamnă că fiecare membru al mulțimii ordonate t este lipsit de 
referință. 

preuna cu propozitia Ramsey modificata sunt echivalente cu 
propozitia: 


t= x Tix] 


Aceasta este ceea ce Lewis numeste definitie functionala: 
termenii-T au fost definiti ca ocupantii rolurilor cauzale speci- 
ficate de teoria T. 

Exista, in acest moment, doua posibilitati de reductie. Prima 
dintre ele decurge direct din postulatul teoriei si ceea ce Lewis 
numeşte „premisa reductiei slabe“: T[r]. Putem susţine aceasta 
premisă în momentul în care am descoperit că o mulțime ordo- 
nată de entităţi realizează teoria T, fără însă a susține că acest n- 
tuplu este unicul care poate face acest lucru. Din această premisă 
a reductiei slabe, împreună cu definiţia funcțională a termeni- 
lor-T si cu postulatul lui T, va decurge identitatea t=r. 

În cazul în care ajungem independent!" la concluzia că respec- 
tivul n-tuplu realizează unic T, altfel spus, să acceptăm propoziţia 
Vx(T[x]=x=r) — „premisa tare a reducţiei“ — atunci nici nu vom 
avea nevoie de T, identitatea noastră decurgând din aceasta şi din 
definiția funcțională, întrucât premisa tare implică logic r=wxT[x], 
iar prin tranzitivitate, deoarece t=uxT[x], atunci r=t. 

Această procedură poate fi aplicată imediat la identificările 
psihofizice, producând reductii ale termenilor mentali la cei ai 
neurologiei. În cazul în care găsim, de pildă, o suită de proprietăți 
ale creierului care îndeplinesc aceleași roluri funcționale ca şi 
stările mentale ale psihologiei de simț comun sau ale oricărei 
teorii psihologice, atunci va trebui să le identificăm şi să conchi- 
dem în favoarea unei reductii la o teorie de nivel inferior. 

Însă, tot argumentul se sprijină pe acceptarea unei asumptii : 
cea potrivit căreia o teorie, pentru a fi adevărată, trebuie să aibă 


101 (...) sau, pur si simplu, considerăm că așa trebuie să stea lucrurile, 
din raţiuni epistemologice. 

o unică realizare. Dar care sunt argumentele lui Lewis în acest 
sens? Paradoxal, Lewis nu oferă decât o acceptare a posibilităţii 
realizabilitatii multiple, un argument falacios, prin pasare a 
sarcinii probei, iar, ulterior, un set de identificări posibile, in- 
suficiente pentru a putea vorbi despre o reductie. Însă, înainte 
de toate, acceptarea: 


Nu susțin că teoriile ştiinţifice sunt formulate în asa fel 
încât să fie imposibil a fi multiplu realizate. Tot ce susțin 
este că ar fi rezonabil să sperăm că o teorie bună se va do- 
vedi a nu fi multiplu realizată. (Lewis, 1970) 


Tot ce se poate spune este că, întotdeauna, oamenii de 
ştiinţă vor trebui să caute o realizare unica: 


O teorie unic realizată este, ceteris paribus, cu certitudi- 
ne mai satisfăcătoare decât una multiplu realizată. Va trebui 
să insistăm asupra realizării unice ca un standard de corec- 
titudine, exceptând cazul în care e un standard prea înalt 
pentru a fi atins. Există alte motive pentru care trebuie să ne 
mulțumim cu teorii multiplu realizate? Nu cunosc nimic în 
ceea ce propun oamenii de ştiinţă ca teorie care să sugereze 
că nu speră la o realizare unică. Și nu ştiu niciun motiv pen- 
tru care să nu spere la o realizare unică. (Lewis, 1970) 


Nu vom contesta acest principiu. Ni se pare însă a decurge 
dintr-un alt principiu care calauzeste activitatea teoretică — 
acela de a furniza o teorie cât mai simplă. Oricum am defi- 
ni simplitatea, o cercetare în microstructura unor fenomene 
care oferă ca teorie o disjunctie masivă sau chiar infinită de 
propoziţii, fiecare descriind un substrat diferit ce realizează 
proprietăţile de nivel superior, pare o perspectivă mai compli- 
cată decât o propoziţie unică descriind un substrat unic, iar, în 
general, simplitatea este o caracteristică dezirabilă a teoriilor. 

Raspunsul nostru va consta in a arata ca, in pofida acestei 
aspiratii, realitatea ştiinţifică ne dezamageste: pur si simplu, 
există teorii unde se cunoaşte stiintific faptul că nu poate fi 
vorba despre un substrat unic si nici despre legi unice la ni- 
velul inferior”. Însă vom rezerva această demonstraţie para- 
grafelor următoare unde vom răspunde obiectiilor la adresa 
functionalismului formulate de Kim si Churchland. 

Însă, chiar şi punând între paranteze aceste stări de fapt, 
există, totuși, posibilitatea evidentă ca rolurile funcţionale ale 
teoriei noastre să fie ocupate de stări diferite. Este foarte uşor 
să ne închipuim că, de pildă, rolul funcţional al durerii poate fi 
ocupat de un cu totul şi cu totul alt eveniment fiziologic în cazul 
martienilor sau al altor specii, iar aceasta a fost, cum am văzut o 
posibilitate luată in calcul de la începuturile functionalismului. 
Este o posibilitate pe care Lewis o acceptă (şi, pornind de la 
aceasta, dezvoltă o parte amplă a operei sale). Însă, potrivit lui 
Lewis, nu ar conduce la abandonarea reductionismului: 


În cazul în care M înseamnă „ocupantul rolului M“ şi 
există variaţii în ce anume ocupă rolul M, atunci identitățile 
noastre psihofizice trebuie sa fie restrictionate: nu pur şi 
simplu M=P, ci M în K=P, unde K este un gen în cadrul 
căruia P ocupă rolul M. (Lewis, 1995) 


Altfel spus, identificările la care ajungem ar fi enunturi 
de tipul „durerea în cazul oamenilor este x“, „durerea în ca- 
zul extratereştrilor este y“ etc. Suntem de acord cu această 
concluzie. În puls, ea ar satisface idealul despre care vorbeam 
anterior. Problema unei asemenea poziţii este că astfel de 


102 Desigur, în cazul în care vom cobori la nivelul fizicii atomice vom 
găsi un substrat unic, însă nu acest nivel este cel vizat, ci realizarea si 
reductia la niveluri teoretice imediat inferioare: psihologia la fiziolo- 
gie, biologia la chimie etc. 

identități nu ar constitui reductii ale teoriei noastre psihologi- 
ce şi nici nu susțin realizabilitatea unică. Motivul e că nu vom 
avea principii de corespondenţă (bridge laws) care să permită 
echivalari de tipul (x)Mx=Px şi nici nu este adevărat că, graţie 
acestor identificări, orice fenomen care poate fi explicat prin 
teoria care conţine în limbajul ei pe M poate fi explicat prin 
teoria care include în limbajul său pe P. Oricare ar fi perspec- 
tiva asupra reductiei, pare rezonabil să acceptăm măcar unul 
din aceste principii. De aceea, nu vom putea obţine reductii, 
deoarece nu putem spune că orice eveniment este o durere 
ddacă, de pildă, este o stimulare a fibrelor-C, cum am desco- 
perit în cazul oamenilor. Motivul, dacă se mai cere menţionat, 
e că, ex hypothesi, am admis în cazul extratereştrilor că dure- 
rea ar putea fi produsă de alte fenomene neurale. De aseme- 
nea, prin teoria la care se urmăreşte reducerea, nu putem ex- 
plica, de exemplu, comportamentul agitat al extraterestrilor 
lipsiţi de fibre-C, în vreme ce, totuşi, putem explica acelaşi 
comportament prin teoria care se intenționează a fi redusă, 
spunând că extratereștrii suferă de o durere. Putem conchi- 
de, deci, că nu vom putea opera o reductie autentică, întrucât 
există fenomene care scapă teoriei la care se doreşte reductia 
psihologiei, neputând fi explicate prin aceasta. 

În general, se poate spune că, prin identificările lui Lewis, 
se obţine, stricto sensu reductia doar a unui fragment din- 
tr-o teorie psihologică ce isi propune să fie mai amplă. Însă 
este posibilă o astfel de teorie psihologică mai amplă, care 
să necesite mai multe substraturi pentru realizarea sa? Nu 
va trebui să ne limităm ambițiile la a utiliza în ştiinţă doar 
proprietăți reductibile la un substrat comun? Problema va fi 
examinată în momentul în care vom analiza sustinerile lui 
Jaegwon Kim. 

Churchland: substraturi multiple, 
legi unice 


Asa cum am vazut, functionalismul oferea perspectiva unor 
substraturi multiple, care sa realizeze proprietatile psihologice. 
Însă Churchland, în pofida a ceea ce se poate arăta şi a fost ară- 
tat în începutul secţiunii, în privinţa corelatiei între realizabili- 
tate şi reductibilitate, consideră că, şi în condiţiile în care avem 
de a face cu substraturi diferite, întotdeauna vom putea vorbi 
despre posibilitatea reductiei la o lege unică. Deja am arătat 
că realizabilitatea multiplă presupune ireductibilitate, deoarece 
face ca instanţelor unui gen natural să le corespundă în sub- 
strat instanțele mai multor genuri naturale. Cum este posibil 
să fie adevărat ceea ce susține Churchland, o teză care, aparent, 
pune în pericol susținerea noastră categorică a lui T2? Să pri- 
vim întâi argumentul lui Churchland. 

Prima parte a argumentului vrea să arate că, şi în cazul în 
care există realizări ale unui sistem în substraturi materiale 
multiple, acesta nu este un argument împotriva reductibilitatii 
legilor psihologiei la o disciplină de nivel inferior. Chiar şi în 
acest caz, susține Churchland, vor exista legi unice care vor 
include în domeniul lor obiecte din toate aceste domenii di- 
ferite. Pur şi simplu, diversitatea substraturilor nu implică o 
diversitate a legilor pe care le guvernează. Chiar dacă vom 
avea o diversitate de substraturi, până la urmă, legile care le 
guvernează vor fi unice, ceea ce conduce la ideea că psiholo- 
gia este reductibilă la o disciplină de nivel inferior. 


Susținerea că activităţile cognitive la nivel molar sunt 
multiplu realizabile este aproape cu certitudine corectă. 
Totuși, mult mai putin certă este ideea ca realizabilitatea 
multiplă este un argument împotriva unei reductii interte- 
oretice a psihologiei de simţ comun si împotriva oricărui 

succesor ştiinţific al psihologiei de simț comun care este 
preocupat, de asemenea, de problema inteligenţei la nivel 
molar. 

Sunetul este un fenomen la nivel molar. Aceasta înseam- 
na, cu alte cuvinte, că apare doar unde există un număr mare 
de particule microscopice care interacționează în anumite 
moduri. Şi el este un fenomen cu realizări multiple: în at- 
mosfera aparte a pământului, într-un gaz cu o compoziţie 
moleculară oarecare, într-un lichid cu o compoziție mole- 
culară oarecare şi într-un solid cu o compoziție moleculară 
oarecare. Sunetul se propagă în toate aceste medii. Si, to- 
tuși, sunetul este identic cu şi este ușor reductibil la unde 
de compresie care se propagă în toate aceste medii diverse. 

Diversitatea de substraturi materiale nu implică aici o 
diversitate de legi care guvernează aceste substraturi diferi- 
te. (Churchland, 2005). 


Odată argumentat faptul că realizabilitatea multiplă nu im- 
plică o multiplicitate a legilor din domeniul ştiinţific subiacent, 
într-o a doua parte, Churchland vrea să arate că tocmai acesta 
este cazul în ceea ce priveşte proprietățile psihologice, anume 
că ele sunt realizate de un set unic de legi: 


Nu există, totuşi, doi oameni care să posede aceeași 
configuraţie a conexiunilor şi a valorilor sinaptice. (...) si, 
totuşi, ce anume ne uneşte? Ironic, se pare că este o forma 
abstractă a hardware-ului. Suntem cu toţii, la urma urmei, 
procesoare paralele masive, a căror matrice transforma- 
toare de vectori, întotdeauna active (trilioanele noastre de 
conexiuni sinaptice) sunt încetul cu încetul actualizate sau 
instruite de o procedură care filtrează informaţia dintr-un 
un flux de energie cu entropie joasă, pornind de la perife- 
ria senzorială. Acest aranjament computaţional are avan- 
taje minunate față de arhitectura serială utilizată de com- 

puterele clasice (von Neumann), in ceea ce priveste viteza 
de calcul, toleranta fata de defectiuni si accesarea rapida a 
informatiei. Acest tipar computational alternativ are sufici- 
ente virtuţi pentru a deveni o alegere evolutionara probabi- 
la pe orice planeta care produce viata, nu doar pe pamant, 
şi pentru a-l transforma, de o manieră convingătoare, în- 
tr-o opțiune tehnologică pentru încercările viitoare de a 
construi inteligență artificială. (Churchland, 2005) 


Concluzia care se impune este că trebuie să acceptăm toc- 
mai poziţia opusă functionalismului, anume că fiinţele înzes- 
trate cu proprietăţi psihologice posedă același „hardware“. 

Argumentului lui Churchland i se pot indica însă fisuri încă 
de la primul pas. Însă, înainte de toate, o precizare: nu vrem să 
intrăm în considerații exegetice extensive, dar este, totuşi, util, 
din punctul de vedere al claritatii, să descriem functionalismul 
ca fiind doctrina care susţine că este posibil ca proprietățile 
mentale să fie realizate şi în alte substraturi decât creierul 
uman. Astfel a fost prezentată ideea funcționalistă de Putnam 
(Putnam, 1967), iar în cazul în care, într-adevăr, cineva a for- 
mulat ipoteza că stările mentale sunt efectiv realizate (pe alte 
planete, de pildă) în alte substraturi, cu certitudine că o aseme- 
nea remarcă nu a intrat în prim-planul vieţii filosofice. Faptul 
că există efectiv un unic substrat sau mai multe care realizează 
anumite proprietăţi funcționale este o ipoteză ştiinţifică, însă 
aceasta se cere încă investigată şi de care în mod tradițional 
nu se ocupă filosofi, ci, probabil, cercetători care lucrează în 
domeniul programelor spaţiale. Prin urmare, putem să plecăm 
de la formularea din antepenultima frază, care pare destul de 
bine acoperită exegetic şi care, mai ales, oferă o formulare clară 
(sau mai clară decât cea a lui Churchland) cu privire la relaţiile 
între teoria psihologică şi realizările sale. 

Făcută această precizare, se vede deja că, dacă e ca situaţiile 
teoretice citate de argumentul lui Churchland să fie relevante 

pentru a infirma sustinerile funcționaliste, acestea vor trebui 
să arate că, oriunde este realizată o proprietate funcțională, 
avem aceleaşi legi „la lucru “%. E clar că aceasta trebuie să se 
întâmple în cazul proprietăţilor psihologice, astfel încât să exis- 
te acel set unic de legi la care să se reducă psihologia şi, astfel, 
să se poată vorbi, măcar într-un anumit sens, de un „hardware 
unic“. Bineînţeles, functionalismul nu implică inexistența unui 
set unic de legi care să guverneze diferitele substraturi în care 
proprietăţile psihologice sunt realizate (ci doar posibilitatea), 
însă nu aceasta este ceea ce trebuie să fie demonstrat pentru ca 
respectiva doctrină să fie respinsă. Prin urmare, se vede deja că 
argumentul este neconcludent. 

Desigur, pentru unele teorii funcționale se prea poate să 
descoperim că există o realizare unică sau o lege unică. Spre 
exemplu, pentru anumite fenomene de demenţă, identifica- 
te funcţional, s-ar putea să descoperim că este vorba despre 
degenerarea unei anumite zone a creierului sau de evoluţia 
într-o anumită direcție a mecanismelor chimice din întregul 
sistem nervos. Acesta nu este un argument pentru respingerea 
functionalismului. În schimb, identificarea unor mecanisme 
funcţionale care nu au cum să se reducă la legi unice va condu- 
ce la respingerea argumentului lui Churchland. 

Din acest punct de vedere, este util să ne oprim asupra vari- 
antei mai generale de teză care ar putea conduce la respingerea 
functionalismului — aceea că oricărei proprietăți funcţionale 
îi corespunde un set unic de legi aparținând unei teorii de nivel 
inferior. Avem aici de a face cu o generalizare, pornind de la 
o situație singulară, şi, deşi, mai mult ca sigur, cazuri similare 
se mai pot cita, concluzia la care generalizarea tinteste nu se 
susține. Se pot găsi în ştiinţă exemple unde nu numai substra- 
turile sunt evident multiple, ci şi legile care realizează relaţiile 
funcționale. Să luăm exemplul veninului. Acesta este un pre- 


1% Desigur, altele decât legile fundamentale ale fizicii. 

dicat functional. Îl putem defini, de pildă, ca acea substanță 
produsă (cauză) de o ființă vie care are proprietatea (efect) de 
a ucide, de a imobiliza sau de a crea efecte revulsive inamicilor 
naturali sau prăzii. Este fals să susţinem că această proprietate 
este realizată de un set unic de legi. Efectele veninului depind 
de un mare număr de mecanisme. Astfel, un venin poate fi ne- 
urotoxic, acționând asupra sistemului nervos datorită anumi- 
tor legi chimice, care vizează transmiterea semnalelor nervoa- 
se, provocând astfel durere, paralizie sau moarte. Însă veninuri 
diferite pot specula dimpotrivă alte tipuri de reacţii chimice 
care nu afectează sistemul nervos, ci, de pildă, pe cel digestiv, 
circulator sau excretor, provocând aici disfuncţii letale. Prin 
urmare, o anumită proprietate funcțională nu implică un set 
unic de legi de nivel inferior care să o instantieze si la care, 
eventual, să se reducă. 

Să trecem la cea de a doua parte a argumentului lui Church- 
land. Poate că, într-adevăr, anumite sisteme — „arhitecturile 
neurale“ —, funcționând după un anumit set de legi, posedă 
anumite avantaje. Prin existenţa lor, oare, înseamnă că orice 
specie care poate avea proprietăți psihologice trebuie să po- 
sede o „arhitectură neurală“? Din păcate teoria evoluționistă 
nu poate fi folosită pentru a întemeia un răspuns afirmativ la 
această întrebare. Ea nu ne permite ca, pornind de la consta- 
tarea că o anumită configuraţie anatomică posedă un anumit 
set de consecinţe avantajoase pentru supraviețuirea unei spe- 
cii, să conchidem că este singurul mecanism viabil. De pildă, 
faptul că reproducerea sexuată posedă o sumă de avantaje 
evolutionare (o bază de selecție superioară a indivizilor, po- 
sibilitatea selecţiei intraspecifice etc.), care o fac superioară 
oricărei altei forme de reproducere, nu înseamnă că parteno- 
geneza, de pildă, este imposibilă, astfel încât să presupunem 
că proprietatea de a da naștere la urmași este implementată de 
un set de legi unic în privința reproducerii. Dimpotrivă, par- 
tenogeneza este un fenomen bine documentat de biologi. Prin 

urmare, nu numai că nu putem vorbi despre un singur set de 
legi, dar argumentul în favoarea universalitatii unei anumite 
arhitecturi nu este corect. 

Pentru a închide această chestiune, mai rămâne de lămurit 
problema referitoare la cum anume este posibil să avem re- 
alizabilitate multiplă si reductie. Pur şi simplu, nu avem asa 
ceva. În cazurile citate nu există un substrat multiplu. Avem 
aici nişte genuri naturale unice care realizează genurile natu- 
rale de nivel superior. Pur si simplu putem spune că sunetul 
este o undă, si reduce diferite proprietăţi molare ale sale la 
proprietăți ale undelor. Nu vrem să negăm că, uneori, ceea 
ce credeam a fi multiplu realizat se poate dovedi reductibil 
la un gen natural unic'%, dar asta nu înseamnă decât că 
ne-am înşelat sau eram ignoranti. Este posibil să reducem te- 
orii funcţionale, dar, cum arată şi exemplele noastre, nu orice 
teorii sunt apte de acest lucru. 


Block, definibilitate 
și realizabilitate multiplă 
Problema absenței stărilor mentale 


Dacă Putnam isi orientează atacul in special asupra fap- 
tului că functionalismul nu poate defini rolurile funcţionale 
şi, implicit, nici proprietăţile mentale, Block încearcă să ara- 
te că, şi în condiţiile unor roluri funcţionale definite, tot nu 
vom putea obține o definiție adecvată a proprietăţilor mentale. 
Mai precis, Block încearcă să demonstreze că nu putem defini 


104 (...) şi este bine să insistăm asupra unor astfel de reductii (cf. supra- 
discuţia argumentului lui Lewis). 

proprietatile psihologice in conditiile in care ne rezumam la 
roluri functionale (definite cauzal). O astfel de strategie este 
folosită în argumentari de tipul „Chinese room’, pentru a de- 
monstra că proprietăţile calitative ale conştiinţei nu pot fi re- 
duse la proprietăţi funcționale. Însă, aceeaşi abordare poate fi 
folosită şi în legătură cu alte proprietăţi psihologice. Exemplară 
în acest sens este argumentarea lui Block din „Troubles with 
functionalism* (Block, 1978). 

Block urmăreşte în lucrarea menţionată să arate că relaţiile 
funcționale pot fi realizate şi de sisteme care, în mod evident, nu 
posedă proprietăți psihologice, şi, ca atare, nu putem susține că 
o anumită proprietate psihologică poate fi identică proprietăţii 
de a îndeplini un anumit rol funcţional. De pildă, exemplifică 
Block, am putea construi un corp artificial care este locuit pe 
interior de homunculi ce au rolul de a implementa anumite 
relaţii funcționale care se regăsesc şi în cazul unui creier uman. 
Astfel, atunci când becul reprezentând input-ul 117 se aprinde, 
acesta va lua o bucată de carton pe care, dacă scrie G, apasă 
pe butonul O17 (care aprinde un anumit bec în camaruta al- 
tui homuncul ş.a.m.d.) şi scrie pe bucata de carton M. În mod 
evident, intuiţia ne spune că un astfel de sistem nu va avea 
proprietăți mentale. De asemenea, nu va avea proprietăți men- 
tale nici sistemul format din populaţia Chinei care ar fi pusă, 
într-un exercițiu de proporţii, să comunice prin intermediul 
unor dispozitive radio, la fel cum comunică homunculii din 
exemplul anterior. 

Totuşi, functionalismul implica realizabilitate multiplă, 
dar nu implică (sau această realizabilitate multiplă nu este 
echivalentă cu) realizabilitatea în orice substrat. În faţa unui 
functionalism care impune restricții asupra substraturilor în 
care pot realiza proprietăţile psihologice obiecțiile lui Block 
nu mai au nicio putere. De pildă, pare rezonabil să presupu- 
nem că orice poziţie funcționalistă cu privire la stările mentale 
va admite că nu are sens să atribui proprietăți mentale decât 

ființelor vii!%, deoarece o astfel de teorie psihologică urmăreşte 
să explice comportamentul unor ființe vii, domeniul fenome- 
nelor de care se ocupă excluzându-le pe cele ce caracterizează 
agregate precum cele indicate de Block. Aceasta face ca, în ca- 
zul oricărei organizări funcționale care ar avea un sistem, dacă 
el nu este viu să nu se poată pune problema dacă are sau nu 
proprietăţi psihologice. Probabil, din acest motiv, sunt atât de 
contrariante exemplele lui Block. În mod cert, nu putem ac- 
cepta că cele două sisteme sunt organisme vii, nici mecanismul 
manipulat de homunculi şi nici populaţia Chinei, oricare ar fi 
activităţile comune în care s-ar angrena aceasta. Este absurd, şi, 
deci, contrariant, să acceptăm proprietăţi psihologice pentru 
sisteme care nu sunt vii!%. 


107 În cazul in care susţinem că proprietăţile psihologice nu supervin 
strict peste proprietăţile interne ale subiecţilor, va trebui să introdu- 
cem clauza ca anumite obiecte din setul celor care realizează una sau 
alta din proprietăţi să aibă şi proprietatea de a fi ființe vii. Totuși, 
menţionarea acestei proprietăţi va fi irelevantă în explicarea compor- 
tamentului, deoarece toate ființele cu proprietăţi psihologice o pose- 
dă, şi de aceea, va fi uşor trecută cu vederea. 

1 Adesea, ne întrebăm dacă şi calculatoarele pot „gândi“, dacă pot avea 
intenţii etc. Aici, intuitiile noastre psihologice de simţ comun sunt puse 
la încercare şi, din partea subiecților naivi, putem avea răspunsurile cele 
mai diferite şi, în general, de profundă contrarietate. De pildă, cineva ne 
poate răspunde că tot ceea ce face un computer este să calculeze, chiar 
dacă operează cu input-uri şi output-uri identice celor cu care oamenii 
operează, pentru că o maşină nu poate fi decât o imitație, o simulare a 
fenomenului autentic al gândirii, posedat doar de oameni. Un altul ar 
putea replica faptul că o maşină poate să gândească, în cazul in care ea 
ajunge să îndeplinească anumite condiţii cu privire la funcţionarea sa, şi, 
atâta vreme cât procesele sunt imposibil de distins, de ce am presupune 
că, în cazul mașinii, este vorba despre altceva decât de gândire? Disputa, 
avem toate motivele să credem, este una terminologică. Uzul nostru al 
termenilor mentali îl rezervă fiinţelor vii. Însă aceasta nu înseamnă că 
regulile de folosire ale limbajului nu pot fi rescrise. Totul depinde de uti- 
litatea extinderii utilizării termenilor nonmentali şi la alte obiecte decât 

Aceasta nu anuleaza insa posibilitatea realizabilitatii multiple. 
De pildă, atâta vreme cât acceptăm forme de viata care nu sunt ba- 
zate pe carbon, ci, sa spunem, pe siliciu, putem accepta si realiza- 
rea proprietatilor psihologice intr-un substrat de siliciu. Sau, la fel, 
putem concepe ca starile mentale sunt realizate de catre arhitec- 
turi bazate pe carbon extrem de diferite de cele ale oamenilor”. 


la oameni sau animale, în funcţie de necesitatea unor generalizări care să 
cuantifice peste un domeniu format din ambele categorii de obiecte. 

107 Nu nevom opri in extenso asupra celorlalte două argumente ale lui Block 
direcționate asupra ideii că putem construi o teorie funcționalistă 
pornind de la platitudini. Prima dintre acestea se îndreaptă asupra 
pretentiei lui Lewis că este analitic că durerea este ocupantul unui 
anumit rol cauzal şi speculează poziţiile de factură quineeană care 
neagă posibilitatea de trage o linie clară între ceea ce este analitic şi 
ce nu. Obiectia lui Block este că „şi dacă ar avea dreptate cu privire la 
rolul cauzal, specificat în parte mentalist, nimeni nu poate conchide 
că este analitic faptul că durerea este ocupantul rolului cauzal specifi- 
cat nonmental“. Chestiunea are relevanţă doar în privința posibilității 
de a identifica stări mentale tip (definite prin intermediul platitudi- 
nilor) cu stări cerebrale tip (definite neurofiziologic). Noi înşine ad- 
mitem că identificarea respectivă poate fi contingentă (cf. infra.), iar 
Lewis o face si el, la un moment dat (Lewis 1980-1995). De pildă, 
în cazul unor extratereștri din siliciu, le vom identifica stările creie- 
rului lor din siliciu. Însă aceasta nu împiedică faptul că nu avem în 
ambele cazuri — al oamenilor si al extraterestrilor — două descrieri 
funcţionale identice, pe baza cărora avem să atribuim durere, opinie 
etc. Chiar dacă implicatia lui Block este adevărată, tale quale, ea nu 
ne împiedică să avem o teorie şi nişte definiţii ale stărilor mentale 
construite pe baza generalizărilor (eventual rectificate) ale psihologi- 
ei de simţ comun — obiectul cercetării de fata. 

Nu ne vom îndrepta atenţia nici asupra dificultăților de atribuire a 
stărilor mentale creierelor care îşi duc existenţa suspendate în vane 
de laborator. Forma de functionalism în favoarea căreia dorim să ar- 
gumentăm este una „largă“ în ceea ce priveşte stările mentale la care 
face apel simţul comun, adică una care susține că acestea supervin 
peste stări ale creierului plus stări ale mediului subiectului. Aceas- 
ta implică faptul ca stările mentale ale simțului comun să nu poa- 
te fi atribuite creierelor ce îşi duc existența suspendate în laborator. 

Însă, din punctul de vedere al definirii propriu-zise a stărilor 
mentale, aceasta va însemna că doar anumite evenimente vor 
putea conta drept cauze ce vor fi luate în considerare pentru 
definirea proprietăţilor psihologice şi că, pe de altă parte, eve- 
nimente cauzale precum cele suferite sau produse de „Creierul- 
China“ sau de grupul de homunculi nu satisfac descrierea tipu- 
lui de evenimente care sunt cauze şi efecte ale stărilor mentale (şi 


Argumentul lui Block se bazează pe premisa că stările mentale des- 
pre care vorbeşte functionalismul de simţ comun sunt restrânse, caz 
în care argumentul său ar putea fi folosit spre a răsturna o teorie care 
îşi construieşte astfel stările mentale. Însă el nu poate fi folosit împo- 
triva unei teorii care îşi construieste „larg“ stările mentale precum 
este teoria noastră. 

Tot din raţiuni metodologice, nu ne vom ocupa nici de vreunul din 
argumentele furnizate („în trecere“) de Block, acela că platitudinile 
sunt adesea greşite. Am admis din start că pot exista rectificări mar- 
ginale ale teoriei de simţ comun. În ceea ce priveşte cealaltă proble- 
mă ridicată „în trecere“, cea care priveşte observaţia că pentru anu- 
mite stări mentale nu sunt platitudini care să le identifice, cum ar fi 
cazul unor gusturi speciale și rare ale unui tip de vin, pentru care nu 
există cunoştinţe sau „platitudini“ larg răspândite care să detalieze 
cauzele si efectele, putem răspunde destul de simplu. Nu trebuie să 
ne cramponăm de termenul platitudini. Orice propoziţie adevărată, 
neredundantă în raport cu mulțimea celorlalte propoziţii incluse 
în conjunctie, poate fi folosită în acest sens. De pildă, putem spune 
»gustul vinului x îi face pe oameni să îl compare cu cel al fructelor 
de pădure“ şi multe altele, pe care le descriu comportamentul, succe- 
siunile de idei ale specialiştilor etc., chiar dacă o astfel de propoziţie 
nu este cunoscută larg. Desigur, platitudinile asigură avantaje prag- 
matice (sunt mai generale, scutindu-ne de a construi enunturi mai 
lungi din propoziţii mai puţin generale, sunt mai „centrale“, în sen- 
sul lui Quine, reprezentând propoziţiile cel mai puţin vulnerabile la 
revizuire şi, deci, la posibilitatea de a construi o propoziţie Ramsey 
despre care să se susțină că este corectă etc.), şi, ca atare, vor trebui 
luate primele în calcul de cineva care doreşte să ducă la bun sfârşit 
un proiect de tipul celui propus de Lewis, însă nimic nu garantează 
că toate propoziţiile, inclusiv cele cu privire la stări psihologice rare, 
sunt larg cunoscute si acceptate ca de la sine evidente. 

astfel le definesc). Ca atare, nu exista riscul de a fi pusi in situatia 
sa identificam proprietatile psihologice cu roluri functionale 
precum cele indicate de Block, din simplul motiv ca ele nu sunt 
dintre cele invocate in definirea stărilor metale. Să spunem, pen- 
tru uzul expunerii, că definiția durerii este, de pildă, „acea stare 
mentală a unei fiinţe vii care, atunci când este împunsă cu un 
ac, îşi va retrage reflex membrul înțepat“. Ea citează două eveni- 
mente pentru a defini durerea: împungerea cu un ac a unei ființe 
vii şi faptul că aceeaşi ființă vie va avea un anumit gest reflex. Ele 
reprezintă input-ul şi output-ul respectivei fiinţe. E de subliniat, 
aşadar, că descrierea evenimentelor cu rol de cauză şi efect fac 
menţiunea unei fiinţe vii, descriere în mod manifest nesatisfă- 
cută de ansamblurile construite de Block. Pur şi simplu, dincolo 
de structura teoriei, felul în care ne definim stările mentale, prin 
proprietăţile la care facem apel efectiv, asigură că anomalii pre- 
cum cele indicate de Block nu există, pentru că aici vorbim des- 
pre fiinţe vii şi ceea ce li se întâmplă lor. Desigur, asta nu se vede 
în structura teoriei ştiinţifice, dar apare imediat ce ne îndreptăm 
atenția asupra conţinutului său. 


Block: T1 și T2 nu sunt compatibile 


Aceeaşi constatare poate sluji pentru a răsturna un alt ar- 
gument al lui Block îndreptat împotriva teoriilor ştiinţifice 
funcționaliste. O altă obiectie a sa este că, daca functionalismul, 
în genere, era învinuit de „liberalism, permițând aparent 
instantierea proprietăților mentale în sisteme care, în mod evi- 
dent, nu le posedă, functionalismul ştiinţific poate fi învinuit si 
de ,,sovinism’, în sensul că permite instantierea proprietăților 
psihologice doar de anumite tipuri, mult prea restrânse, de sis- 
teme. Aici, Block are grijă să distingă între ceea ce denumeşte 
„Psihofuncţionalism“ şi „Funcţionalism“. Diferenţa constă in 
faptul că primul foloseşte pentru definirea stărilor mentale o 

sumă de propoziţii formată din enunturile unei teorii ştiinţifice, 
în vreme ce a doua, una formată din platitudini de simţ comun. 

Functionalismul ştiinţific se vede silit să devină ,,sovin’, 
deoarece este obligat să specifice input-urile şi output-urile în 
termenii excitatiilor nervoase şi valorilor acestora. Or, aceas- 
ta elimină posibilitatea de a atribui proprietăți mentale unor 
creaturi cu un „hardware“ diferit. În cazul în care am elimi- 
na această restricție, ca input-ul si output-ul să fie specificate 
în termeni de excitatii nervoase, vom obţine o formă din nou 
mult prea liberală de funcționalism'%. Astfel, de pildă, în ca- 
zul în care guvernul Boliviei va decide să îşi modifice sistemul 
monetar astfel încât să îl facă funcțional echivalent cu mintea 
noastră, va trebui să îi atribuim şi acestui sistem proprietăți 
mentale. Acest tip de argument, susține Block, este valabil nu 
numai pentru cazurile în care input-ul si output-ul sunt speci- 
ficate în termeni de excitatii nervoase. Aceleași dificultăţi le are 
orice formă de functionalism care încearcă să specifice input- 
ul sau output-ul în termenii unor „descrieri fizice“, adică ale 
unor descrieri care fac apel la aspectele fizice care contribuie la 
realizarea sistemului respectiv. 

Din nou, observaţia noastră este extrem de utilă: proprietăţile 
psihologice nu sunt realizate în orice substrat, sistemul finan- 
ciar la unei tari nefiind unul care să se preteze unei astfel de 
realizări şi, pe de altă parte, cu certitudine, nici unul care să 
facă obiectul psihologiei. De asemenea, putem obiectia cu pri- 
vire la specificare evenimentelor cauză şi efect ale stărilor fo- 


1% Potrivit lui Block (Block, 1978), daca o teorie științifică psihologică 
funcţională este să fie adevărată, ea va trebui fie una „restrânsă“ (nar- 
row), altfel spus, trebuie să isi definească stările de o asa manieră, 
astfel încât să nu facă apel la elemente din afara individului. Aceasta 
la rândul său, implică faptul că input-ul şi output-ul vor trebuie să fie 
definite în termeni de excitație nervoasă, respectiv de activitate mo- 
torie. Ceea ce vom arăta, pe moment, este că, şi admițând adevărul 
presupunerii, concluziile lui Block nu se susţin. 

losite pentru definirea rolurilor functionale si, prin aceasta, a 
starilor mentale: in exemplul lui Block, nu avem de a face cu 
evenimente cauzate sau suferite de fiinte vii, deci, starile sis- 
temului financiar al unei tari nu pot avea rolurile functionale 
ale proprietatilor psihologice. Desigur, adesea functionalismul 
practicat de psihologi specifica input-ul si output-ul in terme- 
nii excitatiilor nervoase. Însă a renunța la specificarea aceasta 
nu îl va conduce la un liberalism excesiv, pentru că evenimen- 
tele care le vor lua locul în definiție vor asigura că stări de tipul 
celor menţionate de Block nu vor conta ca stări psihologice. 

Aceasta ar fi suficient pentru a contra argumentul lui Block. 
Însă argumentul nu se sfârşeşte aici. Block susţine în continu- 
are că, dacă, totuşi, facem din existenţa unor stări funcționale 
precum cele descrise de un functionalism „ştiinţific“ o condiţie 
necesară pentru existența „mentalităţii“, atunci ne facem iarăși 
vinovaţi de „șovinism“. 


Însă, chiar dacă echivalenta psihofunctionala ar fi o 
condiție pentru recunoaşterea mentalitatii, ce motiv am 
avea să credem că este o condiţie pentru mentalitatea în 
sine? Nu ar putea exista o largă varietate de procese psiholo- 
gice care stau la baza mentalului, dintre care noi instantiem 
un tip? Să presupunem că luăm contact cu Martienii şi gă- 
sim că sunt Functional (dar nu Psihofunctional) echivalenți 
nouă. Ajungem să ne facem cunoştinţe printre martieni, şi 
îi considerăm diferiți doar în măsura în care un om poate 
diferi de un altul. Dezvoltam legături comerciale si culturale 
ample cu ei. Studiem ştiinţa şi filosofia celorlalți, mergem la 
filmele celorlalţi, le citim romanele etc. Ulterior, psihologii 
martieni, atunci când își compară observaţiile, descoperă ca 
martienii şi pământenii diferă mult în psihologie. Repede, 
ajung la concluzia că diferența poate fi descrisă după cum 
urmează. Să ne gândim la martieni si la oameni ca şi cum ar 
fi produsul unui proiect conștient. Într-un astfel de proiect, 

pot exista varii opțiuni. Unele aptitudini pot fi înnăscute (in- 
cluse în construcţie), altele învăţate. Creierul poate fi pro- 
iectat să îndeplinească sarcini folosind mai multă memorie 
pentru a minimiza resursele computationale necesare; pe de 
altă parte, proiectantul poate alege să economisească memo- 
rie şi să se bazeze in special pe capacitatea computationala. 
Inferentele pot fi realizate de sisteme cu puţine axiome si 
multe reguli de inferenta sau, pe de alta parte, de sisteme cu 
multe axiome si puţine reguli. Să ne imaginăm acum că un 
psiholog martian şi unul pământean isi compară notele si 
constată că pământenii şi martienii sunt la fel de diferiţi ca şi 
cum ar fi produsul unor opțiuni de proiectare maximal di- 
ferite (compatibile cu echivalenta funcțională aproximativă 
la adulți). Va trebui să respingem presupunerea că martienii 
pot să se bucure de filmele noastre, să creadă ceea ce par a fi 
propriile rezultate ştiinţifice? (Block, 1978) 


Evident că, dacă suntem functionalisti cu privire la stari- 
le mentale de simț comun, atunci prezenţa lor la oameni si 
martieni va fi suficientă pentru a atribui „mentalitate“. Daca 
vom constata că specia extraterestră respectivă rezolvă proble- 
me complicate care cer inteligență, citesc romane, realizează 
investigații ştiinţifice şi filosofice şi conversează cu noi, în vir- 
tutea teoriei de simţ comun, va trebui să îi atribuim anumite 
proprietăţi mentale. Însă, dacă suntem functionalisti, va trebui 
să spunem că ele vor pot fi implementate de varii „proiecte“, 
de genul celor descrise de Block. Niciun program ştiinţific 
functionalist coerent nu ne poate obliga să susţinem că aceste 
proprietăți sunt implementate de un unic tip de mecanism. 

Argumentul lui Block se bazează pe o ambiguitate — cea 
între variile descrieri funcţionale care se pot realiza pentru un 
organism, „la diferite niveluri“. Vom avea, de pildă, o anumită 
descriere funcțională realizată de teoria psihologică de simţ co- 
mun. Aceasta furnizează o condiţie necesară şi suficientă pen- 

tru atribuirea unor proprietati psihologice din limbajul teoriei 
psihologice de simţ comun, deci, a mentalitatii. Însă, alături de 
aceasta, pot exista varii descrieri funcţionale ale mecanismelor 
care implementează aceste proprietăți psihologice de simţ co- 
mun, iar ştiinţele cognitiei abundă în astfel de descrieri. Însă ar 
fi contrar poziţiei funcționaliste să susţinem că acea implemen- 
tare — pentru care există o descriere funcțională — este unica 
aptă de a implementa o anumită stare psihologică, astfel încât 
să îndeplinească cerințele pentru a fi calificată drept o poziţie 
„şovină“. Putem avea, deci, o poziţie funcționalistă coerentă, 
care să admită posibilitatea unei situaţii precum cea descrisă în 
argumentul lui Block. 

Încercarea de a construi o psihologie functionala/stiinte 
ale cognitiei funcţionale va putea opera cu varii descrieri 
funcţionale, situate pe diferite niveluri. Nu este nimic în neregu- 
la, ba chiar este de aşteptat ca descrierea funcțională formulată 
în limbajul psihologiei de simţ comun să fie completată de alte 
teorii funcționale, cu referire, de pildă, la mecanismele cauzale 
prin care stimulii sunt prelucrati de sistemul nervos omenesc. 
Însă nimeni nu va susţine că un cercetător care construiește o 
teorie funcțională de tipul celei de a doua va trebui să susțină 
implicit că proprietăţile psihologice de simţ comun trebuie im- 
plementate obligatoriu de proprietăţile funcționale care carac- 
terizează sistemul nervos uman. 


Kim și problema proiectabilitatii 


Pentru a demonstra că realizabilitatea multiplă este inac- 
ceptabilă, strategia lui Jaegwon Kim este să demonstreze că re- 
alizarea multiplă conduce la anumite consecinţe epistemologi- 
ce şi metafizice inacceptabile. Elementul care conduce la aceste 
consecinţe spre care indică Jaegwon Kim este domeniul mult 
prea larg al teoriilor despre care vorbesc functionalistii. 

Dar să ne oprim, pentru început, la consecinţele epistemo- 
logice. Principala problemă pe care o pune aici realizabilitatea 
multiplă este, conform lui Kim, faptul că anulează proprietatea 
legilor autentice de a fi „proiectabile“: 


(...) există un semn obişnuit al legitatii care este citat 
adesea, iar acesta este „proiectabilitatea“, capacitatea de a 
fi confirmată de observarea „instanţelor pozitive“. Orice 
conditional generalizare de forma „Toți F sunt G“ poate fi 
confirmat prin epuizarea clasei celor care sunt F — adică 
eliminând toți falsificatorii potenţiali. În acest sens, putem 
verifica generalizari de tipul „Toate monedele din buzuna- 
rul meu sunt din cupru“ şi „Oricine din această cameră este 
fie primul născut, fie copilul unic al unei familii“. Totuşi, 
generalizările legice sunt considerate a poseda următoarea 
proprietate suplimentară: observarea instanţelor poziti- 
ve, F-i şi G-i, poate întări credința noastră că următorii F 
întâlniți sunt G. (Kim, 1992) 


Situaţia proprietăților mentale este comparabilă cu cea a 
jadului. Deşi multă vreme s-a crezut că jadul este o substanță 
cu o compoziţie unică, el s-a dovedit, de fapt, a denumi două 
minerale cu compoziție distinctă: jadeita şi nefrita. Faptul că 
nu este vorba despre un mineral unic face ca să nu putem ope- 
ra nicio generalizare ştiinţifică în legătură cu jadul, întrucât 
aceasta nu va mai fi proiectabilă: 


Trece „Jadul este verde“ testul proiectibiltatii? Se pare 
că aici avem o problemă. Ne putem imagina că, reexami- 
nând observaţiile anterioare, realizăm ingroziti că toate 
instanţele pozitive ale propoziției, altfel spus, milioanele de 
mostre de jad verde, se dovedesc a fi mostre de jadeita, si 
niciuna de nefrită. În cazul în care asta s-ar întâmpla, nu 

vom mai putea considera propozitia ca bine confirmata. 
(Kim, 1992) 


Demonstratia generala a lui Kim arata astfel: 


Să presupunem că ,,Toti F sunt G“ este o lege care a fost 
confirmata de observarea unor suficient de numeroase 
instante pozitive, lucruri care sunt deopotrivă F si G. Însă 
acestea sunt si instante pozitive pentru generalizarea ,,Toate 
lucrurile care F sau H sunt Gʻ, pentru oricare H am alege. 
Asadar, daca acceptam proiectari ale unor generalizari ca un 
antecedent disjunctiv, si aceasta ultima generalizare va fi bine 
confirmată. Însă „Toţi care sunt F sau H sunt G“ implică lo- 
gic „Toți H sunt G“. Orice afirmaţie implicată de o afirmaţie 
bine confirmată va fi, la rândul său, bine confirmată. Prin 
urmare, „Toți H sunt G“ este bine confirmată. (Kim, 1992) 


Rațiunea pentru care are loc acest eşec al proiectabilitatii este, 
potrivit lui Kim, tocmai faptul că nu există o microstructură uni- 
că prin intermediul căreia să se realizeze proprietatea de a fi jad. 
În schimb, în cazul în care ar fi existat o astfel de microstructură 
unică — cum este, de pildă, în cazul smaraldelor —, atunci pu- 
team spune în legătură cu oricare nouă mostră identificată că 
posedă proprietățile împărtăşite de mostrele anterioare. 


Fenomenul în discuţie este legat de o maximă simplă, 
despre care se spune, uneori, că stă la baza inferentei in- 
ductive: „Lucrurile similare se comportă similar“, „aceeaşi 
cauză, acelaşi efect“ etc. Sursa încurcăturii pe care am 
găsit-o în cazul confirmării instanțelor lui „Tot jadul este 
verde“ este faptul (sau opinia) că mostrele de jadeită şi ne- 
frită nu prezintă „similaritatea“ necesară pentru a autori- 
za proiecții inductive de la mostre observate de jadeită la 
mostre neobservate de nefrită. (Kim, 1992) 

Situaţia va fi paralelă în cazul proprietăţilor psihologice, 
unde nu vom putea avea proprietăţi proiectabile si nici teorii 
unificate ale tuturor organismelor capabile de o anumită pro- 
prietate psihologică. Neavând un substrat unic care să garante- 
ze proiectabilitatea, nu vom putea avea legi ştiinţifice cu privire 
la proprietăţile psihologice. 


Dacă vom decide să realizăm proiecții în legătură cu du- 
rerea, aceeași îngrijorare va apărea cu privire la proprietățile 
sale ca şi pentru jad. Să presupunem că avem legea posibilă 
„Dureri ascuţite provocate la intervale regulate produc anxi- 
etate“. Să presupunem că generalizarea a fost bine confirma- 
tă în cazul oamenilor. Ar trebui să ne așteptăm, pe această 
bază că va fi valabilă şi pentru martieni, ale căror psihologii 
sunt implementate de un mecanism extrem de diferit? Nu 
şi dacă vom accepta Teza Realizării Fizice, fundamentală 
pentru functionalism, ca regularitatile psihologice se dato- 
reaza, in masura in care exista, regularitatilor de la nivelul 
implementării fizice. Motivul pentru care legea este adeva- 
rată pentru creierul uman constă în felul în care acesta este 
„cablat“; martienii au un creier cu un „cablaj“ diferit si, cu 
certitudine, nu trebuie să ne aşteptăm ca regularitatile să tina 
pentru ei fiindcă ţin pentru noi. (Kim, 1992) 


La ceea ce ne putem aştepta sunt teorii pentru specii indivi- 
duale şi reductii ale proprietăţilor psihologice ale acelei specii 
la neurofiziologia sa particulară. 


Nu există teorii ştiinţifice ale jadului şi nici nu avem ne- 
voie de așa ceva; dacă insistati să aveți una, vă puteţi servi de 
conjunctia unei teorii a jadeitei si a nefritei. La fel, vor exista teo- 
rii ale durerilor omeneşti (instanţe ale Nh), ale durerilor reptili- 
ene (instanţe ale lui Nt) şi așa mai departe; dar nu va exista nicio 

teorie unificată, integrată, care să se aplice tuturor durerilor in 
toate organismele capabile de durere. (Kim, 1992) 


Va trebui să asumăm, aşadar, unitatea substratului care rea- 
lizează o proprietate psihologică, în caz contrar având genera- 
lizări neproiectabile. 

Însă, dacă unitatea substratului ar fi elementul care ar da 
caracterul proiectabil generalizărilor, atunci ar trebui să eli- 
minăm din ştiinţă discipline şi legi incontestabil ştiinţifice. De 
pildă, ar trebui să considerăm neproiectabile legile lui Kepler. 
Acestea se aplică unor corpuri cu o compoziţie internă extrem 
de variată. Unele planete sunt nori denşi de gaz, altele sunt for- 
mate din cruste cu varii compoziții sau aglomerări de azot so- 
lidificat. Totuşi, dacă vom descoperi o noua planetă, indiferent 
din ce se va dovedi a fi alcătuită, îi vom putea aplica fără ezitare 
legile lui Kepler. 

Greşeala lui Kim este de a nu fi remarcat că, în numeroase 
cazuri, regularitatile depind exclusiv de relaţiile obiectelor sau 
evenimentelor cu alte obiecte sau evenimente. Legi fundamen- 
tale, cum ar fi, să spunem, legea gravitaţiei a lui Newton, pun 
în paranteză cu totul din ce anume este alcătuit un corp, făcând 
referire doar la mase, distanţe etc. În acelaşi mod, numeroase 
legi ale biologiei si fiziologiei fac voit abstracţie de microstruc- 
tură, pentru a se referi doar la proprietăţi funcţionale. De pil- 
dă, orice cuib va adăposti progeniturile unei păsări, indiferent 
de faptul dacă este alcătuit din pietre, bete sau sârme furate, 
putem fi siguri că oricărui antigen organismul îi va fabrica un 
anticorp în cadrul răspunsului imun, indiferent de structura 
moleculară a antigenului etc. 

Ca o completare, putem remarca faptul că această situație 
subminează posibilitatea de a găsi o microstructură comună la 
care Lewis ne îndemna să sperăm. Realitatea ştiinţei pune un 
punct terminus dorinţei noastre de generalitate. Proprietatea de a 
fi planetă este realizată de corpuri cu structură extrem de diferită. 

Acesta este un adevăr ştiinţific. Mai mult, el ne spune să nu că- 
utăm o structură unica. Falsitatea negatiei acestei propoziţii care 
se impune ca un adevăr ştiinţific este un temei suficient pentru a 
proba că nu trebuie să căutăm întotdeauna o realizare unică. 


Argumentul metafizic al lui Kim 


Totuşi, argumentele lui Kim nu provin doar din indicarea 
unor anumite consecințe epistemologice. El încearcă să arate 
că realizarea multiplă a proprietăţilor psihologice este exclusă 
şi de două principii metafizice: 


[Principiul Individuării Cauzale a Genurilor] Genurile 
sunt individualizate în ştiinţă pe baza puterilor cauzale; alt- 
fel spus, obiectele şi evenimentele cad într-un anumit gen 
sau împărtășesc o proprietate în măsura în care au puteri 
cauzale similare. 

[Principiul Mostenirii Cauzale] Dacă o proprietate men- 
tala M este realizată într-un sistem t, în virtutea unei baze 
de realizare fizice P, puterile cauzale ale acestei instanţe ale 
lui M sunt identice cu cele ale lui P. (Kim, 1992) 


Demonstrația lui Kim este următoarea: 


Este clar că Principiul Mostenirii Cauzale în conjunctie cu 
Teza Realizării Fizice Multiple are drept consecinţă că genuri- 
le mentale nu pot satisface Principiul Individuării Cauzale, iar 
aceasta le elimină dintre genurile ştiinţifice. Raționamentul 
este simplu: instanţele lui M cu diferite baze de realizare tre- 
buie grupate în genuri distincte, din moment ce, iarăşi, ex hy- 
pothesi, bază pentru realizare sunt genuri cauzale distincte. 
Dat fiind că genurile mentale sunt realizate de genuri fizice 

diverse, rezulta ca genurile mentale nu sunt genuri cauzale, 
deci, sunt descalificate in calitate de genuri stiintifice. Fiecare 
element mintal este spart in tot atatea genuri cate baze pentru 
realizari fizice sunt, iar psihologia, ca stiinta cu unitate disci- 
plinara, devine un proiect imposibil. (Kim, 1992) 


Altfel spus, genul de la nivel superior mosteneste in toto 
puterile cauzale ale genului microstructural care il realizeaza. 
Prin urmare, doua mostre cu microstructuri diferite vor avea, 
la randul lor, puteri cauzale diferite si, deci, vor trebui clasifica- 
te in doua genuri naturale diferite. 

Înainte de toate, trebuie să remarcăm faptul că „Principiul 
Individuării Cauzale a Genurilor“ este formulat de o manieră 
ambiguă, care permite interpretarea sa ca şi cum toate puterile 
cauzale ale bazei ar fi relevante, dar şi că doar unele au această 
relevanţă. Însă care este interpretarea plauzibilă? În niciun caz 
nu este plauzibil să considerăm că toate puterile cauzale sunt 
relevante în definirea unui gen. Desigur, nu putem fi decât de 
acord cu ideea că, pentru a atribui unui obiect sau unui eveni- 
ment o proprietate, este necesar şi suficient ca acesta să posede 
un anumit set de puteri cauzale, dar nu toate puterile cauza- 
le ale acelui eveniment sau obiect intră în acel set definitoriu. 
Spre exemplu, spunem că un lucru este solid, indiferent de 
puterile sale cauzale legate de conductivitatea electrică. Atunci 
cand vom defini genul natural „corpuri solide“, nu vor conta 
puterile cauzale legate de conductivitate, ci doar cele legate de 
proprietățile mecanice. 

Faptul că doar anumite proprietăţi sunt relevante în clasifi- 
carea într-un gen natural sau altul face posibilă realizabilitatea 
multiplă, în condiţiile respectării Principiului Moştenirii Cau- 
zale. Mai mult, putem chiar spune că, dacă vom formula corect 
Principiul Individuării Cauzale a Genurilor, vom putea susține 
teza realizabilitatii multiple concomitent cu cele două principii. 
În acest sens, putem formula următoarea demonstraţie: să spu- 

nem că proprietatea mentală M este dată de mulţimea de puteri 
cauzale M_. Acestea ar putea fi „moştenite“ de la două seturi de 
proprietati/genuri naturale care realizează „în microstructură“ 
pe M, să le numim R şi Q. Tot ceea ce este necesar, pentru a nu 
viola principiile enunțate şi pentru a obține realizabilitate multi- 
plă, este ca mulțimile corespunzătoare puterilor cauzale ale lui R 
şi Q— M,șiM, —să includă mulțimea M, Astfel, orice instanță 
a lui M va avea proprietăţile cauzale ale instanţei lui R sau Q, care 
o realizează, după caz (satisface Principiul Moştenirii Cauzale), 
iar toate instanţele realizate de R sau Q vor fi instanţe ale lui M, 
pentru că vor poseda, fie odată cu M, fie cu M, si submultimea 
lor, M, care ne permite să vorbim despre un gen natural cores- 
punzator lui M, in conditiile in care acceptam Principiul Indivi- 
duarii Cauzale a Genurilor. 

Desigur, daca toate puterile cauzale ar fi fost relevante in 
definirea genurilor naturale, argumentul lui Kim ar fi fost co- 
rect. Instantele lui M mostenesc global puterile cauzale ale lui 
P. Daca toate ar fi contat in definirea lui M, atunci M s-ar fi re- 
dus la P. Însă doar unele contează, şi asta face ca şi alte obiecte 
sau evenimente sa fie M, chiar daca acestea mostenesc setul 
global de puteri cauzale ale instanţelor lui P, de pildă, atâta 
vreme cât au în comun setul de puteri cauzale necesar și su- 
ficient pentru a fi clasate sub M. Aceasta face argumentul lui 
Kim neconcludent. 


Putnam II: orice sistem poate imple- 
menta o proprietate funcţională 


Una dintre obiecțiile cele mai cunoscute ridicate de către 
Putnam la adresa functionalismului este că acesta permite im- 
plementarea sa de către stări fizice arbitrare: 

Daca vom considera fiecare secventa de stari fizice (...) 
drept o ,,realizare“ a oricarei teorii care devine adevarata 
atunci cand termenii-T sunt considerati ca desemnand ter- 
menii din secventa in ordinea corecta, atunci orice teorie psi- 
hologica posedand structura tip automat-probabilistic suge- 
rata de remarcile lui Lewis cu privire la ,,platitudini“ si care 
prezice corect comportamentul unui obiect are o realizare. 
Cerinta ca o teorie sa aibă o realizare e una prea slabă pen- 
tru scopurie lui Lewis, dacă se admite ca „realizările“ să fie 
stări fizice arbitrare. (...) Însă, dacă această noţiune de stare 
fizică este cea intenționată, teoria lui Lewis se va reduce până 
la urmă la afirmaţia, pe care o respinge explicit, că a realiza 
o teorie psihologică înseamnă a te comporta de aşa manieră 
încât predicțiile cu privire la comportament să devină adevă- 
rate. Diferenţa între functionalism şi behaviorism, ca doctrine 
în filosofia minţii, se şterge cu totul. (Putnam, 1987: 95-96) 


Pentru a demonstra prima parte a argumentului Putnam 
demonstrează o teoremă care afirmă că: 


Orice sistem deschis obişnuit este o realizare a oricărui 
automat finit abstract. (Putnam, 1989: 121) 


Pe scurt, demonstraţia constă în a indica faptul că putem 
pune în corespondenţă stările ocupate de un automat pe anu- 
mite intervale de timp cu disjunctia stărilor constituite din 
spaţiul de tranziţie (phase space) ocupat de stările maximale 
care caracterizează oricare sistem fizic în acele intervale în 
care automatul ocupă respectivele stări. Astfel, de pildă, pen- 
tru un automat care trece prin secvența ABABABA, vom pu- 
tea lua oricare sistem fizic obişnuit, urmând să definim starea 
sa ca A=slvs3vs5vs7, iar B=s2vs4vs6, unde s1.... s7 sunt stări- 
le succesive ale sistemului fizic respectiv, care ocupă aceleaşi 
intervale de timp în care automatul ocupă succesiunea de 

stări ABABABA. În acest mod, vom putea găsi pentru oricare 
„automat“ abstract că este realizat de oricare sistem fizic. 

Astfel, condiția de a avea o realizare devine inutilă, orice 
sistem fizic putând sluji de realizare. Consecința este că rama- 
nem cu o singură constrângere asupra teoriei: ca predicțiile să 
fie corecte. În acest moment, functionalismul nu mai spune ni- 
mic diferit de behaviorism. 

Avem de a face, practic, cu două acuze din partea lui Put- 
nam, prezentate într-un singur argument. Una dintre ele e că- 
derea în behaviorism. Însă, din faptul că dă seama de fenomene, 
psihologice sau nu, ceea ce e o constrângere pentru orice teo- 
rie, nu putem sări automat la acuza de behaviorism. Contează 
aici şi cum o face, iar multitudinea de stări mentale menţionate 
numai de teoria funcţională e suficientă pentru a o distinge de 
behaviorism. Faptul că un anumit criteriu nu este viabil nu în- 
seamnă că e unicul, chiar dacă o anumită analiză punctuală 
nu are cum să reconstruiască alte criterii în contextul discuţiei 
purtate. Concluzia nu decurge, aşadar, din premise. 

Însă, dincolo de asta, mergând în sus pe lanţul argumenta- 
tiv, rămâne consecința nedorită, inacceptabilă prin ea însăși, a 
instantierii arbitrate, pe care se bazează acuza de behaviorism. 
Însă şi aici reproşul lui Putnam este neîntemeiat, deoarece nu 
orice punere în corespondenţă este una admisibilă, chiar din 
perspectiva poziţiei lui Lewis, şi, în general, din perspectiva 
oricărei variante de functionalism. Nu orice sistem fizic poate 
oferi realizarea unei teorii (psihologice) funcționale. 

Fie o teorie psihologică F, pentru care construim propoziția 
Ramsey corespunzătoare, şi o teorie de nivel inferior (fiziolo- 
gică, biochimică etc.). I. Elementele la care se referă termenii-T 
ai lui F (termenii mentali), dar şi ai lui I vor fi determinate prin 
intermediul unor relații determinate cu cele la care se referă 
termenii-O!” (termenii în care ne formulăm observaţiile cu 


10 Cf. Lewis, 1972. 

privire la felul in care subiectul interactioneaza cu mediul sau). 
Să presupunem, pentru ilustrare, că avem o teorie psihologică 
incluzând între termenii-T proprietatea mentală „durere“ şi o 
serie de termeni-O, printre care „ac“, „a fi intepat de...“ „in- 
divid“ etc., teorie prin care încerc să explic comportamentul 
cuiva care se inteapa cu un ac. Dacă voi putea defini terme- 
nul-T „durere“, o voi face pentru că referentul său se află într-o 
relaţie cauzală cu un obiect determinat: durerea este proprie- 
tatea mentală a unui individ care se află în relaţia cauzală „a fi 
intepat de...“ cu un obiect care este un ac. In mod asemănă- 
tor, vom defini şi, să spunem, stările fiziologice, pornind de la 
relaţiile cu observabilele. De pildă, vom spune că „excitarea ne- 
uronala D“ este starea ce caracterizează creierul unui om care 
a fost intepat cu un ac. Această situaţie este de natură să reducă 
numărul sistemelor fizice care pot fi luate în considerare drept 
candidate pentru calitatea de bază de realizare a proprietăţilor 
noastre. Spre exemplu, stările asociate ciclurilor termice ale 
frigiderului din bucătăria persoanei care se inteapa, simulta- 
ne evenimentului traversării pielii de ac, nu pot fi realizări ale 
stărilor funcționale care figurează în teoria noastră psihologi- 
că. Pur şi simplu, între ac şi frigider nu există relaţia necesară, 
în vreme ce între individ şi ac există. Altfel spus, în termenii 
definirii funcționale a termenilor-T, nu există nicio teorie ade- 
vărată care să afirme că frigiderul a fost intepat cu un ac şi prin 
intermediul căreia să fie definiti termenii-T. 

Nici noi nu suntem de părere că stările mentale admit orice 
realizare. Dar aceasta nu implică faptul că trebuie să cerem te- 
oriei mai mult decât să aibă o realizare, care, în opinia noastră, 
nu este unică. În general, aceasta nu înseamnă că nu trebuie să 
avem în vedere constrângeri epistemologice sau metafizice su- 
plimentare asupra teoriei. De pildă, putem sublinia restrictia ca 
stările mentale să nu fie atribuite decât ființelor vii sau doar ani- 

Cf. supra— discuţia lui Block. 

malelor. Chestiunea poate fi rezolvata simplu, introducand chiar 
în teorie ideea că doar ființele vii pot avea stări mentale. 1! 


111 


De pildă, vom putea defini durerea (simplificând, evident, pentru 
ilustrare lucrurile) ca fiind „Acea stare mentală pe care un obiect care 
este ființă vie o are atunci când este lovit“. Nu este nimic în neregulă 
să introducem respectiva proprietate. Există varii astfel de proprietăți 
suplimentare, altele decât cele corespunzătoare rolurilor funcționale 
încorporate într-o teorie psihologică funcțională. Spre exemplu, spu- 
nem că o persoană are senzaţia de verde atunci când retina sa este im- 
presionată de o lumină cu frecvenţa între 495-570 nm (i.e. —x este 
lumină şi x are o frecvenţă de 495-570 nm etc.). Aici, proprietatea de a 
avea o frecvenţă situată între anumite limite, atribuită luminii, nu este 
o proprietate funcțională. 


Cap. 3 


Schita a unui nou 
model functionalist 


Varianta noastra de functionalism 
Ce sunt starile mentale de simt comun? 


Rezumand argumentul care se intinde pe parcursul acestei 
lucrari, pozitia noastra cu privire la starile mentale de simt co- 
mun va trebui sa fie deopotriva de factura functionalista, dar 
şi externalistă, şi, mai precis, să încorporeze un externalism 
care, ca diferență specifică fata de externalismul social clasic, 
face atribuirea stărilor mentale funcţie de activitatea în care 
este angajat un individ. Însă care va fi ea? Ce anume atribuim, 
totuşi, unei persoane atunci când îi atribuim opinii? Poziţia 
noastră va fi următoarea: îi atribuim o anumită caracteristică 
în cadrul unei activităţi ce presupune anumite regularitati. Iar 
această atribuire este importantă pentru că: 1) graţie ei, cel mai 
adesea şi în funcţie şi de alte caracteristici ale acelei persoane 
sau de stările, de fapt, implicate în acea activitate regulată, sta- 
rea psihologică respectivă are un număr de consecinţe în ca- 
drul activităţii sau este, la rândul său, consecinţa unor anumite 
proprietăţi ce caracterizează acea persoană în cadrul respecti- 
vei activităţi, ceea ce permite explicaţii si predicții; şi, totodată, 

pe de altă parte: 2) această suită de cauze şi efecte ajunge să 
definească respectiva stare mentală. 

Ce înseamnă aceasta, spus mai puţin abstract? Nu este foar- 
te greu de văzut, dat fiind că avem de a face cu cunoştinţe pe 
care le avem mai cu toţii şi le folosim în viata de toate zilele. 
De pildă, opinia unui savant că un instrument de măsură indi- 
că o anumită valoare va avea drept consecinţă, ceteris paribus, 
faptul că va completa într-un fel anume tabelul ce figurează în 
raportul său de cercetare şi, ceteris paribus, va fi efectul faptului 
că instrumentul indică o anumită valoare. Astfel de fenomene 
ne vor face să îi atribuim respectivului om de ştiinţă o anumită 
opinie cu privire la valoarea parametrului în cauză. 

De asemenea, trebuie să remarcăm faptul că atribuim întot- 
deauna o opinie în cadrul unei activități oarecare, care inerent 
va avea o anumită structură. În cazul în care respectivul om de 
ştiinţă nu ar fi fost angrenat într-o activitate de cercetare, ci ar fi 
fost un simplu personaj ignorant, care, pentru a-şi alunga plicti- 
seala, copiază valorile de pe aparate pe o foaie de hârtie pe care 
o găseşte în încăpere, nu i-am fi putut atribui respectivele opinii. 
Este nevoie să ştim, orice ne-ar putea sluji ca temei în acest sens, 
că respectivul este angrenat într-o anumită activitate care are ca 
scop formularea unor ipoteze, verificarea lor sau stabilirea valori- 
lor unor anumiţi parametri sau constante fizice pentru a-i putea 
atribui acea opinie'!?. Mai mult, putem spune că în absenţa acelei 


12 uneori, acea persoană este angrenata în respectiva activitate doar 
imaginar. Adesea evaluăm starea mentală din punctul de vedere al 
unei activități în care respectiva persoană poate fi potentialmente 
angrenată. De pildă, explicăm cuiva care citeşte în Istoriile natu- 
rale ale lui Pliniu că „Lungimea Padului este de 300.000 de paşi“ 
că „Pliniu credea că lungimea Padului este de 440 km“, ceea ce 
este echivalent cu a spune că, dacă Pliniu ar fi utilizat sistemul 
metric, ar fi scris în lucrarea sa următoarele: „Lungimea Padului 
este de 440 km“. Aceasta înseamnă doar că, în raport cu o anu- 
mită practică, dacă respectivul ar fi putut fi angrenat în ea, ar fi 

activitati, nu vom putea vorbi despre starile mentale la care face 
referire. De pilda, nu vom putea vorbi despre intentie de vot in 
cazul in care nu exista un proces de alegere a reprezentantilor in 
diferite organisme. Altfel spus, pe scurt, solutia noastra defineste 
starile mentale in functie de actiunile cauzale exercitate sau sufe- 
rite de acea persoana in cadrul respectivei activitati. 

Si, pentru că indivizii trăiesc în societate, foarte multe din 
activitatile in care oamenii fac lucruri sau sufera lucruri, vor 
fi activitati sociale guvernate de regularitatile si, in particular, 
de regulile care guverneaza viata sociala. Un caz aparte sunt 
activitatile care presupun folosirea limbajului, dar putem inclu- 
de aici activitati guvernate de reguli de politete, legi, varii cutume 
etc. Iar aici, practicile diferite si, in particular, practicile lingvis- 
tice diferite, cu structurile lor diferite (î.e., modurile diferite în 
care oamenii interacționează, respectiv interacționează folosind 
limbajul) vor conduce la roluri funcţionale diferite şi, implicit, la 
stări mentale diferite, ceea ce, dacă mai e nevoie să subliniem, ne 
constrânge să fim externalisti. În acest mod, atribuirea stărilor 
mentale va depinde esențialmente de modul în care este folosit 
limbajul în cadrul acelor jocuri, iar aici vom găsi sursa fenome- 
nelor puse în evidenţă, abundent, de externalisti. 

Dacă este să introducem în discuţie problema ştiinţei psiho- 
logice, această activitate, în cadrul căreia atribuim stări menta- 
le, poate fi una la care luăm parte în mod obişnuit în viata de zi 
cu zi, dar şi o variantă artificială a sa, pe care o găsim în intero- 
gările realizate de către psihologi variilor subiecţi, antropolo- 
gi sau etnologi în anchetele lor. Când vorbim despre ultimele, 
putem avea de a face cu experimente care sunt construite de 
către psihologi pentru a modela comportamentul subiecților 


avut cutare si cutare proprietate (i.e., că are opinia ca Padul este 
lung de 440 km). Nu vrem să spunem că Pliniu avea habar de un 
sistem de măsuri stabilit la sfârşitul secolului al XVIII-lea, ci doar 
ceea ce am spus anterior. 

din contextele din afara laboratorului. Alteori, lucrurile stau 
chiar mai simplu: omul de stiinta interactioneaza cu subiectii 
cum o facem cu totii in viata de zi cu zi, cerandu-le, de pilda, 
opinia, sau avem de a face cu un subiect observat de catre omul 
de stiinta in activitatile sale cotidiene. 

Indeobste, aceste experimente in care sunt angrenati subiectii 
supuși cercetării sunt descrise de o serie de protocoale care con- 
semnează „regulile jocului“ propus de observator subiecților 
şi la care aceştia au participat. Acest set de reguli îl vom regăsi 
îndeobşte în începutul lucrărilor psihologice preocupate de ri- 
goare. Ele consemnează modul in care subiecții pot interactiona 
cu obiectele ce le sunt prezentate şi cu ceilalți participanţi la ex- 
periment — ,,input-ul şi „output-ul“ corespunzător. Oricare ar 
fi forma concretă prin care omul de ştiinţă îşi culege datele, în- 
totdeauna va fi vorba despre o practică — observată sau recreată 
în laborator — în raport cu care sunt evaluate opiniile subiectu- 
lui, în care acesta este angrenat într-o formă sau alta şi în raport 
cu care îi vor fi determinate opiniile. 

Aici mai putem face o observaţie: stările mentale vor figu- 
ra printre proprietăţile din limbajul teoriei din simplul mo- 
tiv că sunt stări urmărite de către indivizii angrenati în joc la 
ceilalți. Face parte din natura acestor activități ca oamenii să 
menţioneze astfel de proprietăţi funcţionale, iar dacă omul de 
ştiinţă le-ar pune între paranteze, teoria sa ar fi incompletă, 
neglijând anumite aspecte ale activităţii studiate. Prin urmare, 
câtă vreme oamenii, în viata de zi cu zi, vor practica activitățile 
pe care le practică, şi care includ inter alia, atribuiri de stări 
intentionale, şi psihologia ştiinţifică, aceea care vorbeşte des- 
pre aceste activităţi va trebui să le menţioneze. Desigur, aceas- 
ta nu înseamnă automat că şi explicaţiile sale vor trebui să fie 
efectuate prin intermediul acestor stări. Însă caracterul de stări 
funcţionale le face neproblematice pentru utilizarea lor în ca- 
drul ştiinţei, cu un rol explicativ sau predictiv — aspect asupra 
căruia vom reveni mai pe larg în finalul lucrării —, ceea ce face 

eliminativismul nefondat. Desigur, utilitatea lor, cel putin teo- 
retic, se poate dovedi redusă, si prin aceasta, ele să nu fie utili- 
zate in mod curent de catre oamenii de stiinta. Insa, practic, re- 
alitatea teoriilor ştiinţifice, care le utilizează masiv in domenii 
care încep cu economia şi se termină cu psihologia, arată că ele 
au o utilitate teoretică majoră. Ca atare, deja, eliminativismul 
ne apare ca o speculație nefondată. 


Respingerea lui T3 


Trebuie, de asemenea, să remarcăm faptul că toate aceste 
jocuri, inclusiv comportamentul, sunt descrise într-un anumit 
limbaj propriu acestui gen de descrieri. Pentru a vorbi despre 
astfel de stări psihologice prin care se încearcă anticiparea şi ex- 
plicarea anumitor comportamente ale individului, va trebui să 
facem necesarmente apel la descrierea unor practici sociale în 
cadrul cărora se poate vorbi despre un anumit gen de act sau de 
stare mentală. De pildă, pentru a reveni la un exemplu anterior, 
actul de a vota şi intenţia de vot pot fi atribuite doar unde există 
anumite reguli şi practici electorale. Actul nu poate fi redus la un 
limbaj fizicalist al stimulărilor senzoriale si al output-ului moto- 
riu. În genere, aici ne putem folosi pentru a demonstra această 
ireductibilitate de argumentele cunoscute cu privire la imposi- 
bilitatea reducerii limbajului acţiunii la un limbaj fizicalist. De 
pildă, actul de a vota nu poate fi redus la gestul mişcării mâinii 
care e urmat de căderea votului în urnă, deoarece votul poate fi 
realizat de mai multe genuri de mişcări (de exemplu, în cazul în 
care persoana respectivă este una excentrică, poate depune votul 
în urnă cu dinţii sau, dacă legea permite, poate ruga pe altcineva 
să voteze pentru ea), iar acelaşi gest descris în limbaj fizic poa- 
te însemna (dacă vom schimba cadrul mai larg al activităţii din 
care face parte), de pildă, aruncarea unei hârtii la un tomberon 
sau plasarea unei misive într-o cutie poştală. Ca atare, potrivit 

psihologiei de simţ comun, nu putem vorbi despre mişcări cor- 
porale în calitate des output al stărilor mentale cu care operează, 
ceea ce contrazice sustinerile lui T3 cu privire la output. 

De asemenea, putem spune că nici input-ul nu poate fi re- 
dus la stimulări senzoriale, iar aici respingem din nou T3, res- 
pingând, de data aceasta, ceea ce aceasta susține despre output. 
Lucrurile devin mai evidente dacă vom lua în calcul situaţii 
care implică opinii pe care nu ni le formăm pornind doar de la 
o simplă percepţie. De pildă, x dobândeşte opinia că un anumit 
partid are o anumită doctrină pe baza a ceea ce spune purtă- 
torul de cuvânt al acelui partid. Putem oare, defini, în acest 
caz starea mentală atribuită în funcţie de stimulări senzoriale? 
Cum am putea descrie, în acest caz, stimularea sau complexul 
de stimulări corespunzător, astfel încât persoanei care află că 
respectivul partid are respectiva doctrină ajunge să i se atribuie 
opinia cu acelaşi conţinut? Chiar dacă am accepta, să spunem, 
relaţia între faptul că un anumit partid are o anumită doctrină 
şi o anumită stare mentală e mijlocită de „percepţia“ a ceva (şi 
este rezonabil să o facem), în cazul celor care se ocupă cu psiho- 
logia electorală, de pildă, o astfel de reductie este absentă. Pur 
şi simplu, aceştia nu au nevoie de ea pentru a-şi construi teoria. 
Nu vom găsi nicăieri încercări de sistematizare şi reducere la 
situaţii complexe implicând o sumă de percepții, iar psihologii 
se dispenseaza de asa ceva, pentru că, pur şi simplu, în defini- 
rea stărilor despre care vorbesc, ele nu joacă niciun rol. Dacă 
vom încerca să păstrăm modelul propus iniţial de Putnam pen- 
tru psihologie, atunci vom păcătui împotriva adevărului: pur şi 
simplu, ştiinţa, aşa cum e ea făcută de oamenii de ştiinţă, nu se 
subsumează lui. Aceştia pur şi simplu ignoră, cu nonşalanţă, în 
multe discipline, stimulările senzoriale, pentru că nu figurează 
nimic de genul acesta în teoretizarea lor. Pentru aceştia, nu are 
importanţă dacă individul aude la radio declaraţia, o citeşte în 
ziarul de dimineaţă sau dacă afirmaţia purtătorului de cuvânt 
îi este comunicată într-un alt mod, ce presupune, desigur, alte 

stimulari senzoriale. Practica științifică!" 


fermitate T3!™*. 

Însă nu numai că acest model nu se conformează realității 
cercetării ştiinţifice, ci este absurd, deoarece astfel de termeni 
nu vor avea niciodată generalitatea necesară pentru a intra în 
explicaţiile psihologiei de simţ comun şi în sistematizarile lor 
din cadrul unor ştiinţe sociale. De pildă, faptul că un individ 
află că un partid are o anumită ideologie poate implica va- 
rii tipuri de percepţie: auditivă, când cineva îi relatează ver- 
bal ideologia acelui partid, vizuală, când citeşte respectivele 
informaţii într-un ziar, tactilă, dacă citeşte în Braille. Ca şi în 
cazul actelor, orice stimulare senzorială poate mijloci (/imple- 
menta) relația (cauzală) între faptul că partidul are o anumită 
doctrină şi o anumită stare mentală care înregistrează acest 
fapt. Practic, orice stimul poate conduce la receptarea acelei 
stări de fapt, atâta vreme cât i se dă un sens, şi, de aceea, a re- 
duce la un set determinat de stimulări relaţia cauzală între un 
eveniment complex si o stare mentală este absurd. De pildă, 
ne putem imagina că partidele îşi anunţă ideile prin semnale 
cu steaguri sau într-un limbaj nou-inventat, care presupune 
stimulări termice, prin aplicarea de obiecte calde și reci pe 
pielea respectivului. În general, aceasta face ca opinia sa să nu 
poată fi redusă nici la o disjunctie finită de astfel de stimulări. 
Oricând am putea inventa un nou limbaj, care să facă uz de 
alte stimulări senzoriale. 


reală contrazice cu 


13 (...) şi modul cum atribuim, în viata de toate zilele, opinii, care nu e 
în niciun fel diferit. 

14 Putnam adoptă si el, mai recent, o perspectivă similară. Cf. discuţia argu- 
mentelor lui Kim din cadrul lui „Ihe Threefold Cord“. (Putnam, 2001) 

În ce direcţie ne îndreptăm? 


În pofida delimitărilor noastre fata de anumite aspecte care tin 
mai degrabă de burgeanism decât de externalism, investigațiile 
noastre ne îndreaptă iarăşi către un punct de vedere externalist 
sau, mai precis, functionalist-externalist. Mica noastră teorie care 
subliniază aspectele legate de mediu, în special de mediul social, 
în ceea ce priveşte atribuirea stărilor mentale de simţ comun, 
trebuie plasată în această zonă pe harta poziţiilor filosofice. Este, 
credem, momentul să combinăm într-o imagine unitară poziția 
noastră externalistă cu cea funcționalistă. Domeniul în care ne- 
am instalat a fost explorat timid de unii autori. Astfel, Harman 
(Harman, 1988), surprinzând măcar rolul obiectelor externe, 
propunea să luăm în considerare ceea ce numea ,,functionalism 
larg“ (wide functionalism): 


Explicatiile psihologice sunt, in mod normal, explicatii 
functionale largi. Altfel spus, ceea ce sustin este ca astfel 
de explicatii fac in mod curent apel la situatii posibile sau 
actuale din mediul creaturii a carei activitate este explicata. 
O explicatie functionala restransa face apel doar la starile 
interne ale creaturii si nu spune nimic despre cum anume 
functioneaza creatura in relatie cu un mediu actual sau 
potential. (Harman, 1988) 


Argumentul lui Harman este ca eliminarea din sfera preocu- 
parilor teoretice a elementelor de mediu conduce fatalmente la 
imposibilitatea de înțelegere a funcționării psihologice a oame- 
nilor: 


Nu putem înţelege ce este şi cum funcționează un auto- 
mobil dacă ne vom limita la operaţiile sale interne, inde- 
pendent de faptul că automobilele sunt vehicule care se de- 
plasează pe drumuri pentru a transporta oameni dintr-un 

loc în altul, că acceleratorul este apăsat pentru a face mașina 
să se miște şi frâna pentru a o opri, iar maneta de viteze 
este mutată într-o anumită poziție pentru a pune mașina 
in marsarier si a o face să se miște înapoi şi asa mai de- 
parte. La fel, nu putem înţelege cum oamenii funcționează 
din punct de vedere psihologic dacă nu vedem cum stări- 
le lor mentale sunt legate de perceperea mediului şi cum 
acțiunea modifică mediul. Nu poţi înţelege ce anume se 
întâmplă cu ochiul decât dacă înţelegi că ochiul este un 
organ de percepţie, că anumite sisteme de neuroni vizu- 
ali funcţionează ca detectori de margini etc. Dacă înţelegi 
doar programul neinterpretat care indică fluxurile de ener- 
gie sau de informaţie în sistem, fără a preciza ce informaţie 
curge, nu vei înțelege nici ce anume se întâmplă în ochi sau 
în creier. (Harman, 1988) 


Modelul nostru se încadrează pe această linie, precizând 
şi introducând în tabloul functionalist factorul social. Însă, 
înainte de a comenta mai îndeaproape asupra acestei situări, 
am dori să ne oprim asupra câtorva obiecţii împotriva ideii că 
factorii externi persoanei trebuie luaţi în calcul în construcţia 
functionalismului. 


Răspuns la posibile obiecţii 
Owens și problema rolului funcţional 


După cum este de așteptat, această includere a obiectelor 
exterioare în sistemul funcțional, pe care o admitem şi noi, nu 
este lipsită de obiecţii, iar ele vor deveni implicit obiecţii fata 
de ceea ce susţinem noi. Împotriva sa se ridică intuiţia că un 
om poate avea anumite opinii indiferent de ceea ce se întâmplă 
în jurul său. De pildă, dacă vom defini o anumită stare men- 


240 Bogdan Boghitoi 


tală prin intermediul unei descrieri funcţionale care face apel 
la un anumit obiect din mediu sau la orice altceva, vom putea 
constata că ea poate apărea şi în lipsa acțiunii cauzale a acelui 
obiect din mediu sau prin alte mecanisme —, de pildă, în vis 
sau datorită unei iluzii bine puse la punct. Un exemplu: 


Să luăm o broască proaspăt eclozată sau o broască foarte 
tânără Z şi să îi înlocuim „detectorii de insecte“ naturali cu 
componente fiziologic diferite, dar funcţional echivalente. 
O vom plasa într-un mediu controlat, unul în care mult 
din ceea ce pare a sta cumva broastei nu este aşa. Aici nu 
există insecte, dar, folosind holograme sofisticate etc., vom 
induce în broască efecte vizuale cauzate în mod normal de 
insecte care zboară (...), dacă este vreodată corect să de- 
scriem o broască drept având opinii cu privire la poziția 
unei insecte, atunci este desigur corect să descriem pe Z (în 
condiţiile de stimulare adecvate) ca având opinia că există 
o insectă în K. (Owens, 1983) 


Situaţia poate fi replicată cu un om, căruia îi pot fi indu- 
se astfel de stări într-o manieră artificială. Concluzia pe care 
Owens vrea să o tragă este că: 


Acest tip de functionalism, în care input-urile sunt spe- 
cificate cauzal pornind de la corpurile din mediu, este prea 
restrictiv. Un individ poate avea o atitudine propozițională 
Chiar dacă aceasta nu satisface de obicei condiţiile asociate 
cu acea stare, atunci când aceste condiţii includ specificări 
asupra input-urilor. (Owens, 1983) 


Potrivit lui Owens, atâta vreme cât stările mentale sunt de- 
finite prin intermediul unor roluri funcţionale, ocuparea unui 
astfel de rol este o condiţie necesară şi suficientă pentru pose- 
sia unei stări mentale. 

Vom intelege gresit eforturile functionalistilor daca 
vom considera ca ele se desfasoara doar pe terenul filo- 
sofiei unei stiinte particulare, psihologia. Preocuparea 
lor este nu doar sa argumenteze ca o teorie psihologi- 
ca idealizata va recurge la stari psihologice individuate 
functional. Aceştia susțin explicit că abordează proble- 
ma care a constituit preocuparea principală a cartezie- 
nilor, a behavioristilor şi a materialiştilor, anume găsirea 
condițiilor necesare şi suficiente pentru stările mentale de 
simţ comun. (Owens, 1983) 


Este discutabil în ce măsură descrierea obiectivelor tuturor 
institutionalistilor este corectă din punct de vedere istoric şi, 
în general, cât anume a furniza condiții necesare şi suficiente 
pentru x mai este obiectivul filosofilor de factură analitică în 
ultimii 40 de ani''5. Ceea ce vom arăta este că astfel de cerinţe 
nu pot fi satisfăcute de foarte multe definiţii uzuale din ştiinţele 
empirice. Ulterior, vom arăta că afirmaţia lui Owens nu este 
nici măcar corectă. 

Desigur functionalistii folosesc relaţiile funcţionale drept 
condiţii necesare (şi, desigur, şi suficiente) utilizate în defi- 
nirea stărilor mentale. Însă „necesitatea“ nu este una strictă. 
Aceasta, dintr-un simplu motiv : nu vom avea întotdeauna 
conditionari stricte între definiendum şi colecţia de atribute 
citate de definiens, şi nu vom avea acest lucru dintr-un bun 
motiv: în nicio disciplină nu se cere acest lucru. De pildă, 
definim mamiferele drept animale vertebrate, adică animale 
care posedă o coloană vertebrală. Însă nu vom considera că 
un animal căruia i-a fost înlocuită coloana cu o proteză de 
plastic nu mai este mamifer. Pur şi simplu, definiția noastră 
biologică trebuie înţeleasă afirmând (inter alia) că un animal 
este mamifer numai dacă, ceteris paribus (e.g., nu a suferit o 


1s Desigur, în cazul celorlalte curente, lucrurile pot sta altfel. 

operaţie, nu s-a născut cu o anumită malformatie etc.), are 
o coloană vertebrală. La fel trebuie tratată şi reprezentarea 
vizuală: putem spune că un animal are o reprezentare vizuală 
numai dacă are în direcția privirii sale un anumit obiect, asta 
ceteris paribus (dacă nu este sub influenţa unui drog, aparatul 
său vizual nu a fost manipulat etc.). În ştiinţă, genurile cu 
care se operează sunt definite în funcţie de ceea ce se întâm- 
pla „în condiţii normale“. 

Desigur, functionalistii sunt preocupaţi de definițiile din 
câmpul psihologiei după cum orice filosof al ştiinţei este pre- 
ocupat de statutul definiţiilor dintr-o disciplină ştiinţifică 
oarecare. Însă este absurd să ceri psihologiei să furnizeze 
definiţii care să îndeplinească nişte standarde de stricteţe pe 
care nici definiţii uzuale din alte ştiinţe nu le pot îndeplini. 
Este un lucru cunoscut că orice ştiinţă operează cu o măsură 
de idealizare, care exclude fenomenele perturbatoare. De pil- 
dă, în definiţia mamiferului, se face abstracție de o sumă de 
fenomene perturbatoare care ar putea conduce la lipsa coloa- 
nei vertebrale. Acesta este şi cazul psihologiei, care defineşte 
o stare psihologică excluzând situaţiile în care intervin feno- 
mene perturbatoare, cum ar fi cele în care, de pildă, cineva 
crede, sub influența unui drog sau a manipulării aparatului 
său vizual. 

Trebuie, așadar, contrar lui Owens, să acceptăm că aces- 
te condiţii trebuie prefixate cu un „de regulă“ sau un „ce- 
teris paribus“. Însă, în acest caz, contraexemplul lui Owens 
nu mai este relevant, deoarece aici condiţiile ceteris paribus 
nu mai sunt respectate: contrar a ceea ce exprimă condiția 
pusă în formularea sa completa, ce include conjunctia cla- 
uzelor ceteris paribus, aparatul vizual al broaştei a fost ma- 
nipulat. 

De altfel, pentru a nu lăsa nici măcar istoric problema 
fără un răspuns, Lewis însuşi, evaluandu-si propriile poziţii, 
se pronunță împotriva interpretării că functionalismul ar 

intenționa să furnizeze condiţii de strictetea celor pe care 
Owens le cere. Această luare de poziţie vine în articolul său 
„Mad Pain and Martian Pain“ (Lewis, 1980). Aici, el arată că, 
intuitiv, vom putea constata că putem atribui durere nu nu- 
mai martienilor cu o constituţie fizică diferită, ci si, de pildă, 
unor nebuni sau paralitici. Altfel spus, vom putea atribui du- 
rere si acolo unde sunt tulburate conexiunile cauzale între sta- 
rea mentală şi reacția motorie, care intrau în stabilirea rolului 
functional si, ca atare, în definiţie. 


Sustin că ofer o schemă care, dacă este umplută, va ca- 
racteriza durerea şi alte stări de o manieră apriori. (...). 
Admitand membri exceptionali ai populaţiei, vom asocia 
durerea doar contingent cu rolul său cauzal. Prin urmare, 
nu negăm posibilitatea durerii nebunilor, câtă vreme nu este 
prea multă. (Lewis 1980) "6 


Owens se luptă așadar, în plus, cu un om de paie. 


Schiffer și experimentele tip „Pământul Geaman” 


Într-unul din capitolele anterioare, am examinat poziţia 


externalistă cu privire la stările mentale de simț comun, con- 


116 


Lewis continuă explicând „flexibilitatea cerută, pur şi simplu, 
presupunând că nu ne-am preocupat să luăm o decizie în ceea 
ce priveşte detaliile semantice, care nu ar face nicio diferență 
în cazurile comune“ (Lewis, 1980). Totusi, aceasta nu poate in- 
semna că avem termeni vagi. Cum să interpretăm aceasta. Pur 
şi simplu, în cazul unei teorii psihologice complete, vom obține 
o definiţie adecvată prin enumerarea în definiţie a tuturor ca- 
zurilor ceteris paribus. Nu este nimic extraordinar în faptul că 
evoluţia sensului unui termen merge mână în mână cu evoluţia 
teoriei din care face parte, iar îmbogățirea acesteia implică mo- 
dificări ale sensului. 

chizând în favoarea sa. Însă aceasta nu face oare din psiholo- 
gia de simţ comun un set de enunturi incapabil de a fi regăsite 
în cadrul unei științe autentice de tip functional? Cel care a 
încercat să tragă o astfel de concluzie negativă a fost Schiffer 
(Schiffer, 1987). 

Potrivit lui Schiffer, se pot construi contraexemple de 
tip „Pământul Geamăn“ la adresa functionalismului de simţ 
comun, prin aceea că se poate arata că pot exista indivizi 
ce sunt în starea neurală corelată unei anumite opinii fără 
ca să posede respectiva opinie. Astfel, putem construi un 
exemplu în care, deşi lucrurile numite „pisici“ pe Pămân- 
tul Geamăn arată şi se comportă identic cu pisicile, ele nu 
sunt realmente pisici, ci reprezintă o specie complet diferită. 
Ralph pământeanul spune „Aceasta este o pisică, şi astfel isi 
exprimă opinia că aceasta este o pisică. Opinia este realizată 
în cazul lui Ralph de o instanţă a stării neurale care posedă 
rolul funcţional corelat opiniei că are de a face cu pisici. 
Însă această stare neurală este posedată şi de omologul său 
de pe Pământul Geamăn. Schiffer produce aici următorul 
raţionament: 


Dacă acel rol funcțional este posedat de starea neurală 
N” care realizează opinia lui Ralph că privește la o pisică, 
atunci este clar posedat de N’ în Geamănul lui Ralph; căci 
în cazul în care, pe direcția în care priveşte, s-ar găsi o 
pisică, atunci N’ va fi instantiata în el. (Ex hypothesi, pi- 
sicile si g-pisicile sunt diferite doar la nivel cromozomial, 
nivel care nu este cunoscut de oamenii obisnuiti.) Ideea 
generala este, deci, ca rolurile functionale corelate lui T* 
vor fi invariabil astfel incat, de maniera contrafactuala, sa 
implice posesia lor de catre starile Geamanului lui Ralph, 
in cazul in care sunt posedate de starile lui Ralph. (Schif- 
fer, 1987: 33) 

Problema provine, potrivit lui Schifter, din cauza faptului pe 
care-l vom expune. 


Rolul funcţional determinat corespunzător opiniei că 
există pisici, în concordanţă cu teoria de simț comun, în 
virtutea naturii contrafactuale, este satisfăcut şi în lumi 
unde nu există pisici. (Schiffer, 1987: 34) 


Or, aceasta ne obliga sa atribuim opinia ca are de a face cu 
pisici si omologului lui Ralph, care nu a intrat niciodata in con- 
tact cu pisici si nu poate avea aceasta opinie. 


„Pământul Geaman” este doar o modalitate mai fantezistă 
de face limpede un lucru: pentru a avea opinii cu conținuturi 
atribuite prin intermediul propozitiilor care contin pe „pisi- 
că“, o persoană trebuie să posede un anumit gen de contact 
direct sau indirect cu pisici. (Schiffer, 1987: 36) 


Însă aici ne putem întreba: în cazul fiecărui exemplu, sunt 
cei doi omologi în aceeași stare funcțională, chiar dacă sunt 
replici identice moleculă cu moleculă? Răspunsul este negativ. 

Pentru aceasta, va trebui să privim mai cu atenţie la teoriile 
psihologice prin care sunt definite acele roluri funcționale care îi 
vizează pe cei doi omologi. Vom avea, în primul rând, o teorie cu 
privire la Ralph, în care va descrie o serie de roluri funcționale rele- 
vante în cazul contactului cu pisicile. De pildă, o astfel de teorie va 
include descrierea unui rol funcțional ocupat de o stare a lui Ralph 
în cazul în care pe direcţia vederii sale se găseşte o pisică. Nota bene: 
descrierea acestui rol functional face referire la pisici. Însă nu aces- 
ta va fi cazul şi pentru rolul funcţional pe care îl va descrie teoria 
psihologică referitor la geamănul lui Ralph. Aceasta va include, în 
contrapartidă, o referire la un rol funcțional ocupat de o stare care 
se obţine în cazul în care pe direcţia privirii se găseşte o tw-pisica. 
Cele două stări vor fi diferite din punct de vedere funcţional. 

Aceeași remarcă se va aplica şi pentru discuţia asupra stărilor 
mentale realizată de Schiffer (Schiffer, 1987: 38) pe baza expe- 
rimentului mental al lui Burge (Burge, 1979). Intenţia e şi aici 
de a demonstra că ambii omologi din experimentul burgeean 
vor trebui să se găsească în aceleași stări funcționale, iar pentru 
că opiniile sunt diferite, va trebui să conchidem că nicio stare 
funcțională nu poate determina opinia. Însă modelul nostru 
scapă obiectiei. Să presupunem, așadar, împreună cu Burge şi 
Schiffer că atribuirea opiniei cu un anumit conţinut depinde de 
modurile de utilizare a termenilor (de conceptele posedate). În 
acest caz, descrierea rolului funcțional asociat opiniei atribuite 
va fi definit prin referire la tipuri de interacțiuni sociale, diferite 
în cele două cazuri, unde folosirea lui „artrită“ se supune unor 
tipare distincte. De pildă, unul este efectul pe care îl va produce 
asupra experților din societăţile respective. Bunăoară, experții 
dintr-o societate (i.e., medicii) vor spune că pacientul lor are 
opinii false, în vreme ce, în cealaltă societate, opiniile omologu- 
lui vor fi caracterizate ca adevărate. Iar efecte diferite înseamnă 
stări funcționale diferite, dar, pentru a nu ajunge la paradox, va 
trebui să luăm în calcul și interacțiunile cu ceilalți din societate. 


O perspectivă mai largă. Corolare 


Care e imaginea asupra stărilor mentale de simț comun 
cu care ne-am ales în urma acestei investigaţii? Cu un sistem 
compus din individul respectiv, obiecte din mediu şi o anumi- 
tă activitate regulată, în funcţiei!” de care se poate construi o 


"7 Putnam întrevede posibilitatea căreia noi îi acordăm credit, însă o 
respinge repede, esențialmente pe aceleaşi considerente deja discu- 
tate: „De ce să nu privim întreaga societate de organisme împreună 

anumită descriere. Aceasta va conţine referiri la o serie de stări, 
cauzate într-un anume mod şi care au anumite efecte. Altfel 
spus, ne-am ales cu o descriere funcţională, însă nu una care 
descrie un sistem format, pur şi simplu, din individ împreună 
cu stările sale mentale şi cu stimulările sale senzoriale, ci cu 
una mai complexă. 

Unul din corolarele posibile ale acestui capitol ţine în pri- 
mul rând de definirea unui sistem funcţional. Există impresia 
că putem să dăm seama de modul în care explicăm zilnic, de 
o manieră „solipsistă“, cum a fost numită, şi care ar putea face 
abstracţie de obiectele din mediu sau de modul în care oame- 
nii interacționează în societate, însă aceasta este o iluzie. De- 
scrierea noastră funcțională va face referire la un sistem care 
include individul împreună cu obiectele şi oamenii cu care 
interacționează, potrivit unor practici constante. Unitatea de 
investigație pentru cei care doresc să lămurească problema stă- 
rilor mentale atribuite în mod comun va trebui să nu mai fie 
individul izolat împreună cu „stimulările senzoriale“ şi „stă- 
rile interne“, ci altceva. Este vorba despre un sistem de indi- 


cu o anumită parte din mediul fizic ca analogice unui computer 
şi să încercăm să descriem relaţii funcţionale în acest sistem mai 
mare? De ce să nu încercăm să caracterizăm referinţa, în particular, 
ca pe o relaţie între reprezentările folosite de organism şi lucru- 
rile din interiorul sau din afara lor? Deși discuţia s-a concentrat 
pe ceea ce tocmai am descris ca «dificultăți» epistemologice, chiar 
descrierea proiectului conține o presupozitie «ontologică» remar- 
cabilă. Proiectul, pur și simplu, presupune că există un sistem unic 
ce conţine toate obiectele la care cineva se poate referi. Imaginea e 
cea a unui domeniu de entități care face ca toate modalităţile de uti- 
lizare a cuvintelor să fie modalităţi de identificare a uneia sau a mai 
multora dintre acele entități. Pe scurt, imaginea este că «obiectul» 
referintei este fixat o dată pentru totdeauna la început si că toate 
obiectele unei teorii ştiinţifice se vor dovedi a coincide cu Toate 
Obiectele care Există“. (Putnam, 1987) 

vizi şi obiecte care interacționează şi în care se stabilesc relaţii 
funcţionale, ceea ce permite definirea anumitor proprietăți. 
În cadrul acestuia, proprietăţile cu care lucrează psihologia 
de simţ comun nu sunt decât roluri funcţionale. Pentru a ne 
exprima metaforic, individul nu este proprietarul stărilor sale 
mentale decât în cadrul unor activități, de multe ori reprezen- 
tând interacțiuni sociale şi în care sunt implicate deopotrivă 
persoana sa, obiecte din mediu şi oameni. Tabloul general va 
fi că „unitatea funcțională“, maşina Turing, sau cum o numea 
Putnam, „sistemul“ pe care trebuie să îl căutăm nu mai este per- 
soana limitată la stările sale cerebrale, la stimulările şi reacțiile 
sale motorii. Teatrul în care se desfăşoară interacțiunile cau- 
zale corespunzătoare relaţiilor funcționale nu mai sunt calote- 
le noastre craniene, iar povestea nu se sfârşeşte la organele de 
simţ şi la evenimentele din retină, ci se prelungeşte în mediul 
individului, în particular, în mediul social. Unitatea care im- 
plementează cuprinde pe posesorul stărilor mentale şi mediul 
său. Dacă vrem să elucidăm misterul stărilor mentale ale lim- 
bajului de simţ comun, va trebui să privim către această unitate 
şi către relaţiile care se stabilesc în cadrul său. 

Desigur, putem avea o poziție mediană, considerând aceas- 
tă „unitate funcțională“ ca fiind formată din individ şi din 
obiectele care îl impresionează senzorial si asupra acelora ca- 
rora acţionează motoriu. Însă am arătat că nu putem accepta 
ca input-ul şi output-ul să fie considerate impresie senzoria- 
la, respectiv activitate motorie exercitată asupra unor obiecte 
cu care vine în contact. Desigur, uneori putem avea doar atât. 
Spre exemplu, atunci când descriem simpla manipulare a unor 
obiecte pe care le vedem, auzim etc., este foarte probabil ca alți 
factori, cum ar fi cei sociali, să fie irelevanti. Însă a ne limita la 
acest gen de interacțiuni ne privează de capacitatea de a explica 
multe alte situații. Aceasta arată că astfel de situaţii pot fi con- 
siderate cel mult drept cazuri particulare sau situatii-limita ale 
unor mecanisme mai complexe. Singura soluţie, cu adevărat 

cuprinzătoare, care să dea seama şi de situații precum cele in- 
dicate de externalisti, este de a considera că implementarea de- 
scrierii funcționale trebuie să se facă, în general, de un angre- 
naj social, care presupune, desigur, uneori, dar nu obligatoriu, 
şi raportarea la anumite obiecte sau manipularea lor directă. 

Aici, în modelul nostru care face apel la angrenajul social, 
descrierea unei anumite stări mentale implică atribuirea anumi- 
tor proprietăți unor altor oameni. Aceasta face ca stările mentale 
să fie implementate de membrii unei comunități, mai degrabă 
decât de un individ izolat. Soluţia poate părea stranie. Dar să ne 
amintim de exemplul soldatului din paragrafele destinate exa- 
minării încercării de a reduce stările mentale la stări ale unui 
mecanism informaţional. Am văzut acolo că, dacă vom atribui 
soldatului opinia că Ion doreşte să intre în depozitul de muniții, 
atunci va trebui să luăm în calcul o mulțime de alte stări de fapt, 
de natură socială, care nu produc efecte asupra „sistemului său 
reprezentaţional“. Un astfel de fapt ar putea fi acela că victima sa 
era numită într-o anumită comunitate „Ion“. În acest caz, atri- 
buirea de către un membru al comunităţii către soldat a opiniei 
că Ion intenţiona să intre în depozitul de muniții va depinde nu 
numai de evenimentele neurale ale soldatului, ci şi de cele ale 
unor membri ai comunităţii, care înregistrează faptul că Ion a 
fost botezat într-un anumit fel şi fac posibilă folosirea numelui. 
O opinie nu este un fapt local, care tine de ceea ce se întâmplă 
în creierul unei persoane, ci este „distribuită“, supervenind peste 
evenimente din mai multe sisteme nervoase. 

Înainte dea încheia, putem construi un al doilea corolar. Am 
promis în începutul secţiunii că vom arăta de ce proprietăţile 
calitative nu se află printre proprietăţile despre care o teorie 
psihologică de simț comun poate spera să vorbească. Nu vom 
încerca să căutăm a lămuri ce înseamnă „aspect calitativ“. Însă 
orice ar însemna, teoreticienii care se ocupă cu lămurirea ches- 
tiunii au grijă să precizeze că este vorba despre modul în care 
o stare psihologică se prezintă proprietarului ei, şi nu unei alte 

persoane. Or, am văzut, stările psihologice de simţ comun sunt 
exact opusul: este vorba despre o proprietate pe care cineva — 
subiectul în cauză sau o altă persoană — o aplică unei persoa- 
ne în cadrul unei activităţi oarecare si în niciun caz un aspect 
privat al vieţii psihice. 

Concluzia? Functionalismul nu este proiectul mort de care, 
de pildă, Churchland sau Putnam vorbeau privind retrospectiv 
la ultimele decade. El posedă un viitor, desi nu e tocmai ce şi-au 
închipuit fondatorii. 


Partea a IV-a 


Problema eliminativismului. 
Concluzii 


Cap.1 


Neurostiinta 
si eliminativism 


Conectionism si psihologie 
de simt comun 


Punerea sub semnul întrebării a credibilitatii ştiinţifice a 
psihologiei de simţ comun poate fi atacată în două maniere. 
Prima dintre acestea, ce are avantajul de a fi mai scurtă, vizează 
respingerea argumentelor în favoarea eliminativismului profe- 
sat de Churchland şi încearcă să demonstreze neconcludenta 
lor. Însă a respinge argumentele cuiva nu înseamnă neapărat a 
oferi temeiuri pentru poziția contrară. Noi vom încerca sa ofe- 
rim acest gen de temeiuri. În acest scop, încercăm să cercetăm 
modul în care atribuim în mod corect atitudini propozitionale, 
pentru a vedea dacă aceste enunturi, precum şi modul in care 
se stabilesc legăturile între ele, pot fi considerate un rudiment 
de ştiinţă. Însă, înainte de toate, să ne oprim asupra argumen- 
telor lui Churchland. 

Atacurile eliminativismului de ultimă dată, după cum am 
mai subliniat, pornesc de la anumite progrese în domeniul 
neurostiintei. Însă, care este problema pusă de aceste teoretizări 
psihologiei de simț comun? Chestiunea în dispută este legată de 
imposibilitatea de a descoperi o metodă prin care să putem mapa 

atitudinile propozitionale pe stările interne ale unei rețele neuro- 
nale. Să ne amintim, psihologia de simţ comun opera cu o serie 
de stări descrise cel mai adesea drept „stări discrete din punct de 
vedere funcțional, interpretabile semantic, care joacă un rol ca- 
uzal în producerea altor atitudini propozitionale, si, în sfârşit, in 
producerea comportamentului“. (Stich, Ramsey şi Garon, 1991). 
Însă, în cadrul modelelor elaborate de către neurostiinta pentru 
a explica elementele de comportament, nu vom regăsi niciodată 
astfel de stări discrete din punct de vedere funcţional. 

Dacă este să mergem pe urmele elaborărilor lui Stich, 
Ramsey si Garon, aceştia îşi ilustrează poziția cu un exem- 
plu de reţea neuronală construită să replice funcționarea me- 
moriei. Acestei rețele i-au fost furnizate o serie de propoziţii, 
traduse într-un limbaj apt a funcţiona ca input, ea având sar- 
cina de a determina, în funcţie de parametrii săi interni, va- 
loarea de adevăr a propozitiilor. Mai precis, propoziţiile pe 
care rețeaua a trebuit să le evalueze au fost simple propoziţii 
afirmative universale, cum ar fi „Câinii au blană“, „Câinii au 
picioare“, „Pisicile au blană“, „Peştii au branhii“. Pentru a pu- 
tea fi transformate într-un input cu care rețeaua neuronală să 
poată opera, a existat o procedură de mapare între expresiile 
limbajului „natural“, în care erau formulate propoziţiile su- 
puse evaluării, şi o serie de expresii în format binar. Astfel, de 
pildă, lui „Câinii au blană“ îi corespunde şirul de simboluri 
11000011 0000111111, lui „Câinii au picioare“ îi corespun- 
de şirul 11000011 00110011, lui „Pisicile au blană“ îi cores- 
punde 11001100 0000111, lui „Peştii au branhii“ — 11110000 
00000011 etc. 

Pentru a înţelege funcționarea sa, va trebui să menționăm 
ca aceasta este o rețea neuronală simplă, de tip „feed-for- 


"5 Pauza din mijlocul expresiei binare este doar un simplu artificiu gra- 
fic menit să atragă atenţia asupra corespondenţei între un termen al 
primului limbaj — „câinii“, „blană“ — şi un element al celui de al 
doilea „1100011“, „00001111“ 

ward“, formată dintr-un număr de unităţi cărora le este fur- 
nizat input-ul, un nivel de unităţi „ascunse“ care au rolul de 
a procesa informaţia şi o unitate care calculează output-ul. 
Un output cu o valoare sub un anumit prag va fi considerată 
o negatie, iar cele peste o anumită valoare vor fi considerate 
drept răspunsuri afirmative. Valorile care caracterizează no- 
durile şi legăturile din reţea şi care determina transformă- 
rile operate de rețea au fost ajustate, astfel încât acea rețea 
„să reţină“ că „Pisicile au blană“, „Câinii au blană“ etc. Mai 
precis, ele au fost configurate astfel încât, atunci când reţelei 
i se furnizează o anumită expresie binară, în virtutea acestor 
parametri, reţeaua va produce un anumit output, sub forma 
unei valori care ajunge să caracterizeze nodul „de output". 
Aceasta din urmă, dacă se situează peste un anumit prag, 
va fi interpretată ca un rezultat ce atribuie propoziției va- 
loarea de adevăr adevărat, în vreme ce, daca se situează sub 
un anumit prag, va atribui valoarea de adevăr fals. Într-o a 
doua fază, valorile care caracterizează reţeaua au fost modi- 
ficate, astfel încât ea să „reţină“ o propoziţie suplimentară 
oarecare. 

Ceea ce constată autorii noştri, comparând cele două 
situaţii, este că în valorile luate de parametrii rețelei nu se pot 
remarca unităţi funcţionale distincte, care să poate fi corelate 
cumva cu posesia unei opinii. 


Deşi există o infinitate de rețele conectioniste care re- 
prezintă informaţia potrivit căreia câinii au blană la fel ca 
şi rețeaua A, aceste reţele nu posedă nicio trăsătură proiec- 
tabilă în comun care să poată fi descrisă în limbajul teoriei 
conectioniste. Din punctul de vedere al constructorului de 
modele conectioniste, clasa reţelelor care pot modela un 
agent cognitiv care crede despre câini că au blană nu este 
un gen autentic, ci doar un set disjunctiv haotic. (Stich, 
Ramsey şi Garon, 1991) 

Mai degraba, putem afirma, sustin acestia: 


+ Codarea informaţiei in ponderile (weights) si înclinațiile (bisa- 
ses) unitatilor este, mai degraba, larg distribuita decat localista. 

¢ Unitatile ascunse individuale ale retelei nu poseda o interpretare 
simbolica confortabila; ele sunt subsimbolice, pentru a folosi un 
termen introdus pe Paul Smolensky. 

+ Modelele sunt intenţionate a fi modele cognitive, nu doar imple- 
mentări ale modelelor cognitive. 

(Stich, Ramsey si Garon 1991) 


Există, aşadar, o imposibilitate de a integra psihologia de 
simț comun, ce recurge la stări mentale cu conținut cum ar 
fi „Crede ca...“ „Îşi aminteşte că...“ etc., în corpul mai larg 
al ştiinţei, din care neurostiinta face cu siguranță parte. Atâta 
vreme cât nu vom găsi o punere în corespondenţă a stări- 
lor mentale cu conţinut cu stările ce caracterizează rețelele 
neuronale si care ar permite o reductie, psihologia de simţ 
comun va fi un corp străin pentru demersurile ştiinţifice şi, 
în particular, pentru demersurile ştiinţifice de explicare a fe- 
nomenelor mentale, astfel că va trebui să ia calea eliminării. 
Dacă vom lua în calcul şi succesele incontestabile în expli- 
carea a varii fenomene psihologice, asupra cărora psihologia 
de simţ comun nu aruncă nicio geană de lumină, repurtate 
de astfel de modele conectioniste, psihologia de simț comun 
ne apare din ce în ce mai mult ca o teorie depăşită şi care, 
asemenea multor altor teorii, este un bun candidat la elimi- 
nare. Churchland furniza aici trei argumente pentru ide- 
ea că psihologia de simţ comun trebuie să fie eliminată de 
neurostiinta (Churchland, 1981): 


+ Psihologia simțului comun cunoaşte eşecuri de proporţii in 
a explica şi a prezice comportamentul, aruncând lumini ne- 
glijabile sau fiind incapabilă de a explica fenomene precum 

memoria, capacitatile creative sau diferentele de inteligenta 
intre indivizi. 

+ Istoria psihologiei de simţ comun e una de infertilitate, decadenta 
şi restrângere a competenţelor. Psihologia de simț comun nu a cu- 
noscut nicio dezvoltare semnificativă în ultimii 2 500 de ani. Ex- 
plicăm comportamentul uman în aceiași termeni ca vechii greci. 
Mai mult, psihologia de simț comun este un vestigiu al unui tip 
de explicație — cea animistă — care după ce a fost izgonită din 
natură, s-a refugiat în ultimul său bastion — domeniul mental. 

+ Psihologia de simţ comun se integrează cu greu în contextul mai 
general oferit de științe precum neurologia, biologia sau chimia. 
Nu există nicio perspectivă de reductie la neurologie si, prin 
aceasta, la suita de științe subiacente. 


Potrivit eliminativistilor, neurostiinta, dată fiind posibili- 
tatea de a produce modele precum cel al lui Stich, Ramsey şi 
Garon, explică mai bine fenomenele comportamentale, adu- 
când lumină acolo unde psihologia de simţ comun nu o poate 
face. De asemenea, neurostiinta este un domeniu în evoluţie, 
reuşind să explice fenomene din ce în ce mai multe şi din ce 
în ce mai complexe, la fel cum am explicat, prin exemplul nos- 
tru simplu, anumite fenomene de memorie, spre deosebire de 
psihologia de simţ comun, care pare a fi încremenită, ceea 
ce sugerează infertilitatea paradigmelor pe care istoria le-a 
dovedit sortite eliminării. Nu în ultimul rând, aşa cum o 
arată reţelele neuronale, atitudinile propozitionale ale psiho- 
logiei de simţ comun nu pot fi încorporate în domeniul mai 
larg al ştiinţei. 


258 Bogdan Boghitoi 
O examinare a argumentelor 
lui Churchland 


Incapacitatea psihologiei de simţ comun 
de a explica anumite fenomene accesibile 
neurostiintei 


Sa ne oprim, pentru inceput, la prima sustinere, cea po- 
trivit careia psihologia de simt comun intampina esecuri de 
proportii in a explica sia prezice comportamentul, cu precade- 
re anumite zone cum ar fi memoria, nivelul de inteligenta sau 
maladia mentala. 

Aici, trebuie sa subliniem ca, imediat dupa publicarea de 
către Churchland a argumentelor sale la adresa psihologi- 
ei de simţ comun, s-a remarcat un lucru extrem de impor- 
tant: neurostiinta şi psihologia de simţ comun nu pot intra in 
competiţie, deoarece ele se situează pe niveluri teoretice diferi- 
te (cf. McCauley, 1986). Despre ce este vorba? Există o numită 
ierarhie a nivelurilor ştiinţifice, evenimentele şi entităţile situa- 
te pe fiecare nivel constituind „microstructura “!” evenimente- 
lor şi a entităților de pe nivelurile superioare. De pildă, Putnam 
şi Oppenheim (Putnam si Oppenheim, 1957) diferentiau un 
număr de şase niveluri, dispuse astfel: 


6. Grupuri sociale 

5. Fiinte vii (pluricelulare) 
4. Celule 

3. Molecule 

2. Atomi 

1. Particule elementare 


ll 


© 


În sensul că evenimentele și entitățile de pe nivelul inferior sunt părți 
ale evenimentelor şi ale entităţilor de pe nivelul superior. 

Oricum am segmenta aceste niveluri, ceea ce este important 
de remarcat e aceasta ierarhizare a obiectelor si evenimentelor, 
de la particule subatomice catre organizari din ce in ce mai am- 
ple, in care entitatile si evenimentele de pe nivelurile inferioare 
devin parti ale celor de pe nivelurile superioare. 

Important pentru discutia noastra este ca se poate constata 
că o ştiinţă, care include în domeniul său entităţi şi evenimente 
de pe unul din nivelurile inferioare, va avea capacitatea de a 
prezice şi explica mult mai multe fenomene decât discipline 
ştiinţifice de pe nivelurile superioare. Spre exemplu, fiziologia 
va putea explica funcţionarea celulelor, însă ea va avea foarte 
puţine de spus în legătură cu fenomene toxicologice care al- 
terează funcționarea lor normală, pe care, cel mult, va putea 
să le constate, dar nu şi să le explice prin teoriile care îi sunt 
proprii. La fel, fiziologia va putea explica transmiterea sem- 
nalelor nervoase, însă va fi neputincioasă să explice modul în 
care o substanţă se dovedeşte a avea efecte psihotrope, blocând 
transmiterea anumitor semnale. Pentru a elucida această pro- 
blemă, este nevoie să se recurgă a teoriile chimiei — discipli- 
na care lucrează la nivel molecular — care va putea determi- 
na interacțiunile de pe nivelul său între moleculele substanței 
respective şi moleculele care intervin în transmiterea sem- 
nalelor între doi neuroni. Abia biochimia va putea să explice 
interacțiunile moleculare — fenomene plasate, deci, pe nivelul 
inferior —, care fac ca o celulă nervoasă să manifeste anumite 
fenomene de inhibitie, de pildă, sau ca una miocardică sa isi 
întrerupă contractiile ritmice. 

Doar ştiinţa care tratează despre fenomenele situate pe 
nivelul inferior va putea face lumină în ceea ce priveşte fe- 
nomene care rămân inexplicabile prin intermediul teoriei 
cu privire la nivelul superior. Însă nimeni nu va predica eli- 
minarea neurologiei în favoarea biochimiei. Această ştiinţă 
are un domeniu vast de cercetare, care începe cu determina- 
rea circuitelor nervoase din creier până la identificarea de- 

generărilor nervoase care intervin, să spunem, în anumite 
maladii. 

Ceea ce trebuie remarcat’”’, pentru a închide argumentul, 
e că neurostiinta operează pe nivelul imediat inferior psiho- 
logiei de simţ comun. În vreme ce psihologia de simţ comun 
vorbeşte despre anumite proprietăţi psihologice ale unei per- 
soane, neurostiinta urmărește să modeleze anumite structuri 
care să replice arhitectura creierului — cu rețeaua sa com- 
plicată de neuroni ce comunică între ei, procesează semnale 
etc. Desigur, putem construi o reţea neuronală cu alte intenții 
decât modelarea funcţionării creierului. De pildă, putem 
construi o astfel de rețea, cum adesea este cazul, pentru a de- 
servi anumite funcțiuni ale unor dispozitive care să realizeze 
anumite sarcini, cum ar fi recunoaşterea fetelor sau procesa- 
rea rapidă a unui anumit gen de informatie’”’, fără a avea in 
minte intenţia de a fi fideli fenomenelor despre care ştim că se 
întâmplă în natură, ci doar buna funcţionare a anumitor apa- 
rate. Însă dacă este să indicăm ceva în cazul oamenilor pen- 
tru care o astfel de rețea neuronală poate fi un model, aceasta 
nu poate fi decât ceea ce se întâmplă în creier. Dar, aici am 
coborât de la nivelul unei fiinţe vii la nivelul celulelor dintr-o 
parte a organismului său, anume creierul. Prin urmare, nu se 
pune problema eliminării psihologiei de simţ comun de către 
neurostiinta — faptul că aceasta reuşeşte să explice fenomene 
inaccesibile psihologiei de simț comun fiind cât se poate de 
firesc pentru o ştiinţă plasată pe nivelul inferior. 


12 Desi anumiţi autori nu o fac. Cf. Stich, Ramsey&Garon, 1991 

121 Jar aici, succesul unei astfel de soluţii se poate datora faptului că re- 
spectivele rețele replică o parte mai mult sau mai putin importantă, 
mai fidel sau mai grosolan, a reţelelor de neuroni din natură care sunt 
utilizate de fiinţele vii în aceleași scopuri. 

Incapacitatea de a evolua 
a psihologiei de simt comun 


In ceea ce priveste obiectia a doua, natura discutiei ne va 
plasa in domeniul istoric. Asertiunea lui Churchland este una 
cel putin discutabila. De pilda, Horgan remarca faptul ca: 


Europenii secolelor 18 si 19 erau cu mult mai inclinati 
sa explice comportamentul uman in termenii tipurilor 
de caracter si ai trăsăturilor durabile de personalitate de- 
cât cei ai secolului 20, care adesea folosesc în loc factorii 
„situaționali“. (Horgan şi Woodward, 1985) 


Putem merge chiar mai departe decât Horgan şi Woodward. 
Chiar tipurile de caracter uzuale — coleric, sangvin, flegmatic, 
melancolic — sunt concepte care nu au existat dintotdeauna în 
psihologia de simţ comun. Acestea au o dată-limită determi- 
nabilă a intrării lor în uzul comun, care nu poate fi anterioară 
teoriilor medicale umorale antice, de unde isi trag originile. La 
fel, prin asimilarea unor concepte mai recente, nu ezităm să 
clasificăm comportamentul mult prea bănuitor al cuiva drept 
paranoid sau să vorbim despre o anumită gândire incoerentă, 
afectată de varii procese emoţionale care o împiedică să sesize- 
ze anumite legături, drept o gândire schizoidă. 

Capacitatea psihologiei de simț comun de a evolua este şi 
mai evidentă pentru studioşii filosofiei antice, unde proliferea- 
ză o serie de termeni mentali, pe care istoricii i-au localizat în 
varii surse, cum ar fi Homer sau alti autori fără ambiţii de te- 
oreticieni. Aici avem avantajul de a putea găsi stări mentale cu 
conţinut, spre deosebire de stările menţionate în argumentul lui 
Horgan şi Woodward. Oricine deschide o monografie de acest 
gen poate culege un mănunchi de astfel de termeni, a căror tra- 
ducere printr-un termen răspândit în uzul curent este imposi- 
bilă. Să luăm, de pildă, pe noein, care are avantajul de a fi şi un 

termen mintal din categoria celor posesori de conţinut şi care, în 
uzul său curent, nefilosofic, însemna, cu aproximatia necesară 
scurtimii, perceperea unui obiect sau a unei situații, însoțită de 
recunoaşterea identității acelui obiect sau a acelei situaţii'?. Ast- 
fel de poveşti pot fi culese din abundență dintr-o astfel de litera- 
tură de specialitate, autorii fiind puşi în imposibilitatea de a găsi 
un termen echivalent în limbile moderne, şi, ca atare, având ne- 
voie de glose de mai multe pagini, dacă nu de capitole şi lucrări 
întregi'%. Astfel de termeni au dispărut din limbajul psihologiei 
de simţ comun si, implicit, din teoriile aferente. 

Nu dorim să întârziem pe acest teren, propriu, mai degrabă, 
cercetării de teren sau de arhivă decât investigaţiei conceptua- 
le, dar se pare că, fie şi la o minimă examinare, devine mai co- 
rect să spunem că între ştiinţă şi simț comun există un comerţ 
graţie căruia concepte dezvoltate în mediul academic se propa- 
gă în masa marelui public şi intră în uzul curent. Ceea ce era o 
teorie rezervată unei anumite elite de specialişti este apropria- 
tă, mai mult sau mai putin fidel, de marele public’. Mai corect 
pare contrariul — psihologia de simț comun anexează noi si 
noi termeni şi scheme explicative pe parcursul istoriei. 

Însă, mutându-ne la nivel conceptual, faptul că o teorie nu 
se schimbă nu înseamnă că este destinată eliminării. Avem ne- 
numărate teorii care nu s-au schimbat în secole, din simplul 
motiv că au fost adevărate, cel puţin pentru anumite situații 


122 Cf. Peters 1993: 75, Guthrie, 1962: 426. 

Cine nu este convins poate să ia homericul „ate“, denumind un anu- 
mit gen de orbire furioasă, prin care în Iliada se explică faptele lui 
Ahile, dar pentru a cărui redare Dodds (Dodds, 1998) are nevoie de 
mai multe pagini. 

124 Jar aici trebuie să remarcăm chiar existența unor studii sociologice 
care documentează difuzarea unor concepte noi, născute în mediul 
academic, în rândul publicului. Cf. d. ex. Moscovici, 1976, citat de 
Fletcher, 1995. Fletcher mai remarcă, de asemenea, din postura psi- 
hologului, difuzarea în vocabularul marelui public a unor concepte 
ale căror origini stau clar în teoretizările behavioriștilor. 

limitate. Legea lui Arhimede si limbajul in care este formula- 
tă se află in uz de peste două mii de ani, şi nimeni nu poate 
propune în mod serios să renuntam la ea. De asemenea, este 
aproape de prisos să subliniem că dinamica newtoniană nu s-a 
schimbat în cele mai bine de trei secole de existență, chiar dacă, 
în ultimul s-a dovedit doar un caz particular al unei teorii mai 
puternice. La fel stau lucrurile și cu legile lui Kepler sau cu alte 
zeci de teorii care rămân valabile, chiar dacă, adiacent lor, s-au 
dezvoltat corpuri teoretice mai cuprinzătoare. Din acest punct 
de vedere, al doilea argument al lui Churchland se dovedeşte 
rapid a fi neconcludent, independent de adevărul sau neadevă- 
rul constatării sale. 


Problema izolării psihologiei 
de simţ comun 


Ne mai rămâne, aşadar, reprosul adus psihologiei de simţ 
comun de a fi incapabilă să se integreze în totul coerent al 
ştiinţei si, mai precis, incapacitatea de a fi redusă la neurostiinta. 
Churchland formulează astfel problema: 


Dacă abordăm pe homo sapiens din punctul de vedere 
al istoriei naturale si al științelor naturii, putem spune o 
poveste coerentă a alcătuirii, dezvoltării şi capacităților sale 
comportamentale care cuprinde fizica particulelor, teoria 
atomilor şi moleculelor, chimia organică, teoria evoluţiei, 
biologia, fiziologia şi neurostiinta materialistă. Povestea, 
deşi extrem de incompletă, este deja una extrem de puter- 
nică, depăşind performanţele psihologiei de simț comun 
în multe privinţe, chiar în domeniul său. Si este, in mod 
deliberat şi conştient, coerentă cu restul imaginii noastre 
asupra lumii. Pe scurt, e cea mai mare sinteză teoretică 
din istoria rasei umane de care dispunem, iar parte din ea 

furnizează deja descrieri şi explicaţii de lucru cu privire la 
input-ul senzorial, activitatea neurală şi controlul motor. 
Însă psihologia de simţ comun nu face parte din această 
sinteză în dezvoltare. Categoriile sale intentionale stau în- 
tr-o izolare magnifica, fără perspectiva unei reductii la acel 
corp mai larg. (Churchland, 1981) 


Atâta vreme cât psihologia de simţ comun nu va putea fi re- 
dusă la o disciplină care să descrie activităţile noastre interne, 
avem toate temeiurile să credem că ea va fi eliminată. 


Eliminativistul materialist este pesimist în ceea ce priveşte 
perspectiva reductiei, motivul său fiind că psihologia de simţ 
comun este o explicaţie extrem de neadecvată a activităţilor 
noastre interne, prea confuză şi prea malformată pentru a 
se dovedi capabilă să supravieţuiască prin reductie interteo- 
retică. Din acest punct de vedere, ea va fi înlocuită printr-o 
teorie mai bună a acelorași activităţi. (Churchland 1981) 


Însă va trebui să remarcăm faptul că aici există cel puţin două 
probleme, pe care Churchland nu reuşeşte să le distingă. Prima 
dintre acestea este chestiunea existenţei unor relaţii interteoretice 
într-un întreg coerent. Cea de a doua este chestiunea posibilității 
unei reductii. Ceea ce vizează Churchland aici este posibilitatea 
reductiei „conservative“ a psihologiei de simț comun la o teorie 
mai amplă, care, prin aceasta, să ofere credibilitate psihologiei de 
simţ comun. În ocurenta, teoria din care psihologia de simţ co- 
mun ar putea fi derivată şi, astfel, şi-ar putea câştiga acceptarea 
este neurostiinta. 

De asemenea, discuţia noastră mai are nevoie de o subli- 
niere: independent de cât anume constientizeaza Churchland 
această problemă, va trebui să remarcăm, de asemenea, că 
atâta vreme cât problema este cea a reductiei psihologiei de 
simţ comun la neurostiinta, vom avea de a face cu o reductie la 

microstructura. Am indicat in paragrafele dedicate respingerii 
primului argument al lui Churchland că, dacă este să luăm in 
calcul progresele ştiinţifice indicate de Churchland — cele din 
domeniul neurostiintei —, atunci, acestea nu pot avea ca su- 
biect decât funcționarea creierului. 

Adoptând o poziţie funcționalistă fermă, am declarat psiho- 
logia de simţ comun ca ireductibilă la substrat. In cele ce ur- 
mează, vom încerca să arătăm de ce anume psihologia de simţ 
comun nu poate fi redusă la neurostiinta si, în genere, la orice 
disciplină a „activităţilor noastre interne“. De asemenea, vom 
arăta că relaţiile sale interteoretice nu sunt singulare şi nici nu 
sunt de natură să ne îngrijoreze asupra caracterului ştiinţific sau 
să recomande eliminativismul. Totuşi, vom arăta că, deşi psiho- 
logia de simţ comun nu se reduce la o teorie de nivel inferior 
înseamnă că ea nu posedă o bogăţie de relaţii interteoretice cu 
alte teorii. Ca un corolar, vom încerca să arătăm că, în general, 
arhitectura ştiinţelor este ceva mai complicată decât o presupune 
un anumit model larg acceptat. 

Pentru a ilustra postura în care se află psihologia de simţ 
comun, va trebui să începem cu un exemplu. Fie, de pildă, un 
dispozitiv, a cărui funcţionare se bazează pe mai multe tipuri de 
fenomene, studiate de ramuri ale ştiinţei ireductibile una la cea- 
laltă. Să luăm, ca exemplu, un dispozitiv de avertizare simplu, 
destinat monitorizării temperaturii într-o incintă, şi care, din- 
colo de un prag, declanșează o alarmă luminoasă. Acesta este 
construit dintr-un recipient sub forma unui cilindru dotat cu un 
piston, umplut cu un gaz, care, odată cu creşterea temperatu- 
rii, îşi va mări volumul, iar când pistonul ajunge într-o anumită 
poziţie, închide un contact al unui circuit electric, alimentat de 
nişte baterii, făcând astfel ca becul de alarmă să se aprindă. 

Este greu de crezut că un enunț precum „Lumina dispoziti- 
vului de alarmă se aprinde când detectează o temperatură mai 
mare de 80° C“ şi, prin aceasta, orice teorie care il include pot 
fi reduse la o ramură a ştiinţei ce are ca obiect de studiu mi- 

crostructura dispozitivului. Avem aici mai multe teorii, cum ar 
fi electromagnetismul, termodinamica, chimia pentru a explica 
funcționarea bateriei. Pentru a explica emisia de fotoni a atomi- 
lor din filamentul becului atunci când este străbătut de un cu- 
rent electric avem mecanica cuantică. Nu se poate indica, deci, 
nicio teorie de nivel imediat inferior la care o teorie care surprin- 
de regularitatile imediat inferior să se poată reduce. $i, totuşi, 
caracterul ştiinţific al respectivului enunţ nu poate fi contestat. 
Este suficient să ne închipuim ce ar însemna pentru ştiinţă eli- 
minarea a unei bune parti din enunturile despre funcționarea 
instrumentelor de măsură cuprinse în rapoartele de cercetare, 
pentru a realiza absurditatea unui astfel de demers. 

Însă cazul dispozitivului nostru de măsură este exact cazul 
majorităţii obiectelor din lumea vie. Organismele sunt me- 
canisme complexe, a căror funcţionare depinde de fenomene 
mecanice, electrice, termice, chimice etc. Exceptând situaţii 
particulare, este absurd să cauţi un singur set de fenomene 
care să explice comportamentul sau funcţionarea organismu- 
lui. De pildă, pentru a explica ceea ce este considerat drept cea 
mai simplă formă de comportament — un act reflex — este 
nevoie să facem apel la mai multe corpuri teoretice distincte, 
câte tipuri de fenomene sunt implicate. Fie, spre exemplu, re- 
flexul pupilar, care conduce la închiderea diafragmei ochiului 
atunci când acesta primeşte o lumină puternică. Aici vor exis- 
ta, pentru început, fenomene explicate de optică. Aceasta, şi nu 
neurostiinta, este disciplina care va oferi explicaţii pe segmen- 
tul reprezentat de evenimentele legate de captarea luminii din 
mediu şi focalizarea sa pe retină. Acestora le vor urma o serie 
de fenomene chimice în celulele cu rol de fotoreceptori, celule 
care vor converti semnalele luminoase în impulsuri electrice. 
Din acest punct, intră în joc neurostiinta, care va teoretiza cu 
privire la evenimentele care se întâmplă din momentul în care 
ochiul îi furnizează un input adecvat până la momentul în care 
terminatiile nervoase furnizează un anumit gen de semnal 

electric către iris. In acest punct, vor interveni o serie de proce- 
se biochimice, legate de modificarea dispunerii componentelor 
lanturilor proteice din tesuturile care stau la baza contractiei 
irisului, care vor completa explicatia reflexului. 

Si cum nici macar un simplu act reflex nu poate fi redus la 
neurostiinta, nici evenimente sau proprietati corespunzatoa- 
re unor functii cognitive complexe nu vor putea fi reduse la 
neurostiinta sau la oricare alta disciplina a ,,activitatilor noastre 
interne“. Aici situatia este complicata de un intreg registru de 
stari de fapt sociale, pe care va trebui sa il luam in calcul. Asa 
cum s-a aratat in capitolele anterioare, aici intervin stari de fapt 
din mediu, şi în special din mediul social al individului. De pil- 
dă, va trebui să luăm în calcul anumite practici sociale sau aran- 
jamente lingvistice, pe care le vor descrie sociologia sau ling- 
vistica. Așa cum s-a văzut, ce anume crede un individ depinde 
şi de anumite adevăruri despre comunitatea în care acesta este 
integrat şi despre care, prin intermediul unor exemple de tipul 
„Pământul Geamăn“, se poate arăta că sunt independente de stă- 
rile mentale interne ale individului cu pricina şi, în general, de 
stările mentale ale oricui. 

Principial, nu există, deci, posibilitatea de a reduce stările 
mentale ale psihologiei de simț comun la genul de teorie des- 
pre care vorbeşte Churchland — a stărilor interne ale respecti- 
vului individ. Însă aceasta nu înseamnă eliminarea enunturilor 
psihologice de simț comun, dupa cum aceeași situație nu în- 
seamnă eliminarea enunturilor despre instrumentele ştiinţifice 
sau, în genere, despre orice dispozitiv tehnic relativ complex. 

Şi totuşi, dacă este să trecem dincolo de respingerea în- 
doielilor lui Churchland pentru soarta psihologiei de simţ 
comun, care este concluzia pe care trebuie să o tragem cu 
privire la relaţiile interteoretice care leagă psihologia de 
simț comun de restul ştiinţelor? Desigur, o anumită teorie 
de pe un nivel extrem de scăzut, mecanica cuantică sau teo- 
ria stringurilor, spre exemplu, la care înseși aceste ramuri de 

pe palierul imediat inferior se reduc, în principiu, ar putea 
oferi o reductie pentru proprietăţile psihologice ale ființelor 
omenești. Putem admite ca pe o posibilitate teoretică o astfel 
de perspectivă. În general, putem spune că functionalismul — 
tip generic pentru teoria noastră — nu elimină posibilitatea 
ca proprietățile psihologice cu care operează simțul comun 
să se reducă la proprietăţi de pe un nivel inferior, cel puţin 
atâta vreme cât nimic nu o interzice. Se poate, de pildă, să 
existe anumite „bridge laws“, destul de complicate pentru a se 
lăsa greu descoperite, care să permită reductia psihologiei de 
simț comun, a economiei sau a lingvisticii la mecanica cuan- 
tică. Întotdeauna, un functionalist va admite posibilitatea de 
a presupune acest lucru în legătură cu evoluţia ştiinţei, şi am 
subliniat acest lucru la momentul potrivit. 

Ce este important de subliniat, dintr-o perspectivă mai lar- 
ga asupra ştiinţei, este că o astfel de reductie nu ar da dreptate 
modelului prognozat pentru ştiinţe de Putnam şi Oppenheim 
(Putnam şi Oppenheim, 1957), în care teoriile ce tratează des- 
pre fenomene de pe un anumit nivel se vor reduce întotdeauna 
la teorii care tratează despre fenomenele de pe nivelul imediat 
inferior. Astfel, Putnam şi Oppenheim afirmă: 


Sustinem că nivelurile noastre sunt necesare în sensul 
că ar fi utopic să presupunem că toate marile teorii sau 
o întreagă ramură ar putea fi reduse la un nivel inferi- 
or, sărind cu totul nivelul imediat inferior; şi susţinem ca 
nivelurile noastre sunt suficiente, în sensul că nu ar fi o 
utopie să credem că o teorie importantă de pe oricare din- 
tre nivelurile noastre ar putea fi redusă la nivelul imediat 
inferior“ (Putnam şi Oppenheim, 1957). 


Deşi, în acest mod, s-ar obţine o unitate a ştiinţei destul de 
asemănătoare celei despre care vorbesc Putnam şi Oppenheim, 
stabilită prin relaţiile de reductie între teoriile ce operează pe 

diferite niveluri, totusi, aceasta unitate a stiintei nu va fi una 
care va avea 0 omogenitate in relatiile intre niveluri pe care o 
permite reductia recurentă a teoriei de pe un anumit nivel la o 
anumita teorie de nivel inferior. Tabloul stiintei va fi ceva mai 
putin uniform decât cel sperat de cei doi autori şi de către cei 
care au adoptat viziunea lor, devenită una clasică în filosofia 
ştiinţei. 

În rest, găsirea unor corelaţii de tipul celor căutate de Ga- 
ron, Ramsey şi Stich între o anumită teorie psihologică cu pri- 
vire la stările metale comune şi una care să descrie mecanis- 
mele neuronale este o utopie. Asa cum au ţinut să acrediteze 
demonstrațiile noastre externaliste, opinia unui individ nu 
poate depinde numai de configuraţia conexiunilor sale nervoa- 
se ci şi de o serie de stări de fapt sociale”, şi chiar de stări de 
fapt fizice din mediul individului, fenomene independente de 
ceea ce se întâmplă, de stările, de fapt, din creierul individului 
respectiv, la fel cum faptul că un anumit dispozitiv complex se 
declanșează depinde de mai mult decât de o serie de fenomene 
electrice, de pildă. Însă situaţia nu trebuie să ne îngrijoreze. 
Atunci când vom căuta să explicăm comportamentul unui in- 
divid, va trebui, pur şi simplu, să ne lărgim perspectiva. 

După această expunere cu caracter mai general, să ne în- 
toarcem la argumentul lui Churchland, şi mai precis la temeiul 
pe care acesta îl foloseşte pentru a-şi susține poziţia elimina- 
tivistă — „magnifica izolare“ a psihologiei de simţ comun în 


1 Unele dintre ele, simple accidente — cum ar fi cele legate de institu- 
irea unei anumite convenţii sociale arbitrare — si, ca atare, principi- 
almente ireductibile la regularitati de nivel inferior. De pildă, faptul 
că Ion crede că Vasile este înalt de doi metri, si nu de un metru, este 
determinat de modul în care a fost stabilit sistemul metric, care, la 
rândul său, are la bază dimensiunile Pământului, pentru care nimeni 
nu speră o reductie la o teorie de nivel inferior, şi cu atât mai putin la 
neurologie. Există anumite accidente „istorice“ (sau, pentru confor- 
mitate, astronomice, geologice, biologice etc.), principial ireductibi- 
le, care condiționează proprietăţile psihologice şi care fac imposibilă 
reductia lor la neurologie. 

raport cu corpul ştiinţelor. Am admis ireductibilitatea psiholo- 
giei de simţ comun la o teorie de nivel inferior. Însă la fel stau 
lucrurile şi în ceea ce priveşte organismele sau chiar dispozi- 
tivele cu un grad minim de complexitate. Şi totuşi, discipline 
precum construcția automatelor sau biologia nu sunt rupte de 
ştiinţele de nivel inferior la care ar trebui să se reducă, cum, 
de pildă, stă, fără nicio conexiune cu ştiinţa reală, astrologia. 
Adevărul este că, desi nu există perspectiva unei reductii, in- 
tre psihologia de simţ comun si neurostiinta legăturile nu sunt 
inexistente. În realitate, legăturile între procesele din creier şi 
proprietăţile psihologice sunt un domeniu extrem de fertil, 
chiar dacă reductia la neurostiinta este o himeră. De pildă, 
este o problemă extrem de interesantă cum anume rețeaua de 
neuroni din creier procesează informaţia vizuală care partici- 
pă, alături de varii circumstanţe sociale, la faptul că Ion vede 
un măr sau cum aceeaşi rețea se ajustează, astfel încât persoa- 
na respectivă să ajungă să dobândească anumite opinii. Spre 
exemplu, învățarea, unul din subiectele celor care se ocupă 
cu reţelele neuronale, asigură că tocmai acest fenomen are 
loc. Învăţarea selectează dintre variile stări ale creierului pe 
cele care au anumite puteri cauzale, descrise, mai apoi, potri- 
vit limbajului teoriei se simţ comun. În acest context, este o 
problemă ştiinţifică extrem de importantă modul cum rețelele 
de neuroni din creierul nostru se configurează pentru a face 
persoana să înmagazineze informaţia corespunzătoare opiniei, 
iar astfel de programe de cercetare nu numai că nu duc lipsă 
de cercetători, ci constituie chiar preocupări centrale în cadrul 
neuroștiințelor şi al inteligenţei artificiale. 

În general, putem considera sarcina neurostiintei, în raport 
cu atitudinile propozitionale, ca fiind aceea de a descifra me- 
canismele de control ce revin creierului unei persoane angre- 
nate în astfel de activităţi, în cadrul cărora se atribuie atitudini 

Cf. Putnam şi Oppenheim, 1957. 

propozitionale — a modului in care retelele neuronale din 
creierul nostru ajung sa fie caracterizate de anumiti parametri 
ce fac posibila atribuirea catre posesori a unei anumite opinii, 
temeri sau intentii. Altfel spus, sarcina neurostiintei in raport 
cu psihologia de simt comun este de a studia modul in care 
creierul ajunge să se „configureze“, astfel încât, în cadrul rețelei 
de interacțiuni în care individul intră, acesta să fie caracterizat 
de o anumită stare mintală!”. 


17 De asemenea, trebuie să remarcăm faptul că scenariul propus de 
Churchland (Churchland, 1981), în care psihologia de simţ comun 
ar fiabolită, nu susţine eliminativismul. Acesta imaginează o situație 
într-un viitor posibil, în care, datorită progreselor neurostiintei, oa- 
menii nu vor mai fi siliți să isi comunice stările interne folosind 
limbajul atitudinilor propozitionale. Stiinta le va pune la dispoziție 
posibilitatea de a-și conecta creierele si de a transfera parti din 
informaţia stocată în creierul unei persoane direct în creierul ce- 
leilalte, fără medierea limbajului natural. Desigur, într-o astfel de 
situaţie, nu vor mai folosi limbajul, cel putin asa cum il stim noi. 
Însă, din acest punct de vedere, psihologia de simţ comun este pe 
picior de egalitate cu oricare altă teorie, de la mecanica cuantică la 
teoria reţelelor neuronale. Ea ar dispărea împreună cu toate aceste 
teorii, formulate într-un alt limbaj decât cel descris de alternati- 
va stiintifico-fantastica a lui Churchland. Sub acest aspect, teoria 
reţelelor neuronale, şi chiar cele mai solide porțiuni ale fizicii, nu 
înregistrează niciun avantaj asupra psihologiei de simț comun. În 
acest caz, nu am putea vorbi despre o eliminare, pentru că nu va 
mai putea exista o teorie succesoare a psihologiei de simţ comun. 


Cap.2 


Concluzii 


Pe firul analizei variilor puncte de vedere implicate, 
am văzut, pas cu pas clarificându-se natura psihologiei de 
simţ comun. Astfel, am arătat că ea se supune unui model 
perfect acceptabil din punctul de vedere al stiintificitatii, 
ba chiar calificat drept „model de transparenţă“ pentru ca- 
pacitatea de a fi descris ştiinţific (Dennett, 2005) — un 
model funcţional. Adoptarea strategiei funcționaliste, cu 
succese notabile, în cele mai diverse programe de cercetare 
cognitivistă stă mărturie pentru viabilitatea sa. Odată ce 
această subsumare a fost demonstrată, din punct de vedere 
epistemologic, predicțiile şi explicaţiile psihologice de simţ 
comun vor apela la relaţii nomice riguroase, care descriu 
tranzitiile între diferite stări mentale, ca şi interacțiunile 
lor cu evenimentele din mediul subiectului şi comporta- 
mentul său, şi vor fi la fel de neproblematice ca explicarea 
output-urilor unui computer, realizată de un programator 
care îi cunoaște algoritmii. 

Însă, pentru a putea produce o teorie funcțională coeren- 
tă pentru mintea omenească unde să regăsim proprietăţile şi 
regularitatile invocate in viata de zi cu zi, va trebui să ne mu- 
tăm atenţia de la elementele în mod tipic luate în considerare 
către altele, cum ar fi evenimentele sociale, iar aici am propus 
o mică teorie asupra stărilor mentale comune care se înde- 
parteaza de modelele clasice. Numai astfel vom obține adevă- 
rata imagine a ceea ce anume atribuim ca stări mentale sau a 


ceea ce explicăm şi prezicem în viata de toate zilele, o imagine 
care are consecinţele de mai sus. Altfel spus, psihologia de 
simț comun poate fi recuperată de ştiinţă, dar nu trebuie să 
ne-o închipuim a fi ceea ce nu este de fapt. 

